
HADSUND-EGNENS  FUGLE 

(1906—1922) 

AF 

S.  RASMUSSEN, 

CAND.  PHARM. 

Egnen  omkring  Hadsund,  der  er  beliggende  i  den  sydøstlige 
Del  af  Himmerland,  har  altid  haft  Ord  for  at  være  meget  smuk, 
indrammet,  som  den  er,  af  Fjord  og  Skove.  Da  jeg  har  op- 
holdt mig  her  i  ca.  16  Aar,  har  jeg  tænkt  mig  at  ville  forsøge 
at  give  et  Billede  af  Fuglefaunaen  her.  Den  er  jo,  som  man 
kan  vente,  ret  mangfoldig,  idet  saavel  Hedens  som  Skovens  Fauna 
findes  repræsenteret;  naar  dertil  kommer,  at  Fjorden  navnlig  om 
Vinteren  huser  en  Mængde  fremmede  Gæster  af  Svømmefugle, 
synes  det  at  kunne  være  af  Interesse  at  skildre  Fuglelivet  paa 
denne  Egn,  hvad,  saavidt  mig  bekendt,  ingen  tidligere  har  forsøgt. 

Først  et  Par  orienterende  Bemærkninger : 

Hadsund  ligger  paa  begge  Sider  af  Mariager  Fjord,  over  hvil- 
ken der  her  fører  en  Jernbanebro;  dog  bestaar  den  paa  Syd- 
siden af  Fjorden  beliggende  Bydel  kun  af  nogle  enkelte  Huse, 
hvorimod  den  egentlige  By,  der  tæller  ca.  2000  Indbyggere,  ligger 
Nord  for  Fjorden.  Umiddelbart  Vest  for  Byen  ligger  Thygeslund 
Skov,  længere  borte  i  samme  Retning  Vivebrogaard  og  Ovegaard 
Skove.  Mod  Øst  har  man  i  ca.  4  km. s  Afstand  de  store  Skove 
ved  Havnø  og  Visborggaard.  Mod  Nordøst  strækker  sig  store 
Hedestrækninger,  hist  og  her  med  en  lille  Granplantage.  Syd 
for  Fjorden  ligger  mod  Øst  Havkjær  Skov  samt  Overgaards  store 
Skovstrækninger;  mod  Vest  kommer  man  i  8  km. s  Afstand  fra 
Hadsund  først  til  Hov  Skov  og  dernæst  til  Skovene  omkring 
Mariager,  hvor  der  ligger  Krat  ved  Krat  og  Skov  ved  Skov  i  en 
næsten  uafbrudt  milelang  Kæde.  Landskabet  er  særdeles  bakket 
og  karakteristisk  med  sine  mange  Gravhøje,  hvis  Kupler  man 
ser  alle   Vegne,   ofte  4 — 5   i   umiddelbar    Nærhed    af   hinanden. 

Jordbunden  er  langs  Fjorden  stærkt  kridtholdig,  og  disse  hvide 
Brinker,  skinnende  i  Sommersolen,  bidrager  stærkt  til  at  give 
Egnen  sit  Særpræg.  Store  Engstrækninger  findes  mange  Steder 
mellem  Skovene  og  Fjorden  og  bebos  om  Sommeren  selvsagt  af 
en  Mængde  forskellige  Vadere,  saasom  Præstekraver,  Ryler,  Rød- 
ben og  først  og  sidst  Viber,  hvis  tumlende  Flugt  man  alle  Vegne 
bemærker  paa  denne  Aarstid.  Paa  de  vidt  udstrakte,  lavvandede 
Strækninger  i  Fjorden  staar  Hejrerne  gravitetisk  og  spejder  efter 
de  Smaafisk,  der  kommer  inden  for  deres  sylspidse  Næbs  Række- 
vidde. Er  man  heldig,  ser  man  højt  oppe  i  Luften  en,  ja  under- 
tiden to  prægtige  Havørne,  som  med  stive,'  spændte  Vinger  sejler 
i  milevide  Kredse,  medens  Kravlet  underneden  skyndsomt  søger 
Skjul,  hvor  et  saadant  er  at  finde.  Den  sorte  Stork  spanker 
agtværdigt  omkring  i  Strandkanten,  undertiden,  hvad  jeg  selv 
har  set,  Side  om  Side  med  den  hvide,  tilsyneladende  i  bedste 
Forstaaelse.  Paa  Stenene  i  Fjordkanten  sidder  Maager  og  Terner, 
og  rundt  omkring  i  Vandet  svømmer  Gravænderne,  af  hvilke 
der  er  mange  her  i  Fjorden.  —  En  Sommerdag  i  Skoven  byder 
ogsaa  paa  mange  interessante  Ting.  Foruden  de  mangfoldige 
Smaasangere  ser  og  hører  man  ofte  Spætterne,  navnlig  Stor  Flag- 
spætte, men  ogsaa  hyppigt  Grønspætten,  hvis  gjaldende  Skrig 
lyder  vidt  og  bredt.  Over  Træerne  kredser  undertiden  Musevaage 
og  Spurvehøg  samt  Taarnfalk,  som  alle  yngler  her  paa  Egnen, 
om   end  ret  sparsomt,   navnlig  for  Musevaagens  Vedkommende. 

Et  andet  Billede  faar  man  at  se,  naar  man  færdes  ude  om 
Vinteren;  men  ogsaa  denne  Aarstid  har  et  righoldigt  Liv  at 
fremvise.  Kvækerne  forekommer  som  Regel  hver  Vinter,  ofte  i 
store  Skarer.  Korsnæb,  Grønsisken,  Mejser  og  Fuglekonge  op- 
liver Granskovene.  I  Byens  Haver  flammer  Dompappernes  Farve- 
pragt dobbelt  straalende  mod  Sneens  hvide  Baggrund.  En  enkelt 
Gang  er  man  saa  heldig  at  se  de  nydelige  Silkehaler,  som  navn- 
lig holder  til,  hvor  der  er  Bær  og  Hyben. 

Men  mest  er  det  dog  Fjorden,  der  tiltrækker  sig  Opmærk- 
somheden. Naar  den  Mil  efter  Mil  strækker  sin  hvide  Flade, 
bunden  i  Frostens  Lænker,  kommer  de  tusindtallige  Flokke  af 
Svømmefugle  og  kaster  sig  i  de  enkelte  Vaager,  som  stadig  holdes 
aabne  af  Strøm  eller  Kildevæld.  Der  forekommer  navnlig  Trold- 
ænder og  Hvinænder,  endvidere  Mængder  af  Graaænder  samt 
sjældnere  Taffeland,  Bjergand,  Fløjlsand,  Sortand  og  Skalle- 
slugere,   hvis    tre   Arter    alle    findes    repræsenterede.     Ikke    saa 


sjældent  ser  man  den  eksotisk  prangende  Isfugl  svirre  af  Sted 
ved  Bække  og  Sluser,  og  Vandstæren  aflægger  ogsaa  nu  og  da 
en  fransk  Visit.  Svanernes  klangfulde  Malmtoner  klinger  højt 
og  tydeligt  i  den  frostklare  Luft,  naar  de  stolte  Fugle  kommer 
dragende  forbi. 

I  det  hele  taget  er  det  en  Nydelse  til  enhver  af  Aarets  Tider 
at  færdes  i  Naturen  i  denne  Egn  for  hver  den,  der  har  Øjet 
opladt  for  det  Liv,  der  rører  sig  derude. 

Efterfølgende  har  jeg  dels  selv  set  paa  mine  Ture,  dels  har 
jeg  Oplysningerne  fra  Folk  her  paa  Egnen,  og  da  jeg,  som  sagt, 
har  boet  her  i  ca.  16  Aar,  mener  jeg  at  kunne  give  et  nogen- 
lunde fyldestgørende  Billede  af  denne  Del  af  Danmarks  Fugle- 
fauna. Selv  om  efterfølgende  Oversigt  langtfra  er  fuldstændig, 
tror  jeg  nok  at  have  faaet  det  væsentligste  med. 


KRIKAND,  Anas  crecca.  Ret  almindelig  paa  Fjorden  om 
Vinteren. 

ATLING,  Anas  querqvedula.  Saa  jeg  Sommeren  1921  i  en 
Eng  ved  Fjorden.  Den  opførte  sig  paa  en  saadan  Maade,  at 
det  tydede  paa,  den  havde  Rede  i  Nærheden.  Dog  lykkedes  det 
mig  ikke  at  faa  dette  nærmere  konstateret. 

PIBEAND,  Anas  penelops.     Ret  almindelig  om  Vinteren. 

SPIDSAND,  Anas  acuta.  Yngre  ikke  udfarvede  Individer 
skydes  jævnligt  i  August  og  September. 

GRAAAND,  Anas  boscas.  Almindelig  ynglende  i  Rørene  langs 
Fjorden. 

SKEAND,  Anas  clypeata.  Ses  undertiden,  men  ikke  ofte,  hos 
Vildthandlerne. 

GRAVAND,  Tadorna  comuta.  Almindelig  Ynglefugl  her  paa 
Egnen.  Den  yngler  i  gamle,  forladte  Rævegrave,  ofte  langt  fra 
Fjorden.  Naar  Ællingerne  da  skal  føres  ned  til  denne,  over- 
raskes de  ofte  af  Mennesker  og  Hunde.  For  ca.  10  Aar  siden 
kom  en  gammel  $  gaaende  ved  højlys  Dag  med  sit  Kuld  smaa 
Ællinger   midt  igennem  Byen.     De   blev   selvfølgelig  forstyrrede 

og  for  en  stor  Del  ødelagte.  En  tam  J  levede  i  flere  Aar  i  en 
Bondegaard,  hvor  den  gik  frit  omkring  sammen  med  Gaardens 
øvrige  Fjerkræ.     Den  var  indfanget  som  Ælling. 

PIBESVANE,  Cygnus  minor.    Forekom  temmelig  hyppigt  paa 
Fjorden  Vinteren  1914.     Ellers  ikke  set. 

SANGSVANE,  Cygnus  musicus.  Almindelig  hver  Vinter  fra 
November  Maaned. 

TROLDAND,  Fuligula  cristata.  Forekommer  flokkevis  om 
Vinteren  sammen  med  Hvinanden,  men  knap  saa  talrig  som 
denne. 

BJERGAND,  Fuligula  marila.  Forekommer  undertiden  om 
Vinteren,  men  ikke  talrigt.  To  meget  smukke  Hanner  blev  skudt 
her  den  13A>  1922  og  17/2  1922;  desuden  saas  ofte  i  Februar  nogle 
Hunner  hængende  hos  Vildthandlerne  her  i  Byen. 

TAFFELAND,  Fuligula  ferina.  Forekommer,  men  ikke  tal- 
rigt, om  Vinteren.  En  gammel  J  i  Pragtdragt  blev  skudt  den 
13/2  1922. 

HVINAND,  Clangula  glaucion.  En  af  de  hyppigste  Vinter- 
gæster blandt  Ænderne. 

HAVLIT,  Pagonetta  glacialis.  Forekommer  en  enkelt  Gang 
om  Vinteren,  dog  ikke  i  selve  Fjorden,  men  i  Kattegat  uden  for 
samme. 

SORTAND  og  FLØJLSAND,  Oedemia  nigra  &  fusca.  Ses 
sammesteds  som  foregaaende,  men  hyppigere.  En  smuk  rf  af 
Sortand  blev  skudt  her  den  6/*  1922. 

EDERFUGL,  Somateria  mollissima.  Almindelig  Vintergæst  ved 
Indløbet  til  Fjorden. 

HVID  SKALLESLUGER,  Mergus  albellus.  En  gammel  J  og 
to  unge  ?  blev  skudt  paa  Fjorden  den  21/i  1922.  Endvidere  er 
et  Eksemplar  skudt  den  18/2  1919. 

STOR  SKALLESLUGER,  Mergus  merganser.  Temmelig  al- 
mindelig paa  Fjorden  om  Vinteren.  Gammel  J  skudt  16/,>  1910. 
Gammel  $  skudt  den  13/,>  1922. 


TOPPET  SKALLESLUGER,  Mergus  serrator.  Ret  almindelig 
om  Vinteren. 

SÆDGAAS,  Anser  segetum.     Almindelig  paa  Træk. 

BLISGAAS,  Anser  albifrons.    Skudt  paa  Fjorden  den  20/3  1922. 

GRAAGAAS,  Anser  cinereus.     Almindelig  paa  Træk. 

KNORTEGAAS,  Anser  torqvatus.  Meget  almindelig  paa  Træk; 
ses  ofte  i  Flokke  paa  Tusinder. 

VAGTEL,  Coturnix  communis.  Har  jeg  kun  konstateret  en 
Gang,  idet  der  i  Juni  1914  blev  fundet  en  Rede  af  denne  Fugl 
i  en  Kløvermark  ved  Als,  16  km  Øst  for  Hadsund.  Desværre 
blev  Reden  ødelagt,  idet  en  Slaamaskines  ene  Hjul  kørte  igen- 
nem den  og  knuste  de  fleste  af  Æggene,  hvis  Antal  var  10  å  12. 
Selve  Fuglen  saas  ikke. 

AGERHØNE,  Perdix  cinerea.  Er  her  som  andre  Steder  al- 
mindelig. Den  19/6  1914  fandt  jeg  en  Rede  med  18  Æg  og  den 
22/5  1921  ligeledes  en  Rede  med  18  Æg. 

URFUGL,  Tetrao  tetrix.  Forekommer  hist  og  her  i  den  lille 
Vildmose  ca.  20  km.  Nordøst  for  Hadsund. 

LILLE  LAPPEDYKKER,  Tachybaptes  minor.  Ikke  sjælden. 
Yngler  hist  og  her  i  Tørvemoser.  Dens  Rede  med  4  Æg  har 
jeg  blandt  andet  fundet  den  19U  1914  i  en  Mose.  Da  jeg  kom 
i  Nærheden,  saa  jeg  gennem  en  Kikkert  Fuglen  travlt  beskæftiget 
med  at  tildække  Æggene,   hvad  jo  er  Lappedykkeres  Sædvane. 

GRAASTRUBET  LAPPEDYKKER,  Podicipes  griseigena.  Er 
skudt  et  Par  Gange,  men  er  ikke  almindelig. 

TOPPET  LAPPEDYKKER,  Podicipes  cristatus.  Ses  af  og  til 
paa  Fjorden.    To  Par  yngler  aarligt  i  en  lille  Sø  her  i  Nærheden. 

ISLOM,  Colymbus  glacialis.  Gammel  £  skudt  paa  Fjorden 
den  7/2  1922.     Den  opbevares  paa  Hadsund  Realskole. 

POLARLOM,  Colymbus  arcticus.  En  ung  Fugl  blev  skudt 
ved  Indløbet  til  Fjorden  November  1918.  Den  havde  en  Fiske- 
krog siddende  fast  i  Ryggen. 

RØDSTRUBET  LOM,  Colymbus  septentrionalis.  En  ?  blev 
skudt  ved  Mariager  den  ll/i  1920;  den  opbevares  i  min  Samling. 

RØRVAGTEL,  Porzana  maruetta.    Sjælden.    12/io  1917  fløj  en 
c?  imod  Telefontraadene   ved   Hadsund   og  dræbtes,  og  omtrent 
samtidig    dræbtes    en    paa    samme    Maade    ved   Udbyneder,    en 
Landsby  ca.  16  km.  Sydøst  for  Hadsund. 
> 

VANDRIKSE,  Rallns  aqvaticus.  Ikke  almindelig.  Skudt  ved 
Koldbæk,  en  Dam  i  Byens  Udkant,  den  30/i  1922. 

GRØNBENET  RØRHØNE,  Gallinula  chloropus.  Maa  betragtes 
som  ret  almindelig.  Yngler  flere  Steder,  blandt  andet  i  Koldbæk. 
Æggenes  Antal  i  de  Reder,  jeg  har  set,  har  varieret  fra  8  til  11. 
Sidstnævnte  Antal  kun  fundet  en  Gang,  16/s  1922. 

BLISHØNE,  Fulica  atra.  Ses  af  og  til  paa  Fjorden,  samt 
forekommer  ynglende  i  stort  Antal  i  Kielstrup  Sø,  samme  Sted 
som  den  toppede  Lappedykker.  Det  største  Antal  Æg,  jeg  har 
set  i  en  Rede,  er  12,  fundet  den  13/s  1921,  hvilken  Dag  jeg  fandt 
12  beboede  Reder  i  omtalte  Sø. 

VIBE,  Vanellus  cristatus.  Meget  almindelig  langs  Fjorden  som 
ynglende.  Æggene  findes  som  Regel  i  Slutningen  af  April,  dog 
har  jeg  i  Juni  1921  fundet  en  Rede  med  4  frisklagte  Æg. 

STRAND  HJEJLE,  Charadrius  sqvatarola.  Forekommer  nu 
og  da  om  Efteraaret.  Et  Eksemplar  i  fuld  Sommerdragt  blev 
skudt  her  ved  Fjorden  den  23/s  1914  og  et  i  samme  Dragt  den 
24/s  1922. 

HJEJLE,  Charadrius  pluvialis.  Træffes  jævnligt  om  Efter- 
aaret, men  ikke  i  større  Antal. 

PRÆSTEKRAVE,  Ægialitis  hiaticula.  Er  meget  almindelig. 
Frisklagte  Æg  (altid  4  i  Kuldet)  har  jeg  fundet  26/4  1912,  29/5  1919, 
8/5  1921  og  21/s  1921. 

STRANDSKADE,  Hæmatopus  ostreologus.  Forekommer  baade 
som  Ynglefugl  og  paa  Træk.  Frisklagte  Æg  (3  i  Kuldet)  har 
jeg  fundet  26/6  1910,  7/s  1920,  29/5  1920  og  19/6  1920.  Dununger 
fundet  29/s  1919. 


STORSPOVE,  Numenius  arqvatus.  Træffes  om  Efteraaret  paa 
Træk,  saavel  langs  Fjorden  som  paa  Hederne. 

KOBBERSNEPPE,  Limosa  lapponica.  Forekommer  jævnligt 
paa  Træk  om  Efteraaret. 

MUDDERKLIRE,  Actitis  hypoleuca.  Forekommer  ret  jævnligt 
om  Efteraaret.     25/s  1907  saa  jeg  5,  hvoraf  jeg  skød  de  2. 

SVALEKLIRE,  Totanus  ochropus.  Træffes  af  og  til  langs 
Fjorden,  men  ikke  almindeligt.  Den  10/s  1922  havde  et  Eksem- 
plar et  Øjeblik  slaaet  sig  ned  i  min  Have,  der  ligger  ca.  135  m 
fra  Fjorden. 

RØDBEN,  Totanus  calidris.  Særdeles  almindelig  som  Yngle- 
fugl i  Engene  langs  Fjorden.  Tidligste  frisklagte  Kuld  Æg  (4) 
fundet  29A  1912. 

HVIDKLIRE,  Totanus  glottis.  Temmelig  almindelig  om  Efter- 
aaret. 

BRUSHANE,  Machetes  pug nax.  Ses  en  enkelt  Gang  paa  Engene 
langs  Fjorden.  Yngler  kun  sjældent  her  paa  Egnen.  En  Rede 
med  4  frisklagte  Æg  fundet  den  21/5  1921  paa  Fuglsø  Enge. 
Samme  Dag  saas  i  Nærheden  3   <$  og  2  <j>. 

ISLANDSK  RYLE,  Tringa  canutus.  Ses  paa  Træk  om  Efter- 
aaret. Selv  har  jeg  skudt  en  ung  Fugl  i  Efteraarsdragt  den 
V9  1912. 

RYLE,  Tringa  alpina.  Meget  almindelig  langs  Fjorden  som 
ynglende  og  i  store  Flokke  paa  Træk  om  Efteraaret. 

ENKELT  BEKKASIN,  Limnocryptes  gallinula.  Forekommer 
om  Efteraaret,  men  ikke  i  større  Antal. 

HORSEGØG,  Gallinago  scolopacina.  Meget  almindelig  i  Moser 
og  langs  Fjorden.  Frisklagte  Æg  (4  i  Kuldet)  har  jeg  fundet 
13/5  1910  og  stærkt  rugede  25/4  1909.  Sommeren  1919  saa  jeg 
en  Horsegøg  komme  flyvende  og  sætte  sig  paa  Toppen  af  en 
Telefonpæl,  hvor  den  blev  siddende  i  ca.  10  Minutter,  inden  den 
atter  fløj  bort. 

SKOVSNEPPE,  Scolopax  rusticula.  Forekommer  almindeligt 
Foraar  og  Efteraar  paa  Træk;  men  enkelte  yngler  dog  hvert 
Aar  i  Skovene  ved  Visborggaard  og  Havnø.  Sidstnævnte  Sted 
blev  dens  Rede  med  4  frisklagte  Æg  fundet  u/4  1918  i  Bøgekrat 
paa  fugtig  Bund. 

HÆTTEMAAGE,  Lams  ridibundus.  Meget  almindelig.  I  en 
lille  Sø  midt  i  Heden  4  km  Sydvest  for  Hadsund  yngler  der 
aarligt  ca.  300  Par.  I  denne  Koloni  fandt  jeg  13/s  1919  et  Æg, 
der  var  ganske  hvidt,  hvorimod  de  to  andre  i  samme  Kuld  var 
normalt  farvede. 

STORM MAAGE,  Lams  canus.  Almindelig.  Yngler  ikke  her 
paa  Egnen. 

HAVMAAGE,  Lams  argentatus.  Temmelig  almindelig,  men 
ikke  ynglende. 

SILDEMAAGE,  Lams  fusens.  Ses  en  sjælden  Gang,  navnlig 
om  Vinteren. 

SVARTBAG,   Lams  marinus.     Almindelig  Vintergæst. 

DVÆRGTERNE,  Sterna  minuta.  Forekommer  enkeltvis  langs 
Fjorden,  næppe  ynglende. 

HAVTERNE,  Sterna  macrura.  Yngler  i  en  stor  Koloni  paa 
en  lille  0  i  Fjorden.  Paa  samme  0  findes  ynglende  Hætte- 
maager,  Rødben,  Præstekraver,  Engpibere  og  Lærker. 

MOSETERNE,  Sterna  nigra.  Træffes  en  sjælden  Gang  ved 
Moser  og  Søer. 

KJOVE,  Lestris  parasitten.  En  ung  £  med  hvide  Skuldre  og 
hvidplettet  Bug  blev  skudt  paa  Fjorden  2/io  1921.  En  ung  Fugl 
blev  skudt  ud  af  en  Flok  paa  10  ved  Als  Odde  2/9  1922. 

LOMVIE,   Uria  troile.     Skudt  paa  Fjorden  22/i2  1907. 

SØKONGE,  Mergulus  alle.  Skudt  paa  Fjorden  20/i2  1916  og 
12/i  1922. 

ALK,  Alca  torda.  Træffes  i  Vintermaanederne,  men  ikke  al- 
mindeligt. 

TEJSTE,  Cepphus  grylle.     Som  foregaaende. 

HEJRE,  Ardea  cinerea.  En  Koloni  findes  i  Visborggaard  Skov 
i  høje  Elletræer  samt  i  en  enkelt  Eg,  i  hvilken  jeg  for  nogle  Aar 
siden  talte  8  Reder.  Kolonien  vokser  stadigt  og  er  nu  paa  ca. 
125  Reder.  Højeste  Antal  Æg  i  de  Reder,  jeg  har  set,  er  5. 
Æglægningen  begynder  i  sidste  Halvdel  af  Marts,  selv  om  Sneen 
ligger  højt  paa  Jorden.  Under  hele  Rugetiden  staar  der  en  stadig 
Kamp  mellem  Hejrerne  og  Krager,  som  stjæler  Æggene,  saa  snart 
de  kan  se  deres  Snit. 

STORK,  Ciconia  alba.  I  selve  Hadsund  findes  ingen  Reder; 
men  i  Veddum,  en  By  ca.  12  km  Nordøst  for,  findes  der  en  Del. 
For  ca.  5  Aar  siden  fandtes  i  denne  By  ca.  25  beboede  Reder, 
men,  som  andre  Steder,  formindskes  Antallet  stadigt,  saa  der 
nu  næppe  findes  Halvdelen. 

SORT  STORK,  Ciconia  nigra.  Denne  i  Danmark  saa  sjældne 
Fugl  forekommer  til  Stadighed  paa  Hadsund-Egnen.  Den  yngler 
hvert  Aar  i  Skoven  ved  Havnø.  I  1917  rugede  der  2  Par.  I 
1919  kun  1  Par.  I  1921  derimod  var  der  4  beboede  Reder,  hvis 
Unger  alle  blev  ringmærkede,  og  da  Rederne  fredes  meget  strengt, 
er  der  Haab  om,  at  denne  prægtige  Fugl  kan  bevares  for  Egnen. 
For  ca.  20  Aar  siden  ynglede  den  flere  Steder  her  i  Nærheden, 
blandt  andet  i  Hov  Skov  og  Voldstedlund  Skov,  begge  ved  Mari- 
ager. Den  8'6  1920  saa  jeg  4  km  uden  for  Mariager  om  Efter- 
middagen den  sorte  og  den  hvide  Stork  gaa  Side  om  Side  i 
Fjordkanten  og  fiske  i  bedste  Forstaaelse.  Jeg  nærmede  mig 
dem  i  Skjul  af  nogle  Buske,  og  i  ca.  100  m.s  x\fstand  laa  jeg  i 
20  Minutter  og  betragtede  dem  gennem  Prismekikkert.  I  Sand- 
hed et  sjældent  stolt  Syn,  som  man  næppe  oplever  oftere.  Den 
sorte  var  en  gammel  Fugl  med  udpræget  Metalglans  paa  Ryg 
og  Skuldre.  Da  jeg  til  Slut  rejste  mig  og  gik  nærmere,  fløj  de 
bort  hver   til  sin  Side. 

SKARV,  Phalacrocorax  carbo.  Et  udstoppet  Eksemplar  findes 
her  i  Byen.    Det  er  skudt  her  paa  Fjorden  for  ca.  20  Aar  siden. 

SULE,  Sula  bassana.  I  Hadsund  Realskoles  Samling  opbe- 
vares et  udfarvet  Eksemplar  af  denne  Fugl,  forsynet  med  føl- 
gende Paategning:  »Fundet  død  ved  Stranden  ved  Badestedet 
Als«.     Køn  og  Aarstal  findes  desværre  ikke  opgivet. 

TAARNFALK,  Falco  tinnunciilus.  Maa  betragtes  som  Egnens 
almindeligste  Rovfugl,  baade  som  ynglende  og  paa  Træk.  Den 
yngler  oftest  i  gamle  Kragereder,  da  Kirketaarnene  her  paa  Egnen 
ikke  rigtig  egner  sig  for  denne  Fugl.  Frisklagte  Æg  har  jeg 
fundet  19/5  1910  (5  Æg),  16/5  1918  (6  Æg)  og  20/5  1921  (6  Æg). 

DVÆRGFALK,  Falco  æsalon.  Gammel  $  skudt  paa  Visborg- 
gaard  12/9  1917.  Et  Eksemplar  set  i  Vester- Skovmark,  8  km 
Syd  for  Hadsund  22h  1919.     J  skudt  paa  Visborggaard  9/9  1920. 

LÆRKEFALK,  Falco  subbuteo.  Gammel  $  skudt  5/9  1918  ca. 
8  km  Vest  for  Hadsund.  Gammel  $  skudt  paa  Visborggaard 
Efteraar  1918.  Samme  Sted  blev  en  gammel  $  skudt  20/5  1919, 
en   J  12/9  1919  og  en  gammel  $  24/5  1922. 

VANDREFALK,  Falco  peregrinus.  2  Eksemplarer  blev  i  April 
og  Maj  1918  jævnligt  set  i  Visborggaard  Skov,  men  forsvandt 
derpaa.  Selv  saa  jeg  en  den  17/io  1918  tæt  uden  for  Hadsund. 
8/9  1919  blev  der  skudt  et  Eksemplar  paa  Visborggaard. 

MUSEVAAGE,  Buteo  vulgaris.  Findes  her  paa  Egnen  som 
Ynglefugl  i  de  fleste  større  Skove,  og  skydes  jævnligt  for  Schuhu 
ved  Kragehytterne  paa  Egnens  Godser.  24/3  1921  blev  der  saa- 
ledes  paa  Visborggaard  skudt  et  ringmærket  Eksemplar,  og  ved 
Gennemsyn  af  Jagtjournalen  træffer  man  stadig  Beretninger  om 
dræbte  Musevaager.  Dens  Rede  har  jeg  fundet  med  friske  Æg 
17/4  1919  og  28/4  1919;  begge  Gange  3  Æg. 

VINTERMUSEVAAGE,  Buteo  lagopus.  Forekommer  ikke  sjæl- 
den i  Træktiden  om  Efteraaret.  Skudt  paa  Overgaard  Vs  1920. 
Selv  har  jeg  set  et  Eksemplar  i  Oktober  1916.  Jeg  var  den  saa 
nær,  at  jeg  tydelig  saa  de  fjerklædte  Løb. 

HAVØRN,  Haliaetus  albicilla.  Denne  mægtige  Rovfugl  fore- 
kommer her,  omend  sparsomt.  Jeg  har  set  den  mindst  3  Gange 
i  Aarene  1908—09.     Den   ene  Gang   sad   der   en   gammel  $  paa 

en  Sten  i  Fjorden,  medens  en  Flok  Ænder,  vistnok  Anas  boscas, 
tilsyneladende  uanfægtet  laa  paa  det  lave  Vand,  ca.  50  m  fra 
den.  Da  jeg  sejlede  nærmere,  fløj  den  sin  Vej,  og  jeg  saa  da 
tydeligt  den  hvide  Hale.  I  Vinteren  1909  blev  der  dræbt  en  <$ 
og  en  $  ved  Indsejlingen  til  Fjorden.  $  maalte  2  m  60  cm  i 
Vingefang.  Begge  blev  udstoppede  og  findes  i  private  Samlinger 
her  i  Byen.  Efteraaret  1916  blev  en  ung  <$  skudt  ved  Vivebro- 
gaard, hvor  den  nu  opbevares.  Marts  1920  blev  der  ligeledes 
skudt  en  ung  g  ved  Overgaard  og  sammesteds  en  ung  $  i  Som- 
meren 1921.  En  gammel  $  blev  i  Aaret  1916  dræbt  med  Gift 
ved  Visborggaard.  Nu  forekommer  der  til  Stadighed  en  g  her 
paa  Egnen.  Den  opholder  sig  hovedsagelig  i  Havnø  Skov, 
hvor  der  for  ca.  20  Aar  siden  ynglede  Havørne.  Reden  findes 
endnu,  og  da  den  omkring  1900  blev  beboet  hvert  Aar,  antog 
den  efterhaanden  kæmpemæssige  Dimensioner.  Nu  staar  den 
altsaa  ubeboet,  men  formaar  dog  alligevel  at  fastholde  den  over- 
levende Han  til  Egnen. 

GLENTE,  Milmis  idinus.  Først  nu  i  Aar  har  jeg  haft  den 
Glæde  at  kunne  faa  sikre  Oplysninger  om  denne  Fugls  Fore- 
komst her  paa  Egnen.  Den  1  April  1922  blev  der  set  et  Eks- 
emplar paa  Overgaard,  og  den  4  April  1922  Kl.  4,30  Eftm.  saa 
Skytten  paa  Visborggaard  en  Glente  komme  flyvende  og  sætte 
sig  i  et  Træ  ca.  35  m  fra  ham,  hvor  den  blev  siddende,  medens 
han  omhyggeligt  betragtede  den  gennem  sin  Kikkert.  Der  blev 
ikke  skudt  efter  den,  men  den  fløj  bort,  da  han  bevægede  sig, 
og  er  ikke  set  siden.  Det  har  sikkert  været  samme  Fugl,  der 
har  vist  sig  paa  Overgaard  og  Visborggaard.  Disse  to  Godser 
ligger  nemlig  ikke  mere  end  ca.  8  km  fra  hinanden. 

HVEPSEVAAGE,  Pernis  apivorus.  Skydes  en  Gang  imellem 
ved  Kragehytterne  paa  Visborggaard  og  Overgaard. 

BLAA  KJÆRHØG,  Circns  cyanens.  Gammel  $  skudt  paa 
Overgaard  14/io  1919  og  ligeledes  en  <j>  sammesteds  25/io  1919. 
Endvidere  er  der  i  November  1921  skudt  et  Eksemplar  paa  Havnø. 

SPURVEHØG,  Accipiter  nisns.  Ret  almindelig  som  Ynglefugl. 
Rede  med  5  Æg  fundet  30/5  1915  i  en  Gran  ca.  2  m  over  Jorden. 
En  gammel  $  fløj  9/i  1910  imod  et  af  Vinduerne  paa  Hadsund 
Apotek,  hvorefter  den  i  bedøvet  Tilstand  faldt  ned  paa  Fortovet. 

Den  blev  saa  dræbt  og  findes  nu  i  min  Samling.  Den  har  sand- 
synligvis været  efter  et  Bytte,  da  den  tørnede  mod  Ruden. 

DUEHØG,  Astur  pahimbarius.  Sjælden  Gæst  paa  Træk.  Ung 
$  skudt  paa  Overgaard  10/i2  1919.  Gammel  $  skudt  paa  Vis- 
borggaard  25/io  1921. 

FISKEØRN,  Pandion  haliaétas.  Skudt  af  en  Lods  ved  Ind- 
sejlingen til  Mariager  Fjord  Eftersommeren  1918.  Den  opbevares 
udstoppet  hos  Lodsen.  Omtrent  samtidigt  saas  en  ved  Over- 
gaard, sandsynligvis  den  samme.  Et  Eksemplar  blev  set  ved 
Villestrup  Fiskedamme  for  ca.  3  Aar  siden. 

KIRKEUGLE,  Athene  noctua.  Findes  faatalligt  ynglende  ved 
Overgaard. 

NATUGLE,  Syrnium  aluco.  Nogenlunde  almindelig.  Yngler 
i  Kirketaarne  og  hule  Træer.  En  Gang  er  dens  Rede  med  3  Æg 
fundet  i  en  forladt  Rævegrav  i  Visborggaard  Skov,  Foraar  1920. 
31/3  1920  fandt  jeg.  den  ynglende  i  en  Skorsten  ved  Mariager. 
Jeg  har  aldrig  set  over  4  Æg  i  en  Rede.  I  Aaret  1919  ynglede 
den  i  en  hul  Poppel  ved  Mariager  Kirke  og  havde  da  4  flyve- 
færdige Unger  den  10  April.  Æggene  maa  altsaa  være  lagt  i  Slut- 
ningen af  Februar  til  Trods  for,  at  det  ved  denne  Tid  frøs  ca. 
10  Grader  hver  Dag. 

MOSE-HORNUGLE,  Otus  brachyotas.  Skudt  3/n  1912  mellem 
Landsbyerne  Thisted  og  Glerup  og  16A  1919  paa  Visborggaard. 
Træffes  desuden  hvert  Aar  paa  Heden  ved  Udbyneder. 

SKOV-HORNUGLE,  Otus  vulgaris.  Ikke  sjælden  i  Skovene. 
Rede  med  4  Æg  fundet  i  en  gammel  Kragerede  18  4  1920  ved 
Overgaard. 

SNEUGLE,  Nyctea  nivea.  Er  ikke  set  siden  1901,  da  der  om 
Vinteren  blev  skudt  et  ungt  Eksemplar  her  ved  B}^en  paa  Fjord- 
isen. Nogle  Aar  før  blev  der  skudt  et  gammelt  helt  hvidt 
Eksemplar  i  Heden  Vest  for  Hadsund.  Begge  er  udstoppede  og 
findes  her  paa  Egnen. 

SLØRUGLE,  Strix  ftammea.  Sjælden.  En  gammel  £  blev 
fanget  10U  1921  i  Visborg  i  et  Køkken,  hvortil  den  havde  faaet 
Adgang  gennem  en  Lem  i  Loftet. 

RINGDUE,  Columba  palumbus.  Forekommer  overalt  i  Skovene 
som  Ynglefugl,  foruden  at  den  navnlig  i  strenge  Vintre  kommer 
i  Flokke  som  Trækfugl  fra  nordligere  Egne.  Æg  fundet  fra  Slut- 
ningen af  Marts  til  Slutningen  af  Juni. 

NATRAVN,  Caprimulgus  enropæus.  Ikke  sjælden.  Dens  ka- 
rakteristiske Snurren  høres  hyppigt  i  Skoven  og  Heden  paa  stille 
Sommeraftener.  Naar  man  gaar  efter  Lyden,  ser  man  pludselig 
faa  Alen  foran  sig  Fuglen  staa  i  Luften  med  flagrende  Vinger 
for  et  Øjeblik  efter  atter  at  forsvinde  lydløst,  som  den  kom. 
Hannen  er  altid  let  kendelig  i  Flugten  paa  de  4  hvide  Pletter 
paa  Undersiden.  En  ejendommelig  Fugl  i  al  sin  Færd.  En  ung 
$  blev  skudt  i  en  Mose  her  i  Nærheden  4/9  1914.  Et  Eksemplar 
skudt  paa  Visborggaard  21/i  1919.  Sommeren  1919  ynglede  der 
mindst  to  Par  ved  Mariager.  Sommeren  1921  hørtes  hver  Aften 
i  Juli  Maaned  tre  forskellige  Hanner  snurre  i  Skoven  her  ved 
Byen.  Æggeskaller  blev  i  August  fundet  i  Lyngen  i  Nærheden. 
Ved  9 — 10  Tiden  om  Aftenen  saa  man  1  å  2  Fugle  omkring 
sig,  hver  Gang  man  gik  op  i  Skoven. 

MURSVALE,  Cypselus  apus.  Ankommer  hvert  Aar  i  Begyn- 
delsen af  Maj  og  yngler  under  Tagstenene  paa  nogle  af  Byens 
Huse.  Endvidere  yngler  den  hist  og  her  i  Omegnens  Landsby- 
kirker samt  paa  Visborggaards  Hovedbygning.  En  Rede,  jeg  fandt, 
var  bygget  udelukkende  af  Elmens  vingede  Frø,  sammenlimede 
med  et  klæbrigt  Spyt.  Æggenes  Antal  er  som  Regel  to,  kun  en 
enkelt  Gang  har  jeg  set  tre  i  en  Rede.  Ofte  benyttes  gamle 
Graaspurve-  og  Stærereder,  hvor  disse  findes  under  Tagstenene. 
15/6  1922  fandtes  i  Visborg  Kirke  en  Mursvale  rugende  paa  to 
raadne  Stæreæg  foruden  sit  eget  Kuld  paa  to. 

ISFUGL,  Alcedo  ispida.  Denne  ejendommelige  tropefarvede 
lille  Fugl  kan  egentlig  ikke  betragtes  som  nogen  Sjældenhed  her 
paa  Egnen,  selv  om  den  selvfølgelig  langtfra  er  almindelig. 
Den  har  i  1921  ynglet  i  en  Lerbrink  ved  Overgaards  Mølle,  hvor 
begge  Fuglene   dagligt   saas  i  Nærheden  af  Redehullet,  som  var 

anbragt  i  Skjul  af  en  nedhængende  Busk.  Desværre  blev  i 
Januar  1922  begge  Fuglene  skudt,  en  Skæbne,  der  overgaar  de 
fleste  Isfugle,  som  viser  sig  her,  hvad  man  ser  af  efterfølgende 
Optegnelser.  13/i  1907  blev  en  Isfugl  fundet  død  under  en  Busk 
her  ved  Byen.  l0/i  1908  blev  der  set  en  Isfugl  ved  en  her- 
værende Bæk.  6/6  1911  skudt  en  Isfugl  ved  Vraa  Fiskedamme, 
8  km  Nordvest  for  Hadsund.  1j\  1912  blev  der  skudt  en  Isfugl 
ved  Hadsund.  10/i  1912  ligeledes.  13/i  1912  set  en  Isfugl  her. 
15/i  1912  blev  en  Isfugl  fundet  i  delvis  raadden  Tilstand  ved 
Vraa  Fiskedamme.  29/i  1912  saas  en  her  ved  Hadsund.  2/9  1919 
set  ved  Aa  Mølle.  2/io  1921  skudt  ved  Hadsund.  10/i2  1921  skudt 
ved  Hadsund.  15/i  1922  skudt  to  Eksemplarer  ved  Overgaards 
Mølle,  og  endelig  blev  der  12/2  1922  skudt  en  ved  Vraa.  At  den 
ikke  er  helt  udryddet  fremgaar  dog  af,  at  der  i  Februar  1922 
her  ved  Fjorden  paa  én  Gang  blev  set  5  Isfugle  i  umiddelbar 
Nærhed  af  hinanden,  ligesom  jeg  jævnligt  i  November  1921  saa 
to  flyve  sammen  om  Aftenen  her  ved  Fjorden. 

GØG,  Ciicuhis  canorus.  Træffes  fra  Maj  til  August  paa  alle 
dertil  egnede  Steder  i  Skov,  Hede  og  Eng.  22/s  1921  saa  jeg  en 
Han  flagre  hen  over  en  Hedestrækning  her  ved  Byen.  Den 
brugte  saavel  Vinger  som  Hale  ligefrem  som  Koste  til  at  feje 
Lyngtoppene  med,  antageligt  for  at  jage  Smaafuglene  op  for  paa 
denne  Maade  at  finde  Reder  til  at  anbringe  Æg  i.  Mærkværdigt 
at  det  var  en  Han,  der  bar  sig  saaledes  ad.  3/s  1922  fandt  jeg 
en  ca.  8  Dage  gammel  Gøgeunge  i  en  Tornsangerrede,  anbragt 
nogle  faa  Tommer  over  Jorden  i  et  Hindbærkrat.  Den  var  alene 
i  Reden  og  fyldte  denne  fuldstændigt.  Naar  man  bøjede  sig  ned 
over  den,  rejste  den  sig  op  paa  Bagenden,  hvæsede  og  huggede 
kraftigt  fremefter  med  Næbbet.  Begge  Tornsangerne  var  i  uaf- 
brudt Aktivitet  med  at  skaffe  Føde  til  Slughalsen,  som,  naar  den 
blev  madet,  udstødte  en  Lyd,  der  skuffende  mindede  om  de 
store,  grønne  Græshoppers  gnidrende  Musik  paa  stille  Sommer- 
aftener. Dette  fik  dog  en  brat  Afslutning,  thi  da  jeg  Dagen  efter 
saa  til  den,  var  den  faldet  ud  af  den  skrøbelige  Rede  og  havde 
begaaet  Selvmord,  idet  den  havde  faaet  et  Græsstraa  viklet  om- 
kring Halsen. 

VENDEHALS,  Iynx  torqvilla.    Ved  et  ejendommeligt  Skæbne- 
lune  har  jeg  truffet  denne  ellers  sjældne  Fugl  adskillige  Gange. 
De  to   første   Gange   vedrører  ganske   vist  ikke   Hadsund;    men 
jeg  medtager  dem  dog  alligevel.    Første  Gang,  jeg  saa  Iynx,  var 
et  Eksemplar,  som  var  skudt  ved  Grenaa  2/s  1903.    6/s  1906  skød 
jeg  paa  en  Fugl,  som  sad  i  en  Busk,  idet  jeg  troede,  at  det  var 
en  Hun  af  Lanius  collyrio;  men  da  jeg  tog  den  faldne  Fugl  op, 
viste   det   sig   at  være   en   Iynx.     4/5  1907  traf  jeg  i  Skoven  ved 
Hadsund  en  Iynx.     Den  sad  i  en  Busk,   og  jeg  stod  i  flere  Mi- 
nutter ganske  nær  og  betragtede  den.    Foraar  1915  traf  jeg  den 
næste;   den    laa   paa  Gaden   i   Hadsund.     Den   var   knust   af  en 
Vogn,  men  ved  Undersøgelse  af  Vinger  og  Ben  viste  det  sig,  at 
jeg  igen  stod  over  for  min  gamle  Bekendt.    5/5  1916  løb  der  en 
Iynx  ganske  tæt  foran  mig  paa  Kirkegaarden  i  Udbyneder.     7/5 
1920   saa  jeg  en   Iynx  i  et  Krat  ved  Langesodde  ved  Mariager, 
og  18/5  1920  traf  jeg  atter  en.     Den  sad  i  en  gammel  Vejpoppel 
ved  Landsbyen  Hou  ved  Mariager.    Ved   denne   Lejlighed  hørte 
jeg  for  første  Gang  dens  Stemme,   dette  stadigt  gentagne:   »Gøk- 
Gøk«,   der  saa   meget   minder  om   Grønspættens   Lyd.     Endelig 
saa  jeg  en  den  24/s  1920  i  Mariager  Apoteks  Have.    Af  disse  Eks- 
empler  synes   jo    at   fremgaa,   at   denne    Fugls  Foraarstræk    for 
største  Delen  foregaar  i  de  første  otte  Dage  af  Maj. 

GRØNSPÆTTE,  Gecinus  viridis.  Begyndt  i  de  senere  Aar  at 
vise  sig  ret  jævnligt.  Et  Redehul  af  denne  Fugl  var  hugget  i 
en  frisk  Bøgestamme  og  var  ca.  1  m  dybt.  Forbavsende  Kraft- 
udfoldelse. Rede  med  7  Æg  fundet  10/5  1921  ca.  2  m  over  Jorden 
i  en  Bøg  ved  Mariager. 

STOR  FLAGSPÆTTE,  Dendrocopus  major.  Maa  kaldes  ret 
almindelig  her.  Dens  Redehuller  har  jeg  truffet  i  Bøg,  Fyr, 
Poppel  og  hyppigst  i  El.  En  Gang  kun  1  m  over  Jorden,  saa 
man  kunde  staa  og  se  ned  i  Hullet;  ellers  plejer  disse  som 
Regel  at  være  anbragt  temmelig  højt  oppe.  Æggenes  Antal  er 
5 — 7;  findes  omkring  Midten  af  Maj. 

SKOVSKADE,  Garruhis  glandarius.  Temmelig  almindelig, 
navnlig  hvor  der  er  Egetræer,  hvis  Frugter  den  ynder  meget. 
12/5  1912  overværede  jeg  en  Kamp  mellem  to  Skovskader  og  en 
Krage,  som  vilde  stjæle  Skovskadernes  (7)  Æg  i  Reden,  der  var 
anbragt  i  Toppen  af  en  meget  tæt  og  høj  Gran. 

NØDDEKRIGE,  Nucifraga  caryocatactes.  2/io  1913  skød  jeg 
et  Eksemplar  her  i  Skoven  ved  Hadsund.  Samme  Aar  blev  der 
skudt  et  i  Landsbyen  Vive.  I  Visborggaard  Skove  saas  samme 
Vinter  et  Eksemplar  flere  Gange.  Ellers  ikke  truffet  her  paa 
Egnen. 

SKADE,  Pica  caudata.  Er  meget  almindelig.  Bygger  saavel 
i  Skove  og  Haver  som  i  enligt  staaende  Træer  ved  Gaardene, 
undertiden  et  Par  Alen  over  Jorden,  men  som  Regel  langt  højere. 
Ægantal:  5—8.  En  Varietet,  som  er  hvidbroget  paa  de  Steder, 
hvor  Skaden  ellers  er  sort,  blev  skudt  i  Udbyneder  Sommeren  1915. 

ALLIKE,  Corvus  monedula.  Yngler  almindeligt  i  Kirketaarnene 
og  i  hule  Træer  i  Skovene.  Den  holder  meget  af  at  polstre  sin 
Rede  med  Uld,  som  jeg  undertiden  har  set  den  plukke  af  Ryggen 
paa  de  græssende  Faar,  der  ganske  roligt  finder  sig  i,  at  de 
ubudne  Gæster  spadserer  paa  dem.  Den  yngler  ligeledes  i  en 
Mængde  Skorstene  her  i  Byen.  Paa  tre  af  Byens  Bygninger: 
Apoteket,  Afholdshotellet  og  Realskolen,  er  samtlige  Skorstene, 
ialt  16,  beboet  af  hvert  sit  Par.  En  ung  Fugl  blev  i  Forsom- 
meren 1917  fanget  og  blev  i  Løbet  af  faa  Dage  saa  tam,  at  den 
fulgte  sin  Ejermand  overalt  som  en  Hund.  Naar  den  blev  lukket 
ud  om  Morgenen,  fløj  den  gerne  en  Tur  op  i  Skoven,  hvorfra 
han  da  kunde  kalde  den  tilbage  ved  at  raabe  dens  Navn:  »Klaus«. 
Naar  han  cyklede  gennem  Byen,  fulgte  den  ham  enten  flyvende 
eller  siddende  paa  hans  Skulder,  saa  den  vakte  almindelig  Be- 
undring. Til  sidst  blev  den  saa  fortrolig  med  Situationen,  at 
den  selv  mødte  til  Spisetiderne  og  da  gav  sin  Nærværelse  til 
Kende  ved  at  banke  paa  Vinduerne  med  Næbbet,  naar  den  vilde 
ind  og  æde.  Desværre  var  den  slem  til  at  stjæle  baade  Brød 
og  Kød,  og  da  han  havde  haft  den  et  halvt  Aars  Tid,  forsvandt 
den  pludseligt,  vel  sagtens  skaffet  af  Vejen  af  en  eller  anden, 
der  har  følt  sig  brøstholden  over  dens  Rapserier.  Dagen  før 
den  forsvandt,  sad  den  i  en  halv  Times  Tid  uden  for  mit  Vindue 
paa  en  elektrisk  Lysmast  og  kvidrede  uafladeligt.  Det  var  vir- 
keligt som  en  Slags  Sang  at  høre.  Det  kan  maaske  ogsaa  deraf 
sluttes,  at  den  har  fundet  sig  en  Mage,  thi  jeg  har  lagt  Mærke 
til,  at  Allikerne  skiller  sig  ud  Par  og  Par  i  Oktober-November 
Maaned. 

RAAGE,  Corvus  frugilegus.  Yngler  i  flere  store  Kolonier  her 
paa  Egnen.  Den  største  findes  ved  Vivebrogaard  og  tæller  i 
Tusindvis  af  Reder.  Selv  forholdsvis  smaa  og  lave  Træer  er 
fyldt  med  Reder.  I  et  stort  Bøgetræ  har  jeg  talt  56  Reder. 
Hvert  Aar,  naar  der  holdes  Jagt  paa  de  flyvefærdige  Unger, 
bliver  der  skudt  nogle  faa  Stykker  mer  eller  mindre  hvidbrogede. 
En  fuldstændig  Albino,  fuldvoksen  ?,  blev  skudt  10/7  1917.  Selv 
Næb  og  Kløer  var  hvide. 

KRAGE,  Corvus  cornix.  Meget  almindelig.  Efterstræbes  ivrigt 
paa  Godserne  og  skydes  navnlig  ved  Kragehytten.  I  April  Maaned 
1922  blev  der  saaledes  paa  Visborggaard  paa  en  Formiddag  af 
en  Mand  skudt  86  Stkr.  Et  ejendommeligt  Eksemplar,  der  var 
næsten  sort  overalt,  kun  med  svag  Antydning  af  graat  paa  Bugen, 
blev  skudt  paa  Visborggaard  29/9  1918.  Et  andet  ejendommeligt 
Tilfælde  har  jeg  set  hos  Kragen,  idet  der  i  Aaret  1915  blev  skudt 
et  Eksemplar,  hvis  Over-  og  Undernæb  krydsede  hinanden  om- 
trent som  hos  en  Korsnæb. 

TORNSKADE,  Lanius  collyrio.  Almindelig  overalt,  hvor  der 
findes  Tjørnekrat.  7/e  1918  hørte  jeg  en  Han  af  denne  Fugl 
synge  ustandseligt  i  ca.  1  Time,  medens  den  sad  i  en  lav  Enebær- 
busk. Det  er  den  eneste  Gang,  jeg  har  hørt  denne  Fugleart 
synge.  Dens  Rede  har  jeg  hyppigst  fundet  i  Tjørn,  en  Gang  i 
Vrietorn,  en  Gang  i  Hyld  og  en  Gang  i  Rodskuddene  af  en  Elm. 
I  Juni  1921  fandt  jeg  dens  Rede  med  4  Æg,  hvoraf  det  ene  var 
ca.  dobbelt  saa  stort  som  normalt,  mens  de  øvrige  tre  havde 
almindelig  Størrelse.  Det  almindeligste  Antal  Æg  er  5;  kun  tre 
Gange  har  jeg  set  6  i  Rederne,  idet  jeg  nemlig  14/e  1919  og  10/e 
1922  har  fundet  Reder  med  6  Æg  i  hver.  26/e  1921  fandt  jeg 
en  Rede  med  6  flyvefærdige  Unger.  Denne  Rede  var  den  oven- 
for nævnte  i  en  Elm,  der  stod  som  Landevejstræ  og  havde  stærkt 
udviklede  Rodskud.  Da  jeg  nærmede  mig  dette  Træ,  fløj  begge 
de  gamle  Fugle  betænkeligt  nær  til  mig,  og  da  jeg  som  Følge 
deraf  begyndte  at  søge  efter  Reden,  fløj  saavel  Han  som  Hun 
gentagne  Gange  paa  og  bed  mig  i  Ansigt  og  Hænder,  ganske 
som  man  hører,  at  Natuglen  kan  gøre.  Resultatet  blev,  at  jeg 
fangede  den  gamle  Hun  med  Haanden,  hvorefter  jeg  dræbte 
saavel  hende  som  samtlige  Unger,  og  hele  Familien  opbevarer 
jeg  nu  udstoppet  sammen  med  Reden.    Ungernes  Stilling  i  denne, 

da  jeg  fandt  den,  var  fuldstændig  symmetrisk,  med  Næbbene  lod- 
ret i  Vejret,  med  Ryggene  indad  mod  Midten  af  Reden,  Kløerne 
fasthagede  i  Kanten  af  denne  og  de  smaa  Haler  samlede  som 
en  Krans  i  Bunden  af  Reden.  Det  hele  dannede  et  komplet 
Billede  som  en  seksstraalet  Stjerne.  Den  gamle  Han  lykkedes 
det  mig  desværre  ikke  at  faa  fat  paa.  Ofte  har  jeg  i  Nærheden 
af  Tornskadernes  Bo  fundet  Insekter  spiddet  paa  Torne  og  en 
enkelt  Gang  en  Bagkrop  med  vedhængende  Ben  af  en  lille  Fugle- 
unge, ogsaa  sat  fast  paa  en  lang  Torn. 

STOR  TORNSKADE,  Lanius  excubitor.  Skudt  ved  Als  Odde 
Aar  1908.     Ellers  ikke  set. 

SILKEHALE,  Ampelis  garrula.  17/i2  1918  blev  der  i  Vive 
skudt  nogle  Stykker  af  en  Flok  paa  ca.  25,  som  havde  opholdt 
sig  i  en  Tjørnehæk  en  fjorten  Dages  Tid  og  delikateret  sig  med 
de  derværende  Bær.  2S/i-7  1919  saa  jeg  selv  for  første  Gang 
levende  Silkehaler,  idet  der  i  et  Hybenkrat  tæt  uden  for  Mariager 
opholdt  sig  5  Stykker,  der  var  travlt  beskæftigede  med  at  spise 
Hyben,  som  de  slugte  hele.  De  var  meget  lidt  sky,  saa  jeg 
kunde  gaa  dem  ganske  nær,  uden  at  det  anfægtede  dem.  Det 
var  et  særdeles  smukt  Syn  at  se  dem  flagre  omkring,  skiftevis 
hæve  og  sænke  den  lange  Top,  og  jævnlig  udstøde  en  svag,  fin 
Trille.  De  opholdt  sig  paa  dette  Sted  det  meste  af  en  Maaneds 
Tid,  hvorpaa  de  forsvandt.  I  Januar  1922  blev  der  set  en  større 
Flok  paa  ca.  30  sammesteds,  og  omtrent  samtidigt  saas  7  i  Toppen 
af  en  Gran  en  enkelt  Gang  i  Skoven  ved  Hadsund. 

DIGESVALE,  Hirundo  riparia.  Yngler  overalt  i  Sandgrave 
og  Brinker.  I  en  stor  Koloni  paa  ca.  100  var  flere  af  Hullerne 
beboede  af  Skovspurve. 

BYSVALE,  Hirundo  urbica.  Yngler  ofte  kolonivis  under 
Husenes  Tage.  En  ejendommelig  Sammenhobning  af  denne  og 
efterfølgende  Art,  som  jeg  iagttog  i  Maj  1915,  har  tidligere  været 
omtalt  her  i  Tidsskriftet  (Bd.  XI,  1916—17,  S.  128). 

FORSTUESVALE,  Hirundo  rustica.  Overalt  almindelig.  Yngler 
blandt  andet  paa  Lofterne  i  flere  af  Byens  Huse.  Ca.  2  km  Øst 
for  Hadsund  passerer  Toget  over  en  Træbro,  der  er  bygget  over 
en    lille    Bæk.      Under   denne    Bro    havde    et    Par    Forstuesvaler 

bygget  Rede  og  lagt  5  Æg  i  Begyndelsen  af  Juni  1922,  til  Trods 
for  at  der  dagligt  passerer  8  Tog  umiddelbart  oven  over. 

SPÆTMEJSE,  Sitta  europæa.  Forekommer  ret  almindeligt 
i  Skovene. 

LÆRKE,  Alauda  arvensis.  Er  jo  naturligvis  almindelig  over- 
alt. Sommeren  1917  fandt  jeg  en  liggende  død  under  en  Tele- 
fonledning, som  den  maa  være  fløjet  imod.  13/e  1920  fandt  jeg 
dens  Rede  med  5  friske  Æg  i  en  Vejgrøft,  kun  et  Par  Tommer 
fra  Vejen,  hvor  Vogne  dagligt  færdedes.  Et  meget  udsat  Sted, 
skulde  man  synes,  og  meget  underligt,  da  der  umiddelbart  ved 
Siden  af  Grøften  var  en  Kløvermark  og  paa  den  anden  Side  af 
Vejen  en  Rugmark. 

TOPLÆRKE,  Alauda  cristata.  Temmelig  almindelig,  ogsaa 
som  ynglende,  men  ses  oftest  om  Vinteren,  naar  der  er  Sne  paa 
Markerne,  idet  den  da  kommer  ind  paa  Byens  Gader. 

STÆR,  Sturnus  vulgaris.  Yngler  overalt,  baade  i  Kasser,  i 
Husenes  Tage  og  i  hule  Træer  i  Skovene.  I  et  saadant  hult 
Træ  fandt  jeg  9/5  1909  dens  Rede  med  8  Æg.  Ellers  har  7  Æg 
været  det  højeste  Tal  i  en  Rede. 

GÆRDESMUTTE,  Troglodytes  parvulus.  Almindelig  som  yng- 
lende. Reden  findes  hyppigst  under  udhængende  Trærødder  ved 
Kanten  af  Sandgrave.  En  gammel  Rede  af  denne  Fugl  blev 
senere  taget  i  Besiddelse  af  Humlebier. 

TRÆPIKKER,  Certhia  familiaris.  Er  ikke  almindelig,  men 
ses  dog  ret  jævnligt.  23/5  1919  fandt  jeg  første  Gang  dens  Rede 
med  7  friske  Æg  i  en  Spalte  i  en  El  i  Skoven  ved  Mariager. 
Aaret  efter  byggede  et  Par  Rede  i  en  Revne  i  et  Pæretræ  i 
Mariager  Apoteks  Have.  Denne  Rede  indeholdt  6  Æg,  der  var 
færdiglagte  n/5. 

VANDSTÆR  Cinclus  aquaticus.  Forekommer  samme  Steder 
som  Isfuglen,  men  langt  sjældnere.  En  £  blev  skudt  ved  Vraa 
Fiskedamme  23/i  1908.  En  meget  smuk  gammel  g  blev  3i2  1921 
fundet  død  paa  Landevejen  ved  Aa  Mølle,  hvor  den  var  set 
levende  nogle  Dage  i  Forvejen.  Den  var  tilsyneladende  ganske 
ubeskadiget,  saa  Dødsaarsagen  kendes  ikke. 

2* 


20 

JERNSPURV,  Accentor  modularis.  Er  almindelig  her.  Yngler 
som  Regel  omkring  Midten  af  Maj  i  smaa  tætte  Graner.  Rederne, 
jeg  har  fundet,  har  alle  været  byggede  yderst  af  visne  Gran- 
grene og  forøvrigt  af  grønt  Mos.  Ægantal  5,  kun  en  Gang  fundet 
6.   (Se  under  Havesanger). 

MEJSER.  Slægten  Pams,  som  jo  tæller  5  danske  Arter,  er 
meget  talrigt  repræsenteret  her  paa  Egnen,  og  alle  5  Arter  har 
jeg  faaet  til  at  yngle  i  ophængte  Mejsekasser.  Disse,  som  er 
lavet  af  udhulede  Birkestammer  med  paasiddende  Bark,  er  i  det 
hele  taget  en  meget  kærkommen  Boplads  for  mange  forskellige 
Fuglearter,  og  jeg  har  haft  mine  Kasser  beboede  af  Musvit, 
Blaamejse,  Sortmejse,  Graamejse,  Topmejse,  Broget  Fluesnapper, 
Skovspurv  og  Graaspurv.  Ja,  en  enkelt  blev  om  Vinteren  brugt 
som  Bolig  for  en  Markmus,  som  havde  indrettet  sig  en  polstret, 
lun  Rede  deri,  I  en  anden  blev  Indgangshullet  hamret  større 
af  en  Flagspætte,  som  benyttede  Kassen  til  Opholdsrum,  uden 
at  den  dog  ynglede  deri.  Det  er  en  ganske  forbavsende  Mængde 
Mejser,  man  kan  skaffe  en  Egn  ved  Udhængning  af  saadanne 
Kasser.  Jeg  havde  i  1920  ophængt  11  Kasser,  og  disse  gav  et 
Resultat  paa  123  Æg,  fordelt  saaledes: 

Nr.  1.  Musvit 10  Æg  3%  1920. 

-  2.  Musvit 4  —  2/5  —        (Senere  forladt). 

-  3.  Blaamejse..  12  —  15A  — 

-  4.  Musvit 10  —  30/4  — 

-  5.  Skovspurv..  5  —  17/5  — 

-  6.  Musvit 10   —  4/5  —                       Dernæst  beboet  af: 

-  7.  Musvit 12  —  5/5  —        Blaamejse..   9  Æg  15/e  1920 

-  8.  Musvit 10   -  2/5  — 

-  9.  Sortmejse .  .  8  —  4/5  —        Musvit 8—    12/e    — 

-  10.  Graamejse..     9—     4/s     —        Musvit 9—    20/e    — 

-  11.  Sortmejse..      7   —    28/5     — 

97  Æg  26  Æg 

lait  123  Æg;  et  storslaaet  Resultat.  —  Angaaende  Top- 
mejsen som  ynglende  i  Kasse  henvises  til  nedenstaaende  Be- 
skrivelse af  denne  Art. 

MUSVIT,  Pams  major.    Som  en  Ejendommelighed  ved  Valget 
af  Yngleplads   kan  jeg   nævne,    at  jeg    har    fundet   denne    Fugl 

ynglende  i  Taget  paa  et  Hønsehus,  i  Bunden  af  et  tomt  Ølanker, 
samt  i  en  gammel  Skaderede. 

BLAAMEJSE,  Parus  coeruleus.  Almindelig  særlig  om  Efter- 
aaret.  14/s  1919  blev  en  Mejsekasse  beboet  af  Blaamejser,  som 
byggede  Rede  og  lagde  5  Æg,  men  saa  blev  fordrevet  af  Mus- 
vitter, som  i  samme  Rede  (uden  at  bygge  en  ny)  lagde  8  Æg. 
Da  Blaamejserne  byggede  deres  Rede,  stjal  de  deres  Redemateriale 
fra  en  i  Nærheden  siddende  Bogfinkerede,  som  blev  plyndret  af 
Mejserne  lige  saa  hurtigt,  som  Bogfinkerne  kunde  bygge,  indtil 
sidstnævnte  endelig  blev  kede  af  det  og  forlod  Stedet. 

SORTMEJSE,  Parus  ater.  Bliver  i  de  senere  Aar  mere  og 
mere  almindelig.  Dens  Rede  har  jeg  to  Gange  fundet  i  dybe 
Huller  i  Jorden,  foruden  ret  jævnligt  i  hule  Træer  og  i  Mejse- 
kasser. 

GRAAMEJSE,  Parus  palustris.  Ses  nogenlunde  hyppigt.  Reden 
med  9  Æg  har  jeg  fundet  8/s  1918  i  et  Hul  i  en  Bøgestamme 
ca.  7  m  over  Jorden.  Endvidere  20/5  1921  i  en  hul  Ask,  3  m 
oppe  (ogsaa  9  Æg).     Desuden  et  Par  Gange  i  Mejsekasser. 

TOPMEJSE,  Parus  cristatus.  Breder  sig  stærkt  i  de  senere 
Aar.  Denne  Mejse  adskiller  sig  fra  alle  de  øvrige  Mejser  derved, 
at  den  som  Regel  selv  hugger  sit  Redehul,  som  hyppigst  findes 
i  en  trøsket  Træstub  mellem  Barken  og  Veddet,  hvad  efter- 
følgende vil  vise.  18/5  1919  fandt  jeg  i  Skoven  ved  Mariager  i 
en  gammel,  raadden  Ledstolpe  en  Rede  med  6  halvt  flyvefærdige 
Unger.  Begge  Forældre  var  travlt  beskæftigede  med  at  hente  Føde 
til  Ungerne,  medens  jeg  stod  og  saa  paa  det.  Da  jeg  20/s  1919 
igen  saa  til  Reden,  var  denne  ødelagt  og  Ungerne  borte.  Det  var 
vistnok  en  Ilder,  der  havde  forøvet  Ødelæggelsen,  da  en  saadan 
Dagen  i  Forvejen  var  set  der  i  Nærheden,  og  rundt  omkring 
paa  Jorden  laa  spredt  Mængder  af  Fjer  af  en  Sangdrossel,  hvor- 
imod der  ikke  var  mindste  Spor  af  Topmejserne.  7/5  1921  fandt 
jeg  i  en  trøsket  Granstub  i  Skoven  ved  Hadsund  en  Rede  med 
7  friske  Æg  af  Topmejsen.  Denne  Stub  var  tydeligt  udhulet  af 
Fuglen  selv,  og  i  samme  Stub  er  der  i  Aar  (1922)  udboret  et 
nyt  Hul  ved  Siden  af  det  fra  i  Fjor.  I  dette  nye  Hul  havde 
Fuglen  2lb  lagt  4  Æg;  men  Reden  blev  da  ødelagt  af  Regn,  hvor- 
for Fuglen  forlod  den.    I  en  anden  raadden  Granstub  ogsaa  her 

ved  Hadsund  fandt  jeg  19/é  1922  en  Topmejse  rugende  paa  6  Æg, 
hvoraf  det  sidste  var  lagt  samme  Dag.  Ogsaa  denne  Stub  var 
udhulet  af  Fuglen.  Ca.  35  m  derfra  fandtes  14/5  1922  en  anden 
Rede  ogsaa  i  en  raadden  Stub  (ligeledes  med  6  Æg).  Endelig 
fandt  jeg  10/5  1921  Topmejsen  ynglende  i  en  Mejsekasse  i  Hou 
Skov.  Kassen,  der  indeholdt  5  stærkt  rugede  Æg,  hang  i  et 
Bøgetræ  i  en  Hønsegaard,  beliggende  umiddelbart  ved  et  Hus  i 
Udkanten  af  Skoven. 

HALEMEJSE,  Acredula  caudata.  Ikke  almindelig  som  yng- 
lende, derimod  ret  almindelig  om  Efteraaret  og  Vinteren  i  Flokke 
paa  ca.  15,  rimeligvis  et  Par  Forældre  med  deres  store  Kuld 
Unger.  Rede  har  jeg  fundet  i  en  Gran  1,3  m  over  Jorden  4/s 
1920  med  11  friske  Æg,  og  6/s  1921  i  en  lignende  Højde  i  en 
Enebærbusk,  ogsaa  11  Æg,  begge  Gange  i  Hou  Skov.  27/3  1922 
fandt  jeg  en  Rede  af  Halemejse;  den  var  halvt  færdig,  og  begge 
Fuglene  var  ivrigt  beskæftigede  med  at  udfore  den  med  Fjer, 
som  de  stadigvæk  kom  flyvende  med.  Men  det  ejendommelige 
var,  at  Reden  var  anbragt  ca.  10  m  oppe  mellem  Stammen  og 
en  Sidegren  af  et  Elletræ,  der  stod  midt  i  Visborggaard  Skovs 
Hejrekoloni.  I  Toppen  af  samme  Træ  fandtes  en  Hejrerede,  og 
alle  Træerne  rundt  omkring  var  ogsaa  besat  med  disse  Reder. 
Da  jeg  8  Dage  senere  saa  til  den,  var  Kuplen  over  Reden  om- 
trent færdig,  saa  jeg  antager,  at  Halemejserne  har  haft  fuldtalligt 
Kuld  omkring  20/4,  vistnok  et  meget  tidligt  Tidspunkt  i  saa  koldt 
et  Foraar  som  i  Aar. 

TORNSANGER,  Sylvia  cinerea.  Temmelig  almindeligt  yng- 
lende i  Nælder  og  Hindbærkrat.    Ægantal  hyppigst  5,  sjældnere  6. 

GÆRDESANGER,  Sylvia  curruca.  Mindre  almindelig  end  fore- 
gaaende.  Ægantal  hyppigst  6,  sjældnere  5.  Reden  altid  kende- 
lig paa,  at  den  hist  og  her  i  Kanten  er  pyntet  med  hvidt. 

MUNK,  Sylvia  atricapilla.  Yngler  temmelig  hyppigt  her  paa 
Egnen,  navnlig  i  Udkanten  af  Krat.     Ægantal  4 — 5. 

HAVESANGER,  Sylvia  hortensis.  Yngler  lignende  Steder  som 
foregaaende,  men  mindre  hyppigt.  Ægantal  4 — 5.  8/6  1922 
fandtes  i  en  lille  Busk,  dannet  af  Rodskuddene  fra  en  Bøgestub, 

en  Havesanger  rugende  paa  5  Æg  og  ca.  1  m  derfra  i  den  mod- 
satte Side  af  samme  Busk  en  Jernspurv  rugende  paa  6  Æg. 

HØGESANGER,  Sylvia  nisoria.  Forekommer  sparsomt.  Jeg 
har  kun  set  den  to  Gange,  nemlig  10/6  1919  i  Tjørn  ved  Jomfru- 
bakken uden  for  Mariager  og  5/e  1922  i  Tjørn  i  Nærheden  af 
Hadsund,  hvor  den  havde  Rede  med  5  Æg.  Begge  Steder  yng- 
lede der  i  umiddelbar  Nærhed  et  Par  Tornskader,  saa  det  er 
uden  Tvivl  den  for  et  flygtigt  Blik  saa  tilsyneladende  Lighed, 
som  disse  Fugle  har  med  hinanden,  der  faar  denne  Sanger  til 
at  yngle  saa  nær  ved  en  Tornskade,  da  andre  Smaafugle  som 
bekendt  skyer  denne  Røvers  Naboskab. 

GULBUG,  Hypolais  iderina.  Temmelig  hyppig,  især  i  Haver. 
Dens  nydelige  og  let  kendelige  Rede  har  jeg  3/t  1915  fundet  i 
Toppen  af  en  Gran  ca.  7  m  oppe,  hvad  jo  ikke  er  nogen  al- 
mindelig Byggeplads  for  denne  Fugl,  som  ellers  næsten  altid 
yngler  i  Hyld.  Sommeren  1919  havde  jeg  Lejlighed  til  at  følge 
denne  Fugls  Udrugning  af  Unger,  og  jeg  hidfører  her  de  for- 
skellige Data :  Redebygning  paabegyndt  10/6.  Første  Æg  lagt  17/6. 
Sidste  Æg  lagt  22/6.  Æggenes  Antal  5.  Ungerne  fremkom  i/i. 
Ungerne  bortfløjne  18/7.  Denne  Rede  var  bygget  i  en  Syrenbusk 
i  Mariager  Apoteks  Have  og  bestod  delvis  af  Strimler  af  Gaze- 
bind og  hvidt  Papir.  En  anden  Rede,  som  indeholdt  5  Æg  30/5 
1918,  var  bygget  hovedsagelig  af  Bøgeblomster  og  Insektspind 
og  sad  i  en  Tjørn  i  Udkanten  af  Bøgekrat. 

KÆRSANGER,  Acrocephalas  palusiris.  Rede  med  4  Æg  fundet 
16/e  1922  i  en  Grøft  bevokset  med  Hindbær  uden  for  Skoven  ved 
Hadsund.     Ellers  ikke  truffet  her  paa  Egnen. 

RØRSANGER,  Acrocephalus  arundinaceus.  Findes  almindeligt 
her.  Mærkelig  nok  har  jeg  ikke  fundet  dens  Rede  før  i  Som- 
meren 1918,  da  jeg  21l&  fandt  ikke  mindre  end  5  Reder,  hver 
med  4  Æg,  i  en  lille  Rørholm  i  Byens  Udkant. 

SIVSANGER,  Acrocephalus  phragmitis.  Ses  og  høres  ret 
jævnligt. 

LØVSANGER,  Phyllopseustes  trochilus.  Ret  almindelig  i 
Skovene. 

GRØN  LØVSANGER,  Phyllopseustes  sibilatriæ.  Mindre  al- 
mindelig end  foregaaende.  Ve  1920  fandtes  Rede  med  6  svagt 
rugede  Æg  paa  en  Skrænt  i  Bøgeskov  ved  Mariager. 

FUGLEKONGE,  Regulus  cristatus.  Almindelig  baade  Sommer 
og  Vinter  i  Granskovene.  2%  1921  fandt  jeg  tre  Reder  uden 
Æg  af  denne  Fugl.  Disse  Reder  blev  alle  ødelagte  af  Regn.  1(s 
1921  fandt  jeg  derimod  dens  Rede  med  10  Æg  i  en  lille  Gran 
i  1,3  m.s  Højde  og  20/5  1921  en  anden  Rede  med  8  Æg,  lige- 
ledes i  Gran. 

ENGPIBER,  Anthus  pratensis.  Særdeles  almindelig  paa  Enge 
og  Heder. 

SKOVPIBER,  Anthus  arborens.     Temmelig  almindelig. 

SKÆRPIBER,  Anthus  aqvaticus  var.  obscurus.  En  lille  Flok 
paa  ca.  20,  hvoraf  et  Par  blev  skudt,  holdt  til  ved  Fjorden  her 
ved  Byen  det  meste  af  Januar  Maaned  1922. 

GUL  VIPSTJERT,  Motacilla  flava.  Temmelig  almindelig  Yngle- 
fugl i  Engene. 

HVID  VIPSTJERT,  Motacilla  alba.  Meget  almindelig.  Ynder 
navnlig  at  bygge  sin  Rede  i  Fiskerbaade,  som  ikke  benyttes  til 
Stadighed.  Den  bygger  da  paa  Tofterne  op  mod  Baadens  Sider. 
Naar  Fiskerne  da  sejler  ud,  følger  Fuglene  med,  flyvende  i  Luften 
eller  siddende  paa  Mastetoppen.  Den  bygger  hvert  Aar  i  Træ- 
værket paa  Jernbanebroen  over  Fjorden.  Ligeledes  holder  den 
meget  af  at  bygge  i  Bræddestabler  paa  Tømmerpladserne. 

VINDROSSEL,  Turdus  iliacus.  Temmelig  almindelig  paa 
Efteraarstræk. 

SANGDROSSEL,  Turdus  musicus.  Almindelig  Ynglefugl.  Kliner 
altid  sin  Rede  indvendig  med  en  glat  Masse  af  trøsket  Træ, 
sammenholdt  af  en  klæbrig  Substans,  uden  andet  Underlag  for 
Æggene. 

SJAGGER,  Turdus  pilaris.  Træffes  i  store  Flokke  paa  Marker 
og  Enge  hvert  Aar  i  September,  Oktober  og  November.  Under- 
tiden ogsaa  om  Foraaret;  saaledes  saa  jeg  2%  1920  en  Flok  paa 
ca.  300  Stkr.  i  Skoven  ved  Mariager. 

RINGDROSSEL,  Turdus  torqvatus.  Kun  set  en  enkelt  Gang, 
Efteraar  1916. 

SOLSORT,  Turdus  merula.  Meget  almindelig  som  ynglende 
baade  i  Skovene  og  i  Haverne.  Æggenes  Antal  oftest  4  eller  5. 
Kun  et  Par  enkelte  Gange  har  jeg  set  6  i  en  Rede,  begge  Gange 
sildige  Kuld,  nemlig:  12/6  1912  og  28/5  1920. 

STENPIKKER,  Saxicola  oenanthe.  Almindelig  paa  Marker  og 
ved  Stengærder.  Yngler  i  Jordhuller  og  under  Stendynger.  Æg- 
genes Antal  6 — 7. 

BYNKEFUGL,  Praticola  rubetra.     Almindelig  i  Engene. 

RØDSTJERT,  Ruticilla  phoenicura.  Ses  nu  og  da  i  Træk- 
tiden, Foraar  og  Efteraar,  men  ikke  ofte. 

SORT  RØDSTJERT,  Ruticilla  titys.  Sjælden.  En  Han  set  i 
min  Have  27/s  1922,  hvor  den  opholdt  sig  ca.  10  Minutter. 

RØDKÆLK,  Erithacus  rubecula.  Almindelig.  Dens  Rede  har 
jeg  hyppigst  fundet  inde  under  Rødderne  paa  store  Bøgetræer 
og  næsten  altid  med  7  Æg. 

BROGET  FLUESNAPPER,  Muscicapa  atricapilla.  Ses  jævn- 
ligt paa  Foraarstræk,  omkring  8  Maj.  19/s  1919  fandt  jeg  den 
ynglende  i  en  Mejsekasse  i  Mariager  Apoteks  Have.  En  Musvit 
havde  først  bygget  Rede  og  lagt  3  Æg,  men  blev  saa  fordrevet 
af  Fluesnapperen,  som  oven  paa  Musvittens  Rede  og  Æg  byggede 
en  ny  Rede,  i  hvilken  den  lagde  7  Æg.  Den  fordrevne  Musvit 
var  imidlertid  ikke  mere  forknyt,  end  at  den  fra  Mejsekassen  i 
Træet  ved  Siden  af  fordrev  et  Par  derboende  Blaamejser,  hvor- 
efter den  tog  disses  Rede  i  Besiddelse.  (Se  under  Blaamejse). 
Er  det  ikke  et  ret  enestaaende  Tilfælde,  at  Fluesnapper  fordriver 
Musvit?  Det  omvendte  Tilfælde  har  Pastor  Barfod  skildret  i 
»Sydsællands  Fugle«. 

GRAA  FLUESNAPPER,  Muscicapa  grisola.  Almindeligere  end 
foregaaende.  Reden  har  jeg  en  Gang  fundet  bygget  oven  paa  en 
Harve,  en  anden  Gang  paa  et  Aalejern,  begge  hængende  paa 
Mure  under  Tagskægget.  Som  et  Bevis  paa  denne  Fugls  trofaste 
Vedhængen   ved   sin  en  Gang  valgte  Yngleplads  kan  anføres,  at 

et  Par  Graa  Fluesnappere  i  3  Aar  i  Træk  (1920,  1921  og  1922) 
har  ynglet  hver  Sommer  paa  samme  Sted  paa  samme  Gren  i  et 
Pæretræ,  der  staar  i  Maler  Riis's  Have  i  Mariager. 

SPURV,  Passer  domesticns.  Yngler  alle  Vegne  her  i  Byen 
under  Tagstenene,  ligesom  den  ofte  fordriver  Bysvalerne  fra  deres 
Reder,  som  den  derpaa  udforer  og  bruger  saavel  til  Yngleplads 
som  til  Vinterkvarter.  I  Sommeren  1920  var  jeg  Vidne  til  en 
saadan  Kamp  om  Bolig  mellem  Spurve  og  Svaler.  Jeg  skød  da 
Han-Spurven;  men  Dagen  efter  stillede  Hunnen  med  en  ny  Ægte- 
fælle, som  ligeledes  blev  skudt.  Dagen  efter  fik  Han  Nr.  3  samme 
Skæbne,  men  da  den  letsindige  Dame  derpaa  stillede  med  Nr.  4, 
blev  hun  selv  skudt,  hvorpaa  Svalerne  endelig  fik  Fred  til  at 
benytte  deres  egen  Rede.  En  hvidbroget  Spurv  blev  skudt  i 
Hadsund  12/9  1915. 

SKOVSPURV,  Passer  montanus.  Almindelig.  Yngler  i  Straa- 
tage  og  Mejsekasser.  I  en  af  Byens  Bygninger  er  der  i  Yder- 
murene indsat  Drænrør  med  ca.  26  mm. s  Diameter.  Hvert  af 
disse  Rør  (ca.  20)  er  aarligt  beboet  af  Skovspurve. 

BOGFINKE,  Fringilla  coelebs.  Er  saare  almindelig.  Dens 
Rede  findes  saavel  i  smaa  tætte  Buske  som  i  store  fritstaaende 
Træer,  altid  særdeles  smukt  forarbejdet  og  meget  lig  Omgivel- 
serne. Særlig  ynder  den  at  bygge  i  Grenkløfter.  En  Ting,  som 
jeg  intet  Steds  har  set  omtalt,  har  jeg  lagt  Mærke  til  hos  Bog- 
finken, nemlig  at  der  forekommer  to  skarpt  adskilte  Typer  af 
Æg:  den  ene  med  blaagrøn  Bundfarve  og  skarpt  fremtrædende, 
sorte  Pletter;  den  anden  med  lys  graabrun  Bundfarve  og  større, 
ligesom  lidt  flammede,  mørkebrune  Pletter.  Mellemformer  fore- 
kommer, men  kun  saaledes,  at  de  altid  kan  henføres  til  en  af 
Hovedtyperne. 

KVÆKER,  Fringilla  moniifringilla.  Træffes  i  Tusindvis  i 
Vintertiden  i  Bøgeskove,  dog  ikke  hvert  Aar.  Særligt  stort  Træk 
saa  jeg  i  Vintrene  1915—16  og  1920—21. 

KERNEBIDER,  Coccothraustes  vulgaris.  Forekommer,  om 
end  sjældent,  navnlig  i  Kirsebærtiden.  Jeg  har  set  den  Aarene 
1910,  1914,  1915  og  1919,  hvert  Aar  en  enkelt  Gang;  men  det 
sidste  Aars  Tid  har  den  vist  sig  langt  mere  almindeligt  end  sæd- 

vanligt,  saa  man  er  delvis  sikker  paa  at  kunne  faa  den  at  se, 
naar  man  gaar  en  Tur  i  Skoven.  I  Sommer  har  den  ynglet  i 
Nærheden,  idet  et  Par  Forældre  med  deres  tre  Unger  aflagde 
en  kort  Visit  i  min  Have  1&ji. 

SISKEN,  Chrysomitris  spinus.  Ret  sjælden  Vintergæst.  Set 
enkeltvis  Januar  1913,  December  1918  samt  Februar  1920  og  21; 
oftest  opholder  den  sig  i  Elletræer  og  i  Graner. 

STILLITS,  Carduelis  elegans.  Er  ret  almindelig.  Bygger 
oftest  i  Frugttræer.  En  enkelt  Gang,  2/e  1909,  har  jeg  set  dens 
Rede  i  Toppen  af  en  Fyr,  ca.  4  m  høj. 

SVENSKE,  Ligurinus  chloris.  Ret  almindelig.  Tidligste  Kuld 
(5  Æg)  fundet  i  en  lav  Gran  3%  1909.  Seneste  Kuld  (6  Æg) 
fundet  6/7  1921  i  et  Æbletræ. 

IRISK,  Cannabina  linota.  Meget  almindelig.  Dens  Æg,  oftest 
5,  sjælden  6,  findes  allerede  i  April,  som  Regel  i  tætte,  smaa 
Graner,  hvor  Reden  hyppigst  sidder  et  Stykke  ude  paa  Grenene, 
ikke  direkte  ind  mod  Stammen. 

BJERGIRISK,  Cannabina  flavirostris.  Temmelig  sjælden.  Set 
et  Par  Gange  i  Vinteren  1921—22. 

GRAASISKEN,  Cannabina  linaria.  Nogenlunde  hyppig  Vin- 
tergæst. 

DOMPAP,  Pyrrhula  vulgaris.  Der  gik  adskillige  Aar,  inden 
jeg  bemærkede  denne  Fugl  her  paa  Egnen.  Først  i  1913  saa 
jeg  nogle  ganske  enkelte  i  Oktober  og  December;  men  i  de  sidste 
tre  Vintre  har  de  været  faste  Gæster,  endog  i  ret  stort  Tal.  De 
kommer  allerede  i  Slutningen  af  Oktober  og  ses  daglig  alle  Vegne 
i  Krat  og  Haver  til  henimod  April.  Navnlig  i  December  og 
Januar  træffer  man  dem  overalt,  ligesom  man  stadigvæk  hører 
deres  dybe,  bløde  Fløjten.  Et  skønnere  Syn  end  saadan  en  Flok 
Dompapper,  siddende  paa  de  is-  og  snedækkede  Grene,  sindigt 
bøjende  sig  ned  efter  en  Knop  nu  og  da,  gives  der  vist  næppe 
for  en  Ornitholog  her  i  Landet.  Denne  musegraa  Ryg,  denne 
i  blaat  skinnende,  blanksorte  Kalot,  den  blændende  hvide  Over- 
gump og  først  og  fremmest  Brystet,  hos  Hannen  flammende  rødt, 

hos  Hunnen  med  et  ganske  svagt  rosa  Skær  over  det  graa,  alt 
danner  tilsammen  et  saa  fint  afstemt  Hele  som  vel  muligt.  Saa- 
vel  i  1921  som  1922  opholdt  et  Par  sig  her  i  Byen  i  en  Have 
til  Midten  af  April,  og  begge  Aar  saas  de  en  enkelt  Gang  med 
fine  Straa  i  Næbbet,  som  om  de  tænkte  paa  at  bygge  Rede.  Men 
det  blev  kun  til  Forsøg;  en  skønne  Dag  var  de  forsvundne. 

KORSNÆB,  Loxia  curvirostra.  Efteraaret  1909  og  Efteraaret 
1910  var  der  temmelig  store  Flokke  af  disse  Fugle,  hvoraf  jeg 
fik  en  Han  og  en  Hun  til  min  Samling.  Disses  Næb  krydses 
til  hver  sin  Side.  Siden  den  Tid  har  jeg  kun  set  en  enkelt  nu 
og  da  med  Aars  Mellemrum.  Senest  saa  jeg  dem  i  afvigte  Januar, 
da  en  lille  Flok  paa  6  viste  sig  en  enkelt  Gang. 

RØRSPURV,  Emberiza  schoeniclus.  Findes  i  Moser  og  Enge, 
dog  ikke  i  større  Mængde. 

GULSPURV,  Emberiza  citrinella.  Almindelig  overalt.  Tidligste 
Kuld  Æg  (5)  fundet  30/4  1909.  Seneste  Kuld  (3)  fundet  28/8  1922. 
Om  Efteraaret  og  Vinteren  ses  den  flokkevis  sammen  med  Irisker, 
Bogfinker  og  andre  frøædende  Fugle. 

BOMLÆRKE,   Emberiza  miliaria.     Meget  almindelig. 

SNESPURV,  Emberiza  nivalis.  Denne  har  jeg  set  et  Par 
Gange  om  Vinteren  i  Smaaflokke  i  Engene  langs  Fjorden,  men 
ikke  i  de  senere  Aar. 


VENDEHALSEN,  IYNX  TORQVILLA,  SOM 
YNGLEFUGL  I  DANMARK 

AF 

EINAR  SCHÅFFER, 

LÆGE. 

I  Midten  af  Maj  1920  hørte  jeg  ved  mit  Sommerhus  i  Dron- 
ninggaardkvarteret  i  Holte  Vendehalsens  karakteristiske  Parrings- 
skrig.  Nogle  Dage  senere  lykkedes  det  mig  at  faa  Øje  paa 
Fuglen;  den  sad  i  timevis  paa  samme  Sted,  i  Toppen  af  et 
Grantræ,  og  udstødte  ustandselig  sine  Skrig,  6  å  8  i  Træk  med 
en  lille  Pause  imellem  hver  Periode.  Den  begyndte  allerede 
Kl.  4  om  Morgenen  og  bidrog  sammen  med  Gøg  og  Nattergal 
til  at  gøre  Familiens  Morgensøvn  urolig;  ved  Solnedgang  holdt 
»Sangen«  op.  Kort  Tid  efter  opdagede  jeg  til  min  Glæde,  at 
Fuglen  havde  taget  Bolig  i  en  af  mine  Redekasser,  ca.  4  m  over 
Jorden  i  et  Egetræ. 

Terrænet  bestaar  af  en  høj  og  ret  stejl  Skrænt,  som  vender 
lige  mod  Syd  og  er  bevokset  med  en  blandet  Bestand,  temmelig 
aaben,  af  store  Bøge,  Ege,  Aske  og  Graner  samt  en  Del  mindre 
Løvtræer  som  Røn,  Elm  og  Fuglekirsebær  med  Underskov  af 
Hassel,  Hyld  og  andre  Buske.  Skrænten  gaar  ned  til  en  Mose 
med  Pilekrat  og  Elletræer.  Netop  et  saadant  »Nattergaleterræn« 
yndes,  ifølge  Naumann,  af  Vendehalsen. 

Redekassens  Hul,  som  vendte  lige  mod  Syd,  var  3  cm  i 
Diameter.  Kassen  befandt  sig  kun  ca.  6  m  fra  Husets  Veranda, 
hvor  jeg  kunde  sidde  i  timevis  og  iagttage  Fuglene.  I  Ruge- 
tiden saa  jeg  dem  ikke  ofte,  men  der  er  ikke  Tvivl  om,  at  de 
skiftedes  til  at  ruge.  Naumann  angiver,  at  Hannen  afløser  Hun- 
nen i  Middagstimerne,  medens  denne  søger  Føde.  Jeg  har  iagt- 
taget, at  de  skiftede  flere  Gange  i  Dagens  Løb.  Ungerne  var 
udklækkede  den  10.  Juni,  og  det  var  en  uhyre  Travlhed,  der 
udfoldedes  af  Forældrene,  særlig  da  Ungerne  blev  større.  Jeg 
har  set  dem  fodre  indtil  12  Gange  i  Timen.  Saavel  Hannen 
som    Hunnen    deltog    i    Fodringen,    tilsyneladende    lige    flittigt. 

Naar  de  kom  med  Føden,  satte  de  sig  et  Øjeblik,  ganske  som 
en  Spætte,  ved  Redehullet,  inden  de  gik  ind.  Hvis  den  ene  var 
nede  i  Reden,  ventede  den  anden  som  Regel  ved  Hullet,  men 
undertiden  var  de  begge  paa  en  Gang  nede  i  Redekassen.  Hvor- 
dan der  har  været  Plads  baade  til  dem  og  det  store  Kuld  Unger, 
er  mig  en  Gaade.  Naar  Fuglen  havde  fodret  Ungerne,  sad  den 
som  oftest  lidt  i  Redehullet,  strakte  Hals  og  saa  sig  forsigtig 
om,  inden  den  fløj  bort.  Den  lange  Hals  og  det  spidse  Hoved 
lignede  fuldstændig  en  Slanges,  men  jeg  har  aldrig  iagttaget  dens 
meget  omtalte  Drejninger  af  Hovedet. 

Vendehalsen  lever  hovedsagelig  af  Myrer,  men  hvad  den 
bragte  i  Næbbet,  kunde  jeg  ikke  se;  dog  saa  det  ud,  som  om 
der  hang  Fryndser  ud  af  Næbbet  paa  begge  Sider.  Næsten  hver 
Gang,  de  gamle  fløj  fra  Redekassen,  havde  de  Ekskrementer  fra 
Ungerne  i  Næbbet;  de  fløj  langt  med  dem,  inden  de  lod  dem 
falde.  Dette  stemmer  ikke  med,  hvad  Naumann  anfører.  Han 
skriver,  at  Vendehalsens  Redehul,  naar  Ungerne  har  forladt  det, 
ligner  »en  stinkende  Pøl«,  fordi  de  Gamle  ikke  fjærner  Eks- 
krementerne. Denne  Redekasse  var,  da  jeg  undersøgte  den,  efter 
at  Vendehalsfamilien  var  borte,  fuldkommen  ren,  og  der  var 
intet  som  helst  andet  Underlag  for  Æggene  end  lidt  Jord  og 
Træsmuld.  Dette  stemmer  med  de  fleste  andre  Reretninger  om 
Vendehalsens  Redehuller,  fraset  en  enkelt,  som  jeg  anfører  neden- 
for. Ekskrementerne  skal  være  meget  karakteristiske:  krumme, 
let  slyngede  Dannelser,  bestaaende  af  de  ufordøjelige  Chitindele 
af  de  fortærede  Myrer  (H.  Winge).  Trods  megen  Søgen  lykkedes 
det  mig  ikke  at  finde  dem;  de  laa  i  alle  Tilfælde  ikke  under 
Redetræet. 

Den  29.  Juni  saa  jeg  3  fuldvoksne  Unger  sidde  paa  en  Gren 
i  Nærheden  af  Redekassen;  der  sad  de  i  3  Dage  og  blev  fodrede 
af  Forældrene,  medens  disse  stadig  havde  travlt  med  at  made 
de  øvrige  Unger  inde  i  Kassen.  Min  Hustru  saa  ialt  7  Unger 
paa  en  Gang  uden  for  Kassen;  muligvis  har  der  været  flere. 
Den  1.  Juli  var  hele  Familien  borte,  og  jeg  saa  dem  ikke  senere. 

I  1921  saa  jeg  ikke  Vendehalsene,  men  i  1922  kom  de  igen. 
Om  det  var  det  samme  Par  eller  mulig  en  af  Ungerne  med  sin 
Mage,  kan  jeg  naturligvis  ikke  afgøre.  Den  Redekasse,  hvor  de 
havde  ruget  forrige  Gang,  var  optaget  af  en  Musvitfamilie,  hvorfor 
de  valgte  en  anden  ca.  8  m  fra  den  forrige  og  noget  højere  oppe, 
ca.  6  m   over  Jorden    i   et   stort   Røgetræ.     Redehullet,   som   var 

2,5  cm  i  Diameter,  vendte  mod  Sydøst.  Denne  Kasse  var  Aaret 
før  beboet  af  en  Broget  Fluesnapper. 

Det  var  sent  Foraar,  og  Vendehalsen  kom  ca.  1  Uge  senere 
end  i  1920.  Jeg  saa  den  første  Gang  den  23.  Maj;  den  sad  ved 
Redehullet  og  hakkede  i  Kanten  af  dette  som  for  at  udvide  det, 
ganske  som  en  Spætte.  Mærkelig  nok  hørte  jeg  ikke  en  eneste 
Gang  dens  Stemme.  Den  16.  Juni  var  Ungerne  udrugede,  hvad 
jeg  sluttede  af,  at  de  Gamle  fra  den  Dag  begyndte  at  fodre. 
Kuldet  var  sikkert  stort,  da  de  havde  overordentlig  travlt.  Un- 
gerne blev  længe  i  Reden;  endnu  den  4.  Juli  var  de  ikke  fløjne, 
men  jeg  saa  fuldvoksne  Unger  stikke  Hovederne  ud  af  Rede- 
hullet. Jeg  rejste  bort  den  Dag  og  kan  derfor  ikke  meddele, 
hvilken  Dag  de  forlod  Reden.  Jeg  undersøgte  senere  Redekassen; 
den  indeholdt  som  sidst  kun  lidt  Jord  og  Træsmuld. 

Adskillige  Medlemmer  af  ornithologisk  Forening  —  A.  Koe- 
foed, Th.  N.  Krabbe,  R.  Jul.  Olsen  m.  fl.  —  besøgte  i  Sommerens 
Løb  Reden  og  havde  Lejlighed  til  at  iagttage  den  interessante 
Gæst  og  bekræfte  Bestemmelsens  Rigtighed. 

Vendehalsen  blev  som  bekendt  allerede  for  omtrent  100  Aar 
siden  anført  som  dansk  Ynglefugl  af  Ch.  Teilmann,  som  i  sin 
»Beskrivelse  af  Danmarks  og  Islands  Fugle«,  Ribe  1823,  ganske 
kort  anfører  om  den:  »Yngler  i  Jylland  og  Holsteen«.  Denne 
Angivelse  bekræftes  Aaret  efter  af  vor  berømte  Ornitholog  Fr.  Fa- 
ber, der  i  sine  »Ornithologiske  Noticer«,  Aarhus  1824,  bemærker, 
at  den  »yngler  ikke  alene  af  og  til  i  Jylland  og  Holsteen,  men 
ogsaa  i  Sjelland  omkring  Kjøbenhavn«.  Ikke  desto  mindre  er 
den  jo  uden  Tvivl  en  af  vore  sjældneste  Ynglefugle,  og  jeg  har 
derfor  ment,  at  det  kunde  have  Interesse  at  samle  paa  et  Sted, 
hvad  der  i  den  mig  tilgængelige  senere  Litteratur  foreligger  om 
dens  Forekomst  som  saadan;  desuden  har  jeg  anført  nogle  pri- 
vate Meddelelser. 

Pensionist  N.  Christiansen  meddeler,  at  der  i  hans  Samling 
findes  et  Kuld  Æg  af  Vendehalsen  paa  11  Stk.,  taget  den  15.  Juni 
1880  i  Jægersborg  Dyrehave  ved  Klampenborg.  Æggene  stammer 
fra  Wellers  Samling.     Nærmere  Oplysninger  kan  ikke  gives. 

Kontorchef  Axel  Koefoed  har  meddelt  mig,  at  han  den 
12.  Juni  1912  fik  et  Kuld  paa  11  noget  rugede  Æg  af  Vende- 
halsen, taget  i  Grib  Skov  ved  Maarum  af  nu  afdøde  kgl.  Skov- 
foged A.  T.  Ejlertsen.  Reden  var  anbragt  i  et  hult  Bøgetræ 
ca.  5  m  fra  Jorden.    Underlaget  i  Reden  var  kun  lidt  Træsmuld. 

Partikulier  H.  Petersen  meddeler,  at  Vendehalsen  i  5  å 
6  Aar  har  ynglet  i  et  gammelt  Postetræ  ved  Skovfogedhuset 
»Spaanilshus«  i  Nøddebo  Skovdistrikt.  Indgangen  til  Reden  var 
gennem  Hullet,  hvor  den  manglende  Postetud  havde  siddet. 
Reden,  som  laa  ca.  40  cm  under  Indgangshullet,  kunde  ses  fra 
oven  og  indeholdt  11  Æg,  9  lige  store,  1  lidt  mindre  og  1  be- 
tydelig mindre.  Brønden,  som  ikke  havde  været  benyttet  i  mange 
Aar,  skulde  fyldes  og  Posten  tages  bort,  saa  Fuglen  maatte  for- 
lade Reden.  Æggene  blev  taget  den  13.  Juni  1919  og  var  ikke 
rugede.  Redematerialet  bestod  af  Ko-  og  Dyrehaar  samt  lidt 
Mos.  At  Fuglen  hvert  Aar  bygger  en  ny  Rede  fremgaar  af,  at 
der  laa  mange  gamle  Reder  oven  paa  hinanden  og  dannede  et 
Lag  paa  ca.  50  cm.  Skovfogedhuset  ligger  uden  for  Skovhegnet, 
og  Redepladsen  er  ca.  40  m  fra  Landevejen.  En  Markvej,  som 
dog  kun  er  lidet  benyttet,  gaar  mellem  Redepladsen  og  Huset. 
Samme  Aar  ynglede  i  ovennævnte  Distrikt  2  andre  Par  Vende- 
halse,  begge  i  store  Bøgetræer  4  å  6  m  over  Jorden.  Disse  ynglede 
uforstyrret.     Redehullerne  var  ved  en  raadden,  afbrækket  Gren. 

Denne  Meddelelse  er  interessant  ved  den  Omstændighed,  at 
Fuglen  har  maattet  bygge  Rede.  Den  kan  maaske  være  tvunget 
dertil  ved,  at  Postetræet  jo  er  »bundløst«;  men  rimeligere  er  det 
vel,  at  f.  Eks.  en  Musvit  har  været  den  første  Beboer  og  saaledes 
lagt  Grunden  til  Reden.  Ellers  er  det  —  ogsaa  ifølge  Nau- 
mann  —  Reglen,  at  Vendehalsen  lægger  sine  Æg  umiddelbart 
paa  Bunden  af  Redehullerne  uden  andet  Underlag  end  lidt  Af- 
fald fra  Hullets  Vægge. 

Om  Fund  af  Reder  har  jeg  samlet  følgende: 

I  D.  o.  F.'s  T.,  6.  Aarg.,  1911—12,  S.  179,  nævnes  den  som 
ynglende   ved  Aalborg.     Ungerne   var   udklækkede  den  10.  Juni. 

Sammesteds,  9.  Aarg.,  1914 — 15,  S.  238,  anføres  Vendehalsen 
som  sjældent  bemærket  paa  Møen.  Dens  Æg  (9  Stk.)  fundne  i 
en  hul  Pil  i  Hattemagervænget  den  3.  Juni   1863. 

Sammesteds,  10.  Aarg.,  1915 — 16,  S.  27,  angiver  Overlæge 
O.  Helm  s  at  have  fundet  Vendehalsens  Rede  med  Æg  ved 
Haslev  1894,  samt  i  de  følgende  Aar  i  Yngletiden  jævnlig  at 
have  hørt  dens  Skrig  i  Haslev  Orned. 

Sammesteds,  13.  Aarg.,  1918—19,  S.  26,  meddeler  samme,  at 
Vendehalsen  har  ruget  ved  Brahetrolleborg. 

I  J.  D.  Christiansen:  »Viborg  Omegns  Fugle«,  Viborg  1890, 

meddeles:  Vendehalsens  Rede  er  funden  i  Viborg  Krat  den  5.  Juni 
1889.    10  Æg.  —  Ynglede  i  1879  ved  Ulstrupgaard  (Rossen). 

I  A.  H.  Faber:  »Vejle  og  Horsensegnens  Fuglefauna«,  Aar- 
hus 1898,  anføres:  »Vendehalsen  er  ofte  set  og  hørt  i  April- 
Maj.     Reden  er  ikke  fundet. 

I  Jonas  Collin:  »Faunistiske  og  biologiske  Meddelelser  om 
Danske  Fugle«,  Kbhvn.  1895,  meddeles:  3  Par  Vendehalse  yng- 
lede i  Viborg  Plantage  1890  (I.  G.  E.  Christiansen).  Skovrider 
Møhl  Hansen  fandt  en  Rede  i  Omegnen  af  Odense  i  1890  i  en 
hul  Pil,  i  1891   i  et  hult  Pæretræ. 

Museumsamanuensis  R.  Hørring  har  velvilligst  meddelt  mig, 
at  der  i  Zoologisk  Museum  findes  et  Kuld  paa  10  Æg  af  Vende- 
halsen, taget  i  Dyrehaven  den  12.  Juni  1874  (stammende  fra 
Bangerts  Samling).  —  Endvidere  findes  der  2  Unger,  den  ene 
fra  Dallund  paa  Fyen  (29.  Juli  1858),  den  anden  fra  Jægersborg 
Hegn  (17.  Juli  1866). 

Dette  er  de  overmaade  sparsomme  Meddelelser,  jeg  har  kunnet 
samle  om  Vendehalsens  Forekomst  som  Ynglefugl  her  i  Landet. 

Den  ses  og  høres  dog  ikke  sjældent  i  Yngletiden;  et  Par  er 
bl.  a.  set  af  Ornithologisk  Forenings  Medlemmer  paa  en  Eks- 
kursion til  Grib  Skov  den  3.  Maj   1914. 

Overlæge  K.  Schåffer,  Juelsminde,  har  meddelt  mig,  at  han, 
medens  han  var  Reservelæge  paa  Vejlefjord  Sanatorium  ved 
Fakkegrav,  et  Foraar  maatte  skyde  en  Vendehals,  hvis  ustandse- 
lige Parringsskrig  forstyrrede  Kurgæsterne  i  deres  Morgensøvn. 
Den  sad  hver  Dag  paa  samme  Sted  —  paa  en  Blomsterstok  i 
et  Rosenbed  lige  foran  Sanatoriet;  hvis  den  blev  jaget  væk,  kom 
den  snart  efter  igen  og  satte  sig  paa  den  samme  Pind. 

Som  Trækfugl  er  den  ikke  sjælden  hverken  Foraar  eller  Efter- 
aar,  og  den  falder  ofte  ved  Fyrene;  fra  disse  er  der  i  Aarenes 
Løb  indsendt  ca.  300  Eksemplarer  til  Zoologisk  Museum.  136 
af  disse  er  i  Museets  Besiddelse. 

Vendehalsen  er,  naar  den  ikke  skriger  i  Parringstiden,  en 
overmaade  stilfærdig  Fugl,  som  ikke  gør  sig  meget  bemærket. 
Derfor  er  det  jo  rimeligt,  at  den  ofte  undgaar  Opmærksomheden, 
og  at  den  mulig  forekommer  hyppigere  end  almindelig  antaget. 
Enhver  Oplysning  om  dens  Forekomst  som  Ynglefugl  her  i 
Landet  kan  derfor  have  Krav  paa  Interesse,  og  hvis  denne  lille 
Meddelelse  kunde  fremkalde  andre  lignende,  er  Hensigten  naaet. 


NOGLE   RØDKÆLKE  SOM  GÆSTER  I  HUSET. 


AF 

C.RUBO  W. 


I  Dansk  ornithologisk  Forenings  Tidsskrift,  7.  Aarg.,  Hft.  IV, 
1913,  fortalte  jeg  lidt  om  to  Rødkælke  (Erithacus  rubecula),  som 
jeg  havde  haft  om  Vinteren,  flyvende  frit  rundt  i  Huset.  Jeg 
kalder  dem  Nr.  1  og  Nr.  2.  Jeg  har  siden  hen  haft  flere  af  disse 
Fugle  som  Gæster  om  Vinteren,  og  det  kan  inaaske  interessere 
Læserne  at  høre  lidt  mere  om  disse  Fugle,  idet  man  derved  kan 
danne  sig  et  Begreb  om  deres  Sædvaner,  Karakter  og  Intelligens. 

Nr.  1  havde  vi  fra  December  1911  til  Foraaret  1912;  Nr.  2 
fra  December  1912  til  27.  April  1913. 

Nr.  3  fik  vi  foræret  af  en  bekendt  i  Ny  Taarbæk  i  December 
1913;  den  blev  ringet  med  Kanariefuglering  Nr.  91.  Den  blev 
tillidsfuld  i  Løbet  af  4 — 5  Dage  og  begyndte  at  kvidre  lidt  i 
Løbet  af  en  Uge.  Det  var  en  stor,  smuk  Fugl  med  stærke 
Farver;  vi  dømte  den  derfor  til  at  være  en  Han.  Da  der  var 
gaaet  2  Uger,  sang  den  højt,  navnlig  naar  den  saa  en  Rødkælk 
uden  for  Vinduet.  Siddende  paa  en  Plante  i  Vinduet  sang  den 
løs  saa  højt  som  en  Bogfinke,  og  dens  Sang  mindede  iøvrigt 
om  Bogfinkens  første  Forsøg  paa  Foraarssangen  i  Februar.  Se- 
nere genfandt  man  i  dens  Sang  ikke  saa  lidt  af  Droslens  og 
Solsortens  Strofer,  uden  at  det  dog  blev  afsluttet  til  en  Melodi, 
men  Slægtskabet  var  tydelig  at  spore.  Om  Aftenen  ved  Lampelys 
sang  den  ikke,  men  kvidrede  eller  fløjtede  dæmpet,  ofte  en  halv 
eller  hel  Time  i  Træk  med  korte  Afbrydelser.  Siddende  paa 
Kanten  af  en  Stole^g,  paa  Hjørnet  af  et  Møbel  eller  paa  Gulvet 
knap  en  Meter  fra  mig,  fløjter  den  saa  indsmigrende  ligesom 
talende  til  mig,  snart  betragtende  mig  med  det  ene  Øje,  snart 
med  det  andet.  Inden  3  Uger  var  gaaet,  tog  den  Melorme  af 
Haanden. 

Saa  kom  Nr.  4  som  Logikammerat  den  15.  Januar  1914,  og 
denne  blev  mærket  med  Ring  Nr.  72.    Nr.  3  blev  meget  forbavset 

ved  Synet,  ikke  Spor  af  glad.  Vi  troede,  det  skulde  blive  til 
Slagsmaal,  men  det  blev  kun  til,  at  Nr.  3  jagede  efter  Nr.  4 
nogle  Gange  om  Dagen  rundt  i  Stuerne,  idet  den  udstødte  en 
knækkende  Lyd,  der  kunde  tyde  paa  Vrede.  Efter  en  halv  Snes 
Dages  Forløb  holdt  Forfølgelserne  dog  omtrent  op,  men  gode 
Venner  blev  de  aldrig.  Nr.  4  opholder  sig  helst  i  en  anden  Stue 
end  Nr.  3;  den  synes  ikke  at  ville  blive  tam;  den  hverken  synger 
eller  kvidrer  og  opholder  sig  mest  paa  Gulvet.  Nr.  3  synger  og 
kvidrer  som  før ;  naar  jeg  læser  Avis,  sætter  den  sig  paa  Kanten 
af  Avisen  som  for  at  se,  hvad  jeg  bestiller;  naar  Husmoder 
spiller  Klaver,  sætter  den  sig  paa  Nodestolen  og  kvidrer  ned  til 
hende.  Af  en  Rødkælk  at  være  synes  den  at  have  en  rolig  Natur, 
langt  roligere  end  de  andre,  vi  før  har  haft.  Endelig  begynder 
Nr.  4  at  kvidre  lidt. 

Uden  for  Vinduerne  kommer  nu  og  da  en  Rødkælk,  som  faar 
Myreæg,  Universalfoder  og  knuste  Nøddekærner  serveret  i  en 
lille  Skaal;  snart  kommer  der  en  til.  Da  de  mødes,  etablerer 
de  et  vældigt  Slagsmaal,  som  Nr.  3  inden  for  Vinduet  følger  i 
største  Spænding,  idet  den  giver  nogle  mærkelige,  gennemtræn- 
gende Lyde  fra  sig.  En  Eftermiddag  ser  den  en  Kat  udenfor  i 
Haven;  hele  Aftenen  har  den  tabt  Humøret,  den  vil  ikke  en- 
gang tage  Melorme.  Naar  den  atter  ser  en  Kat,  giver  den  en 
stærk  Varsellyd  fra  sig,  saa  at  vi  altid  kan  høre,  naar  der  en 
Kat  i  Sigte. 

Om  Aftenen  bliver  de  ledet  op  i  Soveværelset  efter  den  sæd- 
vanlige Metode  ved  Slukning  af  Lyset  i  Dagligstuerne  og  Tæn- 
ding af  Lys  paa  Trappegangen.  I  Soveværelset  synes  mærkeligt 
nok  Nr.  4  at  have  Overtaget.  Den  tager  sit  Nattesæde  paa  det 
ene  Hjørne  af  Gardinstangen,  og  skønt  denne  er  over  2  m  lang, 
maa  Nr.  3  ikke  ogsaa  sidde  paa  den,  men  maa  finde  sig  en 
anden  Soveplads,  som  Regel  paa  en  Lampet  paa  Væggen.  Saa 
længe  der  er  Lys,  holder  Nr.  4  uafladeligt  Øje  med  Nr.  3,  parat 
til  at  forsvare  sin  Gardinstang.  Om  Dagen  i  Opholdsstuerne 
har  Nr.  3  annekteret  Dagligstuen,  Nr.  4  er  forvist  til  Herrevæ- 
relset. Vover  den  at  vise  sig  i  Dagligstuen,  bliver  den  straks 
jaget  ud,  men  gaar  Nr.  3  paa  Visit  i  Herreværelset,  sidder  Nr.  4 
stiv  og  angst  og  vogter  den  og  maa  endda  finde  sig  i  en  lille 
Jagetur.  Nr.  3  bliver  tammere  og  tammere  og  mere  og  mere 
nysgerrig,  eller,  man  kan  maaske  sige,  interesseret  eller  videbe- 
gærlig.    Naar   to   eller   flere  Personer   sætter   sig  ved  Bordet  for 

at  se  paa  en  Ting  eller  breder  Papirer  ud,  kommer  den  straks 
hen  paa  Bordet  og  ser  Tingene  efter.  Er  det  noget,  den  ikke 
forstaar  sig  paa  —  det  vil  sige  noget  ikke  spiseligt  —  flyver  den 
bort  igen,  men  er  det  Frugt,  Nødder,  Kage  eller  lignende,  hopper 
den  omkring  paa  Bordet,  til  den  faar  lidt.  Sidder  jeg  med  en 
Avis  for  Ansigtet,  kommer  den  hen  paa  Bordet  for  at  se,  hvad 
der  skjuler  sig  bag  Avisen.  Det  er  tydeligt,  at  den  betragter 
baade  mig  og  Avisen  gentagende,  ligesom  for  at  undersøge,  hvad 
der  foregaar.  En  af  Børnene  skriver  Stil  ved  mit  Skrivebord, 
paa  hvilket  der  staar  en  Brevvægt;  den  sætter  sig  paa  denne 
for  at  se,  hvad  Barnet  bestiller,  og  vi  konstaterer,  at  den  vejer 
20  Gram. 

Efter  en  Maaneds  Ophold  begynder  Nr.  4  at  blive  lidt  tam- 
mere; den  vover  sig  til  at  tage  en  Melorm  af  Husmoderens  Haand 
eller  at  sætte  sig  paa  Kanten  af  en  Bog,  som  jeg  læser  i.  Den 
begynder  at  kvidre  lidt;  synge  gør  den  ikke. 

Rødkælkens  sagte  Kvidren  eller  Fløjten  er  en  saa  spæd  og 
fin  Lyd,  at  man  næppe  vil  kunne  høre  den  i  det  fri;  det  er  den 
blødeste  og  mest  indsmigrende  musikalske  Lyd,  jeg  kender. 
Siddende  paa  en  Stoleryg,  fuldstændig  i  Hvile,  lidt  sammen- 
krøben, med  slappe  Fjer,  hængende  Vinger  og  Hale,  lader  den 
høre  en  sagte  Fløjten;  intet  rører  sig  paa  Fuglen  end  ikke  Næ- 
bet. Det  er  som  en  drømmende  Enetale,  den  fører  med  sig  selv, 
eller  som  hviskede  den  en  sød  Hemmelighed  til  Mennesket  i 
Stuen.    Den  gør  det  kun,  naar  der  er  fuldstændig  stille  i  Stuen. 

Om  Morgenen  er  de  ivrige  efter  at  komme  ud  af  Soveværelset, 
særlig  Nr.  3.  Naar  Døren  til  Børnenes  Værelse  aabnes,  flyver 
den  straks  derind,  først  en  lille  Tur  hen  til  Vinduet  for  at  se, 
hvorledes  Vejret  ser  ud  derfra,  eller  om  maaske  Kammeraten  i 
Haven  skulde  vise  sig.  Saa  et  Svip  ned  til  Skildpadden,  der 
ligger  i  en  flad  Kurv  og  sover  Vintersøvn  under  noget  tørt  Græs, 
som  den  søger  at  skjule  sig  under.  Barnet,  som  ejer  den,  har 
sat  en  lille  Skaal  Vand  ned  i  Kurven,  for  det  kunde  jo  være, 
at  Skildpadden  vaagnede  og  vilde  drikke;  hun  vaagner  jo  selv 
somme  Tider  om  Natten  og  er  tørstig.  Rødkælken  tager  sig  en 
Drik  Vand  af  Skaalen  —  fremmed  Mad  smager  bedst  — ;  lidt 
efter  tager  den  sig  et  Bad  deri,  hopper  op  paa  Ryggen  af  Skild- 
padden, ryster  sig,  lægger  maaske  en  lille  Klat  paa  den; 
Skildpadden  sover  urokkelig. 

Nr.  4   sætter   sig   nu   ofte   paa  Kanten   af  Bogen,   jeg  læser  i. 

Den  sidder  ganske  rolig  og  betragter  mig.  Hvad  vil  den  egentlig? 
Er  det  blot  for  at  se  paa  mig  eller  er  det  for  at  bede  om  noget? 
Er  det,  fordi  der  ikke  ligger  dens  sædvanlige  Kagekrummer  paa 
mit  Bord?  Husmoderen  siger,  det  er  fordi  den  er  forelsket  i 
mig  (Undskyld!  hun  er  romantisk).  Jeg  siger,  at  den  vil  kræve 
mig  for  Kage,  eller  at  det  kun  er  af  Nysgerrighed,  thi  den  kom- 
mer altid  fra  et  Sted,  hvorfra  den  ikke  kan  se  mit  Ansigt. 

Den  24.  Februar  1914  forsvandt  Nr.  3.  Døren  til  Forstuen 
og  Indgangsdøren  havde  staaet  aabne  et  Øjeblik,  og  den  var 
altsaa  smuttet  ud.  En  tidligere  anvendt  Metode,  at  gaa  udenfor 
med  Melormeglasset  og  raabe  »Bibi,  blev  anvendt,  men  forgæves. 

Det  var  den  Dag  en  Storm  af  Øst,  saa  den  er  vel  blæst  et 
Stykke  ind  i  Landet,  før  den  har  besindet  sig. 

Paa  Nr.  4  havde  det  den  Virkning,  at  den  blev  meget  tam- 
mere. I  Løbet  af  en  Uge  er  den  fuldstændig  tillidsfuld.  Den 
foretrækker  nu  Krummer  af  Tvebakker  og  Kiks  fremfor  Myreæg 
og  Universalfoder.  Undertiden  kan  den  ikke  finde  Ro  om  Natten, 
men  flagrer  rundt  i  Mørket.  Saa  bliver  den  lukket  ind  i  et  lille 
Skabsrum  et  Par  Nætter.  Det  hjælper,  og  den  forholder  sig 
rolig  om  Natten  paa  sit  sædvanlige  Sovested.  Om  Morgenen  er 
den  som  de  tidligere  meget  ivrig  efter  at  komme  ud  af  Sove- 
værelset. Men  den  er  saa  udspekuleret,  at  blot  man  nærmer 
sig  Døren,  flyver  den  med,  og  naar  den  hører  Trin  udenfor,  ved 
den,  at  der  er  en  Chance  for,  at  Døren  kan  blive  lukket  op,  og 
flyver  hen  til  den  for  at  være  parat  til  at  smutte  ud.  Den  har 
i  høj  Grad  kastet  sin  Kærlighed  paa  Husmoderen;  den  kommer 
hen  til  hende,  naar  hun  kalder  paa  den  paa  en  bestemt  Maade, 
og  morsomt  er  det  at  se  den  lillebitte  Skabning  hoppe  paa 
Gulvet  hen  til  hende  og  kigge  op  paa  hende.  Men  hun  er  jo 
ogsaa  Hersker  over  alle  Melorme,  og  naar  hun  vil  traktere  med 
denne  Lækkerbidsken,  kalder  hun  paa  den  bestemte  Maade. 
Om  Foraaret  blev  den  sluppet  ud. 

Den  18.  November  1914  paastaar  to  af  Familiens  Medlemmer, 
at  de  har  set  en  Rødkælk  med  Ring  om  Benet  i   Haven. 

Nr.  5  blev  den  7.  Januar  1915  lokket  ind  i  Forstuen.  Vi  op- 
dagede, at  den  var  ringet,  og  at  Ringen  havde  Nr.  72;  det  var 
altsaa  vor  gamle  Ven  Nr.  4.  Ringen  er  lidt  slidt;  den  faar  der- 
for en  ny  Ring  Nr.  71.  Endelig  oplever  vi  Æventyret  fra  de 
engelske  Børnebøger  om  Robin,  som  kommer  igen  og  pikker 
paa  Vinduet   for   at   komme  ind,    fordi  det  er  saa  koldt  derude. 

Den  var  tydeligt  nok  huskendt,  og  optog  straks  de  sædvanlige 
Vaner.  Den  11.  Marts  om  Formiddagen  var  den  borte.  Et  Par 
Timer  efter  stillede  den  uden  for  Køkkenvinduet.  Indgangsdøren 
blev  lukket  op,  og  uden  Lokkemad  hoppede  den  ind  i  Huset, 
skøndt  Pigerne  stod  lige  indenfor  ved  Døren.  Man  maa  vel 
have  Ret  til  at  drage  den  Slutning,  at  denne  Fugl  efter  Over- 
vejelse har  besluttet  sig  til  at  søge  at  komme  ind  i  Huset  igen. 
Den  er  meget  tam;  naar  jeg  kommer  hjem  om  Aftenen,  følger 
den  efter  mig,  formodentlig  for  at  kræve  sine  Kagekrummer; 
den  hopper  meget  nærgaaende  om  paa  Bordet,  hvor  jeg  ar- 
bejder. Vi  har  hverken  Melorme  eller  Universalfoder  eller  My- 
reæg  paa  Grund  af  Krigen,  saa  Kosten  er  lidt  sløj.  Den  faar 
lidt  Talg,  knuste  Nøddekærner  og  knust  Hampefrø;  for  Resten 
afsøger  den  Spisebordet  efter  Maaltiderne  og  kan  godt  lide  Rug- 
brød. Den  vejer  paa  Brevvægten  den  28.  Marts  1915  18  Gram. 
Det  lykkes  at  opdrive  lidt  tørre  Myreæg  og  tarveligt  Universal- 
foder, og  jeg  prøver  at  veje,  hvor  meget  den  spiser.  Jeg  faar 
det  til  2  Gram  Universalfoder  og  2  å  3  Gram  Myreæg  (i  fugtig 
Stand  o  å  6  Gram),  men  desuden  spiser  den  en  Del,  som  ikke 
kan  vejes,  nemlig  hvad  den  redder  sig  under  og  efter  Familiens 
Maaltider;  den  synes  altid  at  kunne  finde  lidt  spiseligt  paa 
Gulvet.  Et  Møl  har  jeg  set  den  fange  og  spise.  Som  det  er 
iagttaget  ved  nogle  af  de  tidligere,  kommer  der  ogsaa  over  denne 
undertiden  en  uforklarlig  Uro;  den  flagrer  omkring  om  Aftenen 
og  om  Natten,  særligt  naar  det  er  Maaneskin.  Den  13.  April, 
en  Solskinsdag,  blev  den  sluppet  ud.  Maden  blev  stillet  i  et 
aabent  Vindue;  den  spiste  af  den,  men  fløj  ikke  ud.  En  halv 
Time  efter  var  den  dog  forsvundet.  Hen  paa  Dagen  kom  den 
tilbage  gennem  et  aabent  Vindue  paa  første  Sal,  fløj  lidt  rundt 
i  Værelserne,  ned  i  Stueetagen  og  ud  af  et  Vindue.  Den  14.  April 
kom  den  igen  ind  af  et  Vindue,  opholdt  sig  længe  i  Stuerne  og 
fløj  saa  igen.  I  et  aabent  Vindue  lader  vi  dens  sædvanlige  Mad- 
skaal  og  Vandskaal  staa.  Den  kommer  og  tager  sig  et  Bad,  — 
og  saa  kommer  den  ikke  mere. 

Nr.  6  kom  den  19.  Januar  1917.  Gennem  et  aabent  Vindue 
var  den  gaaet  ned  i  Kælderen,  blev  fanget  og  bragt  op  i  Stuerne. 
Den  flagrer  lidt  mod  Vinduerne,  men  finder  hurtigt  sin  Mad- 
skaal  i  Vindueskarmen.  Om  Aftenen  gaar  den  som  de  tidligere 
med  op  i  Soveværelset.  Det  er  altid  lidt  spændende,  hvor  hurtigt 
de  vil  sætte  sig  til  Ro  den  første  Aften.    Jeg  ligger  i  Sengen  og 

ser  paa,  at  den  prøver  forskellige  Sovepladser.  Naar  den  har 
fundet  et  Sted,  som  jeg  synes,  den  kan  lide,  slukker  jeg  Lyset, 
og  den  bliver  som  Regel  siddende  og  anvender  senere  det  samme 
Sted.  Allerede  den  21.  Januar  smultede  den  ud,  viste  sig  lidt 
efter  uden  for  Køkkenvinduet,  men  fløj  bort  igen.  Den  23.  Januar 
kom  den  igen  ind,  gennem  Entredøren,  men  fløj  kort  efter  ud 
gennem  et  Vindue  paa  første  Sal.  Et  Par  Timer  efter  kom  den 
atter  ind  gennem  Entredøren,  og  saa  bliver  den  i  Huset.  Den  blev 
allerede  den  19.  Januar  ringet  med  Nr.  72  paa  højre  Fod  og 
Nr.  26  paa  venstre  Fod.  Den  interesserer  sig  for  sit  Spejlbillede 
og  flagrer  lidt  imod  det.  Mine  Optegnelser  om  denne  Fugl  er 
meget  knappe ;  det  var  i  den  bevægede  Blokadetid.  I  Paasken 
var  Familien  bortrejst;  en  nærboende  Bekendt  gav  Fuglen  hver 
Dag  frisk  Vand  og  Mad,  men  da  vi  kom  tilbage  den  10.  April, 
var  den  forsvundet.  Ved  Eftersøgning  fandtes  den  død  bag 
nogle  Bøger  paa  en  Bogreol,  hvor  den  maa  være  faldet  eller 
gledet  ned,  og  hvorfra  den  saa  ikke  har  kunnet  klare  sig  op  igen. 

Nr.  7  blev  den  24.  November  1918  fanget  i  Udhuset;  jeg  har 
ingen  Optegnelser  om  den. 

Nr.  8  blev  fanget  i  Udhuset  den  6.  November  1921  og  blev 
mærket  med  Ring  Nr.  81.  Den  er  noget  vild  og  flyver  et  Par 
Gange  haardt  mod  Vinduerne,  saa  den  besvimer.  Det  varer  et 
Par  Timer,  inden  den  finder  Vandskaalen  og  Madskaalen  i 
Vindueskarmen.  Efter  2  Ugers  Forløb  er  den  tam  og  nysgerrig; 
det  sidste  blev  dens  Død.  Naar  nogen  gik  gennem  Dørene,  fløj 
den  med.  En  Dag  fulgte  den  med  fra  Dagligstuen  til  Forstuen, 
og  fra  Forstuen  vilde  den  videre  med  til  Køkkenet.  Vedkommende 
Person  lagde  ikke  Mærke  til,  at  den  fulgte  med,  men  lukkede 
Køkkendøren  hurtigt;  Rødkælken  var  ikke  hurtig  nok  og  blev 
klemt  ihjel  mellem  Døren  og  Karmen  den  8.  December   1921. 

Nr.  9  hoppede  den  5.  Januar  1922  af  sig  selv  ind  gennem 
Døren  til  Forstuen.  Det  er  en  stor,  kraftig  bygget  Fugl  med  svage 
Farver.  Den  er  fornuftig  og  stilfærdig  og  lærer  let  at  rette  sig 
efter  sine  Omgivelser.  Allerede  efter  en  Uges  Forløb  er  den  ret 
tam  og  flyver  hen  paa  Bordet,  naar  vi  spiser.  Den  døde  des- 
værre allerede  den  21.  Januar  paa  en  mærkelig  Maade.  Dens 
Vandskaal  var  en  almindelig  lille  Urtepotteskaal.  I  en  ganske 
lignende  var  der  hældt  lidt  klar  Paraffinolje.  Den  Person,  som 
gav  den  frisk  Vand,  kom  til  at  ombytte  Skaalene,  og  hældte 
Vand  i  den  forkerte  Skaal  uden  at  lægge  Mærke  til  Oljen.    Det 

gjorde  Fuglen  heller  ikke,  men  badede  sig  deri  med  det  Resultat, 
at  Fjerene  gennemfedtedes  og  klæbede  sammen.  Vi  prøvede  at 
stryge  det  af,  dels  med  varmt  Vand,  dels  med  Benzin,  men  næste 
Morgen  laa  den  død. 

Nr.  10  blev  fanget  i  Udhuset  den  26.  Januar  1922.  Det  var 
en  smuk  Fugl  med  stærke  Farver,  meget  sky  i  Begyndelsen. 
Den  blev  ringet  paa  begge  Fødder  med  Ringe  Nr.  55  og  56. 
Den  synger  ualmindeligt  højt.  Den  havde  en  stærk  Interesse 
for  sit  Spejlbillede.  Om  Morgenen,  saa  snart  det  er  lyst,  flyver 
den  fra  Gardinstangen  hen  foran  Toiletspejlet,  ser  paa  sit  Bil- 
lede et  Øjeblik,  flyver  tilbage  til  Gardinstangen,  sidder  et  Par 
Sekunder,  farer  atter  hen  foran  Spejlet,  drejer  lidt  til  højre  for 
at  se  med  det  venstre  Øje,  drejer  sig  til  venstre  for  at  se  med 
det  højre  Øje,  og  farer  tilbage  til  Gardinstangen  for  straks  efter 
at  gentage  Manøvren.  Over  30  Gange  i  Træk  har  den  automatisk 
gjort  dette.  Den  27.  Februar  forsvandt  den,  rimeligvis  ud  af  et 
aabent  Vindue. 


FUGLEFRISTEDET  JORDSAND. 

Resultatet  af  1  Aars  Fred  paa  Jordsand  er  jo  meget  opmun- 
trende. Men,  skønt  Amt  og  Stat  har  givet  Tilsagn  om  Hjælp 
med  Penge,  saa  er  det  endnu  kun  et  Tilsagn,  og  de  vanskelige 
Pengeforhold  Lan  let  lade  dette  Tilsagn  komme  paa  Finanslovens 
»Nedskrivning«.  Og  om  vi  opnaar  Tilskuddet,  er  dette  ikke 
nok  til  en  effektiv  Fredning  —  fra  Midten  af  April  til  Midten 
af  August. 

Jeg  kan  ikke  tro  andet,  end  at  mange  af  Foreningens  Med- 
lemmer har  Lyst  til  at  give  deres  Skærv  til  Fredningen.  Gør 
det  derfor,  og  gør  det  med  det  samme,  ellers  glemmer  De  det. 
Indsend  1  eller  2  Kr.  i  Frimærker  til  Kontorchef  Axel  Koe- 
foed, Holmens  Kanal  22,  Kbhvn.  K.,  saa  skal  de  nok  blive 

anvendte. 

H.  Arctander, 

forlienv.  Kredslæge 


Udsist  fra  Frederikslund  mod  Furesø. 


R.  H.  STAMM 


FUGLELIVET  I  HOLTE  OG  OMEGN 

AF 

AXEL  KOEFOED 

Da  jeg  nu  i  godt  20  Aar  hver  Sommer  fra  sidst  i  April  til 
først  i  Oktober  har  boet  i  denne  Egn,  dels  i  Søllerød  og  i  Øve- 
rød, dels,  i  de  sidste  Aar,  i  Nærheden  af  Skovridergaardens 
Villaby,  og  da  jeg  samtidig  har  interesseret  mig  meget  for  det 
forskelligartede  Billede,  vor  Fuglefauna  fremviser  i  Landets  for- 
skellige Egne,  har  jeg  i  det  følgende  forsøgt  at  give  en  Lokal- 
beskrivelse af  Fuglelivet  omkring  Holte.  Det  er  mit  Haab,  at 
denne  Skildring  er  blevet  saa  udtømmende,  at  den  dels  kan 
benyttes  som  en  Hjælpekilde  for  dem,  der  giver  sig  af  med  hele 
Landets  Fuglefauna,  dels  ogsaa  i  Fremtiden,  naar  Bebyggelse  og 
andre  Forandringer  har  frembragt  deres  som  Regel  ikke  saa  glædelige 
Virkninger,  kan  staa  som  et  paalideligt  Sammenligningsmateriale. 

Holte  er,  som  bekendt,  beliggende  15  km  N.  for  Kjøbenhavn, 
og  naar  man  tager  i  Betragtning,  at  dette  kun  svarer  til  ca.  en 
halv  Times  Jernbanekørsel  fra  Hovedstaden,  forbauses  man 
unægtelig    over   den   Rigdom   af  Fugle,    der   findes   her;    enhver 

Fugleven  vil  derfor  have  stor  Glæde  af  at  færdes  i  de  sjældent 
smukke  Omgivelser  med  de  herlige  Skove:  Rudeskov  og  Gelskov 
med  tilstødende  Ravneholme,  Paradisskoven,  Frydenlundskov,  der 
gaar   ned   til   Furesøen,  og  de  mange  andre  mindre  Skovholme. 

Det,  der  giver  Egnen  særlig  Tillokkelse  for  Fuglene,  er  de 
store  Skovstrækninger  med  den  rige  Underskov,  bestaaende  af 
Hindbær,  Brombær  og  Nælder,  de  utallige  Moser  og  Vandhuller, 
der  omtrent  findes  i  hver  Mark,  de  mange  levende  Markhegn, 
Bakkedrag,  gamle  Grusgrave  og  Lerbrinker,  dyrkede  Agre,  veks- 
lende med  utallige  Skovholme,  Haver,  og  endelig  Furesøen  med 
dens  store  Rørbevoksning;  Stedet  er,  kort  sagt,  et  fuldstændigt 
Eldorado,  navnlig  for  alle  vore  herlige  Sangere,  der  her  finder 
rigelig  Føde  og  gode  Skjulesteder  for  Rederne. 

Det,  der  hovedsagelig  karakteriserer  Holte  og  Omegns  Fugle- 
liv, er  derfor  følgelig  Spurvefuglene;  i  sin  Tid  var  dog  ogsaa 
Rovfuglene  godt  repræsenterede,  og  bedre  Ynglepladser  kunde 
vel  næppe  tænkes,  ligesom  der  ogsaa  var  rigeligt  med  Føde. 
Som  alle  andre  Steder  her  i  Landet  er  Rovfuglene  dog  taget 
meget  betydeligt  af  Aar  efter  Aar  og  snart  ved  helt  at  forsvinde 
fra  Egnen;  dette  føles  saa  meget  mere,  som  det,  der  giver  en  Skov 
dens  rigtige  Karakter,  dog  er  at  høre  de  forskellige  Rovfugle  ud- 
støde deres  kendte  Skrig  og  se  dem  svæve  over  Mark  og  Skov. 
Vade-  og  Svømmefugle  findes  der  ikke  mange  Arter  af  som 
Ynglefugle,  da  Stederne,  som  rimeligt  er,  ikke  egner  sig  for  disse. 

Med  Hensyn  til  den  Orden,  hvori  Fuglene  opregnes,  har  jeg 
fulgt  den  af  H.  Winge  i  Tidsskriftets  I  Bind  givne  Fortegnelse. 
Mine  Iagttagelser  vedrørende  Rovfuglenes  Yngleforhold  har  jeg 
beskrevet  noget  udførligt,  fordi  de  paa  liere  Punkter  afviger  fra 
Beskrivelsen  i   »Skandinaviens  Fugle«   af  A.  Kjærbølling. 

Om  end  jeg  haaber,  at  jeg  har  været  saa  heldig  at  samle  et 
saa  stort  og  navnlig  paalideligt  Materiale  som  muligt,  kan  der 
følgelig  godt  have  opholdt  sig  endnu  flere  Fuglearter  der  i  Eg- 
nen; da  jeg  endvidere  desværre  ikke  kender  saa  meget  til  Fugle- 
livet om  Vinteren,  har  Direktør  A.  L.  V.  Manniche  venligst 
givet  mig  forskellige  Oplysninger,  navnlig  med  Hensyn  til  Fugle- 
livet paa  Furesøen;  endvidere  har  Pensionist  N.  Christiansen  og 
Kontorchef  Vi  Ih.  Weibiill  med  flere  givet  mig  forskellige  Oplys- 
ninger.   Jeg  udtaler  herved  min  bedste  Tak  for  disse  Meddelelser. 

Samtidig  vil  jeg  rette  en  Tak  til  Landbrugsministeriet, 
som  har  givet  mig  Dispensation  fra  Jagtlovens  Fredningsbestem- 

nielser,  hvorved  jeg  uhindret  har  kunnet  gøre  mine  Iagttagelser 
gennem  Aarene. 

Endelig  skal  jeg  bemærke,  at  det,  kort  efter  at  jeg  havde 
fuldendt  dette  Arbejde,  kom  til  min  Kundskab,  at  der  paa  Zoo- 
logisk Museum  opbevaredes  en  Række  Optegnelser  af  afdøde 
Læge  H.  C.  Wegge,  tildels  vedrørende  Holteegnens  Fugle;  et 
Uddrag  af  disse,  der  paa  mange  Punkter  giver  interessante  Op- 
lysninger, har  jeg  ladet  følge  med  som  et  Tillæg. 


STOKAND,  Anas  boscas,  har  jeg  ofte  truffet  ynglende  ved 
de  mange  Moser,  der  findes  i  Holte;  i  Kollemose  bygger  op  til 
8—10  Par. 

Saalænge  Furesøen  er  aaben  for  Is,  er  der  mange  Stokænder, 
der  om  Dagen  holder  til  langt  ude  til  Søs,  men  i  Skumringen 
søger  ind  til  de  rørbevoksede  Bredder  (Manniche). 

KNOPSVANE,  Cygnus  olor.  I  en  nærliggende  større  Mose, 
Kollemose,  forsøger  et  Par  Svaner  hvert  Aar  at  yngle,  men  det 
bliver  desværre  aldrig  til  mere,  da  der  ikke  er  Fred  nok.  Di- 
rektør Aug.  Bagge,  Dronninggaard,  har  meddelt  mig,  at  Knop- 
svanen sikkert  ikke  yngler  i  F'uresøen;  i  det  tidlige  Foraar  ses 
gerne  nogle  Svaner  ved  Stavnsholt,  men  han  mener,  de  kun  er 
der  en  kort  Tid,  og  Direktøren  har  aldrig  set  Svaneunger  i  Søen. 

Om  Vinteren  ses  den  af  og  til  paa  Furesøen  enkelt  eller  par- 
vis, sjældnere  flere  sammen  (Manniche). 

TROLDAND,  Fuligula  cristata.  Tusinder  af  Troldænder 
holder  til  i  Furesøen,  saa  længe  aabent  Vand  findes;  er  Søen 
helt  tillagt,  søger  de  ind  til  Sortedamssøens  østre  aabne  Bassin. 
Fuglene  ankommer  i  Efteraarstiden  og  forlader  Søen  i  Marts  og 
April,  enkelte  Individer  endnu  senere.  Ved  Mørkets  Frembrud 
forlader  Troldænderne  Furesøen,  og  man  ser  dem  i  store  Skarer 
trække  ud  mod  Sundet,  hvor  de  overnatter.  I  de  aarle  Morgen- 
timer vender  de  tilbage  til  Søen  (Manniche). 

BJERGAND,  Fuligula  tnarila,  er  ikke  tilnærmelsesvis  saa 
talrig  til  Stede  som  Troldanden,  men  der  findes  dog  om  Vinte- 
ren hist  og  her  Smaaflokke  af  den,  undertiden  i  Selskab  med 
Troldænder  (Manniche). 

TAFFELAND,  Fuligula  ferina.  Ogsaa  en  Del  Taffelænder 
er  at  træffe  om  Vinteren  i   Furesøen  (Manniche). 

4* 

HVINAND,  Clangula  glaucion,  er  nok  almindelig  paa  Fure- 
søen, dog  vist  sjældent  i  rigtig  stort  Tal  (Manniche). 

LILLE  SKALLESLUGER,  Mergus  albellus,  ses,  om  ikke  hvert 
Aar,  saa  dog  af  og  til  i  Furesøen;  den  23.  November  1913  saa 
jeg  3,  og  den  21.  November  1918  2  ude  paa  Furesøen;  og  den 
15.  Januar  og  den  31.  April  1922  saa  Hans  Pedersen  henholds- 
vis én  <$  og  en  $. 

Manniche  har  meddelt  mig,  at  den  i  Vintertiden  ikke  er  en 
helt  sjælden  Gæst  paa  Søen,  dog  aldrig  i  mere  end  nogle  faa 
Stykker. 

STOR  SKALLESLUGER,  Mergus  merganser,  træffes  især  i 
Januar,  Februar  og  Marts,  hvis  Furesøen  da  er  isfri,  men  ses 
ogsaa  i  det  sene  Efteraar.  Ofte  ligger  der  Smaaflokke  paa  indtil 
en  halv  Snes  Stykker  tæt  inde  under  Land,  hvor  de  tit  tager 
Sæde  paa  Stenene  ved  Søbredden.  Baade  unge  og  udfarvede 
Individer  træffes  i  Flok  sammen  (Manniche). 

TOPPET  SKALLESLUGER,  Mergus  serrator.  Manniche  har 
ikke  iagttaget  denne  Art,  men  den  indfinder  sig  dog  sikkert  nu 
og  da  om  Vinteren;  selv  har  jeg  saaledes  i  Furesøen  set  2  den 
23.  November  1913. 

GRAAGAAS,  Anser  cinereus,  omtales  i  dette  Tidsskrifts  8. 
Aargang  som  ynglende  i  Bagsværd  Sø;  selv  har  jeg  kun  en  Gang, 
den  24.  Maj  1913.  set  5  i  Furesøen,  formentlig  Fugle,  stammende 
derfra. 

AGERHØNE,  Perdix  cinerea,  er  ret  almindelig  som  ynglende. 

ÆDELFASAN,  Phasianus  colchicus.  Denne  indførte  Fugl  er 
blevet  en  ret  almindelig  Ynglefugl  i  Holte;  jeg  har,  i  de  Aar  jeg 
har  boet  der,  set  den  flere  Steder,  saaledes  yngler  der  altid  to 
til  tre  Par  ved  Kollemose,  og  flere  Par  i  og  ved  Malmmose. 

LILLE  LAPPEDYKKER,  Tachybaptes  minor,  har  jeg  set 
nogle  Gange  i  Vejlemose  i  Yngletiden,  og  da  Stedet  med  de 
mange  smaa  Mosehuller  og  Rørholme  egner  sig  godt  til  dens 
Trivsel,  er  det  rimeligt,   at  den  har  Rede  der. 

STOR  LAPPEDYKKER,  Podicipes  cristatus,  er  en  af  de  al- 
mindeligste Ynglefugle  i  Furesøen;    de   fleste  Par  har  Rede  ved 

Dronninggaard  og  ved  Frederikslund,  men  træffes  iøvrigt  meget 
almindeligt  over  hele  Søen.  Manniche  har  meddelt  mig,  at  en- 
kelte Individer  ses  langt  hen  paa  Efteraaret. 

ENGSNARRE,  Crex  pratensis,  hører  ogsaa  til  de  almindelige 
Ynglefugle  paa  Markerne  og  ved  Moserne;  dens  Yngel  er  imid- 
lertid vanskelig  at  finde;  det  er  jo  en  Fugl,  man  i  det  hele  taget 
sjældent  ser,  men  hvis  ejendommelige,  skærende  Lokketone  ofte 
høres  om  Aftenen  og  ud  paa  Natten. 

VANDRIKSE,  Rallus  aqvaticus,  er  her  som  alle  Steder  paa 
Sjælland  tiltaget  meget  i  Antal  i  de  senere  Aar  og  maa  siges  at 
være  bleven  en  ret  almindelig  Ynglefugl. 

RØRHØNE,  Gallimila  chloropus,  tager  til  Aar  for  Aar  og  fin- 
des omtrent  ved  hvert  eneste  Vandhul;  saaledes  har  et  Par  om- 
trent hver  Sommer  Rede  i  et  Gadekær  i  Virum.  Den  yngler 
sikkert  to  Gange  om  Aaret,  da  man  ofte  finder  dens  Rede  med 
frisklagte  Æg  baade  i  de  første  Dage  af  Maj  og  sidst  i  Juni 
Maaned. 

BLISHØNE,  Fnlica  atra,  er  meget  almindelig  som  Ynglefugl; 
man  ser  og  hører  den  alle  Steder  ved  Moser  og  Søer. 

Vandrikse,  Rørhøne  og  Blishøne  er  meget  almindelige  paa 
Furesøen,  saa  længe  aabent  Vand  findes.  De  to  førstnævnte 
holder,  til  mellem  Rørbevoksningerne,  den  sidste  ofte  i  store 
Flokke  ude  paa  Søen  (Manniche). 

VIBE,  Vanellus  cristatus,  yngler  ikke  almindeligt  paa  Egnen; 
man  træffer  kun  enkelte  Par  hist  og  her  paa  Markerne;  om 
Efteraaret  ser  man  derimod  ret  store  Flokke,  formentlig  Fugle, 
der  har  slaaet  sis  sammen  fra  andre  Steder. 


is 


LILLE  REGNSPOVE,  Numenius  phæopus  og  STORSPOVE 
Niimenius  arqvatus,  har  jeg  hørt  hvert  Aar  paa  Foraars-  og  Efter 
aarstræk. 

MUDDERKLIRE,  Actitis  hypoleuca,  optræder  ret  ofte  paa  Gen- 
nemrejse om  Foraaret,  f.  Eks.  i  Kollemose  og  ved  Furesøen. 

SVALEKLIRE,  Totanus  ochropus,  har  jeg  hvert  Aar  i  Yngle- 
tiden set  flere  Par  af  ved  Furesøen,  men  de  opholder  sig  kun 
der  nogle  faa  Dage. 

HVIDKLIRE,  Totanus  glottis,  ses  af  og  til  ved  Vejlesø  og 
Kollemose  paa  Træk  om  Efteraaret,  men  kun  enkelte  Individer. 

ENKELT  BEKKASIN,  Limnocryptes  gallinula.  Weibull  saa, 
den   13.  April  1913.  et  stort  Antal  at*  denne  Art  ved  Vaserne. 

HORSEGØG,  Gallinago  scolopacina,  yngler  hvert  Aar  i  en- 
kelte Par  ved  bestemte  Moser;  i  Kollemose  er  der  saaledes  altid 
to  til  tre  Par,  og  i  Engdraget  i  Frederikslund  Skov  yngler  lige- 
ledes nogle  Par. 

Som  Kuriosum  har  Statsskovrider  Chr.  Irminger  meddelt 
mig,  at  Horsegøgen  to  Gange  er  skudt  i  Bøgepurrerne  i  Ravne- 
holmene  Skov  —  et  mærkeligt  Opholdssted  for  denne  Fugl. 

SKOVSNEPPE,  Scolopax  rusticula.  Statsskovrider  Chr.  Ir- 
minger har  venligst  meddelt  mig  følgende  om  Skovsneppen  i 
Holteskovene : 

I  Foraaret  1922  blev  der  paa  1ste  Kjøbenhavns  Skovdistrikt 
skudt  ca.  90  Skovsnepper  og  i  Efteraaret  ea.  20,  hvilket  regnes 
for  et  særdeles  godt  Sneppeaar.  Gennemsnittet  er  ellers  30—40 
om  Foraaret  og  oftest  det  halve  Antal  om  Efteraaret. 

De  første  Snepper  kommer  i  Reglen  den  10. — 15.  Marts,  og 
det  sidste  Træk  en  Maanedstid  senere;  Efternølere  ses  dog  helt 
hen  i  Slutningen  af  April  og  træffes  da  ofte  parvis;  det  var  jo 
meget  at  ønske,  om  nogle  af  disse  vilde  slaa  sig  til  Ro  og  yngle 
her  i  Skovene,  hvor  de  nu  ifølge  den  nye  Jagtlov  er  fredede  fra 
den   15.  April. 

Efteraarstrækket  falder  som  Regel  fra  Midten  af  Oktober  til 
Midten  af  November,  men  der  træffes  ogsaa  Efternølere  midt  i 
Vinterens  Hjerte;  der  blev  saaledes  midt  i  Januar  1922  skudten 
Sneppe  i  Trørød  Hegn. 

Selv  har  jeg  meget  ofte  om  Foraaret  stødt  Skovsnepper  op 
i  Frederikslund  Skov,   samt   enkelte  Gange  i  Rude-   og  Gelskov. 

HÆTTEMAAGE,  Lams  ridibundus,  er  en  ret  almindelig 
Sommergæst,  dog  ikke  som  ynglende.  Lystfiskerne  ere  ikke  saa 
begejstrede  for  dens  Besøg  paa  Furesøen;  det  menes  at  den  ska- 
der Fiskebestanden,  idet  den  ved  sine  Ekskrementer  gør  en  Del 
Fisk  blinde.  Magister  C.  V.  Otterstrøm  skriver  herom  i  Lyst- 
fiskeri-Tidende for  August  1922:  »Blindheden  skyldes  en  Ikte, 
Hemistomum  spathaceum,  der  lever  i  Maagernes  Tyndtarm,  men 

hvis  Larver,  almindelig  kaldet  Diplostomnm  volvens,  lever  i  Øjet 
hos  Ferskvandsfisk  og  særlig  i  Øjenlinsen;  Larverne  kan  ses 
udvendig  fra  som  smaa  Pletter  inde  i  Øjet«.  Ved  et  Forsøg, 
som  Sekretæren  i  Fiskeriforeningen,  Ingeniør  Otto  Wolff  gjorde 
med  at  sætte  Garn  ud  i  Furesøen,  fangede  han  blandt  andet  en 
blind  Gedde,  en  blind  Aborre  og  en  blind  Skalle. 

STORM  MA  AGE,  Lams  canus,  HAVMAAG  E,  Lams  argentatus, 
og  SVARTBAG,  Lams  marinus,  er  alle  at  træffe  ude  paa  Fure- 
søen om  Vinteren.  Hyppigst  er  dog  selvfølgelig  Storm maagen 
(Manniche). 

TERNE,  Sterna  hirundo,  ses  ofte  om  Sommeren  ved  og  paa 
Furesøen  i  Flokke  paa  20 — 30  Stk.,  navnlig  opholder  de  sig  tit 
paa  Pælene  ved  Indløbet  til  Frederiksdal  Kanal.  Den  er  ikke 
Ynglefugl  i  Holte. 

ALK,  Alca  torda.  Det  hænder  nu  og  da,  at  store  Flokke  af 
Alke  kaster  sig  i  Furesøen  om  Vinteren:  Manniche  har  flere 
Gange  iagttaget  saadanne  Invasioner.  Fuglene  bliver  hurtig  syge 
og  svage  i  det  ferske  Vand,  og  der  er  fundet  Mængder  af  døde 
og  døende  Individer  langs  Søbredderne  ved  slige  Lejligheder. 
Som  en  ren  Undtagelse  kan  endelig  anføres,  at  et  nyligt  dødt 
men  ganske  uskadt  Eksemplar  blev  fundet  ved  Søbredden  ud 
for  Virum  i  Juni  1898  (R.  H.  Stamm). 

HEJRE,  Ardea  cinerea,  yngler  ikke  i  Holte-Skovene,  men  af 
og  til  har  jeg  set  enkelte  fiske  i  Furesøen;  dette  er  formentlig 
Fugle  fra  Kolonien  ved  Arresø. 

STORK,  Ciconia  alba,  var  i  sin  Tid  en  sikker  Ynglefugl  paa 
Søllerød  Kirketaarn;  den  havde  sin  Redeplads  der  til  Aaret  1904 
og  var,  efter  hvad  Skovløber  Jens  Larsen,  Søllerød,  har  fortalt 
mig,  bleven  saa  tillidsfuld,  at  han  mange  Gange,  naar  han  gik 
i  sin  Eng  og  slog  Græs,  har  kastet  Frøer  hen  til  dem;  han  var 
dem  saa  nær,  at  de  greb  Frøerne  i  Luften  med  Næbbet;  Tudser 
forsmaaede  de  derimod.  Nu  er  den  desværre  forsvundet  derfra 
som  fra  saa  mange  andre  Steder. 

Jægermester  Tvermoes  i  Søllerød  har  venligst  meddelt  mig, 
at  efter  1904  kom  der  nu  og  da  et  Par  Storke,  som  sad  noget 
paa  Reden  og  opførte  Kampe  om  denne  —  han  antog,   det  var 

Hanstorke  —  men  det  blev  ikke  til  videre,  og  senere  har  Reden 
staaet  øde  og  forladt. 

TAARNFALK,  Falco  tiniuinculus.  er  taget  en  Del  af  i  de 
senere  Aar,  men  nogle  Par  yngler  dog  endnu  i  Rude  og  Gelskov, 
Weibull  har  endvidere  fundet  dens  Rede  med  smaa  Unger  i 
Frederikslund  Skov,  den   14.  Juni  1907. 

Taarnfalken  benytter  i  Reglen  gamle  Skade-,  Krage-  eller 
Musevaagereder  og  lægger  i  de  sidste  Dage  af  Maj  eller  først  i 
Juni  4  til  6,  meget  sjældent  7  Æg.  Dersom  det  første  Kuld  Æg 
bliver  taget,  lægger  den  ofte  kort  efter  i  samme  Rede  et  nyt 
Kuld. 

DVÆRGFALK,  Falco  æsalon,  holder  til  i  Skovene  og  i  Be- 
plantningerne langs  Furesøen  om  Vinteren  (Manniche). 

LÆRKEFALK,  Falco  subbuteo,  ses  og  høres  nu  meget  sjæl- 
dent i  Skovene,  hvilket  maaske  kommer  af,  at  deres  gamle 
Redepladser  er  omhugget  af  Forstvæsenet;  jeg  tror  ikke,  den 
bygger  der  nu.  Lærkefalken  forlanger  altid  bestemte  aabne 
Redepladser  helst  paa  et  højtliggende  Sted  i  Skoven  med  enkelte 
spredte  høje  Træer  med  Underskov,  og  saadanne  Ynglepladser 
findes  ikke  nu.  Den  bruger  i  Reglen  gamle  Krage-  og  Muse- 
vaagereder og  lægger  først  i  Juni  2  til  3  Æg,  oftest  3,  men 
meget  sjældent  4  Æg.  Jeg  har  kun  set  dette  Antal  en  Gang, 
nemlig  det  Kuld  Dununger  der  findes  paa  Zoologisk  Museum. 
I  Gelskov  har  jeg  fundet  dens  Rede  den  9.  Juni  1905  med  3 
Æg,  og  samme  Sted  den  28.  Juni  1907  med  3  Unger.  Weibull 
har  ligeledes  fundet  dens  Rede  der  den  18.  Juni  1909  med  3  Æg. 

Lærkefalken  er  meget  forsigtig  med  at  gaa  af  og  paa  Reden, 
nnar  den  har  Æg;  har  den  derimod  Unger,  forraader  den  selv 
Reden  ved  sit  hæse  Skrig. 

VANDREFALK,  Falco  peregrinus.  Manniche  har  meddelt 
mig,  at  den  er  en  forholdsvis  hyppig  Vintergæst  ved  Furesøen. 
Falkens  Jagt  gælder  fortrinsvis  Ænderne,  og  mere  end  en  Gang 
har  han  iagttaget  dens  Manøvre  ude  over  Søen,  hvor  dens  Be- 
stræbelser for  at  tilegne  sig  en  And  kronedes  med   Held. 

MUSEVAAGE,  Buteo  vulgaris  typicus,  er  desværre  aftaget 
ganske  betydeligt:  man  ser  den  ikke  nær  saa  ofte  som  i  tidligere 
Tid,    da   den   var   en    meget   almindelig   Ynglefugl   i   Skovene;    i 

Rudeskov  yngler  der  dog  endnu  mindst  2 — 3  Par.  Den  begyn- 
der sidst  i  Marts  eller  først  i  April  at  udbedre  eller  bygge  sin 
Rede.  Denne  er  snart  anbragt  højt  oppe,  snart  lavt  nede  i 
Træerne,  og  belægges  gerne,  først  med  friske  Grangrene,  senere 
med  grønne  Grene  af  Løvtræer.  Fuglen  lægger  i  Reglen  midt  i 
April  eller  først  i  Maj  2—4,  oftest  3  Æg.  Weibiill  har  bl.  a. 
den  26.  April  1907  fundet  dens  Rede  i  Rudeskov  med  2  Æg,  og 
den  8.  x\pril  1909  saa  han  flere  Par  ved  Rederne  der,  samt  en- 
delig den  4.  Juli  1915  en  Rede  med  Unger  —  formentlig  et  om- 
lagt Kuld.   — 

HAVØRN,  Haliaétus  albicilla.  I  tidligere  Aar  traf  Manniche 
den  ikke  saa  sjældent  om  Vinteren  ved  Furesøen,  hvor  dens  Jagt 
øjensynlig  gjaldt  Ænderne:  endvidere  saa  en  Del  af  Foreningens 
Medlemmer  paa  en  Ekskursion  den  12.  Februar  1911  et  Eksem- 
plar ud   for  Nørreskov  (R.  H.  Stamm). 

HVEPSEVAAGE,  Pernis  apivorus,  yngler  der  i  det  mindste 
stadig  2  Par  af  i  Rudeskov. 

Den  25.  Maj  1922  Kl.  7  Aften  saa  jeg  6  Hvepsevaager  kredse 
ude  over  Markerne  ud  for  Virum  Ry,  men  pludselig  delte  de 
sig  i  3  Par  og  fløj  spredt  i  forskellige  Retninger  ind  over  Gel- 
skov; dette  har  sikkert  været  Ynglefuglene,  der  ankom  til  Rude- 
skov eller  nærliggende  Skove. 

Hvepsevaagen  bygger  eller  udbedrer  sin  Rede  de  sidste  Dage 
af  Maj  eller  først  i  Juni,  og  den  er  altid  belagt  med  friske 
Grene.  Er  det  en  ny  Rede,  er  den  helt  igennem  bygget  af 
grønne  Grene.  Reden  findes  i  Reglen  anbragt  i  Løvtræer,  men 
træffes  dog  ogsaa  i  Naaletræer,  og  Fuglen  benytter  da  friske 
Grene  af  Lærk  og  Gran  til  at  bekranse  Reden  med.  Reden  er 
dybere  end  Musevaagens  og  Glentens,  men  ikke  saa  dyb  som 
Ravnens.  Fuglen  lægger  midt  i  Juni  2,  meget  sjældent  3  Æg. 
N.  Christiansen  har  fundet  dens  Rede  med  2  Unger  i  et 
Grantræ  den  28.  Juli  1904,  og  Weibiill  i  samme  Skov  i  et  Bøge- 
træ den  12.  Juni  1910  en  Rede  med  2  Æg. 

RØRHØG,  Circns  æruginosns.  Indtil  1902  ynglede  hvert  Aar 
et  Par  ved  Furesøen,  men  efter  den  Tid  forsvandt  de,  idet  begge 
de  gamle  Fugle  blev  skudt;  se  Dansk  ornith.  Foren.  Tidsskr.,  5. 
Aargang. 

BLAA  KJÆRHØG,  Circus  cyanens,  ses  omtrent  hvert  Aar  paa 
Efteraarstræk  i  Malmmose. 

SPURVEHØG,  Accipiter  nisns,  er  endnu  en  ret  almindelig 
Ynglefugl  i  Skovene  ved  Holte;  saaledes  yngler  der  stadig  2  Par 
i  Gelskov,  ligesom  den  heller  ikke  er  sjælden  i  Rudeskov. 

Den  bygger  sin  Rede  først  i  Maj,  som  Regel  i  Gran  eller 
Lærketræer;  i  Lovtræer  har  jeg  aldrig  fundet  den.  Oftest  findes 
Reden  her  ved  Veje  eller  Skovstier,  sjældnere  helt  inde  i  en 
Grantykning.  Den  brede,  flade  Rede  er  anbragt  paa  et  Par 
vandrette  Grene  lidt  fra  Stammen,  og  i  Reglen  lige  hvor  de  friske 
Grene  begynder;  indvendig  er  den  belagt  med  tynde  Kviste  og 
Rødder.  Er  Rugningen  lidt  fremskredet,  findes  der  i  Reden  og 
i  dennes  Omkreds  en  Mængde  Dun,  som  let  kan  ses  fra  Jorden. 
Æggenes  Antal  er  4  til  6,  i  Reglen  5.  Ødelægges  første  Kuld, 
bygger  Fuglen  en  ny  Rede;  den  lægger  sjældent  Æg  igen  i 
samme  Rede. 

DUEHØG,  Astnr  pahimbarins.  I  Rudeskov  yngler  heldigvis 
endnu  1  Par;  jeg  har  ofte  set  dem  kredse  ud  over  Mark  og 
Skov  om  Sommeren. 

Sidst  i  Marts  eller  først  i  April  udbedrer  eller  bygger  Due- 
høgen  sin  Rede;  denne  er  meget  stor  og  bred,  ca.  1  m,  og  be- 
lægges indvendig  med  Grankviste.  Midt  i  April  lægges  2  til  4, 
meget  sjældent  5  Æg;  tages  første  Kuld,  lægger  den  i  Løbet  af 
4  Uger  et  nyt  Kuld,  men  da  sjældent  paa  mere  end  1  til  2  Æg, 
der  findes  i  en  nybygget  eller  gammel  udbedret  Rede.  Forstyr- 
res den  ikke,  benytter  den  samme  Rede  flere  Aar  i  Træk  eller 
har  to  Reder  at  skifte  med. 

I  1904  blev  Ungerne  skudt  fra  Reden.  N.  Christiansen 
fandt  den  paa  Reden  den  16.  April  1904  med  3  Æg,  den  17. 
April  1909  med  3  Æg.  Weibull  fandt  7.  April  1907  en  Rede 
med  4  Æg,  den  7.  April  1908  en  Rede  med  4  Æg,  og  s.  A.  den 
2(>.  April  med  1  Æg,  samt  endelig  den  4.  Juli  1915  med  2  Unger, 
formentlig  andet  Kuld.  Den  ses  ogsaa  om  Vinteren  ved  Fure- 
søen, men  forholdsvis  sjældent  (Manniche). 

FISKEØRN,  Pnndion  haliaetns,  har  jeg  set  en  Gang  ved 
Furesøen  den  25.  August  1913  og  senere  den  20.  August  1920 
paa  Malmmosevej,  hvor  den  var  kommet  ind  i  et  større  Tele- 
fonnet, og  havde  vanskeligt  ved  at  komme  fri  af  dette.     Manni- 

che    har    derimod    adskillige  Gange    set    den   ved  Furesøen   om 
Vinteren. 

NATUGLE,  Syrniu.m  aluco,  er  en  ret  almindelig  Ynglefugl  i 
Holte;  der  findes  flere  Par  i  Rude-  og  Gelskov,  og  den  synes 
nærmest  at  være  tiltaget  i  de  senere  Aar.  Natuglen  lægger  ofte 
sine  Æg  allerede  i  Begyndelsen  af  Marts,  men  der  findes  ogsaa 
frisklagte  Æg  til  langt  ind  i  April;  den  bygger  ingen  egentlig 
Rede,  men  benytter  enten  gamle  Krage-  eller  Musevaagereder, 
eller  helst  hule  Træer,  hvor  saadanne  findes.  Den  lægger  i 
Reglen  fra  3  til  5,  sjældnere  fra  2  til  6  Æg.  Tages  det  første 
Kuld  Æg,  lægger  den  et  nyt,  men  da  ofte  med  et  mindre  Antal. 
Undertiden  kan  træffes  Æg  med  røde  Snirkler,  hvilke  dog  let 
lader  sig  vaske  af;  ofte  kan  der  gaa  flere  Dage  mellem  hvert 
Æg,  som  lægges,  hvilket  ellers  ikke  er  Reglen. 

MOSE-HORNUGLE,  Otus  brachyohis,  ses  i  Reglen  hvert 
Aar  paa  Træk  om  Efteraaret,  navnlig  har  jeg  ofte  set  den  i 
Malmmose. 

SKOV- HORNUGLE,  Otus  vulgaris,  yngler  hvert  Aar  i  enkelte 
Par  i  de  forskellige  Skove  i  Holte;  i  Gelskov  høres  om  Aftenen 
ofte  dens  underlige  Tuden,  som  er  let  at  skjelne  fra   Natuglens 

Til  Redested  benytter  den  gamle  Skade-,  Krage-  eller  Muse- 
vaagereder, og  heri  lægger  den  fra  først  i  Marts  til  ind  i  Maj 
fra  4  til  6,  men  oftest  5  Æg;  tages  det  første  Kuld,  lægger  Fug- 
len kort  efter  igen  et  andet,  men  da  sjældent  paa  mere  end  4 
Æg.  Ogsaa  hos  denne  Ugle  kan  træffes  rødsnirklede  Æg,  del- 
let lader  sig  vaske  rene. 

HULDUE,  Columba  oenas,  har  jeg  flere  Gange  set  i  Træk- 
tiden i  Rude-  og  Gelskov,  men  jeg  tror,  at  kun  enkelte  Par 
yngler  der;  jeg  har  en  Gang,  den  14.  Maj  1904,  i  Rudeskov  i  en 
gammel  hul  Eg  fundet  dens  Hede  indeholdende  2  formentlig 
rugede  Æg.  Reden  var  bygget  af  Mos,  Løv  og  enkelte  Kviste 
og  var  anbragt  kun  IV2  m  fra  Jorden;  til  Reden  var  der  tilfæl- 
digvis to  Indgangshuller. 

RINGDUE,  Columba  palumbus,  er  derimod  almindelig  i  alle 
Skovene  og  i  alle  de  smaa  Skovholme,  der  findes  omkring  Holte; 
den    yngler    mindst    to   om    ikke   tre  Gange  om  Aaret,    da  man 

finder  dens  Rede  med  Æg  fra  sidst  i  Marts  til  langt  ind  i  Sep- 
tember; bl.  a.  har  jeg  fundet  dens  Rede  med  2  Æg  den  15.  Sep- 
tember 1910. 

NATRAVN,  Caprimulgus  europæus,  forekommer  hvert  Aar 
paa  Træk  i  September,  men  da  jeg  aldrig  har  set  den  om  For- 
aaret  eller  Sommeren,  tror  jeg  ikke,  den  yngler  der. 

MURSVALE,  Cypselus  apus,  yngler  almindeligt  i  Holte,  saa- 
ledes  findes  hvert  Aar  en  ret  stor  Koloni  paa  ca.  20  Par  i  Sølle- 
rød Kirketaarn.  Reden  indeholder  i  Reglen  2,  enkelte  Gange 
3  Æg.    Denne  Fugls  Parring  sker  ofte  i  Flugten. 

ELLEKRAGE,  Coracias  garrulus,  har  jeg  set  en  Gang  den  14. 
Maj   1902  i  Rudeskov  ved  en  lille  Granholm. 

ISFUGL,  Alcedo  ispida,  findes  omtalt  i  Dansk  ornith.  Foren. 
Tidsskr.  4.  Aarg.,  idet  Cand.  med.  K.  Hammer  i  Vinteren  1908 
— 09  har  fundet  en  gammel  Rede  ved  Furesøen. 

Selv  har  jeg  omtrent  hvert  Aar  i  Yngletiden  set  den  det 
paagældende  Sted  meget  tidligt  om  Morgenen,  saa  det  maa  for- 
modes, at  den  Aar  efter  Aar  bygger  Rede  der.  Skrænten,  den 
har  valgt,  egner  sig  ogsaa  godt  til  dens  Redeplads,  da  den  er 
godt  skjult  under  nedhængende  Tjørnegrene. 

Den  15.  September  1921  saa  jeg  3  Isfugle  ved  Kollemose,  hvor 
de  opholdt  sig  4  til  5  Dage. 

GØGEN,  Cueulus  canorus,  er  meget  almindelig  i  alle  Skovene, 
dog  særligt  ved  de  mange  Mose-  og  Vandhuller,  og  ved  de 
mange  levende  Markhegn.  Bedre  Lokaliteter  kan  heller  ikke 
tænkes,  og  Smaafugle  er  der  nok  af  til  Plejeforældre  for  dens 
Yngel.  Navnlig  var  Gøgen  meget  almindelig  i  Sommeren  1922; 
man  hørte  den  alle  Steder. 

Den  synes  at  betro  sin  Yngel  til  Tornsangeren  (Sylvia  cine- 
rea),  men  dog  ogsaa  til  Rørsangeren  (Acrocephalus  arundinaceus)', 
en  enkelt  Gang  har  jeg  fundet  dens  Æg,  sammen  med  2  Redeæg, 
hos  Sivsangeren  (Acrocephalus  phragmitisj ,  nemlig  den  13.  Juli 
1905  paa  Øverød  Mark,  og  samme  Sted,  den  15.  Juni  1908,  traf 
jeg  i  en  Rede  af  Gulspurven  (Emberiza  citrinella)  1  Gøgeæg  sam- 
men med  5  Redeæg. 

I    en   Rede   af  Tornsangeren    fandt   jeg    i    et  Markhegn    ved 

Øverød  den  13.  Juni  1904  1  Gøgeæg  og  1  Redeæg.  Reden  sad 
saaledes,  at  en  Gøg  umuligt  kunde  komme  ind  til  den  og  lægge 
sit  Æg,  idet  den  var  omgivet  af  saa  mange  smaa,  stive  Grene, 
at  Gøgen  først  maa  have  lagt  sit  Æg  paa  Jorden,  og  derefter 
med  Næbet  lagt  det  op  i  Reden. 

I  en  anden  Rede  af  Tornsangeren  fra  samme  Sted,  hvor 
Gøgehunnen  havde  let  Adgang,  fandt  jeg  den  30.  Juni  1905  1 
Gøgeæg,  1  Redeæg  og  3  smaa  Unger.  Paa  Gøgeæget  var  der  et 
Hul,  som  efter  et  Fuglenæb,  men  underlig  nok  indeholdt  Ægget 
en  stor  død  Unge;  her  har  enten  Gøgen  lagt  sit  Æg  paa  Jorden 
—  hvad  Gøgehunnen  ofte  maa  gøre  —  og  derefter  med  sit  Næb 
lagt  dette  op  i  Reden,  hvorved  den  mulig  har  frembragt  det 
Hul,  der  fandtes  paa  Ægget,  eller  mulig  har  Tornsangeren  villet 
fjerne  Ægget,  efter  at  dens  egne  Unger  var  udrugede.  Samme 
Sted  fandt  jeg  den  12.  Juni  1906  Kl.  7  Aften  en  tredje  Rede  af 
en  Tornsanger  med  3  Æg;  i  Nærheden  opholdt  sig  3  Gøge,  vist 
2  Hanner  og  1  Hun,  saaledes  som  man  ofte  ser.  En  Time  ef- 
ter kom  jeg  tilfældig  forbi  samme  Rede,  og  da  jeg  saa  ned  i 
den,  opdagede  jeg,  at  den  nu  indeholdt  2  Tornsangeræg  og  et 
Gøgeæg;  formentlig  havde  altsaa  Gøgehunnen  fjernet  1  Redeæg, 
idet  den  havde  lagt  sit  eget  Æg  i  Plejeforældrenes  Rede. 

I  en  fjerde  Rede  af  Tornsangeren,  fundet  ved  Gelskov,  traf 
jeg  den  28.  Juni  1910  en  ca.  8  Dage  gammel  Gøgeunge.  Paa 
Kanten  af  Reden  laa  3  smaa  døde  Tornsangerunger,  som  Gøge- 
ungen sikkert  havde  skubbet  ud  af  Reden.  Jeg  lagde  nemlig 
nu  forsigtigt  de  tre  døde  Unger  ned  i  Reden  igen  for  at  se,  hvil- 
ken Virkning  dette  vilde  gøre  paa  den  tilsyneladende  dorske  og 
rolige  Gøgeunge;  men  næppe  havde  jeg  gjort  dette,  før  den  med 
sin  Gump  og  smaa  Vinger  ved  forskellige  Stød  og  Puf  fik  dem 
anbragt  paa  sin  Ryg  og  derfra  atter  fik  dem  kastet  op  paa  Kan- 
ten af  Reden.  Jeg  prøvede  denne  Manøvre  tre  Gange  og  lod 
saa  Fuglen  være  i  Fred.  Underligt  maa  det  være  for  Plejefor- 
ældrene at  se  deres  døde  Unger  ligge  paa  Redekanten,  naar  man 
ved,  hvor  nænsomme  Fugle  ellers  er  over  for  deres  Unger.  Og 
hvem  fjerner  senere  Ungerne?  Den  næste  Dag,  da  jeg  tilsaa 
Reden  igen,  var  de  døde  Unger  der  ikke  mere,  og  paa  Jorden 
under  Tjørnebusken,  hvori  Reden  var  bygget,  eller  i  Nærheden 
var  de  ikke  til  at  finde,  om  end  jeg  søgte  længe  efter  dem. 
Gøgeungen  laa  stadig  velbehagelig  stille  i  Reden. 

Kun  een  Gang  har  jeg  fundet  den  samme  Rede  afbenyttet  af 

to  Gøgehunner,  idet  jeg  den  10.  Juli  1913  i  et  større  Mosedrag 
nogle  Mil  fra  København  i  en  Rørsangers  Rede  fandt  to  Gøge- 
unger, den  største  2  å  3  Dage  gammel,  den  mindste  lige  kom- 
met ud  af  Ægget;  den  største  dækkede  til  Dels  den  mindste, 
der  laa  helt  nede  i  Reden.  Men  20.  Juli  var  der  kun  een  Unge 
tilbage,  som  laa  paa  Kanten  af  Reden;  formentlig  har  den  stør- 
ste Unge  skubbet  den  svagere  ud,  idet  der  absolut  ikke  kan 
blive  Plads  til  to  saa  store  Unger  i  samme  Rede.  Den  26.  Juli 
var  Reden  tom. 

Enkelte  Gange  har  jeg  fundet  et  Gøgeæg  uden  Redeæg,  saa- 
ledes  den  19.  Juni  1920  i  et  Markhegn  paa  Øverød  Mark  i  en 
Rede  af  Tornsangeren.  Ved  flere  Lejligheder  har  jeg  bemærket, 
at  Gøgen  kukker  under  Flugten. 

VENDEHALS,  hjnx  torqvilla,  er  ret  almindelig  i  Træktiden 
om  Foraaret;  navnlig  har  jeg  ofte  set  den  i  Markhegnene  ved 
Rudeskov;  derimod  har  jeg  ikke  set  den  om  Efteraaret. 

Læge  E.  Schåffer  har  nylig  givet  en  Beretning  om  dens 
Ynglen  i  hans  Have  i  Holte,  hvor  den  i  1920  og  1922  havde 
Rede  i  en  Mejsekasse;  se  dette  Bind  S.  29. 

LILLE  FLAGSPÆTTE,  Dendrocopus  minor.  Af  denne  ret 
sjældne  Fugl  blev  der  den  7.  Januar  1920  skudt  en  °.  i  Gelskov; 
den  findes  opstillet  i  Zoologisk  Museum  som  det  eneste  Eksem- 
plar af  denne  Art. 

MELLEMFLAGSPÆTTE,  Dendrocopus  medius,  findes  mig 
bekendt  ikke  i  Holte  og  Omegn,  derimod  yngler  der  enkelle  Par 
af  dem  i  Dyrehaven  ved  Klampenborg. 

STOR  FLAGSPÆTTE,  Dendrocopus  major,  yngler  der  enkelte 
Par  af  i  Rude-  og  Gelskov,  men  den  synes  at  være  i  Aftagen, 
hvilket  maaske  noget  ligger  i,  at  dens  gamle  Ynglepladser  er 
omhuggede,  og  nye  dertil  egnede  Træer  ikke  findes.  Tages  før- 
ste Kuld,  der  i  Reglen  er  paa  6 — 8,  oftest  7  Æg,  lægger  den 
kort  efter  i  samme  Rede  —  om  ogsaa  Redehullet  derved  er 
blevet  noget  ødelagt  —  et  nyt  Kuld  paa  et  lignende  Antal. 

SKOVSKADE,  Garrulus  glandarius,  er  meget  almindeligt  yng- 
lende alle  Steder  i  Skovene.  Jeg  har  fundet  dens  Rede  i  fra 
lVs  til  10  Meiers  Højde  over  Jorden. 

NØDDEKRIGE,  Nucifraga  caryocatactes,  synes  al  være  optraadt 

ret  spredt  over  Nordsjælland  under  den  store  Indvandring  i  1911 ; 
jeg  saa  den  af  og  til  i  Efteraaret  det  Aar  i  Gelskov;  se  iøvrigt 
Dansk  ornith.  Foren.  Tidsskr.,  7.  Aargang,  III  Hæfte;  derimod 
saaes  den  kun  sparsomt  under  den  anden  store  Indvandring  i  1913 
i  Holte  og  Omegn;  se  sammesteds,  9.  Aargang,  II  og  III  Hæfte. 

SKADE,  Pica  caudata,  er  meget  almindelig  over  hele  Egnen, 
og  er  taget  meget  til  i  de  senere  Aar.  Denne  smukke  Fugl,  som 
meget  betegnende  kaldes  »Nordens  Paradisfugl«,  er  imidlertid 
en  slem  Røver  og  en  meget  kedelig  Nabo  til  ens  Have,  naar 
man  ønsker  at  værne  om  Sangfugle  og  andre  mindre  Yngle- 
fugle, man  har  faaet  til  at  bygge.  Som  Eksempel  skal  jeg  an- 
føre, at  jeg  i  1922  fandt  24  Smaafuglereder  i  min  Have,  hvoraf 
Skaden  ødelagde  de  10  ved  at  fortære  Redernes  Indhold  enten 
af  Æg  eller  Unger.  Den  er  heller  ikke  bange  for  at  dræbe 
voksne  mindre  Fugle;  det  saa  jeg  en  tidlig  Morgen  med  et  Par 
Musvitter,  Pams  major,  der  havde  Rede  med  Unger  i  en  ophængt 
Mejsekasse  uden  for  mit  Sovekammervindue;  jeg  vaagnede  nem- 
lig ved  en  forfærdelig  Opskræppen  af  forskellige  Fuglestemmer, 
ikke  mindst  af  Solsorten,  og  saa  da,  hvorledes  nede  i  Haven  en 
Skade  forfulgte  en  Musvithun  paa  Havegangen  og  tilsidst  fik 
Held  til  at  dræbe  den.  Noget  saadant  kom  den  nu  ikke  til  at 
at  gøre  oftere,  thi  jeg  skød  den  med  det  samme  paa  Gernings- 
stedet. 

Underlig  nok  klarede  Musvithannen  alene  Opdrætningen  af 
de  9  Unger,  Reden  indeholdt;  men  den  saa  ogsaa  noget  med- 
taget og  forpjusket  ud,  da  de  var  flyvefærdige.  Det  var  godt 
gjort  af  saa  lille  en  Fugl  at  fodre  alle  de  Unger  Resten  af  Tiden, 
nemlig  godt  8  Dage.  Jeg  lagde  nogle  opblødte  Melorme  i  en 
Skaal  og  anbragte  denne  oven  paa  Mejse  kassen,  men  den  lod  ikke 
til  at  ville  fodre  Ungerne  med  disse. 

ALLIKE,  Corvas  monedula,  er  ligeledes  meget  almindelig  som 
Ynglefugl  i  Holte;  navnlig  findes  en  stor  Koloni  af  denne  smukke 
og  kloge  Fugl  i  Skovridergaardens  Villaby,  hvor  den  til  mindre 
Glæde  for  Husejerne  benytter  Skorstenene  til  Redeplads  og  der- 
ved stopper  disse  til  med  sit  ret  store  Redemateriale. 

RAAGE,  Corvus  frugilegus,  findes,  mig  bekendt,  ikke  som 
Ynglefugt  i  Holte;  derimod  ses  den  ofte  ude  paa  Markerne,  navn- 
lig om  Efteraaret. 

KRAGE,  Corvus  cornix,  er  her,  som  de  fleste  Steder,  almin- 
delig som  ynglende.  Denne  kloge  og  forsigtige  Fugl  er  desværre 
ogsaa  en  slem  Fjende  mod  de  mindre  Fugle  i  Yngletiden.  Kra- 
gen  er  ogsaa  Fisker;  det  saa  jeg  den  7.  Februar  ved  Furesøen. 
Idet  jeg  kyste  efter  en  Krage,  der  sad  oppe  i  et  Træ,  saa  jeg, 
da  den  fløj,  til  min  store  Forbauselse  en  levende  Gedde  paa 
ca.  15  cm  falde  ned  derfra,  hvor  den  havde  siddet;  Gedden 
havde  den  formentlig  fanget  i   Furesøen. 

TORNSKADE,  Lanius  cotigrio,  var  i  tidligere  Aar  meget  al- 
mindelig Ynglefugl  ved  Øverød  Markhegn ,  men  ses  desværre 
ikke  mere  der;  den  lindes  nu  kun  spredt  meget  faa  Steder  og 
kun  i  enkelte  Par. 

STOR  TORNSKADE,  Lanius  excubilor,  ses  af  og  til  paa  For- 
aarstræk;  jeg  skød  bl.  a.  ved  Kollemose  den  29.  Marts  1921  en 
Han,  der  findes  i  E.  Lehn  Schiølers  Samling.  Desuden  ses  den 
oftere  paa  Efteraarslræk  og  om  Vinteren  ved  Furesøens  Skrænter. 

PIROL,  Oriolus  galbula.  Den  5.  Juni  1920  hørte  Driftsbe- 
styrer Breyen  og  jeg  i  Frederikslund  Skov  ved  Furesøen  flere 
Gange  den  kendte  Fløjtetone,  som  Pirolen  har  i  Parringstiden, 
og  der  var  ikke  Tale  om  Fejltagelse,  da  Sangen  stadig  blev  ved 
at  gentage  sig.  Rreyen  kendte  godt  dens  Stemme  fra  den  Tid, 
han  var  i  Tyskland,  hvor  den  jo  mange  Steder  er  en  meget 
almindelig  Ynglefugl. 

Da  jeg  senere  i  1921  og  1922  har  hørt  den  i  samme  lille 
Skov,  kan  det  sikkert  antages,  at  den  yngler  der,  men  heldigvis 
er  dens  meget  kunstfærdige  Rede  meget  vanskelig  at  finde,  efter- 
som den  er  bygget  i  Kronen  af  høje  Bøgetræer ;  den  faar  derfor 
nok  Fred.  Kun  en  Gang,  i  1920,  har  jeg  i  Nærheden  af  Fure- 
søen set  en  ung  Pirol,  som  formodentlig  slammede  fra  nævnte  Par. 

Det  var  interessant,  om  denne  smukke  Fugl  ogsaa  vilde 
brede  sig  her  i  Nordsjællands  Skove;  i  Sydsjælland,  paa  Lolland, 
Falster,  Langeland,  Fyen  og  ved  Ribe,  synes  den  nu  ikke  at 
være  sjælden  som  Ynglefugl. 

SILKEHALE,  Ampclis  garrula.  I  Vinteren  1913-14  og  i 
1921 — 22  var  denne  smukke  Fugl  meget  almindelig  i  Holte,  som 
over  det  meste  af  Landet;  jeg  saa  den  ofte  ved  Vejtræerne  i 
Flokke  paa  20 — 50  Stk.,   og   der  frembød  sig  ogsaa  gode   Betin- 

gelser  for  den,  da  der  var  rigeligt  med  Bær  de  Steder.  Umid- 
delbart efter  Ankomsten  var  de  meget  tillidsfulde,  men  senere 
blev  de  vanskelige  at  komme  nær. 

DIGESVALE,  Hinindo  riparia  er  meget  almindelig  Ynglefugl 
i  Holte;  der  er  saaledes  to  ret  store  Kolonier  af  den  i  Grusgra- 
vene ved  Ny  Holte.  At  den,  navnlig  i  daarligt  Vejr,  ofte  ses  i 
større  Antal  flyvende  lavt  over  Furesøens  Overflade,  er  omtalt 
af  C.  Wesenberg-Lund  (Internat.  Revue  der  ges  Hydrobiolo- 
gie,  II,  1908),  som  mener,  at  den  ved  den  Lejlighed  snapper  visse 
i  de  øverste  Vandlag  drivende  Pupper  af  en   Myg  (Chironomus). 

BYSVALE,  Hinindo  urbica,  er  meget  faalallig  og  ses  derfor 
ikke  meget  i  Holte;  dog  yngler  enkelte  Par  paa  Banegaarden  og 
paa  Raadhuset  i  Søllerød. 

FORSTUESVALE,  Hinindo  rnstica,  er  ret  almindelig  og  yng- 
ler mange  Steder;  jeg  har  prøvet  at  hænge  kunstige  Svalereder 
op  paa  mit  Hus,  men  desværre  er  de  ikke  blevet  benyttede. 

SPÆTMEJSE,  Sitta  europæa,  hører  ikke  til  de  almindelige 
Ynglefugle;  dog  findes  enkelte  Par  i  Skovene;  om  Vinteren  er 
den  derimod  ret  talrig.  Tages  første  Kuld,  der  er  paa  7 — 9  Æg, 
og  Redehullet  derved  bliver  ødelagt,  kliner  den  kort  efter  Hullet 
til  igen  med  Ler  og  lægger  da  atter  i  samme  Rede  et  lignende 
Antal  Æg. 

HEDELÆRKE,  Alanda  arborea,  ses  nu  og  da  paa  Træk, 
saaledes  iagttog  Henning  Scheel  den  9.  Marts  1922  en  Flok  paa 
ca.  50  Stk.,  der  senere  spredte  sig  i  mindre  Flokke. 

LÆRKE,  Alanda  arvensis,  findes  ynglende  overalt  paa  Mar- 
kerne og  er  meget  almindelig. 

TOPLÆRKE,  Alanda  crislata,  fandt  jeg  første  Gang  i  Søllerød 
den  28.  April  190(5;  Reden  indeholdt  3  Æg;  senere  er  den  tiltaget 
i  Antal  og  yngler  nu  flere  Steder  i  Holte.  Denne  Lærke,  der 
næsten  kan  kaldes  en  Byfugl,  færdes  ofte  paa  Veje  og  Gader; 
den  anbringer  sin  Rede  forholdsvis  aabent,  og  tit,  hvor  der 
stadig  færdes  Mennesker. 

STÆR,  Slumns  milgaris,  yngler  overalt  og  er  altid  en  kær 
Foraarsgæst.     Den  gør  en  Del  Skade  paa  Kirsebær,  og  Jordbær 

synes  ogsaa  at  være  dens  Føde;  jeg  har  saaledes  ofte  set  den 
fodre  sine  Unger  med  Jordbær;  men  dette  bærer  jeg  gerne  over 
med  i  Yngletiden.  Naar  Stæren  har  ruget  sine  Æg  ud,  og  Un- 
gerne er  flyvefærdige,  forlader  i  Reglen  hele  Familien  Egnen 
og  drager  rundt  i  Landet  i  store  Flokke.  Saaledes  har  jeg  hen 
paa  Sommeren  ofte  set  1000  og  atter  1000  af  Stære  paa  Vest- 
kysten af  Jylland,  hvor  de  holder  til  ude  paa  de  store  Hede- 
strækninger, og  der  gør  sig  til  gode  med  de  mange  Blaabær, 
Tyttebær  og  Revlingebær.  Sidst  i  September  er  det  rørende  at 
se  de  gamle  Fugle  vende  tilbage  til  deres  Redekasser  for  at  gøre 
disse  rene  til  Foraaret.  Hannen  sidder  da  ofte  og  synger  paa 
Taget  ligesom  om  Foraaret,  men  dens  Stemme  er  ikke  saa  kraf- 
tig som  i  Yngletiden.  Første  Gang,  jeg  saa  det,  tænkte  jeg  ikke 
videre  over  det,  men  det  følgende  Aar  tog  jeg  mine  Stærekasser 
ned  for  at  se,  hvad  de  gamle  bestilte  ved  Reden.  Ungernes 
Ekskrementer  var  aldeles  fjernede,  og  Underlaget  af  Straa  m.  m. 
var  ligesom  løftet  op  med  Næb  eller  Klør,  saaledes  at  Reden 
var  hævet  lige  op  til  Redehullet;  der  kunde  altsaa  komme  frisk 
Luft  under  den,  og  den  stod  saaledes  parat  til  Foraaret.  Med 
andre  Ord  en  saare  praktisk  Efteraarsrengøring.  Reden  har  jo 
som  bekendt  en  meget  stram  Lugt  i  Yngletiden. 

GÆRDESMUTTE,  Troglodytcs  parvulus,  er  en  meget  almin- 
delig Ynglefugl  i  alle  Skovene;  man  ser  saaledes  ofte  saavel 
Han-  som  Hunreder;  de  sidstnævnte  er  Ynglerederne  og  er  lette 
at  kende,  da  de  altid  er  foret  med  Fjer,  Haar  og  Uld,  og  i  det 
hele  taget  er  af  et  blødere  Stof,  end  Hannens  Opholdsrede. 
Denne  Fugl  yngler  sikkert  2  Gange  om  Sommeren. 

TRÆPIKKER,  Certhia  familiaris,  er  ikke  en  saa  almindelig 
Ynglefugl,  som  man  kunde  vente  i  de  store  Skovstrækninger  i 
Holte;  der  findes  kun  enkelte  Par.  Den  yngler  to  Gange;  første 
Kuld  lægges  midt  i  Maj  eller  først  i  Juni  og  er  paa  6—8  Æg; 
andet  Kuld  lægges  sidst  i  Juni  og  er  kun  paa  4  —  5  Æg. 

VANDSTÆR,  Cinclus  cKjvaticus,  ses  regelmæssigt  ved  Fure- 
søens Bredder  hvert  Aar  umiddelbart  før  Søen  lægger  til.  Den 
tager  Sæde  paa  Stene,  Pæle  og  Baadebroer  (Manniche).  En 
smuk  Skildring  af  dens  Færden  i  Brændingszonen  er  givet  af 
C.  Wesenberg- Lund  (anf.  Sted). 

JERNSPURV,  Accentor  modularis,  findes  almindelig  som 
Ynglefugl  saavel  i  Have  og  Skov  som  i  Markhegnene;  denne 
Fugl  yngler  mindst  to  Gange  om  Aaret. 

MUSVIT,  Parus  major,  er  den  almindeligste  Mejse  i  Holte  og 
er  meget  let  at  faa  til  at  yngle  i  Haver;  man  behøver  kun  at 
hænge  Mejsekasser  op  og  anbringe  disse  ca.  1  m  fra  Jorden,  saa 
kan  man  være  sikker  paa,  at  de  bliver  benyttede.  Saaledes  var, 
af  mine  8  Mejsekasser,  de  5  beboede  af  Musvit;  i  to  Tilfælde 
var  der  kun  ca.  6  m  mellem  hvert  Par.  Denne  Mejse  er  den 
af  samtlige  Fugle,  der  mest  bruger  mine  Fuglebadekar  i  Haven. 
Jeg  har  tidligere  fundet  Musvit- Reder  i  Stendiger,  Jordhuller, 
gamle  Solsortreder  og  i  Postkasser  ved  Markveje,  selv  om  disse 
var  i  Brug. 

BLAAMEJSE,  Parus  coeruleus,  yngler  ret  faatalligt;  i  Øverød 
har  jeg  saaledes  den  17.  Maj  1905  fundet  dens  Rede  med  15  Æg, 
og  i  min  egen  Have  den  15.  Maj  1922  med  14  Æg.  Weibiill 
fandt  dens  Rede  i  Gelskov  den  10.  Maj  1907  i  en  gammel  Skov- 
skaderede med   1  Æg. 

SORTMEJSE,  Parus  ater,  yngler  sjældnere  i  Holte,  men  paa 
Træk  er  den  meget  almindelig,  navnlig  om  Efteraaret  Weibiill 
saa  den  bygge  Rede  i  Frederikslund  Skov  den  14.  April  1907. 

GRAAMEJSE,  Parus  palustris,  har  jeg  kun  enkelte  Gange 
fundet  Reder  af;  disse  har  som  Regel  været  anbragt  i  gamle 
Træstød  lige  ved  Jorden.  Paa  Træk  om  Efteraaret  og  om  Vin- 
teren er  den  derimod  ret  talrig. 

HALEMEJSE,  Acredula  caudata,  synes  at  være  ret  almindelig, 
jeg  har  hvert  Aar  set  nogle  Reder  af  den,  saasom  ved  Furesøen 
og  i  Gelskov.  En  Rede  med  to  Indgangshuller  og  12  frisklagte 
Æg  fandtes  den  4.  Maj  1902;  den  opbevares  nu  i  Zoologisk  Mu- 
seum. Halemeisens  Rede,  den  kunstfærdigste  og  smukkeste  af 
alle  vore  Fuglereder,  ødelægges  ikke  saa  sjældent;  man  finder 
saaledes  ofte  Reder,  der  ere  flængede  fra  hinanden,  og  dette  har 
sikkert  Skovskaden  og  mulig  Uglen  paa  Samvittigheden ;  ofte 
indeholder  en  saadan  ødelagt  Rede  enkelte  Æg. 

Om  Efteraaret  ser  man  tit  Flokke  paa  15  til  20  Stk.;  disse 
er  overvejende  helt  hvidhovedede  og  kun  enkelte  har  sorte  Stri- 
ber paa  Hovedet. 

TORNSANGER,  Sylvia  cinerea,  MUNK,  Sylvia  atricapilla  og 
HAVESANGER,  Sylvia  hortensis,  hører  til  de  almindeligste 
Sangere;  man  finder  deres  Reder  mange  Steder,  dog  navnlig  i 
Skovene  og  i  Markhegn,  sjældnere  i  Haver.  Disse  tre  Arter  yng- 
ler sikkert  altid  to  Gange  i  Løbet  af  Sommeren.  Af  Tornsange- 
ren finder  man  utallige  færdiglavede  Reder,  hvori  der  aldrig 
kommer  Æg. 

GÆRDESANGER,  Sylvia  curruca,  er  langtfra  saa  almindelig 
som  de  tre  foregaaende  Arter;  medens  disse  sidste  altid  yngler 
i  Skovene  og  i  Markhegn,  har  jeg  hyppigst  fundet  Gærdesange- 
rens Rede  i  Haver  eller  i  Nærheden  af  Huse.  Den  yngler  sik- 
kert i  Reglen  ogsaa  2  Gange,  saaledes  har  jeg  i  min  Have  hvert 
Aar  et  Par,  der  første  Gang  altid  bygger  i  en  bestemt  Thujabusk 
og  lægger  6  Æg,  anden  Gang  i  en  bestemt  stor  nedhængende 
Rosenbusk  og  lægger  4 — 5  Æg. 

HØGESANGER,  Sylvia  nisoria,  yngler  kun  periodisk  i  Holte; 
se  saaledes  Dansk  ornith.  Foren.  Tidsskr.,  16.  Aarg.,  S.  129. 

GULBUG,  Hy polais  icterina,  findes  sikkert  kun  paa  Træk,  og 
kun  i  ringe  Antal;  dens  Rede  har  jeg  aldrig  fundet  i  Holte. 
Dog  har  jeg  midt  i  Juni  1923  hørt  den  tre  forskellige  Steder  ved 
Furesøen,  saa  det  synes,  som  den  nu  vil  yngle  ved  Holte. 

KÆRSANGER,  Acrocephalus  palustris,  var  i  sin  Tid  faatallig 
Ynglefugl  i  Markhegn  ved  Øverød,  men  i  de  senere  Aar  har  jeg 
hverken  set  den  der  eller  andetsteds  i  Omegnen  af  Holte. 

RØRSANGER,  Acrocephalus  arundinaceus,  og  SIVSANGER, 
Acrocephalus  phraymitis,  ere  begge  yderst  almindelige  i  Holte; 
man  finder  begge  Arter  ved  omtrent  hver  Dam  eller  Mose. 

I  tidligere  Tid,  da  jeg  samlede  paa  Æg,  har  jeg  flere  Gange 
bemærket  følgende:  Tages  Æggene  af  Rørsangerens  Rede,  lægges 
2det  Kuld  ofte  i  samme  Rede  faa  Dage  efter.  N.  Christian- 
sen har  meddelt  mig,  at  han  har  gjort  den  samme  Iagttagelse, 
og  at  han  saaledes  den  27.  Juni  1919  fandt  en  Rørsangerrede  i 
Ermelunden  med  1  Gøgeæg  og  1  Redeæg,  og  at  han  i  samme 
Rede  den  7.  Juni  atter  fandt  1  Gøgeæg  med  2  Redeæg;  ligeledes 
traf  han  den  13.  Juli  1922  ved  Vedbæk  en  Rede  med  1  Gøgeæg 
og  1  Redeæg  og  den  17.  Juli  i  samme  Rede  3  Redeæg,  hvoraf 
der   blev  3  Unger;   endelig    fandt   han   ved  Ermelunden  den  23. 

Juni  1922  en  Rede  med  1  Gøgeæg  og  2  Redeæg,  og  i  samme 
Rede  den  28.  Juni  3  Redeæg,  hvoraf  der  ligeledes  blev  3  Rør- 
sangerunger. 

Saa  vidt  jeg  ved,  er  dette  ikke  Tilfældet  hos  andre  Smaafugle, 
men  har  mulig  sin  Grund  deri,  at  Hørsangeren  først  kan  bygge 
sin  Rede  i  Juni  Maaned,  naar  Rørene  har  opnaaet  en  passende 
Størrelse,  og  allerede  derved  er  sent  paa  Færde;  ydermere  er 
dens  Rede  vanskelig  at  bygge  og  tager  længere  Tid  at  faa  færdig. 
Som  en  enkelt  Undtagelse  kan  jeg  dog  anføre,  at  jeg  en  Gang, 
den  1.  Juni  1910  paa  Øverød  Mark  har  fundet  en  Rede  af  Jern- 
spurven, Accentor  modularis,  med  6  Æg,  som  jeg  tog  til  min 
Samling;  den  6.  Juni  var  der  atter  4  Æg  i  samme  Rede. 

Af  Rørsangeren  finder  man  ofte  frisklagte  Æg  langt  ind  i 
August. 

LØVSANGER,  Phyllopseustes  trochilns ,  er  meget  almindelig 
Ynglefugl  i  alle  Skovene,  ligesom  der  baade  om  Foraaret  og  om 
Efteraaret  gaar  et  betydeligt  Træk  af  den  over  Holte. 

GRANSANGER,  Phyllopseustes  ru  fus,  kender  jeg  navnlig  fra 
Foraarstrækket,  under  hvilket  jeg  flere  Gange  har  hørt  den 
synge;  den  tager  da  altid  Plads  i  Toppen  af  de  højeste  Bøge- 
træer. Dens  Træk  falder  i  Reglen  omkring  den  18. — 20.  April; 
enkelte  Gange  har  jeg  hørt  den  sidst  i  September  og  først  i  Ok- 
tober.    Den  yngler  sikkert  ikke  i  Holte. 

GRØN  LØVSANGER,  Phyllopseustes  sibilatnx,  er  en  ret  hyp- 
pig Ynglefugl,  navnlig  var  den  meget  almindelig  i  alle  Skovene 
i  Sommeren   1920. 

FUGLEKONGE,  Regulus  cristatus,  er  sikkert  meget  almindelig 
som  Ynglefugl,  da  man  ser  og  hører  den  alle  Steder  i  Skovene 
i  Parringstiden,  og  jeg  ofte  har  set  de  gamle  Fugle  med  Ungerne. 
Weibull  fandt  den  2.  Maj  1907  i  Rudeskov  en  færdigbygget  Rede, 
som  den  28.  Maj  indeholdt  Unger;  ligeledes  fandt  han  samme 
Sted  den  7.  Maj   1908  en  Rede  med  9  Æg. 

ENGPIBER,  Anthus  pratensis,  er  faatallig  som  Ynglefugl;  paa 
Træk  om   Foraaret  og  om  Efteraaret  ses  den  derimod  ofte. 

SKOVPIBER,  Anthus  arboreus,  hører  derimod  til  de  almin- 
deligste Ynglefugle;  den  var  ligesom  Grøn  Løvsanger  særlig  tal- 
rig  i   Sommeren    1920.     Den   ynder  ligesom   Lærkefalken  aabne 

højtliggende  Steder  i  Skoven  med  enkelte  høje  Træer.  Sin  Rede- 
plads vælger  den  helst,  hvor  der  paa  Jorden  er  lidt  Skraaninger, 
paa  hvilke  den  meget  skjulte  Rede  kan  bygges. 

GUL  VIPSTJERT,  Motacilla  flava  typica,  samt  HVID  VIP- 
STJERT, Motacilla  alba,  ses  mest  paa  Træk,  og  kun  i  meget 
ringe  Tal;  af  begge  xArter  yngler  enkelte  Par  spredt  over  Egnen. 

VINDROSSEL,  Turdus  iliacus,  og  SJAGGER,  Turdus  pilaris, 
ere  begge  meget  almindelige  paa  Træk  Foraar  og  Efteraar. 

SANGDROSSEL,  Turdus  musicus,  og  SOLSORT,  Turdus  me- 
rula,  er  her,  som  alle  Steder,  meget  almindelige  Ynglefugle; 
sidstnævnte  yngler  sikkert  ofte  tre  Gange  om  Sommeren,  da 
man  finder  dens  Rede  med  Æg  fra  midt  i  Marts  til  sidst  i  Au- 
gust     Førstnævnte  yngler  derimod  sikkert  kun  to  Gange. 

STENPIKKER,  Saæicola  oenanthe,  er  ret  almindelig  paa 
Foraars-  og  Efteraarstræk,  men  kun  faa  Par  findes  spredt  som 
ynglende. 

BYNKEFUGL,  Praticola  rubetra,  er  derimod  en  almindelig 
Ynglefugl;  man  ser  den  ved  mange  Grøfter  og  Engdrag. 

RØDSTJERT,  Ruticilla  phoenicura,  er  meget  almindelig  paa 
Træk  Foraar  og  Efteraar;  den  kommer  altid  i  Følge  med  den 
brogede  Fluesnapper.  Rødstjertens  Rede  med  5  Unger  blev  den 
20.  Juni  1921  funden  i  en  privat  Have  ved  Furesøen;  ellers  yng- 
ler den  sikkert  kun  sjældent  i  Holte. 

Den  14.  August  1922  Kl.  10  Aften,  bankede  det  megel  stærkt 
paa  Ruden  i  mit  Soveværelse,  der  ligger  paa  1.  Sal;  da  jeg  trak 
Gardinet  til  Side,  saa  jeg,  at  det  var  en  mindre  Fugl,  der  flag- 
rede mod  Ruden;  jeg  lukkede  saa  Vinduet  op,  og  ind  fløj  en 
smuk  gammel  tf  af  Rødstjerten.  Det  var  en  meget  mørk  Aften, 
saa  Fuglen  er  formentlig  fløjet  efter  det  tændte  elektriske  Lys; 
Rovfugle  var  der  ikke  at  se.  Da  den  havde  sundet  sig  lidt, 
lukkede  jeg  den  ud  af  et  andet  Vindue,  der  vendte  mod  Skoven. 

RØDKÆLK,  Erithacus  rubecula.  Denne  yndige,  lille  Fugl  er 
meget  almindelig,  og  er  vel  nok  over  for  Mennesket  den  mest 
tillidsfulde  blandt  Sangerslægten.  Den  yngler  sikkert  to  Gange 
om  Aaret,  da  man  finder  dens  Rede  med  frisklagte  Æg  fra  først 
i  Juni  til  sidst  i  Juli  Maaned. 

NATTERGAL,  Luscinia  philomela,  er  ligeledes  en  almindelig 
Ynglefugl  over  hele  Egnen ;  navnlig  er  der  mange  Par  omkring 
Furesøen,  og  da  især  i  Frederikslund  Skov  og  Dronninggaards 
Allé;  man  hører  den  alle  Steder,  og  Lokaliteter,  passende  for 
den,  findes  der  nok  af  alle  Vegne.  Den  ankom  meget  tidligt  i 
Aaret  1922,  idet  jeg  allerede  den  4.  Maj  hørte  flere  Hanner  synge; 
ellers  er  dens  almindelige  Ankomsttid  omkring  den  12.  — 14.  Maj. 

Nattergalen  lægger  i  Reglen  5,  sjældnere  6  Æg,  og  i  saa  Fald 
er  de  grønlige;  er  de  derimod  af  den  brunlige  Farve,  finder  man 
oftest  4,   og   kun    meget  sjældent  5  Æg.    Hvoraf  kommer  dette? 

BROGET  FLUESNAPPER,  Muscicapa  atricapilla,  hører  til 
de  ret  almindelige  Ynglefugle;  jeg  har  fundet  dens  Rede  flere 
Steder  i  Skovene,  og  ikke  mindst  i  private  Haver.  Hvor  der 
ophænges  Mejsekasser,  er  den  meget  villig  til  at  yngle;  i  min 
Have  bygger  der  hvert  Aar  1  å  2  Par. 

Ankomsttiden  for  Hannen  er  i  Reglen  2.  Maj;  i  1922  kom 
den  lidt  tidligere,  nemlig  den  29.  April.  Hunnen  kommer  altid 
3  til  4  Dage  senere.  Jeg  har  hvert  Aar  bemærket  Hannens  rø- 
rende Maade  at  optræde  paa,  idet  den  kort  efter,  at  den  er  an- 
kommen, Gang  paa  Gang  flyver  hen  til  det  Redehul,  hvor  den 
i  tidligere  Aar  har  bygget,  og  med  sin  lille  spæde  Stemme  synger 
ned  i  dette.  Saaledes  bliver  den  ved,  til  Hunnen  kommer. 
Senere  hen,  naar  Hunnen  ligger  paa  sine  Æg,  gentager  denne 
Scene  sig  mange  Gange  om  Dagen,  ligesom  Hannen  ofte  fodrer 
Hunnen  i  den  Tid,  den  har  Æg,  og  navnlig  i  Rugetiden.  Paa 
Foraars-  og  Efteraarstræk  er  den  meget  talrig. 

GRAA  FLUESNAPPER,  Muscicapa  grisola,  er  derimod  ikke 
almindelig  som  Ynglefugl;  der  yngler  sikkert  ikke  mange  Par  i 
Holte:  jeg  har  kun  enkelte  Gange  fundet  dens  Rede  i  Dronning- 
gaards Allé. 

SPURV,  Passer  domesticus,  er  her  som  overalt  en  yderst  al- 
mindelig Ynglefugl. 

SKOVSPURV,  Passer  montanus,  synes  derimod  at  være  ret 
sjælden;  den  ses  meget  lidt  paa  Egnen. 

BOGFINKE,  Fringilla  coelebs,  er  nok  en  af  Landets  alminde- 
ligste Skovfugle,  og  er  ligeledes  meget  hyppigt  Ynglefugl  i  Haver. 
Den  15.  Juni  1904  fandt  jeg  i  Gelskov  dens  Rede  med  7  Æg; 
ellers  er  det  almindelige  Antal  5,  sjældnere  6  Æg. 

KVÆKER,  Fringilla  montifringilla,  kan  optræde  i  meget  store 
Mængder;  saaledes  var  der  det  meste  af  Vinteren  1906  store 
Flokke  paa  flere  Tusinde;  iøvrigt  er  den  en  ret  almindelig  Vin- 
tergæst hvert  Aar. 

KERXEBIDER,  Coccothraustes  vnlgaris,  yngler  hvert  Aar  i 
Holte-Skovene  og  i  private  Haver;  jeg  har  flere  Gange  ved  Fure- 
søen fundet  dens  Rede  med  Æg  eller  Unger;  man  ser  den  ogsaa 
ofte  om  Vinteren. 

SISKEN,  Chrysomitris  spinus,  har  jeg  kun  en  Gang  hørt  og 
set  om  Sommeren,  nemlig  den  12.  Maj  1922.  da  den  sad  og  sang 
i  Toppen  af  et  Grantræ  i  min  Have;  om  Vinteren  ser  man  den 
derimod  flere  Steder. 

STILLITS,  Carduelis  elegans,   yngler  sikkert  kun  sjældnere  i 
Holte;  jeg  har  aldrig  fundet  dens  Rede  eller  set  Fuglen  i  Yngle 
tiden;  men  om  Efteraaret  ses  den  ret  ofte  i  mindre  Flokke. 

SVENSKE,  Ligurinus  chloris,  hører  til  de  almindeligste  Yngle- 
fugle; den  findes  mange  Steder  baade  i  Skove  og  private  Haver; 
den  31.  Juli  1921  skød  jeg  i  Kollemose  en  udvoksen  <$,  en  al- 
deles gul  Varietet,    som  nu  findes  i  E.  Lehn  Schiølers  Samling. 

IRISK,  Cannabina  linota,  er  vel  nok,  næst  Husspurven,  en  af 
de  almindeligste  Ynglefugle  i  Holte. 

GRAASISKEN,  Cannabina  linaria  tgpica,  er  en  ret  almindelig 
Vintergæst. 

DOMPAP,  Pyrrhula  vnlgaris,  var  navnlig  i  Vinteren  1910—11 
og  1913 — 14  en  meget  almindelig  Gæst  her  i  Landet,  hvor  en 
Indvandring  af  denne  Fugl  fandt  Sted;  man  saa  den  alle  Steder 
i  Holte,  hvor  der  fandtes  Føde  til  den.  Den  ses  iøvrigt  hvert 
Aar  i  Holte,  saaledes  holder  altid  mindre  Flokke  til  i  Kollemose. 

KORSNÆB,  Loxia  cnrvirostra  typica,  var  i  Vinteren  1909—10 
ligeledes  ret  almindelig,  og  man  saa  den  flere  Steder  i  mindre 
og  større  Flokke  i  Granplantagerne.  Ellers  kan  man  omtrent 
hvert  Aar  iagttage  den  i  mindre  Flokke  paa  2  til  5  Individer. 
Weibull  saa  den  24.  Marts  1907  et  Par  bygge  Rede  i  Rudeskov. 

RØRSPURV,  Emberiza  schoenichis,  er  en  ret  almindelig  Yngle- 
fugl, navnlig  er  der  ikke  saa  faa  Par  i  Kollemose. 


65 

GULSPURV,  Emberiza  citrinella,  hører  her  som  overalt  til  de 
almindeligste  Ynglefugle. 

BOMLÆRKE,  Emberiza  miliaria ,  findes  almindeligt  som 
ynglende  paa  Markerne;  navnlig  findes  ikke  saa  faa  Par  paa  de 
sandede  Jorder  omkring  Højbjerg. 


Som  det  af  ovenstaaende  fremgaar,  er  Rovfuglene,  med  Und- 
tagelse af  Natuglen,  i  Holte-Egnen  taget  ganske  betydeligt  af  i 
de  senere  Aar;  det  maa  meget  ønskes,  at  de  faa  Ynglepar,  der 
endnu  er  tilbage,  maa  have  Fred  i  Fremtiden. 

Enkelte  Vadefugle,  saasom  Grønbenet  Rørhøne  og  Vandrikse 
er  taget  en  Del  til;  til  Gengæld  er  desværre  Storken  forsvundet 
fra  Egnen. 

Blandt  Spurvefuglene  er  det  en  Glæde  at  bemærke  tre  nye 
Arter  som  ynglende,  nemlig  Isfuglen,  Vendehalsen  og  forment- 
lig Pirolen ;  endelig  maa  fremhæves  Toplærkens  ret  store  Ud- 
bredelse i  de  faa  Aar,  siden  den  i  1906  første  Gang  bemærkedes 
i  Søllerød. 


Udsigt  fra  Hojbjerg. 


R.  H.  STAMM 

TILLÆG. 

UDDRAG  AF  H.  C.  WEGGE'S  OPTEGNELSER   OM    HOLTEEGNENS    FUGLE 

I  TIDSRUMMET  1870—1902 

VED 

AXEL   KOEFOED. 

Da  det,  som  ovenfor  meddelt,  er  tydeligt  nok,  at  Fuglelivet 
i  denne  Egn  allerede  i  det  forholdsvis  korte  Tidsrum  siden  Aar- 
hundredskiftet  har  nndergaaet  visse,  let  paaviselige  Forandringer, 
er  det  let  forstaaeligt,  at  de  her  nævnte  Optegnelser  af  afdøde 
Læge  H.  C.  Wegge1  maatte  fange  min  Interesse;  det  laa  jo  nær 
at  formode,  at  der  heri  kunde  findes  Oplysninger  om  Arter,  der 
i  Nutiden  enten  var  helt  forsvundne  fra  Egnen  eller  i  alt  Fald 
meget  sjældne.  Mine  Forventninger  i  saa  Henseende  hlev  ikke 
skuffede;  paa  mange  Punkter  afgiver  disse  Optegnelser  et  værdi- 
fuldt Supplement  til  mine  egne  Iagttagelser.  Jeg  har  derfor  anset 
det  for  rigtigt  i  det  følgende  at  give  en  Række  Uddrag  af  Op- 
tegnelserne, idet  jeg  dog  gennemgaaende  har  indskrænket  mig  til 
Arter,  der  enten  er  sjældne,  eller  som  i  de  senere  Tider  er  taget 
væsentlig  til  eller  af  i  Antal.  Oftest  er  desværre  det  sidste  Til- 
fældet, hvad  der  sikkert  tildels  hidrører  fra  de  store  Forandringer 
—  som  Regel  ikke  til  det  bedre  — ,  der  stadig  er  sket  i  Skovene 
og  ikke  mindst  i  disses  Omgivelser. 


TJUR,  Tetrao  urogallus.  En  $  blev  set  den  14/i2  1872  ved 
Stubbedam  i  Rudeskov.  Efter  Opfordring  af  Skovrideren,  Forst- 
raad  Ulrich  blev  Sagen  nøjere  undersøgt,  og  efter  nærmere  Op- 
lysning havde  den  opholdt  sig  der  i  godt  8  Dage,  men  forsvandt 
saa  efter  den  Tid;  muligvis  var  den  sluppen  løs  fra  Fangenskab2. 

1  Hans  Christian  Wegge.  f.  10.  Juli  1848,  d.  1.  Maj  1919.  praktiserende 
Læge  i  Kjøbenhavn,*  nærede  hele  sit  Liv  igennem  en  ualmindelig  Interesse  for 
Naturvidenskaben  og  anvendte  næsten  al  sin,  ret  knapt  tilmaalte  Fritid  paa 
litterære  og  praktiske  Studier,  navnlig  o\er  Pattedyr  og  Fugle.  Hans  store 
Samling  Optegnelser  om  disse  Dyr  opbevares  nu  paa  Zoologisk  Museum.  - 
Af  vor  Forening  var  han   Medlem  gennem  en  lang  Række  Aar. 

2  Det  er  samme  Stykke,  som  omtales  i  Kjærbol  li  ng:  Skandinaviens 
Fugle,  2.  Udg..   Kbhvn.  1875—77,  S.  413. 

ÆDELFASAN,  Phasianus  colchicus,  omtales  aldeles  ikke  i 
hele  Beretningen. 

RØRHØNE,  Gallinula  chloropus.  Om  denne  Fugl  meddeles 
følgende  fra  Aaret  1875:  Den  kendes  overhovedet  kun  fra  Mo- 
serne i  Omegnen  af  1.  Københavns  Skovdistrikt.  Den  synes  i 
denne  Egn  at  være  bleven  hyppigere  i  de  allersidste  Aar,  thi  i 
mange  Aar  hørtes  der  aldeles  intet  til  den  før  end  i  Aaret  1901, 
og  det  uagtet  Egnen  grundigt  gennemsøgtes  Aar  ud  og  Aar  ind 
for  Jagtens  Skyld. 

BLISHØNE,  Fnlica  atra.  Et  Eksemplar  af  denne  Fugl  fra 
Furesø  anføres  den  22/9  1872,  og  et  fra  samme  Sted  den  2/io  1891 ; 
endelig  er  den  set  neden  for  Højbjerg  i  Kobbermosen  den  21/9 
1895. 

STORK,  Ciconia  alba.  »Ved  Søllerød  fandtes  den  i  det  mindste 
til  1896  og  saaes  hyppigt  i  Omegnen,  saaledes  paa  Enge  og 
Marker,  i  den  udtørrede  Skovrødsø  i  Rudeskov  og  ved  Søllerød- 
gaards  Mose.  En  Gang  er  den  set  staaende  i  en  Birkemose  i 
Udkanten  af  Gelskov«. 

SORT  STORK,  Ciconia  nigra,  er  skudt  den  29/8  1880  ved 
Løgsø  i  Rudeskov;  Eksemplaret  indsendtes  til  Zoologisk  Museum. 

TAARNFALK,  Falco  tinniinculus,  anføres  som  yderst  alminde- 
lig Ynglefugl  i  samtlige  Skove. 

LÆRKEFALK,  Falco  subbuteo.  Enkelte  Par  ynglede  i  Gel- 
skov, i  Rudeskov  og  i  Ravneholmene;  ogsaa  Søllerød  Kirkeskov 
nævnes  som  Ynglested. 

VANDREFALK,  Falco  peregrinus,  er  skudt  i  Gelskov  den 
26/9  1896;  det  eneste  Ekspl.  i  mange  Aar. 

MUSEVA  AGE,  Buteo  vulgaris,  anføres  som  den  hyppigste 
af  vore  Rovfugle  der  i  Egnen;  den  yngler  meget  almindeligt 
hvert  Aar  i  samtlige  Skove:  ogsaa  her  nævnes  Kirkeskoven  som 
Ynglested. 

KONGEØRN,  Aqvila  fulva.  En  ung  Fugl  blev  skudt  i  Gel- 
skov af  Forstkandidat  G.  Ulrich,  vist  i  1860;  siden  er  den  ikke  set. 

HVEPSEVAAGE,  Pernis  apivorus,  blev  af  Læge  Wegge  første 
Gang  set  i  Gelskov  1879,  efter  hvilken  Tid  den  synes  at  yngle 
der  hvert  Aar;  derimod  omtales  den  ikke  som  ynglende  i  Rude- 
skov. 

GLENTE,  Miluus  ictinus.  Den  27/s  1872  blev  Glenten  set 
over  Markerne  mellem  Rude-  og  Gelskov;  ligeledes  blev  den 
set  i  Gelskov  den  lu ,4  1873,  hvor  et  Par  byggede  Rede,  og  en 
Unge  blev  taget  fra  Reden.  Den  16/a  1874  saas  en  Glente  i  Gel- 
skov, den  3%  1876  og  den  2/4  1877  blev  den  ligeledes  set  der. 
Efter  den  Tid  synes  den  at  være  forsvundet  fra  Egnen. 

RØRHØG,  Circus  æruginosus,  anføres  som  ynglende  ved 
Furesø  i  sin  Tid;  en  ung  Fugl  blev  fanget  der  i  Juli  1872. 

BLAA  KJÆRHØG,  Circus  cyanens.  En  $  blev  skudt  ved 
Trørød  den  u -9  1880  og  en  J*   ved  Gelskov  i  Foraaret  1875. 

SPURVEHØG,  Accipiter  nisus,  er  næst  Musevaagen  den  al- 
mindeligste Rovfugl  i  Skovene  ved  Holte. 


DUEHØG,  Astur  palumbarius,  er  bemærket  nogenlunde  kon- 
stant hvert  Aar  i  Skovene  og  er  anført  som  ynglende  i  Gelskov 
i  1872  og  i  Udkanten  af  Sækkedam  ved  Dronninggaard  i  1895. 


PERLEUGLE,    Nyctale  funerea,    er    skudt    i    Rudeskov   den 

29/9  1898. 

NATUGLE,  Sijrnium  aluco,  anføres  som  ret  almindelig  Yngle- 
fugl i  alle  Skovene. 

SKOV-HORNUGLE,  Otus  vulgaris,  nævnes  som  ikke  saa 
ganske  sjælden  Ynglefugl  i  samtlige  Skove. 

HULDUE,  Columba  oenas,  ynglede  i  Reglen  hvert  Aar  i 
Gelskov,  i  Ravneholmene,  i  Søllerød  Kirkeskov,  samt  ved  Holte- 
gaard,  men  kun  i  enkelte  Par. 

NATRAVN,  Caprimulgus  europæus,  er  skudt  i  Rudeskov  den 
15A  1877  og  i  Gelskov  den  2T  5  s.  A.;  den  synes  at  være  sjælden. 

MURSVALE,  Cgpselas  apns,  havde  Redeplads  paa  Søllerød 
Kirketaarn  i  1870,  og,  i  1882,  i  det  den  Gang  forfaldne  Næsseslot. 

ELLEKRAGE,  Coracias  gar ruins,  er  skudt  i  Gelskov  den  sle 
1886  samt  den  31/s  1886;  sidstnævnte  blev  skudt  fra  sin  Mage; 
Kønsangivelse  mangler. 

GRØNSPÆTTE,  Gecinus  viridis,  er  skudt  i  Gelskov  1866  eller 
1867. 

MELLEMFLAGSPÆTTE,  Dendrocopus  medius,  er  skudt  i 
Gelskov  den  2/i  1872,  den  13/n  1874,  den  13/i  1878,  den  24/i2  1878 
og  den  21,  io  84;  som  ynglende  anføres  den  ikke. 

NØDDEKRIGE,  Nucifraga  caruocatactes.  Af  denne  Fugl  var 
der  et  betydeligt  Træk  over  Holte  saavel  som  over  hele  Landet 
i  Aarene  1887,  1893  og  1900. 

RAAGE,  Corvus  frugilegus,  anføres  som  ikke  ynglende  i  Egnens 
Skove. 

RAVN,  Connis  corax.  I  April  1873  byggede  den  Rede  i  Gel- 
skov i  en  mægtig  Bøg  i  Skovstykket  Vest  for  Jernbanelinien,  og 
den  10  Maj  blev  to  store  flyvefærdige  Unger  taget  fra  Reden. 
Dette  er  det  eneste  Tilfælde,  der  kendes  af  ynglende  Ravn  i 
Gelskov. 

Den  er  skudt  i  Gelskov  den  27/g  1881  og  den  6/g  1885;  end- 
videre er  den  ofte  set  i  Rudeskov,  Søllerød  Kirkeskov  og  i  Ravne- 
holmene,  oftest  parvis. 

SILKEHALE,  Ampelis  garrula,  gæstede  i  store  Mængder  Køben- 
havn og  nærmeste  Omegn  sent  i  Efteraaret  1866;  ligeledes  var 
der  i  1886  og  1893  en  mindre  Indvandring. 

GULBUG,  Hypolais  icterina,  nævnes  som  aldrig  set  ved  Holte. 

GRANSANGER,  Phyllopseustes  rnfus,  blev  skudt  den  9/5  1873 
og  den  u/5  s.  A.,  samt  den  18/s  1879  i  Gelskov.  Fuglen  fra  11/s 
1873  var  en   J\  og  Testes  var  saa  store  som  Ærter. 

MISTELDROSSEL,  Turdus  viscivorus.  En  fjerklædt,  men 
ikke  flyvefærdig  Unge  fangedes  i  Gelskov  den  15/e  1873,  Reden 
stod  temmelig  lavt  i  ung  Bøgeskov;  ellers  er  den  kun  ganske 
enkelte  Gange  skudt  i  samme  Skov. 

HVIDVINGET  KORSNÆB,  Loxia  lencoptera.  Af  denne  ret 
sjældne  Art  blev  der  i  Rudeskov  den  9u  1889  set  5  til  6  Stykker, 
hvoraf  en  blev  skudt. 

STOR  KORSNÆB,  Loxia  pityopsittacus,  er  skudt  ikke  saa 
faa  Gange  i  Gelskov  og  Rudeskov,  hvor  den  i  enkelte  Aar  ikke 
synes  at  være  saa  ganske  sjælden;  den  anføres  f.  Eks.  som  ret 
almindelig  i  Aarene  fra   1872  til   1894. 

I   1872  i  April  blev  enkelte  set. 

1  1876  fra  den  15/iu  tii  24/i2  blev  den  set  mange  Steder  og  var 
i  det  hele  taget  meget  almindelig. 

I   1877  fra  den  26/2  til  23 ,'s  blev  den  set  nogle  Steder  hist  og  her. 

I   1878  fra  den  13/io  til  8/i2  var  der  atter  mange. 

I   1879  fra  den  9/i  til  H/i  var  den  ret  almindelig. 

I  1894  i  Maj  var  der  atter  ikke  saa  faa,  og  de  skulde  have 
været  set  hele  Sommeren. 

I   1898  var  den  at  se  i  Juli  og  August,  men  kun  enkelte. 

Stor  Korsnæb  saa  man  saavel  i  større  som  i  mindre  Flokke, 
baade  af  Hanner  som  af  Hunner,  men  ofte  var  de  vanskelige 
at  faa  Øje  paa,  da  de  færdedes  højt  i  Toppen  af  Træerne,  især 
i  Lærketræer. 


De  her  anførte  Meddelelser  fra  H.  C.  Wegge  viser,  at  nogle 
Arter  i  Nutiden  helt  er  forsvundne  som  Ynglefugle  i  Holte- 
Skovene;  dette  gælder  saaledes  Glenten  og  Ravnen;  ligeledes  er 
det  desværre  ubestrideligt,  at  Rovfuglene  —  saavel  som  Hulduen 
—  er  taget  ganske  væsentligt  af  i  de  senere  Aar.  Helt  underligt 
er  det  for  den  nuværende  Slægt  at  læse  om  de  mange  Yngle- 
pladser for  Rovfuglene,  i  Gelskov,  Ravneholmene  og  Søllerød 
Kirkeskov;  dette  kunde  jo  daarligt  tænkes  nu  efter  de  store  For- 
andringer, der  har  fundet  Sted  saavel  i  som   uden  for  Skovene. 

Misteldroslen  har  en  enkelt  Gang  ynglet  i  Gelskov,  nemlig  i 
1873,  ligesom  Gransangeren  mulig  har  haft  Rede  sammesteds 
1873 — 1879;  de  kan  dog  sikkert  kun  betragtes  som  tilfældige 
Ynglefugle. 

Endelig  er  det  ganske  afgjort,  at  Rør-  og  Blishøne  samt 
Vandrikse  er  taget  ganske  betydeligt  til  i  Omegnen  af  Holte 
siden  den  Tid. 


71 


NOGLE  ORNITHOLOGISKE  OPLEVELSER 
FRA  DE  SENERE  AAR 

FOREDRAG   HOLDT  I   DANSK  ORXITHOLOGISK    FORENING 

AF 

O.   HELMS 

Naar  jeg  tænker  paa  de  Foredrag,  der  nu  i  en  lang  Aarrække 
har  været  holdt  her  i  Foreningen,  saa  mindes  jeg,  at  det  ikke 
altid  er  de  i  videnskabelig  Henseende  mest  interessante,  der  har 
fanget  Tilhørerne  mest;  ofte  har  nogle  i  og  for  sig  beskedne 
Meddelelser  om  Fugle  og  deres  Forekomst  omkring  i  Landet 
øjensynlig  anslaaet  Strenge,  der  gav  Genklang  hos  Tilhørerne, 
og  vakt  en  livlig  Diskussion.  Derfor  har  jeg  tænkt,  at  jeg  kunde 
tillade  mig  at  komme  frem  med  nogle  —  ganske  vist  meget 
spredte  —  Bemærkninger  om,  hvad  jeg  i  de  senere  Aar  har 
oplevet  af  ornithologisk  Interesse.  Store  Sager  er  det  vel  ikke, 
men  maaske  findes  der  et  og  andet  heri,  som  kunde  fornøje 
nogle  af  de  tilstedeværende. 

Med  alt  det  ornithologiske  Arbejde,  der  i  de  senere  Aaringer 
er  gjort  her  hjemme,  er  der  et  Punkt,  hvor  vi  ikke  er  kommen 
til  noget  Resultat,  og  hvor  der  endnu  er  grumme  meget  at  gøre; 
det  er  Trækspørgsmaalet.  Vi  ved  alle,  at  der  over  vort  Land 
gaar  et  mægtigt  Træk  af  Fugle,  og  god  Besked  herom  har  vi 
faaet  ved  de  gennem  saa  mange  Aar  fortsatte  Fyrmeddelelser. 
Men  der  er  alligevel  noget,  vi  mangler  at  vide.  Der  er  ingen 
Tvivl  om,  at  der  gaar  forskellige  Trækveje  over  Danmark,  og  at 
ingenlunde  hele  Danmark  har  de  samme  Trækfugle.  Jeg  behøver 
blot  at  minde  om  de  interessante  Iagttagelser,  Ha  ger  up  i  sin 
Tid  gjorde  i  Kolding,  og  den  Mængde  Fugle,  han  saa  trække 
der  over,  tildels  store  Arter,  som  Lommer  og  Knortegæs,  noget 
jeg  ingensinde  ser  her,  hvor  jeg  bor.  Det  Træk,  der  foregaar 
for  vore  Øjne  om  Dagen,  har  altid  særlig  Interesse.  Vi  ved,  at 
der  mange  Steder  rundt  om  i  Europa,  f.  Eks.  ved  Rossitten,  paa 
Helgoland,  ned  imod  den  hollandske  Grændse  og  mange  andre 
Steder,  sker  et  mægtigt  Træk  af  større  og  mindre  Fugle,  ogsaa 
om  Dagen.    Nogle  Steder  her  i  vort  Land  ses  ogsaa  et  saadant, 

men  gennemgaaende  er  det  ikke  stort  og  ikke  konstant.  Her, 
hvor  jeg  bor,  i  en  af  de  sydligste  Egne  af  Fyen,  umiddelbart 
ved  Vandet,  ser  jeg  kun  sjældnere  Træk  af  Smaafugle;  men  da 
jeg  en  Foraarsdag  kom  kun  et  Par  Mil  herfra  over  til  Lyø,  var 
der  et  ret  stort  Træk  af  mange  forskellige  Smaafugle,  bl.  a.  Bog- 
finker, Stillidser  og  Hvid  Vipstjert.  Saa  hænder  det  enkelte 
Gange  om  Efleraaret  i  Oktober,  at  der  kommer  en  smuk,  klar 
Dag  med  køligt,  stille  Vejr,  og  at  der  gaar  en  Strøm  af  Krager, 
Alliker  og  Raager  over  i  sydvestlig  eller  vestlig  Retning.  Krage- 
trækket er  Foraar  og  Efteraar  stort  herover  og  varer  i  lang  Tid, 
men  kun  enkelte  Dage  kommer  der  samtidig  mange  andre  Fugle. 
En  god  Trækdag  var  det  den  30.  Oktober  1921.  Vinden  var 
svag,  V.  N.  V. ;  om  Morgenen  var  det  4-  2°  og  klart  Solskin.  Fra 
den  tidlige  Morgenstund  gik  der  en  Strøm  af  Krager  (Connis 
cornix)  over  imod  Vest,  og  dette  vedblev  hele  Formiddagen 
igennem,  saaledes  at  der  til  henad  Kl.  11  næsten  stadig  var 
Krager  at  se  i  Synsfeltet,  undertiden  enkeltvis,  undertiden  i  Smaa- 
flokke,  men  oftest  dog  saaledes,  at  man  saa  en  Del  spredt  paa 
en  Gang.  Foruden  Krager  var  der  Flokke  af  Alliker  (Connis 
monedala) ;  de  begyndte  Kl.  8  om  Morgenen,  da  der  kom  2  Flokke 
hver  paa  over  Hundrede;  senere  om  Formiddagen  fortsattes 
det  med  Smaaflokke,  enkelte  Fugle  og  Flokke  paa  50,  100  å  200 
Stykker.     Dette  vedblev  lige  saa  længe  som  Kragetrækket. 

Da  jeg  havde  mærket  om  Morgenen,  at  det  vilde  blive  en 
god  Trækdag,  satte  jeg  mig,  forsynet  med  Kikkert  og  Notebog, 
op  i  Sanatoriets  Taarn,  hvor  jeg  kunde  se  til  alle  Verdens  Hjørner 
og  bekvemt  gøre  Iagttagelser.  Foruden  Krager  og  Alliker  kom 
der  to  Gange  Ringduer  (Columba  palumbus)  paa  Træk,  en  Gang 
en  Flok  paa  10,  en  Gang  en  større  Flok.  BogfrnkerfFW/H/zV/a  coclebs) 
trak  der  en  Del  af  imod  Vest,  ligeledes  en  Del  Gulspurve 
(Emberiza  citrinella),  men  begge  Arter  kun  i  mindre  Tal.  For- 
uden dem  kom  en  Del  Lærker  (Alauda  arvensis),  en  Sjagger 
(Tnrdns  pilarisj  og  1  Spurvehøg  (Astur  nisusj.  Selvfølgelig  fløj 
ogsaa  en  Del  andre  Fugle  over,  Maager  af  flere  Arter,  Graaænder 
(Anas  boscas)  o.  s.  v.,  men  det  var  ikke  Træk.  Trækket  ophørte 
henad  Kl.  11  samtidig  med,  at  Vinden  drejede  sig  og  gik  om  til 
Sydvest,  og  Temperaturen  steg  til  en  halv  Snes  Graders  Varme. 
Dette  er  en  af  de  større  Trækdage,  jeg  har  haft  hernede, 
og  sandt  at  sige  var  der  jo  ikke  meget  mærkeligt  paa  den.  Det 
fandt  jeg  derimod,    der  var  ved  Trækket  en  anden  Oktoberdag, 

den  19.  Oktober  1918.  Det  havde  stadig  været  smukt  og  mildt 
Vejr  med  sydlig  Vind  og  Temperatur  op  til  -f  14°.  Den  17. 
Oktober  har  jeg  noteret:  »Et  Vejr  man  skal  lede  om  Magen  til 
paa  denne  Tid;  sydøstlig  Vind,  klar  Sol,  Tp.  op  til  4-  14°;  Skoven 
staar  i  sin  herligste  Pragt«.  Den  19.  var  Vinden  østlig,  Himlen 
overtrukket,  Tp.  +  13°,  Barometerstanden  763  mm.  Om  Morgenen 
ved  8-Tiden  iagttog  jeg,  at  der  lavt  over  Parken  uafladelig  trak 
imod  Øst  smaa  Flokke  af  Bogfinker.  Senere  gik  jeg  op  i  Taarnet 
og  satte  mig  for  at  iagttage,  og  det  samme  Træk  vedblev.  Flokke 
af  Bogfinker  trak  stadig  over  mod  Øst,  med  kun  Sekunders 
eller  Minutters  Mellemrum.  Flokkene  var  kun  smaa,  enkelte 
Fugle,  10,  20  å  50  Stykker,  men  hele  Antallet  maatte  gaa  op  i 
mange  Tusinder.  Det  var  ikke  blot  Bogfinker,  der  denne  Dag 
trak  imod  Øst,  men  ogsaa  Lærker  (Alauda  arvensis)  og  Sang- 
drosler (Turdus  musicus)  samt  nogle  større  Drosler,  vistnok 
Sjaggere,  i  Smaaflokke.  Ogsaa  andre  Arter  saas,  deriblandt  en 
Fugl,  som  jeg  mente  var  Nøddekrige  (Nucifraga  caryocatactesj; 
en  Flok  Alliker  trak  ogsaa  imod  Øst.  Henad  9-Tiden  mindskedes 
Trækket,  og  senere  paa  Dagen  saas  en  Del  Krager,  der  paa 
sædvanlig  Maade  trak  over  imod  Sydvest. 

Dette  østliggaaende  Træk  er  mig  ganske  uforklarligt.  Jeg 
ved  meget  vel,  at  der  f.  Eks.  om  Foraaret  kan  findes  tilbagegaaende 
Træk,  naar  Vejret  heroppe  er  meget  barskt,  men  det  er  dog 
noget  andet,  end  om  Fuglene  om  Efteraaret  skulde  trække  til- 
bage igen. 


Jeg  skal  dernæst  gaa  over  til  at  berette,  hvad  jeg  har  set  paa 
nogle  Smaaudflugter  omkring  her  i  Landet  i  de  sidste  Par  Aar. 
I  Dagene  fra  den  6. — 9.  Juni  1921  var  jeg  cyklende  en  Tur  i 
Sønderjylland,  fra  Sønderborg  over  Graasten  til  Tønder  og 
Højer  Sluse.  Hvad  der  var  at  se  i  Sønderjylland,  var  naturligvis 
for  største  Delen,  hvad  vi  ogsaa  har  her,  men  ganske  morsomt 
var  det  at  iagttage  Kragerne.  Det  var  ikke  just,  fordi  de  var 
særligt  talrige,  men  de  fandtes  overalt,  og  viste  sig  at  være,  dels 
Graakrager  (Corvus  cornixj  og  Sortkrager  (Corvus  coronej  i  om- 
trent lige  stort  Tal,  dels,  og  i  langt  overvejende  Antal,  Bastarder 
mellem  disse  to  Former.  Saa  stærk  havde  jeg  dog  ikke  tænkt 
mig,  at  Blandingen  var,  og  her  synes  mig  at  foreligge  et  Spørgs- 

maal,  som  er  ganske  interessant  at  løse,  nemlig  hvor  langt  Sort- 
kragen  og   Graakragen    findes   sammen.      Spørgsmaalet   har  før 
været   oppe,    men  jeg   har   aldrig   set,    at   der   er  gjort   virkelige 
Forsøg  paa  at  komme  til  et  Resultat.     Herovre  paa  Sydfyen  er 
Sortkragen  ingenlunde  sjælden,  og  parrer  sig  ogsaa  her  med  Graa- 
kragen.     Ellers    var    der    ikke   noget   særlig   mærkeligt   paa   det 
meste   af  Turen;   jeg   hørte   Huldue   (Columba  oenas)   i   Skoven 
ved  Graasten.     Lige   ved  Landevejen  midtvejs  imellem  Graasten 
og  Tønder  ligger   der   en   lille   Hedemose,   ikke   stort   mere   end 
70  m  paa  hver  Led,  hvor  der  var  gravet  Tørv.    Da  jeg  cyklede 
forbi,    blev    min    Opmærksomhed    først    vakt    af   en    Tinksmed 
(Totanus  glareola),  som  meget  ivrigt  forfulgte  en  Vibe;  jeg  stod 
af  Cyklen,   og  Tinksmeden   kom   og   satte   sig   paa   en  Pæl   kun 
faa  Alen   fra   mig,   og  jeg   kunde  nærme  mig  den,   uden  at  den 
flvttede    sig;    Magen    kom    straks   efter   og   satte   sig   paa   Pælen 
ved  Siden  af,   begge  ivrigt  skrigende,   baade  medens  de  sad,   og 
naar   de   en  Gang   imellem   fløj    op.     Der  vilde   have  været  den 
ypperligste  Lejlighed   til   at  fotografere  dem.     Da  jeg  senere  gik 
ind  i  Mosen,  saa  jeg  Grunden  til  deres  Ængstelse,  idet  jeg  fandt 
en   lille  Dununge,   der  saa   ganske   mærkelig   ud   med  sine  høje 
Ben;  hvis  Forældrene  ikke  havde  været  nærgaaende  før,  blev  de 
det  nu.    En  anden  Ting  fangede  i  høj  Grad  min  Opmærksomhed; 
det  var   et  Par  Sortterner,   som   havde   deres  Rede   paa   en   lille 
Tange,  der  skød  sig  ud  i  Mosen,  et  Sted,  hvor  de  stadig  søgte  ned 
til.    Da  jeg  gik  der  hen  imod,  fløj  de  ustandselig  over  mig,  den  ene 
holdende   sig   i   nogen  Afstand,   den   anden    yderst   nærgaaende ; 
den   blev  ved  pilsnart  at  skyde  ned  lige  over  Hovedet  paa  mig, 
saa  jeg  flere  Gange  greb  efter  den.    Naar  jeg  fjernede  mig  noget, 
gik   den   ned   paa  Reden.     Reden   laa,   som  Sortternernes  plejer, 
paa   et   utilgængeligt  Sted;  jeg   kunde   komme   i   en   Snes   Alens 
Afstand,  men  saa  var  der  Hængedynd.    Af  andre  Fugle  var  der 
ved    Mosehullet   Viber   (Vanellus  cristatusj   og   Rødben   (Tolanus 
calidris);   en  Grønirisk  (Ligurinus  chlorisj   kom  ned  og  drak  af 
Vandet,  en  Bysvale  (Hirundo  urbicaj  og  2  Storke  (Ciconia  alba) 
kom  flyvende  lavt  over. 

Ude  ved  Vesterhavet  ved  Højer  Sluse  var  der  et  mægtigt 
Fugleliv.  Ude  i  Stranden  stod  Maager  i  Hundredevis,  Svartbag 
(Lams  marinus),  Havmaager  (Lams  argentatus),  Hættemaager 
(Lams  ridibundusj  og  ganske  sikkert  2  Dværgmaager  (Lams 
mimitus).     En    Flok    Hejrer   (Ardea  cinerea)    paa   en   halv   Snes 

stod  i  deres  mærkelige  Stillinger  lige  i  Strandkanten,  Vibeflokke 
fløj  omkring,  og  Flokke  af  Storspover  (Numenius  arqvatus) 
stod  ude  i  Vandet.  Inde  paa  Marsken  ved  noget  fladt  Vand 
gik  en  Flok  Viber,  en  Del  Rødben,  3  Strandhjejler  (Charadrius 
sqvatarola)  i  deres  pragtfulde  Sommerdragt  og  1  Klyde  (Recurvirostra 
avocetta).  I  selve  den  inddigede  Marsk  var  ellers  Rødbenen  den 
hyppigste  Fugl.  Om  Aftenen,  da  jeg  cyklede  til  Tønder  over 
de  flade  Engstrækninger,  saa  jeg  to  Steder  Mosehornuglen  (Otus 
brachyotus)  paa  Fangst.  Solen  var  lige  gaaet  ned,  men  det 
var  endnu  ganske  lyst.  Det  var  morsomt  at  se,  hvorledes  den 
stod  svævende  i  Luften,  ganske  som  en  Taarnfalk,  og  ligesom 
denne  pilsnart  styrtede  sig  ned  paa  Jorden;  det  var  saa  lyst, 
saa  man  kunde  se  hver  Fjer  paa  Vingerne. 

En  anden  Tur,  der  gjaldt  den  lille  0  Manø,  foretog  jeg  sam- 
men med  A.  Christian  i  fra  den  7.-9.  September  1922;  dens 
Formaal  var  rent  ornithologisk. 

Det  er  nu  ikke  saa  helt  let  at  komme  til  Manø;  den  natur- 
ligste Vej  er  ved  Ebbetid  at  køre  de  8  km,  der  er  over,  men 
saa  skal  man  selvfølgelig  være  klar  over,  hvornaar  Ebben  er 
og  have  bestilt  Køretøj  iforvejen.  Man  skal  ikke  lade  sig  vildlede 
af  det  Ord  Kro,  der  paa  de  ældre  Generalstabskort  staar  tværs 
over  Manø;  en  saadan  findes  nemlig  ikke,  og  vil  man  overnatte, 
maa  man  iforvejen  sikre  sig  Nattelogis,  som  man  faar  hos  Tele- 
fonbestyreren. Selve  Øen  er  ikke  ret  stor,  ialt  ea.  600  ha;  det 
dyrkede  Land  og  Husene  med  ialt  ca.  200  Indbyggere,  der  nu 
mest  er  Landmænd,  ligger  inden  for  en  Vold,  der  dels  bestaar 
af  en  Klitrække,  dels  af  et  kunstigt  Dige;  hvad  der  ligger  uden 
for  Diget,  er  store,  græsbevoksede  Strækninger,  kun  tjenlige  til 
Græsning  og  Høavl.  Men  Havet  gaar  ogsaa  af  og  til  ind  her 
og  anretter  mange  Ødelæggelser.  I  1922  skulde  det  saaledes 
have  taget  et  Par  Hundrede  Læs  Hø  bort.  Inde  i  Græsmarkerne 
ligger  paa  mange  Steder  Brakvandspytter,  de  saakaldte  »Loer«; 
ser  man  ud  over  det  flade  Land,  er  det  mest  en  grøn  Strækning, 
man  ser,  men  mange  Steder  ses  desuden  en  rødlig  eller  lilla 
Farve;  det  er  Strandasters  og  den  smukke  Hindebæger  (Statice 
scanica),  der  her  findes  i  store  tætte  Bevoksninger.  Det  ser 
smukt  ud  med  de  lilla  Blomsterflader,  som  dannes  af  Hinde- 
bægeret, men  det  er  en  Plante,  der  ikke  vurderes  højt  af  Befolk- 
ningen, der  kalder  den  »Skrub«;  Kreaturerne  vil  ikke  æde  den. 
Omkring  Husene  er  der  ganske  gode  Haver,  ogsaa  med  Frugttræer; 

et  Sted  er  der  gjort  Forsøg  med  lidt  Plantning,  mest  af  Hvid- 
gran; synderlig  vellykket  er  det  just  ikke  blevet,  men  det  er 
øjensynligt,  at  Fuglene  holder  af  at  være  der;  det  fik  vi  tydeligt 
nok  at  se  under  vort  Ophold. 

Turen  over  det  flade  Vand  til  Øen  var  interessant  nok.  Det 
var  en  graa  Morgenstund;  ude  i  Vesterhavet  saas  det  flade  Manø, 
nordpaa  Fanø  og  Esbjerg,  medens  Ribe  Domkirke  hævede  sig 
inde  i  Landet.  Man  saa  ud  over  milevide  Flader  af  Sandbund, 
der  laa  tør  ved  Ebben  og  med  Pytter  imellem,  hvor  en  Mængde 
Vadere  søgte  Føde,  Ryler  (Tringa  alpina),  Rødben  og  nogle  Spover. 
Maager  sad  ligeledes  rundt  om,  og  i  Luften  saas  Flokke  af  Ænder, 
ikke  paa  20  eller  paa  Hundrede,  men  nogle  af  dem  paa  adskillige 
Tusinder,  virkelig  lignende  smaa  Skyer;  vi  fik  senere  disse  mæg- 
tige Flokke  at  se  liggende  i  Vandet.  Da  vi  var  lige  ved  Manø, 
sad  der  paa  en  af  de  Rirkestammer,  der  bruges  til  at  afmærke 
Ebbevejen,  en  Vandrefalk  (Falco  peregrinus),  der  først  fløj  op,  da 
vi  var  den  paa  ca.  30  Meters  Afstand;  den  satte  sig  saa  henne 
paa  Engen,  hvor  den  rolig  lod  os  betragte  sig  i  nogen  Afstand; 
vi  saa  den  forøvrigt  ikke  senere  under  vort  Ophold  paa  Øen; 
den  eneste  Rovfugl,  vi  saa  foruden  den,  var  en  Taarnfalk  (Falco 
tinnunculus) . 

I  de  to  Dage,  vi  opholdt  os  paa  Øen,  strejfede  vi  den  rundt  fra 
Morgen  til  x\ften,  og  jeg  tør  nok  sige,  at  vi  fik  set,  hvad  der 
var  at  se.  Det  var  jo  Eftersommer,  saa  de  ynglende  Fugle  fik 
vi  intet  Indtryk  af.  Det  blev  os  fortalt,  at  der  ynglede  mange 
Terner  og  Maager,  samt  at  Ederfugle  i  stigende  Tal  rugede  i 
Klitterne;  man  samlede  Dunene,  naar  Fuglene  havde  forladt 
Reden.  Hvad  der  ynglede  af  Spurvefugle  tør  jeg  derfor  ikke  udtale 
mig  med  Sikkerhed  om  ;  Stære  (Stnrnus  valgavis)  var  der  sikkert, 
i  hvert  Tilfælde  holdt  de  til  paa  Huset,  hvor  vi  boede,  og  hilste 
os  om  Morgenen  med  deres  Sang;  en  Solsort  (Tnrdus  merula) 
var  der  ogsaa  i  Haven,  og  2  Skader  (Pica  caudata)  saa  vi  omkring 
ved  Husene.  Men  dette  var  noget  nyt,  de  skulde  først  have  ind- 
fundet sig  i  1921;  i  1922  holdt  de  til  i  Præstens  Have,  men 
havde  næppe  ynglet;  Unger  var  i  hvert  Tilfælde  ikke  set.  Spurve 
(Passer  domesticus)  var  der  selvfølgelig  her  som  andet  Steds. 

Hvad  vi  ellers  saa  af  Smaafugle,  var  for  den  overvejende  Del 
paa  Træk.  Oppe  ved  Klitten  i  den  lille  Granplantning  holdt  sig 
et  helt  lille  Selskab  af  trækkende  Fugle;  de  hørte  øjensynlig 
sammen.     Der  var  mange  Løvsangere   (Phijllopseustes  trochilusj, 

mange  Rødstjerter  (Ruticilla  phoenicura)  af  forskellig  Alder  og 
Køn,  nogle  Brogede  (Muscicapa  atricapilla)  og  nogle  Graa  Flue- 
snappere (Muscicapa  grisola)  samt  1  Tornskade  (Lanius  collyrio); 
nogle  Tornirisker  (Linota  cannabina)  saas  i  Nærheden,  samt 
enkelte  Sangere,  blandt  andet  med  Sikkerhed  Gærdesangeren 
(Sylvia  curruca).  Forøvrigt  var  der  omkring  paa  Øen,  særlig  i 
Klitten,  Masser  af  Løvsangere,  nogle  Blodstjerter  og  en  Mængde 
Digesmutter  (Saxicola  oenanthe).  Lærker  fandtes  overalt  i  stort 
Tal;  naar  jeg  saa  har  nævnet  nogle  Engpibere  (Anthus pratensis) 
og  nogle  Hvid  Vipstjert  (Motacilla  alba),  er  det  væsentlige  taget 
med  af,  hvad  der  fandtes  af  Sangfugle. 

Af  Vadere  var  der  vel  en  Del,  men  for  dem  er  der  vist  selv 
ved  Højvande  saa  vidtstrakte  Flader  rundt  om  Øen,  at  de  ikke 
behøver  absolut  at  søge  ind  til  denne;  det  blev  derfor  ikke  saa 
umaadelig  mange,  vi  saa  her.  Der  var  mange  Præstekraver 
(Ægialitis  hiaticala),  en  Del  Strand  hjejler,  Rødben,  Hvidklirer 
(Totanus  glottis)  og  Mudderklirer  (Actitis  hypolenca),  et  Par  Bek- 
kasiner (Gallinago  scolopacina)  samt  nogle  Kobbersnepper  (Limosa 
lapponica).  Af  Ryler  var  der  nogle  i  Sommerdragt  paa  Engene,  og 
ved  Stranden  saa  vi  Flokke  paa  Tusinder.  Maager  var  der  egentlig 
kun  faa  af;  de  stod  ude  omkring  i  Stranden;  ogsaa  en  Flok 
Hejrer  saa  vi  gaa  ude  i  det  flade  Vand.  Hvad  der  mest  impo- 
nerede, var  Flokkene  af  Ænder.  Der  var  nogle  Gravænder  (Tadorna 
cornnta)  og  Toppede  Skalleslugere  (Mergus  serrator),  men  de  var 
kun  ganske  faa  i  Tal.  De  vældige  Andeflokke,  der  fandtes  omkring 
Øen,  og  forøvrigt  først  var  ankomne  for  en  8  Dages  Tid  siden, 
bestod  af  de  3  Arter :  Spidsand  (Anas  acata),  Pibeand  (Anas  penelops) 
og  Krikand  (Anas  crecca).  De  laa  ved  Øens  sydøstlige  Side  ca. 
150  m  fra  Land,  stadig  flyttende  sig.  Der  var  ikke  Tale  om 
Tusinder  af  hver  Art,  men  om  Titusinder,  en  saadan  Rigdom  af 
Fugle,  som  man  ellers  kun  faa  Steder  i  vort  Land  har  Lejlighed 
til  at  iagttage. 

Færdes  man  ved  Vesterhavet,  kan  man  jo  foruden  de  levende 
Fugle  ogsaa  have  nogen  Interesse  af  at  studere  de  døde,  som 
Havet  skyller  op.  Mange  af  de  tilstedeværende  erindrer  sikkert 
de  Meddelelser,  P.  Skovgaard  i  sin  Tid  gav  i  Tidsskriftet  om, 
hvad  han  havde  truffet  af  opskyllede  Fugle  paa  Stranden  ved 
Fanø  og  Esbjerg.  Vi  blev  snart  klare  over,  at  der  herovre  paa 
Manø  heller  ikke  fandtes  saa  lidt.  Der  havde  ikke  længe  ifor- 
vejen  været  et  stærkt  Højvande,  og  oppe  paa  Engene  laa  der  paa 

hele  Øens  Nord-  og  Vestside  en  sammenhængende  Bræmme  af 
Tang,  Træstumper,  Koks  og  Kokosfibre,  hvilke  sidstes  Oprindelse 
vi  iøvrigt  ikke  var  ganske  klare  over.  Inde  i  denne  Bræmme  laa 
Rester  af  en  Mængde  Fugle  i  mere  eller  mindre  opløst,  ind- 
tørret og  skeletteret  Tilstand.  En  Del  af  disse  Lig  var  vel  nok 
af  anskudte  Fugle;  derpaa  tydede  det  høje  Tal  af  Ænder;  de 
andre  var  vel  mere  tilfældigt  omkomne,  en  Del  formodentlig 
under  Trækket.  Af  Andefugle  var  der  2  Knortegæs  (Anser  tor  quatus), 
13  Graaænder,  1  Ederfugl  (Somateria  mollissima),  8  Sortænder 
(Oidemia  nigra),  2  Bjergænder  (Fuligula  marila).  Saa  var  der  1 
Blishøne  (Fulica  atra),  1  Skarv  (Phalacrocorax  carboj,  1  Toppet 
(Podicipes  cristatus)  og  1  Graastrubet  Lappedykker  (P.  griseigena). 
Af  Vadere  var  der  kun  faa,  1  Islandsk  Ryle  (Tringa  canutus)  og 
2  Storspover;  af  Maager  var  der  1  Svartbag,  2  Havmaager,  1 
Hættemaage,  1  Ride  (Rissa  tridactyla);  endelig  en  Søkonge 
(Mergulus  alle).  Af  Landfugle  var  der  ikke  meget,  1  Stær  og  1 
Turteldue  (Turtur  auritus) ;  at  afgøre  hvilken  af  de  to  hos  os 
trufne  Former  sidstnævnte  tilhørte,  vilde  være  vanskeligt,  da  den 
var  i  en  meget  miserabel  Forfatning,  men  iøvrigt  let  kendelig, 
da  Fjerene  paa  Vinger  og  Hale  var  bevarede. 

Tredje  Dags  Morgen  tog  vi  fra  Manø  og  kørte  atter  til  Fast- 
landet, hvorfra  vi  gik  til  Ribe.  Her  forsøgte  vi  at  finde 
Resterne  af  afdøde  Konditor  Bjerrums  Samling.  Bjerrum  boede, 
som  det  vil  være  en  Del  af  de  tilstedeværende  bekendt,  i  en 
lang  Aarrække  i  Ribe,  drev  Virksomhed  som  Konservator  og 
havde  Held  til  her  at  faa  fat  i  en  Mængde  af  Danmarks  sjældnere 
Fuglearter.  Efter  hans  Død  blev  hans  Fuglesamling  spredt  og 
hans  Optegnelser,  som  jeg  har  søgt  at  faa  fat  i  ved  Henvendelse 
til  hans  Efterladte,  er  forsvundne.  I  Ribe  Stiftsmuseum  søgte  vi 
forgæves  at  finde  noget;  til  Stiftsmuseerne  plejer  jo  at  høre  en 
Fuglesamling,  men  en  saadan  fandtes  ikke  her;  derefter  prøvede 
vi  paa,  om  der  ikke  skulde  være  noget  i  Kathedralskolens  Sam- 
ling, og  fandt  her  af  sjældnere  Ting,  stammende  fra  Bjerrum  og 
fra  Egnen  her,  blandt  andet  Dværgrørdum  (Ardetta  minuta)  og 
Ko  hej  re  (Ardea  bubulcus). 


I  den    sidste   halve  Snes  Aar  har  jeg  nogle  Gange  været  paa 
Lolland.      Ved  flygtige    Besøg    synes    Fuglefaunaen   paa   denne 

flade  0  i  alt  væsentligt  at  være  den  samme  som  i  Landets  øvrige 
Egne.  Noget  ejendommeligt  oplevede  jeg  dog  her  i  Foraaret  1922, 
idet  jeg  den  15.  April  saa  nogle  Forstuesvaler  (Hirundo  rustica): 
paa  et  saa  tidligt  Tidspunkt  har  jeg  aldrig  før  set  dem ;  den  16. 
var  der  endda  en  hel  lille  Flok.  Den  13.  April  saa  jeg  i  Nakskov 
Fjord  en  Terne  (Sterna),  hvad  der  ogsaa  er  meget  tidligt.   Naar 
jeg  er   kommen   sejlende   fra   Langeland  til  Nakskov,   er  der  en 
Ting,  som  altid  har  interesseret  mig,  og  det  er  at  iagttage  Stor- 
skarverne, som  holder  til  paa  Bundgarnspæle   lige  ved  Indløbet 
til  Nakskov  Fjord.  Man  skal  passe  godt  paa  og  være  paa  Dækket, 
naar  Damperen  nærmer  sig,  thi  sidder  de  nogenlunde  nær  Sejl- 
løbet,  flyver   de   bort;    sidder   de    i    længere    Afstand,   bliver  de 
siddende  opret  og  ligner  en  Forlængelse  af  Pælen.  Ejendomme- 
ligt nok  ser  det  ud  for  os,  som  ikke  er  vant  til  at  iagttage  disse 
vældige  og  mærkeligt  byggede  Fugle.    Jeg  har  set  dem  her  paa 
alle  Aarstider,   dog  færrest  om  Sommeren;  ved  Efteraarstid  har 
jeg  set  et  halvt  Hundrede  Stykker  paa  en  Gang.  Farvandet  her 
er  et  af  de  tre  Steder,  hvor  man  med  nogenlunde  Sikkerhed  kan 
træffe  Skarver  ved  Danmarks  Kyster;  de  to  andre  Steder  er  ved 
Samsø  og  i  Limfjorden.     E.    Lehn  Schiøler  har  for  kort  Tid 
siden  indgaaende  her  i  Tidsskriftet  beskrevet,  hvad  det  er  for  Racer 
af  Storskarver,  man  træffer  her  til  Lands.    Skarven  yngler  ikke 
mere  hos  os,  ej  heller  i  Sverige;  der  var  jo  altsaa  Mulighed  for, 
at  de  Fugle,  der  træffes  hos  os,  er  norske  Skarver  af  den  typiske 
Form,   men   helt  typiske  synes  de  ikke  at  være.     Fra  Nakskov 
Fjord  findes  i  Schiølers  Meddelelse  kun  omtalt  en  gammel  Han, 
ret  lille  og  ikke  særlig  typisk.    Men  det  er  jo  ogsaa  ret  langt,  de 
norske  Fugle  skal  for  at  komme  herned;  det  ligger  nærmere  at 
antage,  at  de  kommer  fra  Nordtyskland,  hvis  her  da  overhovedet 
yngler  Skarver;  det  gør  der  ganske  vist,  omend  kun  i  ringe  Tal, 
saa    ringe,   at   man   ogsaa   der   har  talt  om  den  som  en  næsten 
udryddet  Fugl.  Den  nærmeste  Koloni,  kun  faa  Mil  fra  Lollands 
Kyster,  er  paa  Rygen,  hvor  der  i  1922  ynglede  40  Par.  Længere  Øst 
paa   i   Jassenersøen   i  Bagpommern  yngler  paa  en  0  en  Koloni 
paa  ca.  80  Par.  Spredt  omkring  yngler  enkelte,  men  andre  større 
Kolonier  kender  man  ikke.  Det  var  naturligvis  tænkeligt,  at  det 
er  Fugle,   som    hører   til    de   nordtyske  Kolonier,    der  har  slaaet 
sig   ned   ved    Nakskov.    En  anden  Hypotese  er   opstillet,  nemlig 
at  det  skulde  være  Rester  fra  Kolonierne  her  i  Danmark.  Skarver 
skal  kunne  blive  meget  gamle,  over  hundrede  Aar,  og  det  kunde 

jo  da  tænkes,  at  det  var  Fugle,  som  en  Gang  havde  ynglet  her 
i  Landet,  og  nu  stadig  holdt  til  her  i  Nærheden;  meget  sand- 
synligt mener  jeg  dog  ikke,  dette  er.  Forøvrigt  maa  jeg  sige,  at 
det  forekommer  mig,  at  Antallet  af  Skarver  i  de  senere  Aar  er 
aftaget  noget  ved  Nakskov  Fjord,  men  det  er  muligt,  at  det  kun 
er  et  Tilfælde. 

Paa  min  Tur  videre  hen  over  Lolland,  besøgte  jeg  Stifts- 
museet i  Maribo,  der  indeholder  en  meget  smuk  Samling  af  Old- 
sager og  Genstande  fra  ældre  Tid,  belysende  Folkets  Liv.  I  et 
Par  af  Museets  Lokaler  staar  en  ret  stor  og  vel  udstoppet  Fugle- 
samling; næsten  alle  Fuglene  er  kønsbestemte  og  har  Sted- 
betegnelse. Desværre  er  en  stor  Del  af  dem  blegede,  ved  at 
Lyset  ikke  har  været  holdt  ude.  Den  danske  Fauna  er  godt 
repræsenteret,  selv  om  en  Del  af  Stykkerne  er  fra  Udlandet, 
hvad  udtrykkelig  er  angivet.  Efter  Kustodens  Udsagn  stammer 
Størstedelen  af  Samlingen  fra  afdøde  Sekretær  Friis.  Foruden 
den  danske  Samling  og  en  Del  grønlandske  Fugle  er  der  ret 
smukke  Typer  af  udenlandske  Former,  men  selvfølgelig  er  det 
noget  mere  tilfældigt,  hvad  der  findes  heraf;  en  lille  Kolibri- 
samling er  ogsaa  ganske  bleget.  Pladsen  er  i  det  hele  godt  ud- 
nyttet, Fuglene  er  let  tilgængelige  og  synes  i  Almindelighed  at 
være  rigtigt  bestemte.  De  daarlige  Ekemplarer  er  udrangerede  af 
Skabene  og  stillede  oven  paa  disse;  alt  i  alt  maa  man  sige,  at 
Samlingen  egner  sig  meget  godt  som  Forevisningssamling.  Paa 
de  udstoppede  Fugle  findes  ofte  Navnene  Bølling,  Fischer  og 
Friis.  Daniel  G.  M.  Bølling,  født  den  16.  Maj  1827,  død  den 
15.  Februar  1912,  ligger  tæt  op  til  vor  Tid,  idet  han  døde  for 
ikke  saa  mange  Aar  siden  som  Læge  i  Ringsted;  i  dette  Tids- 
skrift har  der  været  optaget  nogle  af  hans  ornithologiske  Op- 
tegnelser. J.  C.  H.  Fischer,  født  den  3.  December  1814,  er 
kendt  nok  som  Politiker  og  Kultusminister;  han  døde  den  16. 
September  1885  som  Direktør  for  Frederiks  Hospital.  Mere 
end  hans  politiske  Virksomhed,  som  iøvrigt  ingenlunde  var  ringe, 
vil  maaske  Mindet  om  ham  blive  bevaret  ved  hans  ornitholo- 
giske Arbejder  om  danske  Fugle,  nogle  af  de  ypperligste  fauni- 
stiske  Arbejder,  der  findes  her  hjemme.  Niels  Fritz  Friis,  født 
1810,  død  1884,  er  et  Navn,  som  De  sikkert  ogsaa  vil  kende, 
blandt  andet  fra  Kjærbølling;  han  anføres  oftest  som  »Sekretær«, 
hvilket  imidlertid  var  en  Titel;  han  var  Landmand  og  ejede 
Lille  Købelevgaard  paa  Lolland.  Han  lod  her  bygge  et  stort  Hus 

i  Haven  til  sin  betydelige  Samling  af  Oldsager,  Mineraller  og 
udstoppede  Fugle.  Denne  Samling,  hvortil  han  villig  gav  Om- 
egnens Befolkning  Adgang,  beskæftigede  ham  vist  adskilligt  mere 
end  Landbruget;  efter  hans  Død  skænkede  hans  Søn  den  til 
Stiftsmuseet  i  Maribo.  —  Foruden  Fuglene  er  der  en  smuk  Æg- 
samling,  skænket  af  Kontorchef  Bangert.  Der  var  Navne  ved 
alle  Æggene,  men  desværre  var  disse  den  første  Gang,  jeg  saa 
dem,  blevet  i  høj  Grad  forbyttede,  saaledes  at  Fuglekongeæg 
kaldtes  Kærnebider,  Terneæg  for  Vagtel,  osv. ;  jeg  tror  dog,  der 
senere  er  kommen  bedre  Orden  i  det. 

Af  særlig  bemærkelsesværdige  danske  Fugle  findes  der  ikke 
meget,  men  naturligvis  finder  man  i  en  saadan  ældre  Samling 
gode  Typer  af  virkelig  danske  Fugle.  Da  jeg  stod  og  betragtede 
Hærfugle  (Upupa  epops)  og  Ellekrager  (Coracias  garrula),  fortalte 
Kustoden,  en  ældre  nu  afdød  Mand  ved  Navn  Olsen,  hvis 
Specialitet  iøvrigt  var  Oldsagssamlingen,  at  i  hans  Barndom  i 
Fyrrerne  af  forrige  Aarhundrede  havde  begge  Arter  været  al- 
mindelige i  Vintersbølle  Skov  ved  Vordingborg.  Ellekragen  havde 
Huller  i  Elletræerne,  hvorfra  han  jævnlig  saa  dem  komme  ud; 
jeg  spurgte  ham  selvfølgelig,  om  de  byggede  der,  hvad  han  ikke 
vidste.  Hærfuglen  var  ogsaa  ret  almindelig  i  Skoven  der;  dens 
almindelige  Lyd  var  »pop,  pop«,  hvorfor  Befolkningen  kaldte  dem 
»Popser«.  Der  findes  snart  ikke  mange  nulevende,  der  selv  har 
iagttaget  disse  to  Fuglearter  som  almindelige  her  i  Landet,  saa 
jeg  synes,  denne  lille  Oplysning,  som  ubetinget  bar  Sandhedens 
og  Vederhæftighedens  Præg,  fortjener  at  opbevares.  Blandt  de 
udenlandske  Arter  er  der  en  Lammegrib  (Gypaétus  barbatus), 
mærket  Schweiz,  der  jo  sikkert  vilde  være  i  høj  Grad  attraa- 
værdig  for  de  schweiziske  Ornithologer.  Men  en  Ting,  som  maa 
regnes  for  baade  en  stor  Sjældenhed  og  en  højst  værdifuld  Be- 
siddelse for  Museet,  er  to  amerikanske  Vandreduer  (Ectopistes 
migratorius),  Han  og  Hun,  meget  smukt  udstoppede  og  mærkede 
»Wisconsin«.  Jeg  spurgte  Kustoden,  om  han  kendte  dem,  men 
han  anede  ikke,  at  der  var  noget  som  helst  mærkværdigt  ved 
dem.  Jeg  gjorde  Museets  Bestyrelse  opmærksom  paa,  hvilken 
Skat  de  her  ejede,  og  foreslog  at  opbevare  dem  særligt  under 
en  Glaskasse,  hvilket  ogsaa  er  sket;  som  nævnt  er  det  meget 
smukke  og  velbevarede  Eksemplarer,  bedre  end  de  to,  der  staar 
opstillede  paa  Zoologisk  Museum  i  Kjøbenhavn. 

Vandreduens  Skæbne  er  jo  ret  velkendt,  og  jeg  skal  blot  med 

et  Par  Ord  genopfriske  nogle  af  Trækkene  i  dens  Historie.  Den 
ynglede  i  uhyre  Mængde  i  det  østlige  Nordamerika,  fra  Hudson- 
bugten  til  Mexikos  Golf,  fra  Rocky  Mountains  til  Østkysten.  Den 
omtales  fra  Slutningen  af  det  17.  Aarhundrede,  faldt  da  i  saa 
store  Mængder  over  Kolonisternes  Afgrøde  i  Canada,  at  en  Biskop 
maatte  ud  at  lyse  den  i  Band,  uden  at  der  dog  forlyder  noget 
sikkert  om,  at  det  hjalp.  De  bedste  og  mest  malende  Beskrivelser 
har  vi  fra  A  ud  u  bon  s  Tid;  han  fortæller  om,  hvorledes  dens 
Skarer  bogstaveligt  formørkede  Solen,  hvorledes  milestore  Skove 
blev  ødelagt  af  Fuglenes  Skarn  og  af  Grene,  der  brækkedes,  naar 
de  sad  paa  dem,  hvordan  man  kunde  se  Sværme,  der  efter  Ud- 
regning strakte  sig  over  11  danske  Kvadratmil,  og  talte  en  å  to 
Milliarder.  Han  fortæller  tillige,  hvorledes  han  selv  overværede 
en  uhyre  Nedslagtning  af  Fuglene  i  de  Skovstrækninger,  hvor  de 
hver  Aften  kom  for  at  søge  Hvile.  Hvorledes  Hundredevis  af 
Mennesker  fra  en  vid  Omkreds  drog  hen  til  Skoven,  slog  Lejr  og 
ventede  paa  Vandreduerne,  hvoraf  de  første  kom  henad  Mørk- 
ningen, medens  nye  Flokke  vedblev  at  komme  til  hen  imod  Midnat. 
Grene  brækkede  under  Vægten  af  Duerne  og  dræbte  Masser  af 
de  nedenunder  siddende  Fugle;  Bøsserne  glimtede  uafbrudt  op 
i  de  tætte  Skarer,  men  Larmen  var  saa  stærk,  at  man  ikke  kunde 
høre  Knaldet.  Paa  samme  Maade  gik  man  frem  i  de  Skove, 
hvor  Fuglene  ynglede  kolonivis,  og  naar  man  bærer  sig  saaledes 
ad,  er  der  egentlig  ingen  Grund  til  at  forbavses  over,  at  Fuglene 
udryddes.  Men  overalt,  hvor  en  Fugl  gaar  til  Grunde,  sker  det 
samme,  at  det  ikke  gaar  gradvis,  men  den  tager  voldsomt  af 
paa  en  Gang.  Endnu  i  1869  bortsendtes  fra  Byen  Hartford  12 
Millioner,  og  i  1872  saa  R.  W.  Shufeldt  endnu  Flokke,  der  for- 
mørkede Solen.  Men  hen  i  Halvfjerdserne  forsvandt  Fuglene. 
Man  har  opstillet  Hypoteser  om,  at  umaadelige  Skarer  skulde 
være  gaaet  til  Grunde  ved  Drukning  i  de  store  Søer  eller  i  Havet; 
man  har  forklaret  deres  Tilgrundegaaen  ved  Sygdomme  iblandt 
dem  osv.,  de  samme  Aarsager,  som  man  altid  opstiller,  naar  en 
Fugl  forsvinder;  det  kunde  maaske  være  rimeligt  at  tænke  sig, 
at  den  samtidige  Indførelse  af  Bagladehaglbøsserne  kunde  have 
haft  nogen  Virkning. 

Man  var  nok  klar  over,  at  de  store  Skarers  Tid  var  forbi, 
men  egentlig  tænkte  ingen  paa,  at  Fuglene  ganske  skulde  for- 
svinde. I  Halvfemserne  iagttoges  nogle  Smaaflokke  forskellige 
Steder,  saaledes  i  1896  i  Staten  New  York  en  Flok  paa  ca.  300, 

som  vandrede  imod  Vest;  samme  Foraar  ynglede  endvidere 
adskillige  Par  i  Michigan.  I  August  1897  skal  der  endnu  være 
set  Flokke  paa  flere  Hundrede  i  Wisconsin,  og  en  Flok  paa 
henved  Hundrede  i  Nebraska.  Men  saa  gik  det  hurtigt  nedad,  og  i 
de  senere  Aaringer  er  der  kun  af  og  til  kommet  Underretning  om, 
at  man  hist  og  her  mener  at  have  set  dem,  det  samme  som  sker 
med  alle  udryddede  Fugle.   I  Chicago  søgte  man  at  holde  en  lille 


Vandreduer  (Ectopistes  migratorius)  i  Maribo  Stiftsmuseum. 


Flok  i  Fangenskab,  ligeledes  i  Cincinnatis  zoologiske  Have,  hvor 
den  sidste  levende  Vandredue  døde  den  1.  September  1914. 
Hvorledes  det  forholder  sig  med  det  Antal  udstoppede  og  skind- 
lagte  Vandreduer,  der  overhovedet  findes  i  Verden,  ved  jeg  ikke, 
ej  heller  om  man  har  nogen  Rede  paa  alle  de  kendte  Eksem- 
plarer, men  uden  Tvivl  er  et  velkonserveret  Skind  af  en  Vandre- 
due nu  en  værdifuld  Ting,  og  Maribo  Stiftsmuseum  kan  være 
glad  ved  at  være  kommen  i  Besiddelse  af  sit  Par. 

Fra  Maribo  tog  jeg  videre  til  Nysted.  Det  vil  sikkert  være 
mange  bekendt,  at  der  fra  gammel  Tid  paa  Grev  Raben- 
Levetzaus  Slot  Aalholm  er  en  Fuglesamling.  Samlingen  er  anbragt 
i  Haven  i  en  særskilt  lille  Bygning,  hvis  indvendige  Rum  er  7  x 
14  m.  Fuglene  staar  i  Skabe  langs  Væggene  og  er  ret  let  til- 
gængelige. Øjensynligt  bestaar  Samlingen  af  2  Dele,  en  ældre  og 

en  yngre.  Den  ældre  Del  mangler  Stedangivelser,  men  antagelig 
er  det  Fugle,  der  for  en  Del  er  skudt  paa  selve  Godset ;  der  skal 
findes  en  Katalog  over  dem.  Samlingen  er  ikke  særlig  velbevaret, 
der  findes  en  Del  mølædte  Eksemplarer,  men  den  kunde  danne  et 
smukt  Grundlag  for   en   offentlig   tilgængelig  Samling  af  danske 

Fugle,  og  Bygningen,  der 
rummer  Samlingen,  har  i 
Virkeligheden  ganske  Mu- 
seumskarakter.  Skønt  der 
ikke  har  været  hængt  for 
Vinduerne,  er  Samlingen 
ikke  videre  afbleget.  Her 
findes  gode  Eksemplarer 
af  danske  Rovfugle,  saa- 
ledes  4  Flodørne  (Pandion 
haliaetus)  og  et  Par  Hav- 
ørne (Haliaetus  albicilla), 
skudte  i  Petersvæift  Skov 
i  Marts  1889,  formodent- 
lig et  ynglende  Par.  End- 
videre er  der  Nathejre 
(Nucticorax  griseus),  med 
Angivelsen  April  1897,  og 
Dværgrørdrum ,  mærket 
Vestervig,  den  27.  April 
1896.  Adskillige  grønland- 
ske Arter  findes  ogsaa.  Der 
er  øjensynlig  i  sin  Tid  gjort 
Forsøg  paa  at  danne  en 
fuldstændig  Samling  af 
danske  Arter,  og  en  af  de 
tidligere  Ejere  har  sat  sig 
i  Forbindelse  med  en  Udstopper  og  Samler,  som  var  ret  vel- 
kendt, og  som  jeg  selv  ogsaa  i  sin  Tid  har  truffet,  Th.  Juul, 
Stokket.  Han  har  øjensynlig  ikke  været  uvillig  til  at  komplettere 
Samlingen  og  skaffe  sjældnere  Fugle,  og  har  unægtelig  haft  Held 
dermed.  Jeg  nævner  blot,  at  der  fra  ham  er  kommet:  Top- 
hejre, Skehejre,  Purpurhejre,  Sort  Ibis,  Jomfrutrane,  Dværgrør- 
høne, Dværgtrappe,  Braksvale,  Turteldue,  Dværgugle,  Rødfodfalk 
og  Sortstrubet  Digesmutte.  Hvor  Fuglene  stammer  fra,  staar  der 


Gejrfugl  (Alca  impennis)  paa  Aalholm. 

ikke,  kun  Mandens  Adresse:  Th.  Juul,  Stokket.  Nu  kan  man 
vist  rolig  gaa  ud  fra,  at  det  ikke  er  Fugle,  der  er  skudt  i  Stokket 
og  nærmeste  Omegn,  og  navnlig  bestyrkes  Tanken  herom  ved, 
at  det  alle  er  gamle  Fugle  i  Pragtdragt. 

Vel  kendt  er  det  ogsaa,  at  der  paa  Aalholm  findes  en  ud- 
stoppet Gejrfugl  (Alca  impennis),  en  af  de  3,  vi  har  her  i  Landet; 
de  2  andre  findes  paa  Zoologisk  Museum,  hvor  vi  desuden  har 
et  Æg  og,  i  Spiritus,  Indvoldene  af  Han  og  Hun  fra  Island,  de 
eneste  Gejrfugleindvolde,  der  findes  i  Verden.  Gejrfuglen,  der  er 
velkonserveret  og  godt  opstillet,  findes  nu  i  Slottets  Bibliotek, 
hvor  jeg  havde  Lejlighed  til  at  se  den.  Det  er  en  gammel  Fugl, 
antagelig  bragt  hjem  fra  Island  omkring  1819.  Gejrfuglens  Under- 
gang og  sørgelige  Skæbne  er  jo  ogsaa  velkendt.  Vi  havde  dem 
her  i  Nordeuropa,  særlig  ved  Island,  i  ret  stort  Tal  og  ved  Nord- 
amerikas Kyst  i  uhyre  Mængde.  Men  den  store,  tamme  Fugl, 
der  var  ude  af  Stand  til  at  flyve,  var  naturligvis  dømt  til  Under- 
gang, og  den  sidste  sikre  Beretning,  man  har  om  den,  er  om  de  to, 
der  i  1844  blev  dræbte  paa  Island.  Tilbage  findes  nu  heri  Verden 
ca.  80  Skind,  70  Æg,  en  halv  Snes  Skeletter  og  Indvoldene  af  2 
Eksemplarer.  Ikke  saaledes  at  forstaa,  at  der  ikke  findes  langt 
flere  Skeletdele,  thi  fra  Funk  Island  ved  New  Foundland  er  der 
i  Aarenes  Løb  skaffet  Masser  af  Skeletdele  af  Fugle,  der  her  ligger 
indlejret  i  Øens  Tørvelag.  Hvad  en  udstoppet  Gejrfugl  er  værd, 
ved  jeg  ikke ;  det  er  vist  meget  længe  siden,  nogen  har  skiftet 
Ejer.  Æg  derimod  er  af  og  til  blevet  solgte;  før  Krigen  var  Prisen 
paa  et  velbevaret  Æg  ca.  5000  Kr. 


NOGLE  OPTEGNELSER  OM  VENDEHALS  SOM 
YNGLEFUGL  I  DANMARK 

AF 

O.  HELMS. 

I  Tidsskriftets  sidste  Hæfte  har  Læge  E.  Schåffer  i  Tilslut- 
ning til  Beskrivelsen  af  en  Vendehalses  Ynglen  i  Mejsekasse  sam- 
let de  Tilfælde,  der  var  kendte  tidligere  af  Vendehalsens  Ynglen 
her  i  Landet,  og  han  mener,  at  den  er  en  af  vore  sjældneste 
Ynglefugle.  Det  kan  man  have  Ret  til  at  sige,  naar  Tallet  af 
de   fundne    Reder   ikke  gaar   op   til   en  Snes,  men  jeg  maa  dog 

tilstaa,  at  jeg  egentlig  aldrig  har  troet,  at  Vendehalsen  saa  over- 
maade  sjældent  ynglede  hos  os.  Da  der  imidlertid  i  Litteraturen 
kun  findes  yderst  sparsomme  Meddelelser,  kan  maaske  Beret- 
ningen om  et  hidtil  ikke  offentliggjort  Tilfælde  og  lidt  nærmere 
om  to  af  de  i  S  ch  af  fers  Artikel  nævnte  have  nogen  Interesse. 

Med  Hensyn  til  den  Rede,  jeg  i  1894  fandt  ved  Haslev,  for- 
holder det  sig  saaledes:  Den  22.  Maj  1894  saa  jeg  i  Udkanten 
af  et  lille  Skovstykke,  der  ligger  paa  Marken  Øst  for  Haslev, 
en  Vendehals;  den  sad  i  et  Træ  og  lod  sit  gennemtrængende 
Parringsskrig  høre.  Den  25.  Maj  saa  jeg  samme  Steds  to  komme 
ud  af  et  Hul  i  et  gammelt,  trøsket  Piletræ,  og  den  28.  fandt  jeg 
i  Træet  Reden  med  8  Æg.  De  laa  temmelig  dybt  nede,  vel 
ca.  70  cm  under  Indgangshullet,  men  jeg  fik  Øje  paa  dem  ved 
Hjælp  af  den  Undersøgelsesmetode,  jeg  da  lige  havde  angivet 
og  arbejdede  flittigt  med,  nemlig  Undersøgelse  af  Reder  i  hule 
Træer  med  tilbagekastet  Lys  paa  samme  Maade,  som  bruges 
ved  Strubeundersøgelser.  Vendehalsen  satte  desværre  ikke  Pris 
paa  min  videnskabelige  Iver,  men  forlod  Reden;  jeg  tog  senere 
Æggene  og  sendte  dem  til  Arkitekt  Ha  ger  up,  i  hvis,  senere  til 
Pastor  Barfod  overgaaede,  Samling  de  nu  findes. 

Det  Tilfælde,  der  er  anført  i  min  Artikel  om  Fuglene  ved 
Nakkebøllefjord,  skyldes  Meddelelse  fra  nuværende  Skovrider  O. 
Fabricius;  han  fandt  Fuglen  ynglende  i  Skoven  Stenhusløkker 
ved  Brahetrolleborg,  vistnok  i  1910.  Den  ynglede  i  en  udgaaet 
Stamme  i  en  El;  da  Ungerne  var  udfløjne,  bragte  Fabricius  mig 
hele  Redestedet,  en  ret  tynd,  hul  Ellestamme,  med  Indgangs- 
aabning  i  den  opad  afbrækkede  Del,  saaledes  at  Fuglen  gik  ind 
ovenfra. 

I  1889  fandt  jeg  Vendehalsen  ynglende  i  Dyrehaven  ved  Kjø- 
benhavn.  Naar  man  fra  Klampenborg  Station  gaar  op  ad  Køre- 
vejen til  Raavad,  staar  der,  eller  stod  der  den  Gang,  til  Venstre 
for  Vejen,  lige  ved  Sydranden  af  Eremitagesletten,  en  Bevoks- 
ning af  gamle  Elle.  Den  27.  Juni  saa  jeg  her  —  for  øvrigt  første 
Gang  i  den  Tid,  jeg  havde  færdedes  i  Dyrehaven  —  en  Vende- 
hals, der  kom  op  fra  Græsset,  fløj  op  i  et  udgaaet  Træ  og  der- 
paa  fløj  bort.  Den  30.  Juni  traf  jeg  den  igen;  jeg  saa  den  komme 
flyvende  op  til  et  Hul  i  et  Elletræ  ca.  12  m  over  Jorden.  Her 
sad  den  udenfor,  klamrende  sig  til  Stammen,  og  stak  Næbbet 
ind  i  Hullet  med  Føde.  Den  fløj  bort,  kom  igen,  og  snart  saa 
jeg  begge  de  gamle  paa  en  Gang  komme  med  Føde.    Undertiden 

fløj  Fuglen  straks  fra  Hullet  bort  over  Sletten,  undertiden  satte 
den  sig  først  paa  en  af  Grenene  i  Elletræet.  I  20  Minutter  iagt- 
tog jeg  Fodringen  og  klatrede  saa  op  i  Træet.  Stammen  var 
brækket  midt  paa,  saa  at  den  stak  lige  i  Vejret  uden  Krone; 
ca.  50  cm  fra  det  afbrækkede  Sted  fandtes  Indgangsaabningen. 
Diametralt  modsat  denne  var  hugget  to  mindre  Gange  ind  i 
Stammen;  øjensynligt  var  det  en  gammel  Spætterede,  Vende- 
halsen  beboede.  Ved  at  lægge  Øret  til  Stammen  hørte  jeg  en 
stærk,  blød  Pusten  og  Hvæsen,  der  vedblev,  saa  længe  jeg  sad 
der  oppe;  ned  i  Reden  kunde  jeg  ikke  se.  Da  jeg  et  Øjeblik 
havde  siddet  rolig,  kom  en  stor  fjerklædt  Unge  ud  af  Indgangs- 
hullet  med  den  halve  Krop,  trak  sig  tilbage,  men  kom  snart 
igen  og  fløj,  stadig  dalende,  hen  i  Græsset  ca.  100  m  borte; 
Vingerne  kunde  øjensynlig  ikke  bære  den  til  Flugt  lige  ud.  Faa 
Sekunder  efter  kom  en  til  paa  samme  Maade;  den  tog  Retning 
efter  et  Egetræ  en  Snes  Meter  borte  og  dalede  ved  Foden  af 
dette.  Hvæsningen  var  nu  ophørt,  og  idet  jeg  frygtede,  at  der 
ikke  var  flere  Unger  tilbage,  steg  jeg  ned  af  Træet.  Snart  efter 
kom  de  to  gamle  igen,  og  jeg  saa  med  Glæde,  at  de  stadig 
fodrede,  saa  der  maatte  være  flere  Unger  i  Reden.  Den  2.  Juli 
saa  jeg  jævnlig  en  Unge  stikke  Hovedet  ud;  skønt  jeg  var  ved 
Reden  ca.  1  Time,  saa  jeg  kun  en  Gang  en  af  de  gamle  bringe 
den  Føde.     11.  Juli  var  der  ingen  at  se. 


FUGLELIVET  PAA  HELNÆS 

AF 

T.  STRANGE  f. 

Den  smukke  Halvø  Helnæs,  der  ligger  paa  Fyens  Kyst 
mellem  Assens  og  Faaborg,  har  paa  flere  Steder  ud  imod  Stranden 
stejle,  undertiden  næsten  lodrette  Klinter  af  en  Højde  paa  indtil 
25  m;  midt  paa  Halvøen  imod  Vest  findes  derimod  en  ca.  220  ha 
stor  Strandeng,  »Maen«  kaldet.  Af  dette  Areal  har  i  flere  Aar 
ca.  90  ha  været  dækket  af  fra  nogle  faa  cm  indtil  et  Par  m  Vand. 
Bunden  bestaar  dels  af  Sand,  dels  af  Mudder,  og  da  der  flere 
Steder  findes  større  eller  mindre  Rørholme,  var  her  før  Udtør- 
ringen af  »Maen«,    der  blev  paabegyndt  i  Foraaret  1914,  et  rigt 

og  interessant  Fugleliv,  som  jeg   har   haft   god   Lejlighed   til   at 
iagttage,  da  jeg  bor  umiddelbart  i  Nærheden. 

Gaar  man  en  Vinterdag,  naar  alt  er  belagt  med  Sne  og  Is, 
en  Tur  ud  over  »Maen«,  kan  man  træffe  paa  større  eller  mindre 
Flokke  af  Snespurven  (Emberiza  nivalis);  hist  og  her  ser  man 
ogsaa  nogle  Krager  spanke  om  eller  en  enlig  Stormmaage  komme 
flyvende,  men  ellers  er  alt  øde  og  trist. 

Saa  snart  Sneen  og  Isen  begynder  at  smelte,  hører  man 
Graagæssene  (Anser  cinerens)  komme  trækkende  for  at  slaa  sig 
ned  paa  »Maen«;  det  er  kun,  saa  længe  de  flyver  og  da  navnlig 
i  det  Øjeblik,  de  kredser  omkring  i  Luften,  før  de  sætter  sig, 
at  man  hører  dem  gække;  saa  snart  de  har  sat  sig  til  Ro  i 
Vandet  eller  paa  Land,  hører  man  ikke  en  Lyd  fra  dem.  Flere 
af  Gæssene  forbliver  her  for  at  ruge;  jeg  vil  antage,  at  der  yngler 
ca.  4 — 5  Par  her  om  Aaret.  Lidt  senere  end  Gæssene  kommer 
Stæren,  dernæst  Viben;  men  den  Fugl,  der  her  paa  Helnæs 
regnes  for  den  rigtige  Foraarsbebuder,  er  dog  den  smukke  Graa- 
strubede  Lappedykker  (Podicipes  griseigena),  der  her  kaldes  »Vræl- 
anden«; sin  Ankomst  sidst  i  Februar  eller  først  i  Marts  holder 
den  ikke  hemmelig,  idet  man  kan  høre  dens  Skrig  paa  lang 
Afstand.  Samtidig  eller  lidt  senere  kommer  Blishønen  (Falica 
atraj:  af  dem  er  der  her  en  Mængde;  gaar  man  efter  dens  An- 
komst en  Aften  langs  en  af  Rørholmene,  hvori  der  opholder  sig 
»Blisænder«,  genlyder  dens  ejendommelige  Skrig  stadig.  Efter- 
haanden  indfinder  de  forskellige  Ænder  og  de  mange  Vadefugle 
sig;  naar  endelig  den  store  Flok  Hættemaager  (Lams  ridibundus), 
der  her  kaldes  »Strandmae«,  er  ankommet,  er  der  fuld  Koncert 
ude  paa  »Maen«,  ikke  alene  om  Dagen,  men  tildels  ogsaa  om 
Natten;  man  kan  da  høre  den  Dobbelte  Bekkasin  snurre  oppe 
i  Luften,  Viben  skrige  og  de  forskellige  Ænder  rappe;  Lappe- 
dykkerens Stemme  høres  viden  om,  og  i  Maagekolonien,  der 
antagelig  tæller  c.  150  Par,  er  der  Kiv  og  Strid  hele  Natten. 

Naar  alle  Fuglene  er  ankommet,  kan  man  til  forskellige  Tider 
foretage  interessante  Ture  ud  over  »Maen«;  stager  man  sig  saa- 
ledes  i  en  fladbundet  Pram  langs  Rørholmene,  kan  man  træffe 
paa  den  rugende  Graagaas  ("Anser  cinereus).  Jeg  har  to  Gange 
fundet  dens  Rede,  den  11.  April  1915  og  den  22.  April  1916,  begge 
Gange  bygget  paa  en  lille  Tue,  ikke  større,  end  at  den  lige  kunde 
finde  Plads  der.  Rederne  var  aldeles  ikke  skjulte,  men  laa  i 
Udkanten  af  Rørene  og  kunde  let  ses  paa  en  Afstand  af  en  Snes 

Alen;  de  var  dog  vanskelige  at  komme  nær,  idet  de  var  omgivet 
af  Vand  eller  dybt  Mudder;  den  ene  var  iøvrigt  ikke  mere  end 
c.  250  m  borte  fra  selve  Byen  og  Bygaden.  Den  25.  Maj  1913 
saa  jeg  to  gamle  Gæs  komme  svømmende  med  deres  smaa 
Gæslinger  ud  af  Rørene.  I  Foraaret  1918,  altsaa  efter  at  »Maen« 
var  tørlagt,  ynglede  et  Par  Graagæs  i  en  lille  sivbegroet  Tørve- 
grav tæt  ved  Stranden;  Reden  var  anbragt  ude  paa  en  lille  Siv- 
holm, aldeles  omgivet  af  Vand.  Naar  Gaasen  fløj  af  Reden,  hvad 
der  altid  sker  med  høje,  skingrende  Skrig,  kunde  man  oppe  fra 
Land  skimte  Æggene.  Gaasen  fik  Æggene  godt  udruget  og  gik 
straks  ud  i  Stranden  med  sine  6  smaa  Gæslinger. 

Inde  mellem  Rørene  yngler  en  Del  Stokænder  (Anas  boscas), 
nogle  faa  Par  Skeænder  (Anas  clypeaia),  en  Mængde  Blishøns 
(Fulica  atra)  og  Rørhøns  (Gallinula  chloropus),  en  Del  Horsegøge 
(Gallinago  scolopacina)  og  ikke  saa  faa  Par  Vandrikser  (Rallus 
aquaticus) .  Jeg  har  flere  Gange  ved  at  liste  mig  ind  imellem 
Rørene  set  en  Del  Bekkasiner  og  Vandrikser  færdes  aldeles  ugenert 
om  paa  de  store  Dyndholme  mellem  Sivene.  Inde  mellem  Rørene 
yngler  endvidere  nogle  faa  Par  Moseterner  (Sterna  nigra),  og  her 
findes  ogsaa  den  store  Koloni  af  Hættemaager  (Larus  ridibundas) . 

Stager  man  langs  Udkanten  af  Rørene,  ser  man  ofte  nogle 
smaa  Dynger  af  raadne,  vaade  Plantestumper,  og  selv  om  man 
stager  helt  hen  til  en  saadan,  ser  man  ikke  andet;  pirrer  man 
derimod  op  i  Bunken,  vil  man  i  Reglen  finde  3 — 5  mere  eller 
mindre  snavsede  Æg  af  den  Graastrubede  Lappedykker  (Podicipes 
griseigena) ;  undertiden  ser  man  et  helt  rent,  hvidt  Æg  i  Reden ; 
det  er  et  nylagt  Æg.  Jeg  har  aldrig  opnaaet  at  se  Fuglen  ligge 
paa  Reden  eller  forlade  denne,  og  dog  er  Æggene  altid  tildæk- 
kede, naar  man  kommer  til  Reden,  som  aldeles  ikke  er  skjult, 
men  kan  ses  paa  lang  Afstand. 

Reden  af  den  Lille  Lappedykker  (Tachybaptes  minor)  har 
jeg  kun  fundet  en  Gang  her,  den  29.  Juni  1913,  under  følgende 
Forhold.  Søndag  den  22.  Juni  1913  blev  der  bragt  mig  to  smaa 
Æg,  som  viste  sig  at  være  Æg  af  den  Lille  Lappedykker;  jeg 
bad  da  vedkommende,  der  havde  taget  dem,  om  ikke  at  for- 
styrre Reden  mere.  Søndag  den  29.  Juni  stagede  jeg  selv  ud  til 
Reden  og  fandt  i  denne  6  Æg;  heraf  var  de  4  allerede  gule,  1 
nogenlunde  rent  og  1  helt  hvidt.  Fuglen  havde  altsaa  i  Løbet 
af  7  Døgn  lagt  sine  6  Æg.    Reden  var  bygget  paa  samme  Maade 

som  den  Graastrubede  Lappedykkers  og  bestod  af  vaade,  raadne 
Plantedele;  Æggene  var  helt  tildækkede. 

Gaar  man  i  den  Tid,  Fuglene  yngler,  en  Tur  ud  paa  selve 
»Maen«,  vil  man  straks  se  en  Mængde  Viber,  Stære,  Rødben, 
Ryler  og  Præstekraver  (Ægiqlitis  hiaticula).  Træfter  man  paa 
Ryler  eller  Præstekraver,  som  har  smaa  Unger,  er  det  morsomt 
at  se,  hvor  ejendommeligt  disse  Fugle  kan  opføre  sig  for  at  af- 
lede Opmærksomheden  fra  Ungerne;  de  slæber  sig,  lige  foran 
en,  hen  ad  Jorden,  som  om  de  var  dødelig  anskudte,  og  under- 
tiden vælter  de  sig  helt  om  paa  Siden,  saa  den,  der  ikke  er 
kendt  med  disse  Forestillinger,  maa  antage,  at  nu  er  Fuglen  let 
at  fanse;  har  den  imidlertid  først  faaet  en  narret  et  Stvkke  bort, 

O  ml  I 

forsvinder  den  i  en  stor  Bue  bagud. 

Nogle  faa  Par  Engsnarrer  (Crex  pratensisj  har  Rede  herude 
og  paa  de  tilstødende  smaa  Enge,  og  af  Ænder  yngler  her  4 — 
5  Par  Spidsænder  (Anas  acutaj  og  nogle  faa  Par  Krikænder 
(Anas  crecca);  Rederne  af  disse  er  altid  anbragt  i  en  Græstot 
eller  ved  Siden  af  en  Tue;  jeg  har  derimod  aldrig  fundet  dem 
inde  mellem  Rørene. 

Kommer  man  længere  ud  ad  Stranden  til,  kan  man  træffe 
nogle  faa  Par  Strandskader  (Hæmotopus  ostreologusj  og  nogle 
enkelte  Par  Dværgterner  (Sterna  minuta),  her  kaldet  »Eilemae«. 
Den  Hvidbrystede  Præstekrave  (Ægialitis  cantiana)  har  jeg  først 
set  og  fundet  ynglende  her,  efter  at  »Maen«  var  tørlagt.  Reden 
var  anbragt  paa  det  opkastede  Sand  fra  Kanalerne. 

Den  Fugl,  der  liver  mest  op  paa  »Maen«,  er  ubetinget  den 
smukke  Gravand  (Tadorna  cornuta),  der  i  Reglen  kommer  hertil 
først  i  Marts  Maaned;  jeg  regner,  at  her  er  ca.  20 — 30  Stykker. 
Dens  Stemme  har  en  ejendommelig  dirrende  Lyd,  ikke  ulig  en 
ældre  Mands  Latter,  og  er  let  kendelig  fra  de  andre  Ænders. 
Gravænderne  opholder  sig  ikke  i  Flokke,  men  staar  mest  parvis 
sammen  ved  et  eller  andet  Vandhul,  og  ofte  helt  nede  ved  Vand- 
kanten. Naar  Rugetiden  indtræffer,  trækker  de  alle  ud  til  de 
høje  Klinter,  hvor  de  i  Reglen  anbringer  Reden  højt  oppe  i  de 
saa  godt  som  lodrette  Brinker.  Hvorledes  de  faar  deres  smaa 
Ællinger  bragt  derfra  ned  i  Vandet,  har  en  af  mine  Naboer  haft 
Lejlighed  til  at  iagttage.  Anden,  vel  sagtens  Hunnen,  stod  i  det 
yderste  af  Hulen,  og  efterhaanden  som  den  fik  de  smaa  Ællinger 
lokket  ud  til  sig,  fik  disse  et  lille  Puf,  saa  de  trillede  ned  ad 
Skrænten,  en  nem  og  praktisk  Maade  at  faa  den  Sag  ordnet  paa. 

Gravanden  gaar  straks  i  Stranden  med  Ællingerne  og  kommer 
aldrig1  ind  paa  selve  »Maen«  med  dem.  Destoværre  bliver  der 
fra  Motorbaade  dreven  en  hensynsløs  Jagt  paa  disse  smukke 
Fugle,  da  ikke  alle  Ællingerne  er  flyvefærdige,  naar  Jagten  gaar 
ind.  Jeg  har  en  Gang  fundet  Gravandens  Rede  i  en  lille  Fordyb- 
ning helt  nede  ved  Jorden  og  kunde,  naar  jeg  stod  udenfor,  tydelig 
se  den  rugende  And;  da  denne  fløj  ud  af  Hulen,  stod  der  en 
afskyelig  Stank  ud  af  denne,  en  underlig  Modsætning  til  de 
smukke  snehvide  og  bløde  Dun,  som  Æggene  var  tildækkede  med. 

Den  16.  Juni  1913  blev  der  paa  »Maen«  skudt  en  Bjergand 
(Fnligula  marila),  her  kaldet  den  »store  Blaaryg«  eller  »Lysanden«. 
Hele  Foraaret  1913  laa  der  iøvrigt  en  Flok  Bjergænder,  10  å  12 
Stykker,  inde  paa  »Maen«,  men  ellers  opholder  Fuglen  sig  i 
store  Flokke  ude  paa  Stranden.  I  Reglen  er  den  meget  sky  af 
sig,  men  indfinder  Frosten  sig,  og  Stranden  bliver  tillagt,  medens 
der  hist  og  her  findes  aabne  Vaager,  søger  Bjerganden  til  disse 
og  bliver  skudt  i  Mængde ;  den  er  da  en  af  de  fedeste  og  bedste 
af  alle  Ænderne.  Bliver  Frosten  stærkere,  saa  hele  Forstranden 
er  tillagt  med  Is,  som  driver  Ænderne  ud  paa  dybere  Vand, 
lider  den  Sult  og  afmagres  hurtigt,  idet  den  ikke  gerne  vil  have 
Vand  dybere  end  2  å  4  m  at  dykke  paa. 

Lidt  SØ  for  Helnæs  i  Horne  Bugt  ligger  den  lille  0  Ilumø, 
der  er  beboet,  og  de  to  smaa  Græsholme :  Horsehoved  og  Vigø. 
Paa  Horsehoved  yngler  der  en  Mængde  Stormmaager  (Lams 
canus),  der  anlægger  Rederne  op  ad  de  høje,  græsklædte  Skrænter. 
Et  smukt  Syn  er  det,  naar  man  kommer  sejlende,  at  se  den 
ene  Maage  ligge  rugende  oven  over  den  anden.  Af  Havternen 
(Sterna  macruraj  yngler  der  ogsaa  en  Del  herovre.  Paa  Syd- 
siden af  Øen  er  der  en  Del  Tjørnekrat;  under  dette  anlægger 
den  Toppede  Skallesluger  (Mergus  serrator),  her  kaldet  »Busk- 
anden«, sin  Rede. 

Som  ovenfor  anført  blev  Tørlægningen  af  »Maen«  paabe- 
gyndt i  Sommeren  1914;  alle  Fuglene  var  da  ankommet,  men 
heldigvis  var  Rugningen  ikke  paabegyndt.  Den  Fugl,  som  først 
forlod  Stedet,  var  den  Graastrubede  Lappedykker,  som  ikke  vil 
have  mindre  end  1  m  Vand  under  sig  for  at  føle  sig  tilpas.  De 
forskellige  Slags  Ænder  og  Gæssene  fortrak  ogsaa  temmelig  hur- 
tigt herfra.  Maagerne  vilde  nødig  forlade  Stedet;  de  blev  ved 
at  flyve  fra  det  ene  Vandhul  til  det  andet,  men  maatte  jo  til 
sidst  drage  bort.    Den  Fugl,  der  holdt  længst  ud,  var  Blishønen; 

tilsidst  saa  man  den  i  større  eller  mindre  Flokke  vade  omkring 
i  det  bare  Dynd,  men  omsider  maatte  ogsaa  den  fortrække,  og 
kun  de  egentlige  Vadere  var  da  tilbage.  Ved  Udtørringen  blev 
der  indvundet  et  Areal  af  ca.  80  ha,  men  samtidig  gik  vi  jo 
destoværre  tabt  af  et  smukt  og  interessant  Fugleliv,  som  ofte 
savnes. 

Om  Efteraaret  kommer  der  en  Del  Trækfugle  til  »Maen«; 
Storspoven  (Numenius  arqoata)  og  Hjejlen  (Charadrius  pluvialis) 
er  her  saaledes  hvert  Aar  i  større  eller  mindre  Flokke,  ligesom 
en  Del  forskellige  Klire-  og  Rylearter.  Den  4.  Oktober  1913  blev 
der  saaledes  skudt  en  Selning  (Calidris  arenaria)  ud  af  en  Flok 
paa  10—12  Stk.  Hejren  (Ardea  cinerea)  ser  man  ofte  spanke 
om  i  det  lave  Vand,  og  i  Efteraaret  1915  aflagde  2  Sorte  Storke 
(Ciconia  nigra)  en  lille  fransk  Visit.  Den  Hvide  Stork  (Ciconia 
alba)  har  i  flere  Aar  ikke  ynglet  her  paa  Helnæs,  og  man  ser 
kun  enkelte  af  dem  om  Foraaret  komme  trækkende  herover. 
Klyden  (Recurvirostra  avocetta)  er  flere  Gange  bleven  set  paa 
»Maen«;  den  23.  August  1913  blev  her  skudt  en  Kobbersneppe 
(Limosa  lapponica).  Bramgaasen  (Anser  leucopsis)  indfinder  sig 
hvert  Efteraar  i  større  eller  mindre  Flokke;  den  2.  November  1917 
saa  jeg  inde  paa  »Maen«  ca.  30  Stk.  Et  prægtigt  Syn  er  det, 
naar  en  saadan  Flok  staar  og  vender  det  smukke  sorte  Bryst 
imod  Iagttageren.  Havlitten  (Pagonetta  glacialis)  ser  man  ofte 
inde  i  Vandhullerne  paa  »Maen«,  hvilket  aldrig  sker  med  Hvin- 
anden (Clangula  glancion),  der  her  kaldes  »Glarmesteren«.  Om 
Efteraaret  har  jeg  flere  Gange  set  Skarven  (Phalacrocorax  carbo) 
sidde  paa  Fiskernes  Bundgarnspæle. 

Ude  i  selve  Stranden  er  der  om  Efteraaret  og  Vinteren  en 
Mængde  Svømmefugle.  De  Fugle,  som  her  træffes  i  størst  Antal, 
er  Knortegaas,  (Anser  torqvatus),  Ederfugl  (Somateria  mollissima), 
Bjergand  (Fuligula  marilaj  og  Sortand  fOedemia  nigra)  Den 
Store  Skallesluger  (Mergus  merganser)  bliver  ofte  skudl  her,  lige- 
som den  Lille  Skalleslugei  (Mergus  albellus)  og  Søkongen  (Mer- 
(jalus  alle).  Sangsvanen  (Cygnus  niusicus)  ser  man  ikke  mange 
af;  enkelte  snma   Flokke  kan  dog  komme  trækkende  herover. 

OM  BOGFINKENS  ÆG 

AF 

A.  LANDMARK. 

I  S.Rasmussens  interessante  Artikel  om  Hadsundegnens 
Fugle  i  sidste  Hæfte  anføres  der  om  Bogfinken  (Fringilla  coelebs) 
blandt  andet: 

»En  Ting,  som  jeg  intet  Steds  har  set  omtalt,  har  jeg  lagt 
Mærke  til  hos  Bogfinken,  nemlig  at  der  forekommer  to  skarpt 
adskilte  Typer  af  Æg:  den  ene  med  blaagrøn  Bundfarve  og  skarpt 
fremtrædende  sorte  Pletter;  den  anden  med  lys  graabrun  Bund- 
farve og  større  ligesom  lidt  flammede,  mørkebrune  Pletter. 
Mellemformer  forekommer,  men  kun  saaledes,  at  de  altid  kan 
henføres  til  en  af  Hovedtyperne. » 

I  Anledning  heraf  skal  jeg  —  maaske  til  Overflod  —  oplyse, 
at  det  nævnte  Forhold  forlængst  er  kendt  og  omtalt. 

I  R.Colletts  »Oversigt  av  Christiania  Omegns  ornithologiske 
Fauna«,  Chra.  1864,  anføres  saaledes  om  Bogfinkens  Æg:  »Med 
Hensyn  til  Farven  dele  de  sig  i  to  indbyrdes  temmelig  forskjellige 
Varieteter,  hvoraf  der  aldrig  findes  Overgange,  eller  blandede  i 
samme  Rede.  Enten  er  Bundfarven  mørkt  graaagtig  og  ujevn, 
og  de  mørkebrune  Pletter  og  Aarer  temmelig  store  og  gjerne 
strøede  ligeligt  ud  over  det  hele  Æg;  eller  ogsaa  er  Bundfarven 
jevnt  lys,  blaagrøn  (ved  Tørring  endnu  lysere,  næsten  blaahvid), 
og  Ægget  næsten  alene  i  tykkere  Ende  forsynet  med  smaa  sorte 
Punkter  og  Prikker.«  Og  i  en  Note  under  Teksten  tilføjer  For- 
fatteren: »Paa  et  Sted  i  et  udenlandsk  Tidsskrift,  jeg  tror  i 
»Naumannia«,  har  jeg  seet  den  Paastand  fremsat,  at  »Æggene  i 
de  Reder,  der  ligge  i  lave  Buske,  altid  er  af  dem  med  den  blaa- 
grønne  Bundfarve  «  Jeg  vil  ikke  undlade  at  omtale,  at  de  eneste 
2  Reder,  som  jeg  har  fundet  i  lave  Buske  (1860  i  en  Enebusk  ved 
Ljabro,  1862  i  ei  Stikkelsbærbusk  ved  Taasen)  begge  netop  have 
indeholdt  Æg  med  den  blaagrønne  Bundfarve,  og  ere  tilmed 
noget  nær  de  eneste,  som  jeg  har  fundet  med  denne.  Dette  be- 
synderlige Phænomen  lader  sig,  hvis  det  er  constant,  vel  neppe 
forklare  paa  anden  Maade  end  ved  en  ubetinget  Tro  til  de 
Brehmske  Subspecies.« 

I  R.  Colletts  efter  hans  Død  udgivne  store  Værk  »Norges 
Fugle«,  Kria.  1921,  omtales  Forholdet  saaledes:   »Der  forekommer 

to  indbyrdes  temmelig  forskjellige  varieteter  av  æg,  mellem  hvilke 
der  dog  findes  overgange,  men  som  aldrig  findes  blandede  om 
hverandre  i  det  samme  rede.  Hos  den  ene  er  bundfarven  mørkere 
eller  lysere  brun,  ofte  ujevn,  med  temmelig  store  mørkebrune 
eller  sorte,  tildels  ligesom  indbrændte  pletter  og  aarer,  som 
gjerne  er  nogenlunde  jevnt  strøede  ud  over  hele  ægget.  Hos 
den  anden  er  bundfarven  jevnt  lysblaa  eller  graablaa  (ved  tørring 
endnu  lysere,  næsten  blaahvid),  og  ægget  som  oftest  sparsomt 
forsynet  med  flere  eller  færre,  ofte  store,  violette  eller  leverbrune 
flækker.  Man  vil  have  bemerket,  at  reder  med  blaa  æg  ligger 
i  tætte  busker,  men  de  brune  æg  i  større  træer;  men  denne 
distinktion  holder  ikke  stik.« 

Ogsaa  i  Kolthoff  og  Jågerskiold  »Nordens  Fåglar« 
omtales  Forholdet  kortelig.  Der  anføres  her:  »Aggen  ....  åro 
antingen  ljust  blågrona  eller  grå,  ofta  med  rodbrun  anstrykning, 
altid  med  bruna  och  svarta  eller  grå  flåekar  och  punkter.  Alla 
aggen  i  en  kuli  tilhora  antingen  det  grå  eller  det  blågrona  slaget.« 

Allerede  i  S v.  Nilsson  »Skandinavisk  Fauna,  Fåglarna«, 
Lund  1858,  er  de  to  forskellige  Varieteter  af  Bogfinkens  Æg 
berørt,  om  end  ikke  saa  stærkt  fremholdt  som  af  de  ovenfor 
gengivne  Forfattere.  Han  anfører:  »Aggen  ...  blekt  gråaktiga 
eller  blåaktiga  med  glesa  svarlbruna  storre  punkter  och  streck 
....  eller  grundfårgen  blekt  grågron  med  streck  ok  flåckar,  mest 
runda,  svarta,  stundom  med  rostfårgad  omgifning.« 

Min  personlige  Erfaring  stadfæster,  at  man  næppe  nogensinde 
vil  finde  Æg  med  blaa  og  Æg  med  brun  Bundfarve  i  samme 
Rede.  Men  Forskellen  mellem  de  to  Varieteter  er  undertiden 
saa  forsvindende,  at  et  Kuld  stundom,  om  end  sjældent,  med 
omtrent  samme  Føje  kan  regnes  til  den  brune  som  til  den  blaa 
Form.  Den  sidste  synes  efter  mine  Iagttagelser  at  være  den 
almindeligste  i  Norge;  men  ogsaa  den  brune  forekommer  meget 
hyppig.  Men  om  der  i  denne  Henseende  kan  være  nogen  Forskel 
mellem  de  forskellige  Landsdele,  tør  jeg  ikke  udtale  mig.  Teorien 
om,  at  de  blaa  Æg  ligger  i  Buske,  de  brune  i  større  Træer,  er 
absolut  uholdbar. 

Skønt  maaske  af  mindre  Interesse  for  danske  Læsere  skal 
jeg  tilføje,  at  ogsaa  Æggene  af  Bjergfinken  eller  Kvækeren 
(Fringilla  montifringilla)  —  som  jo  i  det  Hele  har  meget  til- 
fælles  med    Bogfinkens  —  frembyder   en   lignende  Farveforskel. 

Men  hos  Bjergfinken  er  den  brune  Form  ulige  hyppigere  end 
den  blaa,  der  snarere  maa  betegnes  som  sjælden  og  næppe 
nogensinde  fremtræder  med  saa  klare  Farver,  som  man  ofte 
finder  hos  Bogfinken. 

Krislianiq,  den  26.  Februar  1923. 


ANMELDELSER. 

Henning  Weis:  KÆRHØGE.    iagttagelser  fra  vestjydske  ynglepladser. 

G.  E.C.GADS  FORLAG,   KØBENHAVN  1923. 

Udgivet  med  Understøttelse  af  Carlsbergfondet  ved 
P.  JESPERSEN    og  Å.  VEDEL  TÅNING. 

I  en  af  D.  O.  F.'s  første  Udflugter  deltog  en  ung  15aarig  Discipel 
Henning  Weis,  der  straks  tiltrak  sig  de  Ledendes  Opmærksomhed 
ved  den  glødende  Interesse,  han  lagde  for  Dagen  over  for  Studiet  af 
Fuglene.  Gennem  hele  sin  tidligste  Ungdom  anvendte  han  al  sin 
Fritid  til  at  studere  Fuglene  baade  i  Bøger  og  i  Naturen,  og  da 
han  var  Skolen  kvit,  færdedes  han  saa  at  sige  altid  ude  og  skaffede 
sig  en  saadan  Viden  om  vor  Fauna,  at  den  Opmærksomhed,  han 
fra  første  Færd  tiltrak  sig,  hurtigt  forvandledes  til  noget  andet  og 
mere  hos  de  faa,  der  fik  den  Glæde  at  lære  ham  nærmere  at  kende 
og  oplevede  at  færdes  med  ham  ude.  Beskeden  og  mandig  i  Kraft 
og  Sind,  aarvaagen  og  kritisk  i  Iagttagelser  og  Slutninger  var  han 
saa  tiltrækkende  og  indtagende,  som  kun  ganske  enkelte,  og  skønt 
intet  laa  ham  fjernere  end  at  søge  at  virke  tiltrækkende,  har  Henning 
Weis  blandt  sine  Venner  efterladt  et  Minde  om  sin  Personlighed, 
der  stadig  vil  faa  Billedet  og  Savnet  af  ham  til  at  træde  frem  for 
dem,  naar  det  forundes  dem  at  se  de  Syner  og  opleve  de  Glæder, 
som   kun   Naturen  kan  give,  og  som  de  have  nydt  sammen  med  ham. 

Vanskeligheder  syntes  ham  kun  til  for  at  overvindes,  men  han 
kæmpede  helst  ene;  saaledes  ogsaa  i  den  sidste  Kamp  med  den 
langvarige  Sygdom,  der  sluttelig  tog  hans  Liv.  Det  var  Weis  saa 
ligt,  at  han  i  den  lukkede  sin  Dør  af  for  alle  undtagen  sine  aller- 
nærmeste. 

Man  forstaar  godt,  at  de  to  Venner,  der  nænsomt  have  besørget 
Udgivelsen  af  hans  efterladte  Manuskript,  fristes  til  at  sammenstille 
hans  Virken  og  Navn  med  Fabers,  og  uvilkaarligt  mindes  man 
Brehms  Ord  ved  dennes  Død:  Er  starb  zu  fruh  fur  seine  Familie, 
zu  fruh  fiir  sein  Amt,  zu  friih  fiir  seine  Freunde  und  viel  zu  fruh 
fiir  die  Wissenschaft.  Er  vereinigte  was  sich  bey  wenigen  Menschen 
zusammenfindet,    einen    scharfen   Blick,  einen    unermudlichen  Fleiss, 

eine  Verachtung  alier  Gefahren  und  Beschwerden  und  eine  seltene 
Folgerichtigkeit.  Damit  verband  er  eine  grosse  Bescheidenheit,  un- 
gewohnliche  Achtung  gegen  die  Verdienste  Anderer  und  ein  geduldiges 
Ertragen  fremder,  seiner  Ansicht  widersprcchender  Meynungen.  Als 
Freund  war  er  gefållig,  dienstfertig,  uneigennutzig,  treu  und  zart,  und 
als  Schriftsteller  in  seinem  Ausdrucke  bestimmt  und  in  seinen 
Schilderungen  gern  ausfiihrlich,  aber  lebendig  und  anziehend.  Jedes 
Blatt  dieses  Mannes  ist  ein  deutlicher  Beweis  seines  grossen  Geistes, 
der  noch  viel  geleistet  haben  wurde.  Warum  es  der  Vorsehung 
gefiel,  einen  solchen  Mann  sobald  aus  unserer  Mitte  abzurufen,  kann 
der  menschliche  Verstand  nicht  ergriinden.  Die  gottliche  Weisheit 
weiss  es  allein.« 

Ikke  blot  Weis'  Venner,  men  alle  Venner  af  dansk  Natur  have 
skellig  Grund  til  at  glæde  sig  over,  at  det  er  lykkedes  at  faa  denne 
Bog  frem,  og  det  paa  en  Maade,  der  gør  baade  Forlægger  og  Frem- 
stillere af  Tekst  og  Billeder  lige  megen  Ære.  Det  er  en  Nydelse 
at  se  dens  Billeder  og  en  Nydelse  at  læse  den.  Kun  de,  der  vide, 
hvor  uendelig  vanskeligt  det  er  at  gøre  indgaaende  Studier  over 
Fuglenes  intime  Liv,  kunne  værdsætte  det  Arbejde,  det  har  kostet 
at  skrive  disse  Sider;  kun  erfarne  Fotografer  kunne  forstaa,  hvilken 
Udvælgelse  der  kræves  for  at  frembringe  saadanne  Billeder  som 
de  her  foreliggende;  men  den  Omstændighed,  at  de  fremtræde  med 
en  vis  Selvfølgelighed,  gør  ingenlunde  Bogen  mindre  indtagende. 
Skildringer  som  denne  af  Fugleliv  have  naturligvis  set  Lyset  ogsaa 
i  andre  Lande,  til  Eksempel  i  England,  Amerika  og  vore  Nabolande 
Sverig  og  Norge,  men  Weis'  Bog  staar  i  saa  fuldt  Maal  paa  Højde 
med  Udlandets,  at  dansk  ornithologisk  Litteratur  nu  med  Rette  kan 
siges  at  være  jævnbyrdig  med  Verdenslitteraturens  bedste  Frem- 
bringelser paa  dette  Omraade. 

Weis'  Minde  vil  leve  videre  blandt  hans  Venner,  og  hans  Bog 
vil  blive  staaende  i  dansk  ornithologisk  Litteratur  som  et  Minde 
om  en  mandig  og  dygtig  ung  Forsker  og  som  Eksempel  paa,  hvor- 
ledes biologiske  Studier  skulle  drives. 

E.  Lehn  Schiøler. 


NOGLE  DANSKE  DAGROVFUGLES  FØDE 

AF 

JOHS.  FERDINAND 

Som  bekendt  er  der  i  mange  Aar  rundt  omkring  i  Landet 
aarligt  blevet  skudt  i  Hundredevis  for  ikke  at  sige  i  Tusindevis 
af  Dagrovfugle,  som  bortkastedes  og  derved  blev  uden  nogen- 
somhelst  Betydning  for  Studiet  af  disse  Dyrs  Levevis  og  Ud- 
seende. Da  der  fra  Aaret  1917  paa  Grund  af  stedlige  Forhold 
blev  Lejlighed  for  mig  til  at  faa  en  Del  Rovfugle,  især  Muse- 
vaager,  blev  disse  alle  indlemmede  i  Samlinger,  nemlig  Zoologisk 
Museum,  Herlufsholm  Skoles  Samling  samt  —  et  Mindretal  — 
i  en  privat  Samling.  En  Del  Maveindhold  blev  undersøgt  straks, 
Resten  opbevaredes  i  Formalin.  Imidlertid  ophørte  heldigvis 
Bortskydning  af  Musevaager  her  paa  Godset  efter  Skolens  For- 
standers Beslutning  for  et  Par  Aar  siden.  Mine  Forsøg  paa 
andetsteds  fra  at  faa  dræbte  Rovfugle  gav  kun  ringere  og  ringere 
Udbytte,  hvorfor  jeg  nu  har  bearbejdet  det  indsamlede  Materiale. 
Da  dette  syntes  mig  for  ringe  til  Offentliggørelse,  har  jeg  hen- 
vendt mig  til  forskellige  fugleinteresserede  og  beredvilligt  faaet 
tilsendt  Optegnelser  over  Maveindhold.  De  paagældende,  som 
jeg  er  megen  Tak  skyldig,  har  derved  foranlediget,  at  jeg  tør 
fremkomme  med  efterfølgende  Oversigter  over  Maveindhold  for 
Almindelig  Musevaages,  Laaddenbenet  Musevaages,  Hvepsevaages 
og  Taarnfalks  Vedkommende. 

For  adskillige  Læsere  vil  den  Tanke  sikkert  være  nærliggende, 
om  en  Undersøgelse  og  Offentliggørelse  som  denne  er  nogen  Nytte 
til,  da  disse  Fugles  Ernæringsforhold  maa  formodes  at  være  vel- 
kendt. Dertil  maa  bemærkes,  at  en  saadan  Undersøgelse,  saavidt 
jeg  ved,  hidtil  ikke  er  offentliggjort  her  i  Landet,  samt  at  en 
Bevisførelse  for  disse  Fugles  Ernæringsforhold  antagelig  vil 
kunne  retlede  adskillige,  hvis  Opfattelse  i  saa  Henseende  mer 
eller  mindre  hviler  paa  Enkeltiagttagelser  i  Naturen.  Naar 
Resultaterne  endvidere  sammenlignes  med  nogle  mere  indgaaende 
tyske  Undersøgelser,  formoder  jeg,  at  disse  yderligere  kan  paa- 
kræve Interesse. 

ALMINDELIG  MUSEVAAGE 

(Buteo  vulgaris,  Bechst.) 

I  efterfølgende  Fortegnelse  over  102  Musevaagers  Maveindhold 
er  de  første  79  fra  Aarene  1917 — 1922,  Resten  fra  tidligere  Aar. 
Nr.  30-48,  78,  79,  82-95  og  99  er  undersøgte  af  mag.  se.  R.  Hør- 
ri  n  g ,  Zoologisk  Museum ;  64  og  70  af  Kunstmaler  P.  Skovgaard, 
Viborg;  72  af  N.  E.  Lawaetz;  80,  100  og  101  af  f  Overlærer 
H.  Chr.  C.  Mortensen,  Viborg;  102  af  Driftsbestyrer  Godske- 
Nielsen,  Silkeborg;  81,  96,  97  og  98  af  Veksellerer  E.Lehn- 
Schiøler.  Resten  er  undersøgte  af  mig,  for  en  Del  med  Bistand 
af  Disciplene  L.  Hansen,  A.  Schleisner  og  M.  Winge. 

MAVEINDHOLD 

1.  19-9-1917,    Han,    Herlufsholm:    2   Markmus,    mange    Knogler   af 

1  Springpadde. 

2.  21-9-1917,  Han,  Herlufsholm:  12  Knogler  af  Springpadde,  1  stor 
Sommerfuglelarve. 

3.  21-9-1917,  Hun,   Herlufsholm:   2   Bagben   af  Frø. 

4.  22-9-1917,   Han,   Herlufsholm:   1    Markmus. 

5.  22-9-1917,  Han,  Herlufsholm:   Haar  af  Mus,  Rester  af  Skarnbasser. 

6.  22-9-1917,  Hun,  Herlufsholm:   15  Lemmeknogler  af  Springpadder. 

2  Sommerfuglelarver,    8   Løbebiller,   1   ubestemt  Insekt,   1    Snegl. 

7.  22-9-1917,  Han,  Herlufsholm:  2  Dværgspidsmus,  2  Skarnbasser, 
ca.  20   Myrer,  4  smaa   Biller,   1   stor  Sommerfuglelarve. 

8.  23-9-1917,  Han,  Herlufsholm:  Bækken  og  Ben  af  1  lille  Spring- 
padde, 2  Løbebiller,  2  Skarnbasser,  1  Fluelarve,  1  Sommerfugle- 
larve,  1    Puppe  af  Aarevinge. 

9.  23-9-1917,  Hun,  Herlufsholm:  1  stor  Skrubtudse,  2  smaa  Spring- 
padder,  1    Regnorm. 

10.  25-9-1917,  Hun,  Herlufsholm:  Smaa  Stumper  af  Regnorme,  Jord, 
1   Stykke   Plantestængel. 

11.  4-5-1918,  Han,  Herlufsholm:  Musehaar,  mange  Fjer,  Hale  af  Snog, 
Hale  af  Snog?,   1    Paddeknogle,   7   Løbebiller,  Grus. 

12.  25-9-1918,  Han,  Herlufsholm:   1    Skovmus. 

13.  25-9-1918,  Hun,  Herlufsholm:  Musehaar,  mange  Paddeknogler, 
7—8  Ørentviste,  ca.  15  smaa  Biller,  5   smaa  Larver. 

14.  25-9-1918,  Han,  Herlufsholm:  2  Knoporme,  faa  Rester  af  Skarn- 
basser og  Løbebiller,  1  Billelarve,  2  Vaarfluer,  nogle  Stumper 
af  Regnorme. 

15.  25-9-1918,  Hun  juv.,  Herlufsholm:   1   stor  Bille. 

16.  25-9-1918,  Hun  ad.,  Herlufsholm:  1  Muldvarp,  3  Myrer,  faa  smaa 
Biller,   1   Sommerfuglelarve,  Stumper  af  visne  Blade. 

17.  25-9-1918,  Han  ad.,  Herlufsholm:  1  alm.  Spidsmus.  1  Dværg- 
spidsmus,  1    Markmus,   1 4   Skarnbasser,   1    stor  Løbebille. 

18.  25-9-1918,  Herlufsholm:  1  stor  Frø,  3  Regnorme,  Grus,  en  Del 
Planterester. 

19.  25-9-1918,  Han,  Herlufsholm:  1  Skarnbasse,  3  store  Løbebiller. 
2  røde  Myrer. 

20.  25-9-1918,  Hun  juv.,  Herlufsholm:  1  Knoporm,  2  Skarnbasser, 
1    Løbebille,   1   ubestemt  Insekt,  lidt  Jord. 

21.  25-9-1918,  Han,  Herlufsholm:  1  Skarnbasse,  2  Regnorme,  megen 
Jord. 

22.  25-9-1918,  Hun  juv.,   Herlufsholm:   8  smaa  Biller,   1  Skarnbasse, 

1  stor  Sommerfuglelarve,   1   Mariehøne,   1   Edderkop,  lidt  Grus. 

23.  25-9-1918,  Hun  ad.,  Herlufsholm:  1  Vandspidsmus,  1  Snegl  med 
Hus. 

24.  25-9-1918,  Hun  juv.,  Herlufsholm:  1  Dværgspidsmus,  Knogler  af 
Tudse,  11  store  Sommerfuglelarver,  1  Fluelarve,  1  Skarnbasse, 
5  store  og  8  smaa  Biller,  megen  Jord  og  Grus,  mange  smaa 
Plantestumper  og  Plantetrævler. 

25.  25-9-1918,  Han,  Herlufsholm:  2  Musetænder,  faa  Rester  af  Skarn- 
basse, 1  Løbebille,  4  store  Sommerfuglelarver,  Masser  af  Øren- 
tviste,  megen  Jord. 

26.  1-10-1918,  Han,  Herlufsholm:  1  alm.  Spidsmus,  ca.  20  smaa  Biller. 

27.  10-10-1918,  Han,  Herlufsholm:  2  Fjer  og  Dun,  maaske  fra  Op- 
skæring af  Musevaagen,  ingen  Knogler,  ca.  25   Regnorme,  Jord. 

28.  29-10-1918,   Han,  Gaunø:   1   Mus,  4  Ørentviste. 

29.  November  1918,  Hun,  Rønnebæksholm:  14  Skarnbasser,  1  Regn- 
orm, Græsblade. 

30.  29-9-1918,  Hun  ad.,  Herlufsholm:  2  Skarnbasser,  2  Natsværmer- 
larver. 

31.  29-9-1918,  Hun  juv.,  Herlufsholm:  1  Skarnbasse,  1  stor  Løbebille. 

32.  26-9-1918.  Hun  ad.,  Herlufsholm.  34  smaa  Biller  (2,5—5  mm), 
8  smaa  Billelarver,   12   Myrer. 

33.  29-9-1918,    Hun  juv.,    Herlufsholm:    1    Muldvarp,    1   Skarnbasse, 

2  store   Løbebiller. 

34.  29-9-1918,  Hun  juv.,  Herlufsholm:  1  lille  Tudse,  1  stor  Regn- 
orm, megen  Jord  og  »Grød«. 

35.  29-9-1918,  Hun  juv.,  Herlufsholm:  1  Dværgspidsmus,  1  Mark- 
mus, 4  Skarnbasser,   1   Ørentvist,  2   Natsværmerlarver. 

36.  29-9-1918,  Hun,  Herlufsholm:  1  hel  Rødstjerthan,  1  Skarnbasse, 
1    Natsværmerlarve. 

37.  1-10-1918,  Hun  ad.,  Herlufsholm:  1  Muldvarp,  1  Fjer  fra  Bag- 
ryggen af  Gøg,  1  lille  Frø  (2  Knogler),  2  Skarnbasser,  2  smaa 
Løbebiller. 

38.  1-10-1918,    Hun  juv.,    Herlufsholm:    1   Skarnbasse,    1   Ørentvist, 

3  Natsværmerlarver,  mindst  4   store  Regnorme. 

39.  1-10-1918,  Han,  Herlufsholm:  Stærkt  fordøjede  Regnormerester, 
Jord. 

40.  1-10-1918,  Hun  ad.,  Herlufsholm:   1  lille  Frø  (Knogler),  2  Biller. 

41.  1-10-1918,  Han,   Herlufsholm:   1   Skovmus. 

42.  1-10-1918,  Han,  Herlufsholm:   1   stor  Skrubtudse,  1    Skarnbasse. 

8* 


100 

43.  1-10-1918,  Hun  juv.,  Herlufsholm:  1  stor  Skrubtudse,  mindst 
4   Regnorme. 

44.  4-10-1918,  Han  (juv.),  Herlufsholm:   3  alm.  Spidsmus,  1  Markmus. 

45.  4-10-1918,  Hun  ad.,   Herlufsholm:    1   alm.  Spidsmus. 

46.  4-10-1918,  Han,  Herlufsholm:  1  Dværgspidsmus,  1  Skarnbasse, 
1   Natsværmerlarve. 

47.  4-10-1918,   Hun  juv.,   Herlufsholm:   1    Markmus,   3   Skarnbasser. 

48.  4-10-1918,  Hun  (juv.),  Herlufsholm:  2  Markmus,  2  Løbebiller, 
1   Græshoppe. 

49.  31-8-1919,  Han,  Herlufsholm:  1  alm.  Spidsmus,  1  Dværgspids- 
mus, 3   Markmus. 

50.  1-9-1919,  Han,  Gaunø:  1  Markmus,  korte  Fjer  samt  Rester  af 
Hoved  og  Hals  af  Ringdue,  Paddeknogler. 

51.  4-9-1919,  Han,  Haslevegnen:  1  Fjer  (ca.  5  cm  lang),  1  stor  Skrub- 
tudse (parteret),  1  Skarnbasse,  3  Riller  (ca.  1  cm),  1  Græshoppe, 
1   stor  Sommerfuglelarve. 

52.  4-9-1919,  Han,  Haslevegnen:  1  Markmus,  1  Skovmus,  1  stor 
Frø,    1   stor  Løvgræshoppe,    1    Løbebille,    1    Stump  af  Regnorm, 

1  Græsblad,  lidt  Grus. 

53.  11-9-1919,  Han,  Herlufsholm:  2   Markmus,   1    Skovmus. 

54.  22-9-1919,  Han,  Herlufsholm:  2  Markmus,  1  lille  Stump  af  Fjer, 
enkelte  Dun,  ingen  Knogler  eller  Kød,  1  lille  Skrubtudse,  1  Rille- 
larve, 27   Stykker  af  Regnorme,  megen  Jord,   Plantetrævler. 

55.  22-9-1919,  Hun  juv.,  Herlufsholm:  Faa  Paddeknogler,  3  Skarn- 
basser,  1    Skolopender,   7   Snudebiller,   1    Rygkorn. 

56.  23-9-1919,  Han,  Herlufsholm:  1  Markmus,  1  stor  Springpaddes 
Knogler,  lidt  Grus. 

57.  2-10-1919,  Han,  Herlufsholm:  12  Løbebillelarver,  1  Skolopender, 
en   Del  Jord,  Plantetrævler. 

58.  2-10-1919,  Han,  Gaunø:  1  lille  Springpadde,  lidt  Jord,  Rrud- 
slykker  af  raadne   Rlade. 

59.  2-10-1919,    Han,    Herlufsholm:     1    Skovmus,    1    Markgræshoppe, 

2  Skarnbasser,   1   stor  Sommerfuglelarve,  2   andre  Insektlarver. 

60.  2-10-1919,  Han,  Gaunø:  2  Mus,  6  Markgræshopper,  7  Skarn- 
basser,  1   lille  Edderkop,   1   lille   Larve,  faa   Rladstumper. 

61.  30-9-1919,  Hun  juv.,   Herlufsholm:   Faa   Haar  af  Mus. 

62.  2-10-1919,  Hun  juv.,  Gaunø:  Mange  Paddeknogler,  1  Sommer- 
fuglelarve, 1  ubestemt  Larve,  3  smaa  Rovbiller,  2  Myrer,  1  lille 
Rille,  8   andre  Insekter. 

63.  29-10-1919,  Han,  Gaunø:  2  store  Sommerfuglelarver,  2  Skarn- 
basser, 1   Maalerlarve?,  lidt  Jord  og  Plantetrævler. 

64.  25-8-1919,  Stoholm,  Viborg:   Frøer. 

65.  3  9-1920,  Gaunø:  5  smaa  Fjer  (fra  Musevaagen?  Fuglen  ikke 
aabnet  af  mig!),  ingen  Knogler,  ca.  150  Stankelben,  1  Rladhveps, 
4  store  Sommerfuglelarver,  4  Markgræshopper,  1  Flue,  2  smaa 
Riller,   1   Skarnbasse. 

66.  13-9-1920,   Han,   Herlufsholm:    1    Muldvarp. 

67.  19-9-1920,  Hun  juv.,  Herlufsholm:  Faa  Knogler  af  Padde,  5- 
6  Stykker  ca.  1  cm  lange  Regnormestumper,  megen  »Grød«,  en 
Del  Jord,  mange  Plantedele  (fra  Regnormene?),   1   grenet  Rod. 

68.  26-9-1920,  Hun  ad.,  Herlufsholm:  5  større  og  mange  smaa 
Knoglestumper  af  Padde,  1  stor  Flue.  1  ubestemt  Insekt,  2  smaa 
Biller,   1   Myre,   4   Bænkebidere,  lidt  »Grød«. 

69.  1-10-1920,   Hun  juv.,  Gaunø:   2   Markmus. 

70.  12-10-1920,  Egaa  ved  Aarhus:  1  Muldvarp,  1  Markmus,  Frø, 
Skarnbasse,  Løbebille. 

71.  2-9-1921,  Herlufsholm:  1  alm.  Spidsmus,  3  Markmus,  1  lille 
Springpadde,   1   stor  Løbebille,   1   Ørentvist. 

72.  11-9-1921,  Han,  Holmegaard  pr.  Olstrup:  Mængder  af  Musehaar. 
2  Knogler  af  Mus?,  1  Staalorm,  1  Hugorm,  2  Firben,  8  Skarn- 
basser, enkelte  Plantetrævler. 

73.  18-9-1921,  Han,  Herlufsholm:  2  store  Løbebiller.  1  stor  Græs- 
hoppe. 

74.  25-9-1921,  Orehoved:  4  Læderløbere,  1  stor  Bille,  2  Skarnbasser, 
2  Markgræshopper,  2  Løvgræshopper,  4  store  Sommerfuglelarver. 
8   Ørentviste. 

75.  28-9-1921,  Han,  Herlufsholm:  1  Markmus,  1  lille  Frø,  1  stor 
Frø,   1   lille  Bille. 

76.  20-11-1921,  Hun  juv.,  Gunderslevholm:  2  Skovmus,  1  Løbebille- 
larve. 

77.  December  1921,  Herlufsholm:  Blev  skudt  i  Færd  med  at  tage 
en   Kylling,  iøvrigt  ikke  undersøgt. 

78.  20-9-1922,  Kongens  Enghave:  1  Firben,  4  store  Græshopper. 
4  Skarnbasser,   7  grønne  Natsværmerlarver. 

79.  ca.  25-9-1922,  Hun  juv.,  Hellebæk:  1  Spidsmus,  2  brune  Frøer. 
2   Natsværmerlarver. 

80.  13-8-1886,  Jonstrup:   2   Markmus,   1    Lærke,   1   Firben. 

81.  12-9-1894,   Han,  Hellerupgaard:   1   ung  Stær. 

82.  12-2-1895,   Han,  Lystrup:   1    Rødmus,   1    Bogfinke  (Han). 

83.  7-9-1895,  Han,  Lerchenborg:  1  Husmus,  2  Skarnbasser,  1  Maaler- 
larve,  talrige  smaa  Biller. 

84.  17-9-1895,  Herlufsholm:    1   Frø,   1   Løbebille. 

85.  16-10-1895,  Hun,  Vaar  pr.  Nibe:   3  brune  Frøer. 

86.  26-10-1895,  Gyldenholm:  1  alm.  Spidsmus,  1  Dværgspidsmus, 
1   Markmus,   1   Frø. 

87.  9-11-1895,  Lystrup:   2   Markmus,   1    Mus. 

88.  25-1-1896,  Han,  Dania,  Jylland:   1   Skovmus. 

89.  1-9-1896,   Han,   Herlufsholm:  3   brune  Frøer,   2  smaa   Biller. 

90.  13-9-1896,  Hun,  Søborggaard:  2  brune  Frøer,  1  Kaaluglelarve. 
1   Viklerlarve,   1    Løbebillelarve. 

91.  15-9-1896,  Han,  Hesselhøj:  4  Markmus,  1  brun  Frø,  1  Skarn- 
basse. 

92.  21-9-1896,  Hun,  Hesselhøj:  1  Markmus.  1  Frø.  1  Natsværmer- 
larve, flere  Smaabiller. 

93.  21-9-1896,  Hun,  Hesselhøj:   1   Snog,   1   Frø,   1    stor  Græshoppe, 
7  Sommerfuglelarver,   1  Guldsmed,  2  smaa  Løbebiller. 

94.  22-12-1896,  Hun,  Frydendal:    1   afskaaret  Hoved    med  Ring- 
og  Taphvirvel  af  tam   Høne. 

95.  11-9-1898,   Han,  Kjøbenhavns  Omegn:   1  Markmus,  1  Graaspurv, 
4  brune  Frøer. 

96.  11-9-1898,  Han,  Ourupgaard:    1    Larve  af  Ligustersværmer. 

97.  22-9-1899,  Han?,  Glorup:   Kaalorme. 

98.  25-5-1896,  Han,  Hesselhøj:   Mus. 

99.  17-9-1900,  Han,  Hvalsøe:   1  Skovmus,  ca.  25  store  Græshopper, 
ca.  10   Larver  af  Kaalugle. 

100.  6-9-1902,  Margretelund.  Viborg:   1  Skarnbasse,  Ørentviste,  Biller 
(Snudebiller?). 

101.  30-8-1908,  Han?,  Viborg?:   1   parteret  Muldvarp. 

102.  Sidst  i  August,  Aar?:   1    Firben,  56  alm.  Græshopper. 

De  102  Musevaager  havde  i  det  mindste  ædt  19  Spidsmus, 
6  Muldvarpe,  59  Mus,  8  Fugle,  10  Krybdyr,  ca.  51  Frøer  og 
Tudser,  300  Biller,  79  Sommerfuglelarver,  105  Græshopper,  ca. 
50  Ørentviste,  226  forskellige  Insekter  samt  ca.  50  Regnorme  og 
enkelte  andre  Dyr  (Snegle,  Bænkebidere  m.  m.).  I  denne  Op- 
tælling er  »Musehaars«  Tilstedeværelse  alene  opført  som  1  Mus, 
»Paddeknogler«  som  1  Padde  o.  s.  v.  For  Fjerenes  Vedkommende 
hos  Nr.  27,  37,  54,  65  var  de  for  at  medregnes  til  Stede  i  for  ringe 
Mængde  og  under  Forhold,  som  tydede  paa,  at  de  var  komne 
tilfældigt  i  Maven  ligesom  Plantestængler,  Bladstumper  og  lign. 
Nr.  37,  som  var  dræbt  den  1.  Oktober,  indeholdt  saaledes  en 
Rygfjer  af  Gøg.  I  den  Anledning  skriver  Museumsamanuensis 
R.  Hørring  i  et  Brev:  »Særlig  bemærkelsesværdig  er  vel  nok 
Gøgefjeren;  den  er  den  (Musevaagen)  da  kommet  til  paa  ærlig 
Maade,  enten  1)  fra  Aadsel  eller  2)  opplukket  fra  Jorden  eller 
3)  gemt  fra  i  Høsten,  det  sidste  dog  ganske  usandsynligt;  Fjeren 
giver  et  Fingerpeg  om,  at  man  skal  være  varsom  med  Slutninger 
fra  Maveindhold;  nogle  faa  Fjer  kunne  ikke  afgørende  vidne 
imod  en  Rovfugl!   Intet  andet  Spor  af  Fugl  fandtes  i  dens  Mave.« 

Nr.  94  indeholdt  1  afskaaret  Hoved  af  en  Høne,  aabenbart 
taget  paa  en  Mødding.  Nr.  50  havde  Rester  af  Hoved  og  Hals 
af  Ringdue,  og  Nr.  77  blev  skudt  i  Færd  med  at  fortære  1  Kyl- 
ling, —  det  er  de  2  eneste  af  de  102  undersøgte  Muse- 
vaager, som  havde  forgrebet  sig  paa  Dyr,  som  har 
direkte  Interesse  for  os.  Kun  6  havde  ædt  Smaafugle,  som 
vel  næppe  alle  kan  være  tagne  levende  af  Musevaagen  selv;  det 
kan  f.  Eks.  være  Bytte,  som  er  taget  fra  en  anden  Rovfugl. 

I  hosstaaende  Tabel  ses  det  Antal  Musevaager  af  de  om- 
talte 102,  som  indeholdt  vedkommende  Dyr.  Til  Sammenligning 
ses  de  tilsvarende  Tal  fra  en  Undersøgelse  af  1237  Musevaage- 
maver,  foretagen  i  Tyskland  af  Prof.  Dr.  Rorig  ved  den  kejser- 
lige biologiske  Anstalt  for  Land-  og  Forstvæsen*). 


Insektædere 

Gnavere 

(Mus) 

Vildt  og 
Fjerkræ 

Smaafugle 
Krybdyr 

Springpadder 

(Frøer,  Tudser) 

Leddyr 
(Insekter  m.  ni.) 

1 

o 
c 

o 
PC 

V 

c 

Antal  Musevaager 
^af  102) 

Antal  Musevaager 
(af  102)  % 

19          40           2 
19          39           2 

6l        6 
6          6 

39 
38 

65         14 
64         142 

2 
2 

Antal  Musevaager 
(af  1237) 

Antal  Musevaager 
(af  1237)  °/o 

219        890 3 
18          72 

88 
7 

44 

3,6 

72 
6 

1864 
15 

245  5 

20 

1  Nr.  11,  36,  80,  81,  82,  95.  3  Forekommer  sammen  med  Jord,  stammende  fra  Ormenes  Tarm- 
indhold;  kun  paaviste  af  R.  Hør  ring  og  mig,  muligvis  overset  af  andre.  3  Foruden  Mus  (hos  820) 
tillige  Blindmus  og  Hamster   samt  Rotter.         4  Hos   nogle   baade  Fisk  og  Padder.         s  Kun  Insekter. 

Følgende  Dyr  i  Ro  rigs  Oversigter  er  ikke  medtagne  her,  nemlig:  Væsel  (9  Tilfælde),  Egern  (4) 
og  Fisk  (6). 

Hvad  Prof.  Ro  rigs  Undersøgelser  angaar,  maa  bemærkes,  at 
hans  Musevaager  stammer  fra  alle  Aarets  Maaneder.  Paa  føl- 
gende 8  nær:  11,  29,  76,  77,  82,  88,  94,  98  stammer  mine  fra 
Efteraarstræktiden  fra  de  sidste  Dage  i  Au'gust  til  og  med 
første  Halvdel  af  November.  Disse  otte  forrykker  ikke  væsent- 
ligt Billedet  af  Ernæringsforholdene,  hvorfor  jeg  ikke  har  ud- 
skudt dem  i  Tabellen. 

Af  Rorigs  1237  Musevaager  havde,  som  ovenfor  nævnt,  820 
taget  Mus.  Ved  at  dele  disse  i  to  Grupper,  den  ene  omfattende 
dem  fra  September  til  April  og  den  anden  fra  Maj  til  August, 
viste  det  sig,  hvad  man  havde  betvivlet,  at  Fangsten  af  Mus 
omtrent  var  ens  Sommer  og  Vinter,  idet  67,5  °/o  af 
Musevaagerne    om    Vinteren    og    62  °/o    om   Sommeren 

*)  Prof.  Dr.  Rorig:  Magen-  und  Gewolluntersuchungen  heimischer  Raub- 
vogel.  Arbeiten  aus  der  kaiserlichen  biologischen  Anstalt  fur  Land-  und  Forst- 
wirtschaft,  Bd.  VII,  4.    Berlin  1909 

havde  været  optaget  af  Muse  fangst.  Om  Vinteren  havde 
en  Musevaage  gennemsnitlig  2,4  Mus  i  Maven,  om  Sommeren 
2  Mus.  Dette  staar  naturligvis  i  Forbindelse  med,  siger  Ro  rig, 
at  der  om  Sommeren  er  lettere  Adgang  til  at  tage  Muldvarpe, 
Spidsmus,  Frøer,  Firben  og  Insekter.  Jagt  vildt  og  Fjerkræ 
tages  saavel  Vinter  som  Sommer  undtagelsesvis.  Af 
de  om  Sommeren  skudte  Musevaager  havde  kun  5,6  °/o  og 
af  de  om  Vinteren  skudte  7,6  °/o  forgrebet  sig  paa  Jagtvildt 
og  Fjerkræ.  At  Tallet  for  Vinterens  Vedkommende  er  størst, 
staar  i  Forbindelse  med,  at  Musevaagen  tager  svage,  anskudte 
eller  skudte  Dyr.  Blandt  de  88  i  Tabellen  nævnte  Tilfælde  var 
saaledes  4  Raadyr  og  14  gamle  Harer  fra  December  til  Marts. 
Ingen  mistænker  vel  en  Fugl  med  saa  ringe  Styrke  som  Muse- 
vaagen for  at  have  dræbt  sunde  Dyr  af  disse  Arter,  —  adskillige 
(Raadyrene  i  ethvert  Tilfælde)  maa  have  været  Aadsler. 

Sammenlignes  nu  Tallene  her  fra  Landet  med  Rorigs, 
er  det  mest  paafaldende,  at  kun  39  °/o  af  Musevaagerne 
havde  fanget  Mus,  og  man  kunde  maaske  vente,  at  det  der- 
for var  gaaet  mere  ud  over  Jagtvildt  og  Fjerkræ;  men  det  er 
aldeles  ikke  Tilfældet,  idet  kun  2  forsyndede  sig!  Føden  har 
derimod  i  højere  Grad  bestaaet  af  Padder  (for  38  °/o's  Vedkom- 
mende), samt  Leddyr  og  Orme  (henholdsvis  64  °/o  og  1  4  °/o). 

Uden  at  generalisere  i  højere  Grad  end  forsvarligt,  kan  det 
fastslaas,  at  Undersøgelsen  tyder  paa:  1)  at  Musevaagen  i 
Mangel  af  Mus,  som  er  dens  Hovedføde,  som  Erstat- 
ning tager  Insekter,  Padder  og  Orme,  samt  2)  at  Muse- 
vaagen her  i  Landet  i  Efteraarstræktiden  absolut  ingen 
Rolle  spiller  for  Jagtvildt  og  Fjerkræ,  idet  kun  een  af 
94  havde  ædt  af  en  Ringdue. 

Prof.  Ro  rig  slutter  sin  Omtale  af  Musevaagen  i  sin  Bog: 
Wild-,  Jagd-  und  Bodenkultur  (Neudamm  1912)  saaledes:  Gid 
der  maa  blive  vist  Musevaagen  Skaansel  i  de  Kredse, 
som  ene  kan  forhindre  den  hidtidige  hensigtsløse 
Bortskydning. 

LAADDENBENET  MUSEVAAGE 

(Buteo  lagopns,  [Briinn.]) 

I  efterfølgende  Fortegnelse  over  Maveindhold  skyldes  Nr.  1 
j  Overlærer  H.  Ghr.  C.  Mortensen,  Viborg,  Nr.  4,  7  og  8 
E.  Lehn- Schiøler  samt  Resten  R.  Hør  ring. 

MAVEINDHOLD 

1.  25-12-1883,  Jonstrup:  9   Markmus,   1   Frø. 

2.  ca.  16-10-1895,  Lønnede,  Gaunø:  2   Markmus. 

3.  26-10-1895,  Hun,  Lerchenborg:   1   Markmus,   1   Muldvarp. 

4.  15-12-1895,   Hun,   Heslehøj:   3-4   Mus. 

5.  6-10-1896,   Hun,  Bøtø,  Falster:    1   Markmus.    1   Tudse,    2    brune 
Frøer,   1   Mariehøne. 

6.  6-10-1896,  Han,  Bøtø,  Falster:   4   Markmus. 

7.  20-10-1896.   Hun,   Bøtø,   Falster:   Mus. 

8.  21-10-1896,   Han,  Bøtø,  Falster:  Mus. 

9.  28-10-1896,   Hun,   Kongelunden:   2   Markmus. 

10.     29-11-1896,   Han,   Frederikssund:   1   almindelig  Spidsmus. 

Uheldigvis  er  mit  Materiale  af  denne  Musevaage  ringe.  Prof. 
Ror  i  g  fremhæver  med  Rette,  at  denne  Fugl  er  endnu  mere 
»uskyldig«  end  den  Alm.  Musevaage,  idet  hans  Undersøgelse  af 
386  Laadden benede  Musevaager  gav  følgende  Resultat: 
355  =  92  °/o  havde  fanget  Mus.  Hos  27  fandtes  Muldvarp, 
hos  12  fandtes  Spidsmus,  hos  6  Væsel,  hos  15  Rester  af  Jagt- 
vildt, hos  10  forskellige  Fugle  —  Krager,  Smaafugle  — ,  hos  2 
Rester  af  Frøer  og  Insekter.  Jagtvildtet  bestod  af  2  unge  Harer, 
1  gammel  Hare,  3  Kaniner,  8  Agerhøns,  1  Fasan.  Kun  3,9  °/o 
af  386  Musevaager  havde  altsaa  ædt  Jagt  vildt. 

Da  denne  store  Art  jo  kun  findes  hos  os  som  Vintergæst, 
var  det  maaske  at  vente,  at  den  gjorde  stor  Skade  paa  Jagt- 
vildtet, men  dette  er  netop  ikke  Tilfældet,  —  den  er  i  endnu 
højere  Grad  end  Taarn falken  Museæder  af  Rang. 

HVEPSEVAAGE 

(Pernis  apivorus,  [L.]) 

I  efterfølgende  Fortegnelse  over  Maveindhold  skyldes  Nr.  1 
og  2  f  O.  Winge,  Nr.  4  og  7  E.  Lehn-Schiøler,  Nr.  3,  5,  6, 
9,  10,  11  og  21  R.  Hørring,  Nr.  17  P.  Skovgaard.  Museums- 
amanuensis   mag.  se.  K.  Henriksen    har    velvilligst    undersøgt 

Resten. 

MAVEINDHOLD 

1.  4-11-1885,   Han.  uden  Findested:   Maven   temmelig  fuld  af  Insekt- 
stumper. 

2.  September   1888,   Landskrona:   Maven  fuld  af  Hvepse  og  Hvepse- 
yngel. 

3.  23-8-1896,  Hun.  Ourupgaard :    1  Gedehams  (Vespa  crabro). 

4.  11-9-1898,   Hun,  Ourupgaard,  Nykøbing  F.:   Hvepse. 

5.  ca.  20-9-1899,    Kongelunden.    Amager:    ca.  400—500    Hvepse    og 
Hvepselarver. 

6.  16-9-1900,    Han,    Kathrinebjerggaard    pr.  Glostrup:    Maven    tom, 
med  lidt  ufordøjede  Planterester. 

7.  11-7-1909,  Dununge  (ca.  12  cm  lang),   Store  Dyrehave,  Hillerød: 
i  Kroen  Snegle. 

8.  4-9-1918,  Hun,  Herlufsholm:   ca.  20   Hymenopter-Larver1. 

9.  28-8-1919.  Hun  ad.,  Herlufsholm:  Maven  tom.  blot  lidt  ubestem- 
melig spinatgrøn  Grød. 

10.  28-8-1919,  Hun  ad.,  Gaunø:  en  Del  Hvepse  og  mange  Hvepse- 
larver. 

11.  28-8-1919,  Han,  Gaunø:   Rester  af  2   Hvepse. 

12.  28-8-1919,  Hun  ad.,  Herlufsholm:  ca.  5  Hymenopter-Larver, 
Resten  ganske  ubestemmelig. 

13.  28-8-1919,  Hun  virgo,  Herlufsholm:  Rester  af  2  Larver,  vistnok 
af  Biller  og  i  saa  Fald  vistnok  den  i  Hvepseboer  levende  Metoecus 
paradoxus. 

14.  30-8-1919,  Han,  Herlufsholm:  ca.  4  Hymenopter-Larver,  Rester 
af  en   Hveps,  ca.  10  Rundorme  (Snyltere). 

15.  31-8-1919,  Hun  virgo,  Herlufsholm:  2  Hymenopter-Larver;  ube- 
stemmelige Rester  af  voksne. 

16.  31-8-1919,  Han,  Herlufsholm:  8  Hymenopter-Larver,  ubestem- 
melige Rester  af  voksne. 

17.  2-9-1919,  Han,  Herskind:  12  Ekspl.  af  en  lille  gul  Humlebi, 
hvoraf  1  Ekspl.  fuldt  udviklet,  Resten  i  Kokonstadiet,  det  hele 
i  gulligt  Fyldstof,  vist  af  Kokonrester  og  koaguleret  Nærings- 
masse. 

18.  6-9-1919,  Gaunø:  5  Hymenopter-Larver  og  Rester  af  en  udviklet 
Hveps  {Vespa  saxonica,  ¥.). 

19.  18-9-1919,  Hun  juv.,  Herlufsholm:  ca.  120  Larver,  ca.  20  Pupper 
og  ca.  16  unge  (bløde)  udviklede  Hvepse  (Vespa  vulgaris). 

20.  6-9-1920,  Hun  ad.,  Herlufsholm:  ca.  70  Hymenopter-Larver,  2 
Rundorme  (Snyltere). 

21.  18-9-1920,  Hun  juv.,  Herlufsholm:  i  Maven  blot  lidt  spinatgrøn 
Grød. 

Der  er  altsaa  i  21  undersøgte  Hvepsevaagemaver  ikke  fundet 
fjerneste  Spor  af  Hvirveldyr  af  nogen  Art.  Hos  Nr.  7, 
en  meget  lille  Dununge,  fandtes  Snegle.  Hos  de  øvrige  var  de 
bestemmelige  Bestanddele  altid  Insekter,  mest  Larver.  Paa  een 
Undtagelse  nær  (Nr.  13)  tilhørte  Insekterne  og  Larverne  de  aare- 

1  K.  Henriksen  skriver  i  Brev:  I  de  fleste  Maver  var  der  flere  eller  færre 
Huder  af  Hymenopter-Larver  —  vel  nok  Hvepse,  men  med  Sikkerhed  kan 
det  ikke  siges,  uden  hvor  der  er  Imagines  (udviklede  Insekter)  med  — ,  for 
Larver  af  alle  Bier,    Gedehamse  o.  s.  v.  ligner  jo  hinanden  til   Forveksling. 

vingede  (Hymenoptera)  og  var  vel  sagtens  Hvepse;  i  Nr.  17  fandtes 
dog  Humlebi. 

Prof.  Rorig  har  undersøgt  Maveindholdet  hos  107  Hvepse- 
vaager,  hvis  Næring  overvejende  bestod  af  Insekter. 
Af  varmblodede  Dyr  fandtes  kun:  2  Mus,  1  Muldvarp, 
1  ung  Agerhøne,  3  smaa  Fugle.  Krybdyr  og  Padder  fandtes 
19  Gange.  Af  Insekter  fandtes  der  Hvepse  og  Hvepseyngel 
hos  48  Individer.  Det  fremgaar  heraf,  at  Hvepsevaagen 
ingen  Skade  gør  paa  Jagtvildt  og  Fjerkræ,  —  hvorfor  den 
bør  skaanes. 

TAARNFALK 

(Falco  tinnunculus,  L.) 

I  efterfølgende  Fortegnelse  over  Maveindhold  skyldes  Nr.  1, 
13,  14,  41  og  42  E.  Lehn-Schiøler,  Nr.  2-12  R.  Hørring,  de 
øvrige  er  undersøgte  af  mig  med  Bistand  af  Disciplene  S.  Bang, 
J.  Hansen,  K.  Lindberg,  M.  Winge  og  A.  Hovmand. 

1.    MAVEINDHOLD 

1.  24-1-1895,  Hun,  Lyngbj'gaard:   1   Grønsidsken,   2   Markmus. 

2.  10-3-1895,  Han,  Søborggaard:   1    Musvit. 

3.  11-4-1895,    Han,    Birkendegaard:     1    Aadselgraver,     1   Vandkalv, 
2   Larver,  Skarnbasse,  ingen   Hvirveldyr. 

4.  6-6-1895,  Hun,  Oxholm  pr.  Aabybro:   1    Markmus,    1   Mejse"? 

5.  ca.  1-9-1896,   Hun,  Dania,  Mariager:   1  Markmus,   4  Sommerfugle- 
larver. 

6.  21-9-1896,   Hun,  Søborggaard:   1    Markmus. 

7.  10-9-1896,   Han,  Ballerup:   1    Markmus. 

8.  29-1-1897,  Han,  Lerchenborg:   1    Markmus. 

9.  25-8-1897,   Han,  Læsø:   2   Husmus,  2   Græshopper. 

10.  25-9-1897,  Han,  Vemmetofte  Strandskov:  1  Markmus,  3  Skarn- 
basser. 1  Vandkalv,  2  Løbebiller,  l  Billelarve,  14  tommelange 
glatte  Natsværmerlarver,  12  store  Løvgræshopper.  (Undersøgelsen 
foretaget  af  R.  H.  Stamm). 

11.  2-9-1898,  Hun,  Nysted:   10   Løvgræshopper,   1    alm.  Spidsmus. 

12.  ?-1898,  Danmark?:   1    Skovmus,   1   Markmus,   1    Bille. 

13.  24-7-1899,   Hun,   Bøtø,   Falster:   Mus. 

14.  15-8-1899,   Han,  Glorup,   Fyn:   Mus. 

15.  4-9-1918,  Han  juv.,   Herlufsholm:   1    hvid  Vipstjert. 

16.  25-8-1919,    Hun  juv.,    Herlufsholm:    Rester    af   27    Skarnbasser 
1    Bolle   Haar  med  Kæbe  og  løse  Tænder  af  1    Markmus. 

17.  25-8-1919,  Hun  juv.,  Herlufsholm:  Lemmer,  Kæber,  Kød  og  Hud- 
stykker af  1   Markmus,   Rester  af  1   Græshoppe. 

18.  30-8-1919,  Han  juv.,  Herlufsholm:   Rester  af  8  Skarnbasser. 

19.  31-8-1919,  Hun  juv.,  Herlufsholm:  Rest  af  1  Græshoppe,  32  Æg 
af  samme  (skyldes  sikkert  den  fordøjede  Græshoppe),  enkelte 
Rester  af  Biller  (Skarnbasse). 

20.  3-9-1919,  Han  juv..  Bregentved:  2  parterede  Markmus,  1  Græs- 
hoppe?. 

21.  3-9-1919,  Hun,  Bregentved:   1    Bolle  Musehaar  og  Billerester. 

22.  4-9-1919,  Hun  juv.,  Bregentved:  1  parteret  Markmus,  Tænder 
og  Knogler  af  2   Markmus,   1    Stankelben. 

23.  4-9-1919,  Hun  juv.,  Bregentved:  Haar  og  Skindstykker  samt  Bag- 
lemmer og  enkelte  Knogler  af  1  Markmus  og  1  Mus,  Skarn- 
basseæg?. 

24.  4-9-1919,  Hun  juv.,  Bregentved:  Haar  og  Skindstykker,  Lemmer 
og  Lemmeknogler  af  3  Mus  (heriblandt  1  Markmus),  Æg  af 
Skarnbasse?,   1   Æg  af  Græshoppe. 

25.  6-9-1919,  Hun  juv.,  Herlufsholm:  Dele  af  1  alm.  Spidsmus, 
Stykker  af  1    Skarnbasse,   1   Løbebille,  1   stor  Græshoppe. 

26.  11-9-1919,  Hun  juv.,  Bregentved:  Masser  af  Skind  og  Haar  samt 
Knogler  af  mindst  6  Mus  (heri  Hoved  af  1  Markmus),  Rester 
af  1    Bille,   1   meget  stor  Sommerfuglelarve. 

27.  14-9-1919,  Han  juv.,  Herlufsholm:  Skind,  Kød,  Fødder  og  Over- 
kæber af  2   Markmus. 

28.  14-9-1919,  Han,  Herlufsholm:  Masser  af  Musehaar  og  Museskind, 
Knogler  og  Tænder  af  2   Mus. 

29.  17-9-1919,  Han,  Herlufsholm:  3  stærkt  parterede  Mus,  1  stor 
Græshoppe,  5  tildels  hele  Vaarfluer. 

30.  21-9-1919,  Han  juv.,  Næstved?:  Mængder  af  Haar,  Skind  og  Kød 
m.  m.  af  3   Mus  (heraf  mindst  1   Markmus\   1   Insekt. 

31.  23-9-1919,  Hun  ad.,  Herlufsholm:  Bagpartier,  Lemmer  og  2  Ho- 
veder af  3  Markmus,  Stumper  af  Kitin  samt  Vinger  af  5  Skarn- 
basser. 

32.  ca.  23-9-1919,  Han  juv.,  Falster:  Masser  af  Haar  i  Boller,  Rester 
af  2  Mus  sp.,  Vinger  og  Kindbakker  af  2  Græshopper,  ca.  30  Græs- 
hoppeæg. 

33.  2-11-1919,  Han  juv.,  Gunderslevholm:  faa  Rester  af  1  Markmus, 
Masser  af  Haar  i  halvfærdig  Bolle. 

34.  27-8-1920,  Hun  ad.,  Gunderslevholm.  3  levendefødende  Firben, 
Rester  af  Skarnbasse  og  Græshoppe. 

35.  10-9-1920,  Hun  ad.,  Gaunø?:  Haar,  Knogler,  Kæbe,  lidt  Kød  af 
1   Markmus. 

36.  11-9-1920,  Hun  juv.,  Lou?:  1  Bolle:  Knogler  og  Haar  af  1  Mark- 
mus. 

37.  13-9-1920,  Hun  ad.,  Høvængegaard,  Lolland:  1  stor  Haarbolle 
med  Rester  af  1  Firben,  1  Dværgspidsmus,  2  Mus  (Mus  sp.)  og 
1   stor  Sommerfuglelarve. 

38.  24-9-1920,   Hun  juv.,  Gaunø:   faa   Musehaar,    1    Skarnbasse. 

39.  1-10-1920,  Hun  juv.,  Gaunø:  Masser  af  Haar  og  Skindstykker,  Kæ- 
ber af  2  Markmus  og   1  Skovmus,  1  Dun  og  1  lille  Taarnfalkefjer. 

40.  1-10-1920,  Hun  juv.,  Gaunø:    Haar,  Knogler,  Kæber  og  Tænder 
r  ethvert  Fald  af  2  Markmus,  Vinger  og  Ben  af  3  Skarnbasser. 

41.  10-4-1914,  Han,  Benzon  pr.  Gjerrild:   1   Mus. 

42.  20-9-1914,   Hun  ad.,  Horsens  Omegn:   Mus. 

Af  de  undersøgte  42  Taarn  falkemaver  s  Indhold  fremgik, 
at  der  fandtes  Spidsmus  hos  3,  Mus  hos  34,  Smaafugle  hos  4, 
Firben  hos  2  og  Insekter  hos  25.  De  42  Falke  havde  mindst 
ædt  61  Mus. 

Af  de  516  Taarn  falke,  hvis  Maveindhold  Prof.  Ro  rig  —  i 
det  under  Musevaagen  omtalte  Arbejde  —  har  undersøgt,  havde 
456  =  89  °/o  fanget  Mus,  ialt  642  Stkr.  Desuden  var  følgende 
Hvirveldyr  blevet  deres  Bytte:  1  (een)  Hare  (Killing),  3  Spids- 
mus og  20  Smaafugle.  Hos  9  Falke  fandtes  Firben  og  hos 
125  fandtes  Insekter. 

Ifølge  dette  kan  det  ikke  nægtes,  at  en  mere  nyttig  Dagrov- 
fugl end  Taarnfalken  ikke  findes  hos  os.  »Skaden«,  den  gør 
paa  Jagtvildtet,  er  ikke  værd  at  tale  om  —  een  Harekilling 
paa  516  Falke,  og  hvad  Smaafuglene  angaar,  var  det  knap 
4  °/o  af  Falkene,  der  havde  taget  saadanne. 

2.    GYLP 

Som  Supplement  til  ovenstaaende  Maveanalyser  kan  jeg  med- 
dele en  Oversigt  over  Indholdet  af  215  Gylp  af  Taarnfalk.  Disse 
er  samlede  og  undersøgte  af  Kunstmaler  P.  Skovgaard,  Viborg, 
som  velvilligst  har  stillet  disse  Oplysninger  til  min  Raadighed. 
Da  disse  er  fra  Foraaret  i  Modsætning  til  Maveindholdet,  har 
de  særlig  Interesse,  fordi  de  fleste  af  Maverne  var  fra  Efter- 
sommer og  Efteraar. 

PORTION  I 

75   Gylp  fra  Ved  Sø  Plantage  21-4-1916. 

Hovedmateriale:  Musehaar;  øvrige  Indhold:  3  Spidsmus,  49  Mark- 
mus (A.  agrestis),  4  Dværgmus,  3  Skovmus,  6  spurveagtige  Fugle  (vist 
Tornirisk,  Spurv,  Bogfinke),  en  Del  Skarnbasser,  flade,  sorte  Aadsel- 
gravere  og  andre   Biller,  enkelte  Firbenskæl. 

PORTION  II 

85   Gylp  fra  Ved  Sø  Plantage  21-4-1916. 

Hovedmateriale:  Musehaar;  øvrige  Indhold:  7  Spidsmus,  6  Dværg- 
spidsmus, 3  Skovmus,  1  Husmus,  6  Dværgmus,  2  Rødmus,  23  Mark- 
mus, 2  Fugle  (vist  Lærke  og  Tornirisk),  mange  Skarnbasser  og  store 
graa  Snudebiller. 

PORTION  III 

25   Gylp  fra  Ved  Sø  Plantage   1-5-1916. 

Hovedmateriale:  Musehaar;  øvrige  Indhold:  2  Spidsmus,  1  Skov- 
mus, 11  Markmus,  1  Syd-Markmus,  3  spurveagtige  Fugle,  Skarnbasser, 
store  graa  Snudebiller  og  andre  Insekter. 

PORTION  IV 

16  Gylp  fra  Købkes  Plantage,  April   1916. 

Hovedmateriale:  Musehaar;  øvrige  Indhold:  5  Spidsmus,  3  Dværg- 
spidsmus, 3  Dværgmus,  5   Markmus,  ingen  Fugle!,  ingen  Insekter! 

PORTION  V 

8   Gylp  fra   Henne  Kirke. 

Hovedmateriale:  Musehaar;  øvrige  Indhold:  2  Skovmus,  1  Hus- 
mus,  2  Rødmus,  1  Fugl,  Skarnbasse,  Smelder,  Aadselgraver,  Snudebille 

PORTION  VI 

6   Gylp  fra  Neckelmanns  Plantage  20-4-1921. 

Hovedmateriale:  Musehaar;  øvrige  Indhold:  1  Spidsmus,  2  Skov- 
mus, 3  Markmus,  nogle  Firbenskæl,   1   Skarnbasse. 


I  disse  215  Gylp  fandtes  altsaa: 

122  Mus  =  76 


o 


o 


27  Spidsmus  =  27     °/o 
12  Smaafugle=    7,5  °/o 


Sum:   161  varmblodede  Dyr. 

Da  der  heller  ikke  i  Gylpen  fandtes  Rester  af  Jagtvildt  eller 
Fjerkræ  og  kun  faa  Fugle  i  Forhold  til  den  samlede  Fødemængde 
(hvor  Insekterne  ikke  er  talt  sammen,  ifølge  Sagens  Natur)  faas 
som  ovenfor  af  den  lille  Rovfugls  Levevis  det  samme  Billede,  som 
i  højeste  Grad  berettiger  fuldstændig  Fredning  af  denne. 

EFTERSKRIFT. 

Idet  ovenstaaende  Meddelelse,  som  først  fremkom  paa  et 
vanskeligt  tilgængeligt  Sted  —  i  »Indbydelsesskrift  til  de  offent- 
lige Afgangs-  og  Aarsprøver  paa  Herlufsholm  i  Juni  1923«  — , 
herved  genoptrykkes,  finder  jeg  Grund  til  at  tilføje  lidt  om  Rov- 
fuglenes Stilling  her  i  Landet  før  og  nu. 

Efter  Lov  af  8.  Maj  1894  var  Ørne,  Høge,  Falke  og  Glenter 
fredløse  hele  Aaret,  Musevaager  og  Ugler  derimod  fredede  fra 
den  1.  Februar  til  den  15.  September.  Hvorledes  denne  Lov 
virkede  i  Forbindelse  med  Dansk  Jagtforenings  og  privates  Præ- 
miering for  Nedlæggelse  af  Rovfugle,  skyldige  og  uskyldige,  er 
desværre  altfor  velbekendt1.  Imidlertid  ophørte  Dansk  Jagt- 
forening med  Udgangen  af  Aaret  1910  at  betale  Præmie  for  Ned- 
læggelse af  Rovfugle.  Dette  var  et  Resultat,  som  Fuglevenner 
var  glade  for,  idet  man  haabede,  at  den  værste  Forfølgelse  var 
forbi.  Private  Jagtejere  vedblev  imidlertid  stadig  i  stor  Udstræk- 
ning at  betale  Præmie.  Skydelisterne  i  Fagblade  viser  frem- 
deles, at  det  ikke  er  smaa  Tal,  det  drejer  sig  om  aarligt.  De 
egentlig  skadelige  Fuglearter  er  nu  sjældne,  og  man  kan  roligt 
gaa  ud  fra,  at  Hovedparten  af  nedlagte  Rovfugle  er  Spurvehøge, 
Taarnfalke  og  Vaager.  Samtidig  med,  at  enkelte  Ornithologer 
herhjemme  snart  i  en  Menneskealder  har  hævdet  disse  Fugles 
ringe  Retydning  for  Jagten,  er  i  Udlandet  den  samme  Erken- 
delse bleven  bekræftet  ved  indgaaende  Undersøgelser.  Saaledes 
skriver  f.  Eks.  Prof.  Dr.  Rorig  i  »Wild-,  Jagd-  und  Bodenkultur«, 
en  Bog,  i  hvilken  der  stedse  tages  berettigede  Hensyn  til  Jagt 
og  Kultur,  følgende  om  Musevaagen:  »Dens  Næring  bestaar  for- 
trinsvis af  Mus,  ofte  ogsaa  af  forskellige  Insekter  og  deres  Larver; 
over  for  Jagtvildtet  bliver  den  kun  i  ganske  ubetydelig  Grad 
skadelig«.  I  »Nutzen  und  Schaden  der  Vogel«  (Gera-Untermhaus 
1903),  udgivet  af  den  kgl.  ungarske,  ornithologiske  Central  med 
Understøttelse  af  det  ungarske  Landbrugsministerium,  erklæres 
Musevaage  og  Taarnfalk  for  nyttige. 

Det  var  derfor  en  Selvfølge,  at  man  i  den  nye  Jagtlov  af 
30.  Juni  1922  tog  Hensyn  dels  til  denne  Erkendelse  og  dels  til 
de  »skadelige«  Arters  Sjældenhed:  Ugler  (undt.  Sneugle)  samt 
Glenten,  som  næppe  findes  ynglende  mere  i  Danmark,  er  fre- 
dede  hele  Aaret;    Musevaage,   Hvepsevaage  og  Taarnfalk  er  fre- 

1  Se  Dansk  ornith.  Foren.  Tidsskr.,  I,  II,  V  og  VII. 

dede  fra  den  1.  Februar  til  og  med  den  14.  September;  Sneugle, 
Due-  og  Spurvehøge  samt  Vandrefalk  er  fredløse  hele  Aaret. 
De  ikke  særligt  nævnte  Dagrovfugle  er  fredede  fra  den  1.  Fe- 
bruar til  og  med  den  31.  Juli.  Denne  Lov  er  set  fra  en  Natur- 
vens Synspunkt  et  Skridt  i  den  rigtige  Retning,  selv  om  et  og 
andet  kunde  ønskes  anderledes,  f.  Eks.  Fredning  af  Taarnfalk 
hele  Aaret  og  Musevaage  under  hele  Efteraarstrækket  samt  Fred- 
ning af  vort  sidste  ynglende  Par  Vandrefalke,  som  forresten 
vistnok  fredes  af  Jagtejeren,  til  stor  Ære  for  denne. 

Hvis  vore  Jagtejere  vilde  vise  den  Velvilje  fordomsfrit 
at  overveje  det  uhensigtsmæssige  ved  fortsat  Præmiering  for 
Nedlæggelse  af  de  foran  nærmere  omtalte  Arter,  i  Særdeles- 
hed, naar  det  sker  paa  Efteraarstrækket,  er  jeg  sikker  paa 
Resultatet,  og  paa,  at  disse  Medborgere  vilde  erhverve  sig  alle 
Fuglevenners  Taknemlighed.  Vore  Efterkommere  vil  da,  lige- 
som vi,  kunne  nyde  Synet  af  Taarnfalkens  Flagring  paa  Muse- 
jagten samt  Vaagernes  kredsende  Foraars-  og  Efteraarssejlads 
hen  over  vort  Land. 

Hvad  de  sjældnere  Rovfuglearter  angaar,  kunde  vore  Jagt- 
ejere ligeledes  i  høj  Grad  vinde  Naturfredningsvenners  Paaskøn- 
nelse  og  Tak,  hvis  man  i  større  Udstrækning  end  hidtil  lod 
Naade  gaa  for  Ret  og  viste  Resignation.  Ja,  man  vilde  oven- 
ikøbet  derved  være  loyal  over  for  vore  Naboer.  I  Sverige,  hvor 
Vandrefalk  er  fredet  et  enkelt  Sted,  er  nemlig  Havørn  og  Kærhøg, 
samt  Glente,  helt  fredede,  og  i  Tyskland  gælder  det  samme 
Kongeørnen.  Naar  derfor  en  dansk  Jæger  f.  Eks.  nedlægger  en 
Havørn,  kan  den  let  tilhøre  de  knap  20  Par,  som  af  denne 
Fugl  endnu  yngler  i  Sverige.  Hvad  et  saadant  enkelt  Skud 
nutildags  kan  betyde  for  Indskrænkning  af  en  Fugleart  er  altsaa 
uhyre  meget.  Her  er  i  Sandhed  et  Omraade,  hvor  vore  Jægere, 
til  liden  Skade  for  dem  selv,  med  nogen  Selvovervindelse  kan 
bidrage  til  Bevaringen  i  Nordeuropa  af  en  faatallig  Bestand  af 
nogle  af  de  herligste  Skabninger  blandt  Fuglene:  de  tre  Ørne- 
arter, Jagtfalk,  Vandrefalk,  Kærhøge  samt  Duehøg  og  Lærkefalk. 

HERLUFSHOLM  MUSEUM  i  September  1923. 


NYE  OPLYSNINGER   OM 

FUGLELIVET  I  HOLTE  OG  OMEGN 

AF 

AXEL   KOEFOED 

Efter  Fremkomsten  af  den  i  forrige  Hæfte  trykte  Beretning  om  Holte- 
egnens Fugle  har  jeg  fra  forskellige  fugleinteresserede  Mennesker  modtaget  en 
Række  Oplysninger,  der  nedenfor  skal  meddeles;  endvidere  har  jeg  tilføjet 
enkelte  Angivelser,  der  vedrører  denne  Egn,  og  som  findes  i  de  saakaldte  Fyr- 
beretninger1. 

KNARAND,  Anas  strepera.  En  Knarand  blev  skudt  paa 
Furesø  den  16.  August  1912  (Kai  Hammer). 

SPIDSAND,  Anas  acuta.  To  Spidsænder  opholdt  sig  i  Furesø 
den  23.  April  1921  (C.  V.  Otterstrøm). 

KNOPSVANE,  Cygnus  olor.  I  1923  har  et  Par  Knopsvaner 
igen  forsøgt  at  yngle  i  Kollemose;  de  begyndte  at  bygge  Rede 
de  første  Dage  af  Maj  inde  i  en  større  Rørholm  og  fik  ogsaa 
lagt  to  Æg;  af  en  eller  anden  Grund  blev  de  dog  forjagede 
derfra,  og  jeg  har  ikke  siden  set  dem.  Desværre  er  der  i  Aar 
bygget  flere  smaa  Sommerhuse  i  det  Hjørne,  hvor  de  plejede 
at  holde  til,  og  dermed  er  sikkert  Svanens  Saga  forbi  her  i  Mosen. 

HVINAND,  Clangula  glaucion.  Den  1.  Maj  1887  saa  Oluf 
Winge  større  og  mindre  Flokke  af  Hvinænder  i  Furesø,  og  den 
11.  December  samme  Aar  var  der  adskillige  smaa  Flokke  samme 
Sted  og  i  Bagsværd  Sø;  se  V.  Fyrberetning  for  1887,  S.  33. 

EDERFUGL,  Somateria  mollissima.  Den  22.  April  1919  saa 
C.  V.  Otterstrøm  en  £  i  Furesø,  og  den  22.  April  1920  en  Flok 
paa  ca.  50  samme  Sted.  Tre  Ederfuglehanner  opholdt  sig  en 
Morgen  sidst  i  Oktober  1921  i  Vejlesø  (Ludvig  Hammer). 

1  Chr.  F.  Lutken:  I.  Jahresbericht  (1883),  II.  Jahresbericht  (1884)  iiber  die 
ornithologischen  Beobachtungsstationen  in  Danemark.  Ornis,  Wien  1885  — 
1886.  —  O.  Winge:  III.,  IV.,  V.  Report  on  Birds  in  Danmark.  Ornis,  Wien 
1887-89.  —  H.Winge,  fra  1911  R.  Hørring:  Fuglene  ved  de  danske  Fyr 
i  1888  —  1920.    Vid.  Meddel,  fra  naturhist.  Foren..  Kbhvn.  1891  -  1922. 

9 


114 

GRAAGAAS,  Anser  cinereus.  I  April  1915  iagttog  Hr.  Paul 
Hude  en  Flok  Graagæs,  der  spiste  paa  en  nysaaet  Havremark 
ved  Nordenden  af  Furesøen  ud  for  Bidstrup  Hegn.  Gæssene, 
en  Flok  paa  50  —  60  Stykker,  satte  fire  paa  Vagt  omtrent  i  Mar- 
kens Hjørner,  medens  Resten  roligt  forsynede  sig  forholdsvis 
tæt  samlede  i  Markens  Midte.  De  fire  Vagtposter  spiste  ikke, 
medens  de  stod  i  Hjørnerne,  men  stod  og  spejdede  til  alle  Sider. 
Hr.  Hude  saa  dem  blive  afløst  efter  en  Stunds  Forløb  af  fire 
andre.  Da  han  en  Tid  havde  iagttaget  dem  i  Ro,  gik  han  lidt 
ned  imod  dem,  men  da  den  nærmeste  Vagtpost  opdagede  ham, 
hørte  han  den  skræppe  op,  hvorpaa  hele  Flokken  øjeblikkelig 
gik  til  Vejrs  og  forsvandt  imod  Nordøst.  Hr.  Hude  har  et  Par 
andre  Gange  samme  Sted  om  Foraaret  set  Flokke  af  Graagæs, 
der  fløj  saa  lavt,  at  han  antog,  de  kom  fra  en  Mark. 

TRANE,  Grus  cinerea.  En  Flok  Traner  passerede  om  Efter- 
middagen, den  22.  April  1909,  med  høje  trompetstødlignende  Skrig 
over  Bistrup  Hegn  i  Retning  mod  Nordøst.  En  Kile  trane- 
lignende  Fugle  trak  om  Formiddagen,  den  11.  Oktober  1911, 
mod  Nord  over  Holte,  men  paa  for  lang  Afstand  til  sikker  Be- 
stemmelse; S.  Saxtorph  meddelte  senere,  at  der  i  de  Dage  var 
skudt  en  Trane  ved  Farum  (Kai  Hammer). 

RØDBEN,  Totanus  calidris.  Den  18.  og  den  27.  Maj  1912 
var  der  et  Par  Rødben  paa  Vaserne  ved  Furesø;  endvidere  blev 
en  enkelt  Rødben  set  den  27.  April  1914  paa  Engen  ved  Fre- 
derikslund Skov  (Kai  Hammer). 

ALK,  Alca  torda.  Den  7.  og  den  10.  April  1920  holdt  ca.  50 
Alke  til  i  Furesø;  de  var  let  kendelige  under  Flugten  og  syntes 
delvis  at  optræde  parvis.  Den  16.  April  saaes  ingen  paa  Søen, 
medens  derimod  den  22.  og  den  28.  April  ca.  10  og  den  8.  Maj 
10  til  20  blev  iagttagne.  Endelig  saaes  den  25.  Maj  atter  en 
Flok  paa  10;  Søens  Overfladetemperatur  var  da  ca.  12,5°.  Bøgen 
begyndte  at  springe  ud  allerede  den  15.  April,  og  det  virkede 
ejendommeligt  med  Alkene  i  Søen,  omgivet  af  den  udsprungne 
Skov,  men  Grunden  til,  at  Alkene  blev  her  saa  længe,  er  vel 
den,  at  den  dybe  Furesø  opvarmes  meget  langsomt,  saa  de  dybt 
dykkende  Fugle  kommer  ned  i  meget  koldt  Vand.  Efter  25.  Maj 
kom  Hr.  Otterstrøm  paa  Grund  af  Bortrejse  ikke  paa  Søen  i 
længere  Tid.     Andre  Aar   end  1920   husker  Hr.  Otterstrøm   ikke 

at  have  set  Alke  i  Furesø;  om  Vinteren  er  her  dog  sikkert  nogle, 
men  Vinterfugle  har  han  kun  sjældent  haft  Lejlighed  til  at  stu- 
dere nærmere. 

RØRDRUM,  Botaurus  stellaris.  Den  28.  Maj  1917  opholdt  en 
Rørdrum  sig  neden  for  Hr.  Otto  Wolffs  Have  i  et  større  Rør- 
bælte,  stødende  op  til  Kollemose.  Dens  underlige  Lyd  hørtes 
flere  Dage  i  Træk,  og  han  troede  først,  den  stammede  fra,  at 
der  blev  banket  paa  en  Baad,  der  laa  trukket  op  paa  den  anden 
Side  af  Mosen. 

STORK,  Ciconia  alba,  har  i  flere  Aar,  men  dog  ikke  siden 
ca.  1912,  ynglet  paa  Hestkøbgaard  ved  Birkerød;  derimod  har 
et  Par  Storke  i  1923  haft  Rede  paa  en  Skorsten  paa  Teglværket 
lidt  Nord  for  Birkerød  Jernbanestation,  hvor  de  fik  Unger.  Det 
er  første  Gang,  de  har  bygget  der,  og  man  havde  ikke  forsøgt, 
saasom  ved  at  lægge  et  gammelt  Vognhjul  eller  lignende  Rede- 
materiale op  paa  Skorstenen,  at  tiltrække  dem  (Paul  Hude). 

SORT  STORK,  Ciconia  nigra.  En  ung  ?  blev  set  i  Rude- 
skov,  den   28.  August  1880.     Se   I.  Fyrberetning  for  1883,  S.  48. 

SKARV,  Phalacrocorax  carbo.  En  Eftermiddag,  sidst  i  April 
1920,  blev  et  Par  Skarver  set  flyvende  over  Terrænet  mellem 
Vejle-  og  Furesø  i  Retning  nordefter  (Ludvig  Hammer). 

LÆRKEFALK,  Falco  subbuteo.  En  udvoksen  J  blev  skudt 
paa  Furesø  den  13.  August  1912.  Ligeledes  blev  den  21.  August 
1913  en  Lærkefalk  skudt  samme  Sted;  den  indeholdt  i  Maven 
en  Digesvale  samt  en  Del  Gedehamse  (Kai  Hammer). 

KONGEØRN,  Aqvila  fulva,  har  E.  Myhlertz  kun  set  en  Gang 
i  Rudeskov;  det  var  en  taaget  Martsmorgen  1911  ved  Stubbesø. 
Nævnte  Dag  gik  han,  som  saa  ofte,  en  Tur  gennem  Rudeskov 
og  hørte  da  ved  Fiskebakken  Duehøgen,  Astur  palumbarius, 
skrige  mere  op  end  sædvanligt,  hvorfor  han  gik  efter  Lyden: 
han  saa  da  en  Kongeørn  flyve  op  fra  den  gamle  Eg,  som  endnu 
staar  der  i  Kanten  af  Granerne.  Ørnen  fløj  over  imod  Lollike- 
gaarden,  men  vendte  om,  da  den  var  kommet  noget  uden  for 
Skoven,  og  kom  atter  op  til  Fiskebakken,  hvor  to  Musevaager, 
Buteo  vulgaris,  skreg  op  mere  end  almindeligt;  han  saa  da  Ørnen 
komme  sejlende  langs  Vejen  i  Kanten  af  de  gamle  Bøge  lige 
imod  sig  kun  ca.  20  m  oppe.    Da  den  var  kommet  paa  korteste 

9* 

Afstand,  sprang  han  frem  og  forskrækkede  den  derved  saadan, 
at  den  kastede  begge  Fangerne  fremefter  og  slog  fuld  Kraft  bak 
med  de  mægtige  Vinger  —  et  herligt  Syn  paa  saa  kort  en  Af- 
stand. Den  slog  nu  i  nogle  store  Kredse  ned  langs  Mosen  og 
forsvandt  over  en  høj  Gran  ved  Planteskolen.  Da  den  havde 
passeret  Toppen  af  Granerne,  fløj  den  ellers  saa  modige  Duehøg 
ud  fra  en  Gran  lige  saa  forskræmt,  som  kunde  det  have  været 
en  Due,  den  selv  var  efter.  Siden  har  han  ingen  Ørne  set  i 
Rudeskov,  ej  heller  Glenter  paa  Træk,  sikkert  fordi  Terrænet 
desværre  har  skiftet  saa  meget  Karakter  i  de  senere  Aar. 

HAVØRN,  Haliaétus  albicilla.  Ved  Lillekalv  i  Furesø  for- 
fulgte en  Havørn  den  8.  August  1911  en  stor  Flok  Terner,  Sterna 
hirundo;  der  skal  iøvrigt  i  det  Aar  være  iagttaget  et  Par  Hav- 
ørne ved  Furesøen  flere  Gange  i  Sommerens  Løb  (Kai  Hammer). 

SORT  GLENTE,  Milvus  migrans,  saa  R.  Jul.  Olsen,  den 
20.  Marts  1904  Kl.  1,  flyvende  hen  over  Nørreskov  ved  Furesø; 
se  22.  Fyrberetning  for  1904,  S.  221. 

GLENTE,  Milvus  ictinus,  havde  Rede  i  Frederiksdal  Skov  ved 
Furesø,  den  9.  Maj  1880  (Cand.  pharm.  Faber);  se  I.  Fyrberet- 
ning for  1883,  S.  5.  Glenten  saa  Hr.  E.  Myhlertz  omtrent  hvert 
Aar  fra  1903  til  1910  —  særlig  i  Foraarstiden  —  trække  over 
Holteskovene.  Kai  Hammer  saa  den  30.  Marts  1909  to  Glenter 
flyve  over  hans  Have  i  Holte. 

DUEHØG,  Astur  palumbarius,  iagttog  E.  Myhlertz  første  Gang 
i  1903  i  Rudeskov,  men  naturligvis  havde  den  været  der  mange 
Aar  før.  Ofte  har  han  set  baade  Han  og  Hun  i  Yngletiden 
sidde  paa  en  væltet  Birkestamme  ved  Sækkedam  i  nævnte  Skov. 
Reden  havde  Høgene  i  en  gammel  Birk  ca.  5  m  over  Jorden 
midt  ude  i  nævnte  Dam. 

FISKEØRN,  Pandion  haliaétus,  var  næsten  en  daglig  Gæst  i 
Løgsøen  i  Rudeskov  i  1903  og  nærmest  følgende  Aar  (Erik 
Myhlertz). 

PERLEUGLE,  Nyctale  funerea,  blev  set  i  Nørreskov  ved 
Furesø  den  25.  Oktober  1881;  se  I.  Fyrberetning  for  1883,  S.  10. 

HULDUE,  Columba  oenas.  I  Firserne  byggede  Hulduen  al- 
mindelig i  Skovene  ved  Furesø  (Cand.  pharm.  Faber);  se  I.  Fyr- 
beretning  for  1883,  S.  42. 

MURSVALE,  Cypselus  apus.  Om  Mursvalen  kan  jeg  tilføje, 
at  en  Koloni  paa  12—14  Par  i  1923  har  ynglet  i  Vandtaarnet 
paa  Virum  Skole. 

LILLE  FLAGSPÆTTE,  Dendrocopus  minor.  En  Hun  iagt- 
toges den  5.  Januar  1919  af  Læge  Kai  Hammer  paa  ganske  nært 
Hold  i  et  Eliekrat  ved  Furesøens  Kyst;  se  37.  Fyrberetning  for 
1919,  S.  220. 

MELLEMFLAGSPÆTTE,  Dendrocopus  medius.  En  ung  Fugl 
blev  skudt  i  Rudeskov,  den  15.  August  1895,  af  afdøde  Knud 
Andersen;  ligeledes  er  en  g  juv.  skudt  i  samme  Skov,  den 
11.  August  1919,  af  R.  Hørring.  Begge  Fuglene  findes  paa  Zoolo- 
gisk Museum. 

RAAGE,  Corvus  frugilegus.  I  en  Lund,  stødende  op  til  Hest- 
købgaards  Have  ved  Birkerød,  har  der  i  de  sidste  20  Aar  været 
en  Raagekoloni  paa  100  å  125  Reder;  der  skydes  hvert  Aar 
ved  Løvspring  ca.  500  Unger  (Grosserer  Andreas  Hansen). 

RAVN,  Corvus  corax.  En  Ravn  blev  set  den  18.  November 
1912  paa  en  Mark  ved  Dronninggaard;  to  Ravne  fløj  mod  Syd 
over  Holte  om  Formiddagen,  den   16.  Marts  1914  (Kai  Hammer). 

DIGESVALE,  Hirundo  riparia.  Den  13.  August  1912  var  der 
et  mægtigt  Træk  paa  mange  Tusinde  Digesvaler  over  Furesøen 
(Kai  Hammer). 

GRANSANGER,  Phyllopseustes  rufus.  En  Rede  med  6  Æg 
af  Gransangeren  blev  fundet  i  Gelskov  den  29.  Maj  1914.  Loka- 
liteten var  en  henved  2  ha  stor  Bevoksning  af  13  m  høje  Fyrre- 
træer, staaende  spredt  i  tæt  Underskov.  Reden  sad  ca.  60  cm 
over  Jorden  i  en  lille  Bøg;  Indgangshullet  var  i  øverste  Kant 
af  nordre  Side  (Kai  Hammer). 

STOR  KORSNÆB,  Loxia  pituopsittacus.  Otte  Individer  op- 
holdt sig  den  8.  Marts  1911  i  Vejtræerne  i  Dronninggaards  Allé; 
de  sad  og  pillede  Frøet  ud  af  Fyrrekogler,  som  de  hentede  i  en 
Plantning  i  Nærheden  (Kai  Hammer). 


RETTELSER: 

Side  42.  Linie  3  f.  o. :  Frydenlundsskov,  læs  Frederikslundsskov. 
—     60,      —     4  f.  n.:  Juni,  læs  Juli. 

BARTRAMS    KLIRE  (BARTRAMIA  LONGICAUDAJ 

OG 
BRUSHANE  (MACHETES  PUGNAXJ  I  GRØNLAND. 

AF 

A.  JØRGENSEN,  Bramminge. 

Blandt  en  Del  Fugleskind,  som  jeg  modtog  i  September  Maaned 
fra  Fotograf  John  Møller  i  Godthaab  i  Grønland,  fandtes  en 
Bartrams  Klire,  Bartramia  longicauda  (Bechst.),  Hun,  skudt 
ved  Godthaab  21.  Maj  1923.  I  den  karakteristiske  Tegning  af 
Svingfjer  og  Halefjer  er  den  ganske  overensstemmende  med  et 
Skind  fra  Venezuela  i  min  Samling. 

Denne  Art,  der  er  en  talrig  Fugl  i  Nordamerika,  men  ikke 
gaar  op  i  de  arktiske  Egne,  er,  saavidt  mig  bekendt,  ikke  tid- 
ligere truffet  i  Grønland;  i  Europa  har  den  vist  sig  adskillige 
Gange  som  tilfældig  Gæst,  især  i  England,  der  jo  har  haft  Be- 
søg af  mange  andre  amerikanske  Arter;  som  ny  for  Danmark 
er  den  paavist  af  E.  Lehn  Schiøler  fra  Tim  i  Vestjylland  (Dansk 
ornith.  Foren.  Tidsskr.,  15.  Aarg.,  p.  46.). 

Hr.  Møller  har  ved  tidligere  Lejlighed  sendt  mig  en  Brus- 
hane, Machetes  pugnax  (L.),  ung  Han,  skudt  i  Efteraaret  1919 
ved  Kangek  ved  Godthaabsfjordens  Munding.  Da  Arten  kun 
tilfældigt  forekommer  i  Amerika  og  ikke  yngler  paa  Island  samt 
er  forsvunden  som  fast  Ynglefugl  i  England,  maa  man  vel  nær- 
mest antage,  at  det  paagældende  Individ  stammer  fra  Norge. 

Brushanen  er  tidligere  truffet  ved  Nanortalik  i  det  sydligste 
Grønland  (se  H.Winge:  Grønlands  Fugle,  1898,  p.  162.). 


ET  SØSKENDEPAR  AF  HVEPSEVAAGEN 

( PERNIS  APIVORUSJ 


AF 


P.  G.  LØVENGREEN 


I  Slutningen  af  Juni  1921  fødtes  ved  Cortina  dAmpezzo  i 
Syd-Tyrol  to  Hvepsevaager,  hvis  Ungdom  ikke  blev  almindelig, 
idet  de  som  ganske  smaa  Dununger  i  Begyndelsen  af  Juli  blev 
hentet  ned  fra  Reden  af  nogle  italienske  Soldater  (Alpinere). 
Reden  fandtes  i  Skoven  ved  Cortina  ca.  15  m  oppe  i  en  høj 
Gran.  Den  første  Søndag,  efter  at  jeg  havde  stiftet  Bekendtskab 
med  Soldaterne,  gik  fire  af  disse  med  mig  ud  i  Skoven,  og  to 
klatrede  op  og  fotograferede  Reden,  hvori  der  kun  fandtes  det 
ene  Ben  af  en  Fugl,  vistnok  en  Lærke;  tillige  laa  der  en  hel 
Del  Stykker  af  gamle  Hvepseboer.  Jeg  fik  en  af  Soldaterne  til 
at  lægge  sin  store  Alpinerhat  i  den  ene  Side  af  Reden,  saa  man 
let  kunde  bedømme  dennes  Størrelse. 

Soldaterne  havde  Fuglene  hos  sig  en  Tid  paa  Kasernen,  inden 
jeg  kom  paa  Spor  efter  dem.  Der  skulde  rejses  et  Monument  over 
en  italiensk  General,    som   faldt  ved  Cortina,   og  Soldaterne  tog 

Fuglene  med  paa  Arbejdspladsen,  hvor  jeg  saa  dem  og  begyndte 
at  indlede  Salgsforhandlinger  med  Soldaterne.  Til  at  begynde 
med  forlangte  de  en  urimelig  Pris,  men  til  Slut  blev  vi  dog 
enige,  og  jeg  fik  den  16.  August  Hvepsevaagerne  hjem  i  Hotellets 
Have;  her  sad  de  hele  Dagen  bundne  ved  lange  Kæder,  saa  de 
havde  det  ret  frit  i  den  dejlige  Park,  og  om  Natten  sov  de  i  et 
lukket  Lysthus. 

Den  14.  August  havde  jeg  mærket  dem  med  Ringe  fra  det 
ornithologiske  Institut  i  Salzburg,  og  de  fik  Nr.  899  og  900.  Jeg 
kunde  nu  glæde  mig  over  dem  mange  Timer  daglig;  vi  blev  svært 
gode  Venner,  og  jeg  tog  en  hel  Række  Fotografier  af  dem. 
Da  jeg  havde  haft  dem  et  Par  Dage,  maatte  jeg  give  dem  Navne 
og  kaldte  først  den  ene  Garibaldi;  men  det  syntes  Italienerne 
ikke  om,  og  jeg  benævnte  dem  da  efter  et  Par  fra  Verdenskrigen 
kendte  Personligheder  og  vil  benytte  Forbogstaverne  til  Navnene 
i  min  fremtidige  Omtale  af  dem.  Nr.  899  fik  Navnet  L.  (Lu- 
dendorfT)  og  Nr.  900  Navnet  H.  (Hindenburg).  H.  var  ældre  end 
L.,  hvilket  jo  altid  er  Tilfældet  med  Hvepsevaagerne,  som  be- 
gynder at  ruge,  naar  første  Æg  er  lagt.  Paa  en  Del  af  de  tid- 
ligste Fotografier  ses  tydeligt,  at  H.  har  faaet  fuld  Fjerklæd- 
ning, medens  L.s  Hoved  endnu  er  helt  dunklædt;  denne  saa  i 
den  første  Tid  ret  pudsig  ud  med  det  laadne  Hoved,  men  det 
varede  ikke  ret  længe.  H.  var  meget  mørkere  end  L.,  som  var 
et  meget  lyst  Eksemplar,  med  næsten  cremefarvet  Hoved  og 
Overkrop.  L.  var  langt  den  kønneste,  idet  H.  næsten  var  hale- 
løs; L.  havde  nemlig,  medens  Fuglene  endnu  var  hos  Soldaterne, 
hvor  de  ofte  længe  ad  Gangen  sad  alene  i  en  lille  Kasse,  moret 
sig  med  at  pille  Halefjerene  af  H. 

Jeg  fodrede  dem  med  Kød,  udblødt  Brød,  Kartofler,  og  som 
en  ekstra  Delikatesse  fik  de  ofte  Druer  og  Melon  etc.  De  var  i 
det  hele  taget  ikke  Kostforagtere  og  derfor  meget  nemme  at 
have.     Vand  havde  de  altid,  men  drak  saa  at  sige  intet. 

Parken  laa  lige  ud  til  Alfarvej,  og  der  var  ofte  mange  Til- 
skuere, naar  de  blev  fodrede  eller  jeg  paa  anden  Maade  beskæf- 
tigede mig  med  dem.  Der  var  ofte  livlig  Diskussion  om,  hvad 
det  var  for  Fugle,  og  Italienerne  vilde  absolut  have,  at  det  skulde 
være  »Aquila«.  Naar  jeg  sagde  til  Italienerne,  at  jeg  vilde  give 
Fuglene  Friheden,  naar  jeg  syntes,  de  var  modne  dertil,  blev  de 
helt  vrede;  de  mente  ikke,  man  kunde  give  saadanne  »skadelige 
Rovfugle«  Friheden;  de  vilde  tage  altfor  mange  Smaafugle,  som 


121 


Italienerne  helst  vilde  beholde  for  sig  selv.  Hotelværten,  hvem 
jeg  ellers  stod  mig  særlig  godt  med,  blev  meget  ked  af  at  høre, 
at  han  ikke  kunde  vedblive  med  at  have  dem  i  Haven;  det  var 
saa  god  en  Reklame.  Da  Cortina  ligger  1224  m  o.  H.,  begyndte 
det  at  blive  koldt  om  Natten,  og  den  31.  August  besluttede  jeg 
saa  at  slippe  dem  løs  ude  i  Skoven  i  Nærheden  af  Reden,  hvor 


de  for  tørste  Gang  saa  Dagens  Lys.  En  Del  af  Hotellets  Gæster 
fulgte  saa  interesseret  med  ud  i  Skoven,  og  den  store  Dag 
var  inde. 

Jeg  tog  Frokost  med  i  Rygsækken  for  rigtig  at  kunne  have 
Tid  til  at  observere  dem,  og  Gæsterne  fortrød,  at  de  ikke  havde 
gjort  det  samme,  da  H.  og  L.  ikke  vidste,  at  de  havde  den 
gyldne  Frihed  og  derfor  blev  siddende  hos  os,  efter  at  de  havde 
nydt  deres  Maaltid  fri  for  Kæder  etc.  Jeg  tog  saa  til  Slut  en 
af  Gangen  og  smed  dem  op  i  Luften,  og  Flyvefærdigheden  var 
der  ikke  noget  i  Vejen  med,  da  de  fik  prøvet  det.  L.  gik  til- 
vejrs i  et  Lærketræ  og  opholdt  sig  der  hele  Dagen.  H.  fløj 
ogsaa  op  i  en  Lærk  og  derfra  til  en  Gran,  saa  ned  at  æde  igen 
og  langt  hen  i  et  andet  Træ,  hvor  den  blev  om  Natten.  Det 
morede  mig  at  se  den  Maade,  hvorpaa  H.  kradsede  op  i  den 
første  Kokasse,   den   saa.     En  Musevaage   oppe   i  Luften   fik   de 

straks  Øje  paa,  og  de  fulgte  interesseret  de  skrigende  Musevaager 
i  Luften.  Fra  denne  Dag  førte  jeg  Dagbog  over  deres  Færd, 
hvorfor  jeg  i  det  følgende  vedføjer  Datoen. 

1.  September.  Jeg  kom  Kl.  7  Morgen  ud  til  Stedet,  hvor  jeg 
havde  forladt  Fuglene  Dagen  i  Forvejen.  H.  sad  i  samme  Træ, 
L.  var  nede  paa  Jorden,  men  fløj  lidt  efter  temmelig  højt  op  i 
et  Træ.  Alt  Kød  fra  den  foregaaende  Dag  var  ædt.  Lidt  efter 
kom  H.  ned,  og  jeg  saa  den  meget  optaget  af  noget;  det  viste 
sig,  at  den  havde  fundet  et  Humlebo  i  Jorden.  Først  iagttog 
den  det  meget  nøje,  derefter  begyndte  den  at  bearbejde  det  med 
Kløerne  omtrent  som  Hønsene,  naar  de  skraber  ihærdigt.  Imid- 
lertid kunde  den  ikke  rigtig  komme  til  Bunds  i  det  paa  Grund 
af  Trærødder,  men  det  viste  dens  Evne  til  at  finde  sig  Føden 
selv.  Ved  Hjælp  af  min  medbragte  Mad  fik  jeg  lokket  begge  til 
mig  og  fodret  og  fotograferet  dem.  Derefter  smed  jeg  H.  op  i 
et  Træ,  da  dens  Lyst  til  at  vagabondere  paa  Jorden  var  stor, 
og  jeg  helst  vilde  have  den  i  Nærheden.  Ved  9x/2  Tiden  tog  de 
begge  Solbad  ved  at  sætte  sig  med  Ryggen  til  Solen  og  sprede 
Vingerne  ud,  noget  de  ofte  havde  brugt  i  Hotelhaven  til  stor 
Gene,  naar  de  skulde  fotograferes  en  face.  L.  kradsede  i  Jorden 
forskellige  Steder  og  fløj  saa  op  i  et  Træ  ret  lavt.  Det  var  inter- 
essant at  se,  hvor  de  mange  Grene  i  Træerne  generede  dem, 
naar  de  fløj  eller  vilde  sætte  sig.  Morsomt  var  det  ogsaa  at 
lægge  Mærke  til,  hvor  umuligt  det  var  dem  at  beregne,  hvor  de 
kom  hen,  naar  de  fløj.  Det  var  øjensynligt,  at  L.  et  Par  Gange 
vilde  ned  til  mig  og  Maden,  som  jeg  lokkede  med,  men  den  fløj 
for  langt  og  havnede  oppe  i  et  andet  Træ  for  først  senere  at 
komme  ned.  Kl.  11  gik  jeg  hjem  og  vendte  tilbage  igen  Kl.  12. 
L.  var  fløjet  hen  i  et  andet  Træ  højt  oppe.  H.  saa  jeg  ikke, 
hvorefter  jeg  paany  forlod  mine  Venner  og  kom  igen  Kl.  31/*. 
L.  var  ikke  mere  i  Træet.  Efter  at  jeg  i  et  Kvarter  havde  ledt 
efter  den  og  fløjtet  mit  bestemte  Signal,  som  jeg  havde  vænnet 
dem  til  i  Fangenskabet,  kom  L.  flyvende  lige  ned  til  mig  fra  en 
ganske  anden  Kant,  end  hvor  den  sidst  havde  siddet.  Jeg  gav 
den  lidt  Brød,  Kartofler  og  et  Stykke  Ost,  der  var  til  Rest  fra 
min  Frokost,  og  da  den  endnu  ikke  var  mæt,  rev  den  rask  en 
Rørhat  om  og  aad  af  den,  uden  at  det  dog  rigtig  syntes  at  smage 
den;  med  Hensyn  til  Kosten  var  de  jo  lidt  forvænte.  Efter  endt 
Maaltid  fløj  den  et  temmelig  langt  Stykke  og  satte  sig  i  et  Træ. 
Jeg   gik   en  god  Runde   for   at   se   efter  H.,  men   uden   Resultat. 


123 


Da  jeg  kom  tilbage,  sad  L.  et  andet  Sted,  hvorfra  den  lidt  efter 
fløj  bort,  og  det  gentog  sig  nogle  Gange,  indtil  den  endelig  syn- 
tes at  være  falden  til  Ro  i  et  ret  lavt  Fyrretræ,  hvor  jeg  forlod 
den  Kl.  6. 

2.  September.     Jeg  mødte  i  Skoven  Kl.  8.     Da  jeg  var  kom- 
men lidt  ind  i  Skoven,  opdagede  jeg  H.  siddende  i  et  Træ;  jeg 


kaldte  paa  den,  men  den  syntes  straks  ret  ligeglad;  lidt  efter 
snakkede  den  dog  med  mig,  idet  den  knurrede,  som  de  plejede, 
naar  vi  hilste  paa  hinanden,  og  de  glædede  sig  til  Mad.  Ved  at 
lokke  med  Maden  fik  jeg  den  til  at  komme  ned,  men  den  be- 
tænkte sig  længe,  inden  den  kom  hen  til  mig  og  tog  Føden  af 
min  Haand.  Det  glædede  mig  at  se,  at  den  ikke  var  slet  saa 
dristig  som  før;  thi  jeg  indsaa,  at  Faren  for  dem  ligger  i  deres 
Dristighed  over  for  Mennesker,  som  de  jo  endnu  kun  kender 
fra  den  gode  Side.  Da  der  af  de  italienske  Soldater  er  særlig 
mange  i  Byen  for  Tiden,  og  de  er  slemme  til  at  dræbe  alle  Dyr, 
især  Fugle,  kan  Hvepsevaagernes  Stilling  være  ret  truet.  Med 
Hensyn  til  at  skaffe  sig  Føde  er  jeg  ikke  saa  bange  for  dem, 
det  gaar  nok;  jeg  saa  jo,  hvor  flinke  de  var  til  at  finde  Humle- 
boet etc,  saa  Sulten  skal  nok  lære  dem  det,  de  mangler  i  den 
Retning.  Da  H.  havde  faaet  et  rart  lille  Maaltid,  fløj  den  langt 
bort,  saa  jeg  tabte  den  af  Syne  og  derfor  gik  for  at  lede  efter 
L.    Medens  jeg  gik  og  saa  efter  den,  hørte  jeg  Musevaager  skrige 

og  saa  lidt  efter  5  kredse  i  Luften.  Da  Klokken  var  9V2,  gik 
jeg  hen  til  det  Sted,  hvor  jeg  havde  givet  Fuglene  Friheden, 
hvilket  Sted  jeg  i  Fremtiden  vil  kalde  Fodringssted  I.  Herfra 
var  der  et  langt  Stykke  til  det  Sted,  hvor  jeg  sagde  Farvel  til  L. 
Aftenen  forud.  Her  satte  jeg  mig  saa  til  at  fløjte  efter  den,  og  to 
Minutter  efter  hørte  jeg  Vingesus  i  Luften,  og  den  fløj  lige  ned 
til  mig,  stillede  sig  foran  mig  og  baskede  med  Vingerne  og  fik 
saa  som  Løn  et  godt  Maaltid  Mad.  Da  den  omtrent  var  færdig, 
spejdede  den  ivrigt  op  i  Luften,  og  det  viste  sig,  at  der  fløj  en 
Duehøg  forbi.  Efter  endt  Maaltid  og  et  Hvil  i  Solskinnet  i  det 
grønne  fløj  den  op  i  et  Træ,  og  jeg  gik  ned  for  at  se,  om  jeg  kunde 
finde  H.  igen.  Paa  Vejen  nedad  saa  jeg  den  straks  et  Stykke 
derfra,  hvor  den  havde  sat  sig  efter  Maaltidet.  Den  sad  og  nød 
Tilværelsen  i  et  Træ  lige  ved  en  lille  Lysning  i  Skoven.  Klok- 
ken var  nu  11,  og  jeg  gik  ned  i  en  lille  Alperestaurant  for  at 
indtage  et  Maaltid.  Medens  jeg  sad  der,  drog  en  Musevaage  i 
ret  lav  Højde  hen  over  Hovedet  paa  mig.  Kl.  12  vendte  jeg  til- 
bage for  at  se,  om  H.  endnu  sad  i  samme  Træ,  men  det  gjorde 
den  ikke,  hvilket  jo  tyder  paa,  at  den  allerede  har  faaet  Smag 
paa  den  gyldne  Frihed. 

Fra  Luften  kom  uafladelig  herlige  Musevaageskrig,  som  glæ- 
dede mig  paa  Plejebørnenes  Vegne.  I  Løbet  af  et  Kvarter  af- 
søgte jeg  uden  Resultat  de  nærmeste  Træer  og  gik  hjem.  Kl.  3 
ankom  jeg  igen  til  Stedet,  hvor  jeg  sidst  saa  H.  Jeg  saa  efter 
den  og  fløjtede  uden  Resultat.  Jeg  gik  saa  op  mod  Fodrings- 
stedet  og  fløjtede,  og  L.  kom  mig  i  Møde,  lidt  før  jeg  kom  dertil 
og  fulgte  flyvende  med  derop  til.  Den  knurrede  af  Glæde  og 
nød  igen  et  Maaltid.  Lige  da  den  var  færdig,  blev  den  bange 
for  noget,  fløj  et  godt  Stykke  bort  og  satte  sig  i  et  højt  Træ. 

3.  September.  Kl.  9  kom  jeg  til  Skoven  og  gjorde  Holdt  der, 
hvor  jeg  sidst  saa  H.  Jeg  fløjtede  godt,  men  H.  kom  ikke.  Da 
jeg  vilde  til  at  gaa  op  til  Fodringssted  I,  kom  L.  pludselig  sej- 
lende lige  ned  til  mig.  Jeg  gav  den  lidt  Mad  til  Belønning  og 
gik  derpaa  helt  op  til  Fodringstedet,  fordi  vi  ellers  vilde  staa 
lige  ved  Alfarvej.  Da  jeg  fløjtede  deroppe,  kom  den  V2  Minut 
efter  og  fik  sin  Mad.  Naar  jeg  bruger  Udtrykkene:  »gik  op«  og 
»gik  ned«,  saa  er  det,  fordi  Terrænet  steg  meget  op  mod  Fod- 
ringsstedet,  og  Skoven  i  det  hele  taget  var  meget  kuperet.  Klok- 
ken 5  gik  jeg  derhen,  hvor  jeg  sidst  saa  H.,  og  derfra  en  Tur 
paa  tre  Kvarter  rundt  i  Skoven;  jeg  lod  være  med  at  fløjte  for 

at  se,  hvordan  det  vilde  gaa,  og  endte  ved  Fodringsstedet,  hvor 
jeg  satte  mig,  og  i  samme  Øjeblik  kom  L.  Det  begyndte  imid- 
lertid at  regne;  jeg  gav  ham  derfor  Maden  og  gik  og  overlod 
ham  til  sig  selv.  Paa  Hjemvejen  saa  jeg  igen  efter  H.  og  fløjtede, 
men  uden  Resultat. 

4.  September.     Var  jeg  ikke  derude. 

5.'  September.  Gik  jeg  op  i  Skoven  ved  4-Tiden,  ledte  først 
resultatløst  efter  H.,  gik  ad  en  stor  Omvej  til  Fodringsstedet, 
hvor  jeg  fløjtede,  og  øjeblikkelig  var  L.  der  og  fik  sit  Maaltid. 
Gik  tilbage  og  ledte  efter  H.,  som  ikke  var  at  øjne. 

6.  September.  Var  jeg  i  Skoven  Klokken  10  og  begyndte  ret 
tidligt  at  fløjte  for  eventuelt  at  hidlokke  H.,  som  jeg  jo  ikke  havde 
givet  Mad  i  3  Dage.  Intet  Resultat.  Da  jeg  kom  lidt  længere 
ind  til  en  stor  Lysning,  fløjtede  jeg  stærkt  for  at  hidkalde  L. 
og  se  den  flyve  i  det  aabne  Terræn,  som  jeg  havde  udset  til 
fremtidigt  Fodringssted,  og  som  jeg  vil  kalde  Fodringssted  II. 
Jeg  hørte  saa  dens  Glædesskrig  i  Skoven,  og  lidt  efter  kom  den 
flyvende  ned  til  mig,  men  drejede  i  sidste  Øjeblik  af  og  satte 
sig  i  et  Træ  i  Nærheden.  Lidt  efter  fløj  den  ned  til  mig,  og 
jeg  klappede  den  og  talte  venligt  til  den,  men  den  fløj  straks 
igen.  Derefter  kom  den  atter  ned,  men  forlod  mig  paany.  Tredie 
Gang  blev  den  siddende  lige  tæt  ved  mig,  og  jeg  kastede  et 
Stykke  Kød  hen  til  den,  hvorpaa  den  kom  helt  hen  til  mig  og 
fik  mere.  Det  var  interessant  at  se,  hvor  sky  den  var  blevet 
for  mig;  der  var  en  øjensynlig  Forandring  til  Stede,  som  glæ- 
dede mig,  da  min  Hensigt  jo  var  den,  hurtigst  muligt  at  bringe 
dem  til  at  leve  deres  frie  Liv  i  Overensstemmelse  med  deres 
Natur.  Da  vi  havde  siddet  lidt  sammen,  fik  jeg  pludselig  Øje 
paa  H.  i  et  Træ  i  Nærheden  og  fik  den  hurtigt  lokket  ned  ved 
Hjælp  af  Mad;  den  nød  i  høj  Grad  Maaltidet.  Straks  var  den 
lidt  ængstelig,  men  efterhaanden  gik  det,  og  den  blev  helt  den 
gamle.  De  to  Fugle  lod  til  at  være  ganske  ligegyldige  for  hin- 
anden, hvad  jeg  ogsaa  før  havde  iagttaget;  det  var  mærkeligt  nok, 
da  de  dog  havde  været  sammen  lige  fra  Fødslen.  Jeg  havde  Vand 
med  til  dem  i  Dag,  men  ingen  af  dem  drak;  det  havde  de  kun 
gjort  en  enkelt  Gang,  medens  jeg  har  set  derpaa,  men  deres  Næ- 
ring var  jo  ogsaa  overvejende  vegetarisk.  Derimod  tog  L.  et 
Par  Gange  Bad  i  et  stort  Badekar,  medens  de  var  i  Hotelhaven. 
Efter  Maaltidet  sad  de  lige  ved  Siden  af  hinanden,  og  jeg  gik 
stille  bort  for  at  se  at  faa  dem  til  at  holde  sammen. 

7.  September.  Jeg  gik  op  i  Skoven  Klokken  9  til  Fodrings- 
sted  II.  Da  jeg  havde  fløjtet  nogle  Minutter,  gav  L.  sig  tilkende 
ved  Skrig,  og  noget  efter  fik  jeg  Øje  paa  den  og  begyndte  at 
lokke  den  med  Føden.  Flere  Gange  fløj  den  ned  mod  mig,  men 
bøjede  af  i  sidste  Øjeblik,  og  først  efter  at  have  forsøgt  otte 
Gange  fløj  den  ned  til  mig  og  fik  et  lille  Stykke  Kød,  men  idet 
2  Herrer,  der  havde  ledsaget  mig,  nærmede  sig,  blev  den  bange 
og  fløj.  Jeg  gik  hen  i  Nærheden  af,  hvor  den  satte  sig,  og  fik 
den  igen  ned,  og  den  fik  et  Par  Stykker  Kød  og  tre  smaa  Styk- 
ker Rævebov,  som  jeg  havde  faaet  af  en  Jæger,  der  havde  skudt 
Ræven  Dagen  forud.  Disse  slugte  den  ganske  vist,  men  bag- 
efter syntes  det  ikke  at  smage  den;  den  blev  ved  at  synke  og 
ligesom  smage  efter;  det  har  nok  været  en  ram  Mundfuld.  Da 
jeg  havde  siddet  lidt,  nærmede  mine  Ledsagere  sig  paany,  og  L. 
fløj  straks;  fremmede  vilde  den  altsaa  absolut  holde  sig  paa 
Afstand  fra.  Jeg  lagde  et  Par  Stykker  Kød  og  gik.  H.  mener 
jeg  bestemt,  at  jeg  hørte,  og  det  samme  gjorde  mine  Ledsagere, 
men  vi  saa  den  ikke. 

8.  September.  Var  Klokken  9  i  Skoven  ved  Fodringssted  II, 
hvor  jeg  Dagen  før  forlod  L.  Det  Rævekød,  jeg  havde  efterladt 
i  Græsset,  var  ikke  rørt.  Fodringssted  II  var  beliggende  ved  en 
stor  Lysning  meget  højt  i  Skoven.  Efter  at  have  fløjtet  stærkt 
saa  jeg  langt  borte  en  Musevaage  flyve  over  Trætoppene.  Da  jeg 
vel  havde  tabt  den  af  Syne,  kom  L.  flyvende  lidt  foran  mig  og 
satte  sig  i  et  Træ.  Straks  efter  kom  den  ned  til  mig  og  fik  sin 
Løn;  den  var  meget  sulten.  Dagen  før  havde  den  kun  faaet 
ganske  lidt.  Da  den  nu  straks  kom  ned,  vilde  den  jo  ogsaa 
have  gjort  det,  da  jeg  begyndte  at  fløjte,  men  da  har  den  sikkert 
været  langt  borte;  det  tyder  jo  paa,  at  den  begynder  at  blive 
kry  paa  det.  Jeg  lagde  al  Maden  foran  den  og  gik  et  Stykke 
bort  for  at  se,  hvor  længe  den  vilde  være  om  at  æde.  Da  jeg 
havde  ventet  et  Kvarter,  gik  jeg  tilbage  for  at  snakke  lidt  med 
den,  men  den  vilde  helst  have  Madro;  den  nappede  efter  Hæn- 
derne og  bed  i  mine  Bukser,  hvad  den  aldrig  før  havde  gjort. 
Jeg  gik  atter  et  godt  Stykke  bort;  den  aad  nu  ikke  mere,  men 
fulgte  mig  stadig  med  Øjnene.  Efter  at  have  siddet  saadan  i 
10  Minutter,  begyndte  den  at  æde  igen,  men  lidt  efter  skræppede 
nogle  Skovskader  frygteligt  op  og  gjorde  den  bange,  saa  det 
varede  lidt,  inden  den  tog  fat  paa  Maden  igen.  Et  Par  Gange 
syntes  jeg  at  høre  Knurren  fra  H.  i  Træerne,  men  fik  ikke  Øje 

paa  den.  Da  L.  havde  siddet  en  lille  Time,  kom  H.  pludselig 
flyvende  og  satte  sig  ca.  4  m  fra  den.  Jeg  tror  ikke,  den  saa 
mig,  der  sad  i  Skygge  under  nogle  Træer.  Der  sad  den  i  5 
Minutter,  men  spankede  saa  paa  sin  pudsige  Maner  forsigtig  hen 
for  at  æde  med.  L.  ligesom  dækkede  straks  over  Føden,  men 
lod  dog  H.  tage  fat  med.  H.  var  tilsyneladende  ikke  nær  saa 
sulten,  som  L.  var,  da  den  begyndte,  saa  jeg  haaber,  at  den, 
som  den  ældre,  er  saa  vidt,  at  den  forstaar  at  finde  Føde  selv, 
hvilket  jo  ogsaa  bestyrkes  ved,  at  den  ikke  var  kommet  ned  paa 
et  tidligere  Tidspunkt.  Da  jeg  havde  siddet  og  set  paa  dem  ialt 
1  Time  og  10  Minutter,  gik  jeg  hen  for  at  underholde  mig  lidt 
med  dem.  H.  var  aldeles  ikke  bange,  snarere  tillidsfuld;  den 
havde  dog  mere  Lyst  til  at  passe  sit  Maaltid,  tog  et  Stykke  Kød 
og  gik  lidt  fra  mig  for  at  æde  i  Ro,  og  den  aad  sindigt  og  lang- 
somt uden  at  forsluge  sig.  I  det  hele  taget  er  der  stor  Forskel 
paa  H.s  og  L.s  Temperament;  H.  er  ganske  anderledes  kold- 
blodig og  rolig.  L.  var  efter  at  have  siddet  ved  Maden  l1/-'  Time 
(Kødet  var  meget  senet)  endnu  ikke  mæt,  og  jeg  gik  saa  fra  de 
to  ædende  Fugle. 

9.  September.     Var  jeg  ikke  i  Skoven. 

10.  September.  Gik  jeg  op  til  Fodringssted  II,  hvor  jeg  sidst 
forlod  Fuglene.  Jeg  fløjtede  og  hørte  straks  L.  svare,  og  1  Mi- 
nut efter  kom  den  og  fik  sin  Mad.  Da  den  lige  var  begyndt  at 
æde,  satte  den  sig  pludselig  i  Kampstilling  med  Fjerene  rejst, 
med  udspilede  Vinger  og  aabent  Næb,  og  jeg  saa  da,  at  H.  kom 
flyvende  og  satte  sig  lidt  fra  os ;  lidt  efter  kom  den  hen  og  aad 
med.  Jeg  gik  noget  bort  fra  dem  for  at  lade  dem  æde  i  Ro  og 
saa  dem  lidt  efter  begge  kigge  ivrigt  efter  noget,  som  viste  sig 
at  være  en  Mand,  der  gik  forbi  i  Nærheden.  Jeg  talte  lidt  med 
ham  om  Fuglene  og  bad  ham  gaa  hen  imod  dem  for  at  se, 
hvad  de  vilde  gøre.  Da  han  var  ca.  8  m  fra  dem,  fløj  L.  op, 
og  da  han  kun  var  ca.  4  m  borte,  fløj  H.  op;  saa  bad  jeg  ham 
gaa  lidt  bort  og  gik  selv  hen  til  Maden  og  fløjtede,  og  straks 
kom  H.  og  noget  efter  L.,  som  imidlertid  igen  blev  bange  for 
Manden  og  fløj  op  i  et  Træ.  H.  blev  siddende  at  æde,  og  jeg 
kaldte  noget  efter  L.  ned  igen.  Det  var  tydeligt  at  se,  at  de  var 
bange  for  den  fremmede,  og  denne  lille  Tildragelse  illustrerede 
paa  en  ganske  pudsig  Maade,  hvor  forskelligt  de  to  Fugle  rea- 
gerede over  for  Farer.     En  Gang  spejdede  de  svært  efter  noget, 

og  lidt  efter  kom  en  Spurvehøg  ret  lavt  hen  over  vore  Hoveder. 
Efter  endt  Maaltid   fløj   de  begge  op  i  Træer  tæt  ved  hinanden. 

11.  September.  Klokken  9  var  jeg  i  Skoven  et  Stykke  fra, 
hvor  jeg  i  Gaar  forlod  dem.  Et  Par  Musevaager  kredsede  ret 
lavt  i  Luften.  Nogle  Minutter  efter  at  jeg  var  begyndt  at  fløjte, 
kom  H.  og  satte  sig  paa  Jorden  i  Nærheden.  Lidt  efter  kom 
L.  ogsaa.  L.  kom  først  hen  til  mig  og  lige  derefter  H.  Da  de 
var  i  Gang  med  at  æde,  gik  jeg  hen  under  nogle  Træer  i  Nær- 
heden. Efter  at  H.  i  40  Minutter  og  L.  i  55  Minutter  havde 
gjort  sig  til  Gode  med  Maden  —  jeg  maa  sige,  at  Køkkenjom- 
fruen, maaske  i  Anledning  af  Søndagen,  havde  givet  mig  en 
mægtig  Portion  med  —  var  de  tilfredse,  og  jeg  besluttede  ikke 
at  gaa  op  i  Skoven  til  dem  før  efter  3  Dages  Forløb.  10  Mi- 
nutter efter  at  H.  var  færdig,  fløj  den  bort,  og  15  Minutter  efter 
at  L.  var  færdig,  fløj  den  op  i  et  nærstaaende  Træ,  men  fløj 
efter  mig,  da  jeg  gik  ned  til  et  Vandhul  i  Nærheden,  hvori  jeg 
smed  Resten  af  Maden  for  ikke  at  forvænne  dem.  L.  satte  sig 
i  et  Træ  lige  ved  Vandet  og  snakkede  paa  sin  kendte  knurrende 
Maade  ned  til  mig.  Men  jeg  hørte  Lyd  lidt  nærmere  og  saa  da 
H.  sidde  paa  en  stor  Sten  i  Nærheden  af  Vandet.  Jeg  under- 
holdt mig  lidt  med  den  og  satte  mig  lige  ved  Siden  af  den. 
Straks  efter  fløj  den  ned  til  Vandet  og  drak  nogle  Gange.  Jeg 
troede,  at  den  vilde  bade,  men  det  gjorde  den  ikke.  Pludseligt 
kom  et  Egern  til  Syne  lige  tæt  ved  mig,  og  det  saa  med  sin 
smukke  rødbrune  Farve  nydeligt  ud  i  Solskinnet.  Lige  efter  gik 
et  Par  Musevaager  skrigende  ganske  lavt  hen  over  vore  Hoveder, 
og  en  Sortmejse  var  nede  at  drikke  Vand,  saa  der  manglede 
ikke  Liv  i  Skoven.  Tre  Personer  gik  forbi,  og  især  L.  blev 
meget  urolig  og  var  lige  ved  at  flyve.  Lidt  efter  hørtes  atter 
Musevaagernes  Skrig,  og  jeg  glædede  mig  over,  at  H.  og  L.  havde 
Selskab,  selv  om  det  kun  var  Fætre.  H.  sad  stadig  paa  Jorden 
ikke  langt  fra  Vandet  og  L.  i  Træet  lige  ved,  og  jeg  gik  hjem 
efter  det  morsomme  2  Timers  Besøg  i  den  henrivende  kuperede 
Skov  med  de  store  Lærketræer  og  den  enestaaende  Luft;  Skoven 
ved  Cortina  og  denne  By  med  Omgivelser  er  noget  af  det  dej- 
ligste, man  kan  tænke  sig,  idet  Dolomiterne  viser  sig  til  alle 
Sider,  saa  saare  man  er  ude  af  Skoven,  eller  en  Lysning  aabner 
fri  Udsigt. 

Jeg  havde  ikke  behøvet  at  tage  Beslutningen  om  at  lade 
Fuglene   være   alene  i  tre  Dage,   thi  den  12.  September  blev  jeg 

syg  og  kom  ikke  mere  i  Skoven,  saa  jeg  desværre  mangler  en 
rigtig  Afslutning  paa  Æventyret,  som  jeg  helst  vilde  have  set 
endt  med,  at  Fuglene  ikke  vilde  komme  ned  til  mig.  Men  jeg 
tror  absolut,  at  de  var  i  Stand  til  at  klare  sig,  og  at  de  i  Løbet 
af  de  nærmeste  Dage  vilde  have  betragtet  mig  som  Luft,  selv 
om  de  selvfølgelig  endnu  længe  vilde  kunne  huske  mig.  Men 
jeg  er  helt  sikker  paa,  at  de  var  ret  selvstændige,  hvilket  jo  var 
mit  Maal.  Et  Par  Bekendte  i  Cortina  har  jeg  senere  spurgt, 
om  de  havde  hørt  eller  set  noget  til  mine  to  Venner,  men  det 
havde  de  ikke.  Nu  lever  jeg  i  Haabet  om  en  Gang  før  eller 
senere  gennem  Lederen  af  Institutet  i  Salzburg,  Dr.  Tratz,  at 
høre  fra  mine  Plejebørn  Nr.  899  og  900,  der  var  et  Par  let  om- 
gængelige og  interessante,  morsomme  og  kloge  Fugle  at  leve 
sammen  med.  Jeg  har  ofte  sendt  dem  en  venlig  Tanke,  naar 
jeg  siden  har  været  paa  Ekspedition  i  Naturen,  det  herligste  af  alt. 

HAVØRNEN  (HALIAETUS  ALBICILLAJ  PAA  ISLAND 

EN  TILFØJELSE  AF 

P.  NIELSEN,  Eyrarbakki 

Som  Supplement  til  min  Afhandling  om  Havørnens  Udbre- 
delse paa  Island  (Dansk  ornith.  Foren.  Tidsskr.,  XV,  1921)  kan 
jeg  berette,  at  en  forsinket  Meddelelse  bragte  Oplysning  om  endnu 
2  Par  rugende  Havørne  i  Dala-Syssel.  Ifølge  de  til  mig  opgivne 
Beretninger  ynglede  der  altsaa  5  Par  Havørne  paa  Island  i  1920. 

Ved  en  paa  Regeringens  Foranstaltning  af  Sysselmændene 
i  Sommeren  1921  paa  Tingrejser  foretagen  Optælling  af  rugende 
Ørne  fandtes  foruden  disse  5  Par  endnu  1  Par  ynglende  i  Kjosar- 
og  Gullbringusyssel,  og  1  Par  i  Borgarfjar5arsyssel.  Desuden 
havdes  Formodning  om,  at  2—3  Par  muligvis  ynglede  i  Om- 
egnen af  Siglufjar5arkaupsta5  paa  Nordlandet,  hvor  de  tidligere 
skal  have  ynglet,  men  dette  betvivles  dog  fra  kyndig  Side. 

Med  fuld  Vished  kan  altsaa  fastslaas,  at  mindst  7  Par  Hav- 
ørne har  ynglet  paa  Island  i  1921.  Dette,  skulde  man  jo  synes, 
spaar  godt  for  Ørnens  Fremtid,  eftersom  den  er  fredet  til  1940. 
Men  vedbliver  Giftudlægningen  som  hidtil,  er  jeg  dog  bange  for, 
at  næste  Optælling  vil  give  et  mindre  gunstigt  Resultat. 

OM  LILLE  FLUESNAPPERS  FOREKOMST 

I  DANMARK 

AF 

ANTON  FLØYSTRUP. 

LILLE  FLUESNAPPER  (Muscicapa  parva,  Bechst.)  har  sit 
Hjem  i  Sydøsteuropa  og  tilgrænsende  Dele  af  Asien.  For  Europas 
Vedkommende  er  dens  Forekomst  dog  ikke  indskrænket  til 
det  nævnte  Omraade.  Den  træffes  saaledes  ikke  alene  i  Mellem- 
europa, særlig  mod  Øst,  men  ogsaa  i  Vesteuropa  (Frankrig  og 
England)  og  sporadisk  ogsaa  i  Middelhavslandene.  Endelig  er  den 
observeret  i  Finland,  Sverige  og  Danmark,  men  hidtil  ikke  i 
Norge.  I  alle  disse  Lande  —  uden  for  Sydøsteuropa  —  er  den 
dog  en  mere  eller  mindre  sjælden  Gæst;  men  det  er  almindelig 
antaget,  at  den  ogsaa  paa  disse  Steder  er  hyppigere,  end  man 
faar  Indtryk  af,  fordi  den  fører  en  ret  skjult  Tilværelse  og  der- 
for ikke  er  let  at  opdage.  Foruden  at  være  en  af  vore  mindste 
Fugle  —  ikke  meget  større  end  Gransangeren  —  er  den  nemlig 
uden  stærkt  iøjnefaldende  Farver,  og  dertil  kommer,  at  den  i 
Yngletiden  færdes,  ofte  højt  tilvejrs,  i  Kronerne  af  de  store  Skov- 
træer, af  hvilke  den  særligt  ynder  de  gamle  Bøge.  Kun  Hannens 
flittige  Sang  kan  i  denne  Periode  røbe  dens  Nærværelse;  men 
det  er  de  færreste  Mennesker,  som  kender  denne  Sang,  der  vel 
er  karakteristisk,  men  dog  har  saa  megen  Lighed  med  flere 
andre  Smaafugles  Sang  (Løvsanger,  Broget  Fluesnapper),  at  en 
Forveksling  let  kan  finde  Sted. 

Det  er  derfor  maaske  ikke  saa  besynderligt,  at  der  fra  det 
Tidspunkt,  hvor  Lille  Fluesnapper  saas  første  Gang  her  i  Landet, 
1829,  gik  omtrent  30  Aar,  før  den  atter  blev  iagttaget,  1858,  og 
derfra  atter  gik  godt  20  Aar  til  den  næste  Iagttagelse,  1879. 
Omtrent  10  Aar  senere,  1888,  faldt  Lille  Fluesnapper  første  Gang 
ved  et  af  vore  Fyr  (Obs.  4);  men  derefter  blev  den  ikke  observeret 
oftere  i  det  nittende  Aarhundrede. 

Efter  Aarhundredskiftet  er  den  imidlertid  iagttaget  oftere,  og 
for  at  faa  et  Skøn  over  dens  Forekomst  her  i  Landet  har  jeg 
da  i  nedenstaaende  Oversigt  samlet  i  kronologisk  Orden  de  Til- 

fælde,    som  jeg  har  fundet   hidtil   offentliggjort    i   vor  hjemlige, 
ornithologiske  Litteratur: 

1.  En  ung  Han  fanget  i  Søndermarken  ved  Kjøbenhavn  den 
24.  September  1829  af  Kobberstikker  Walther,  der  skænkede 
den  til  Det  kongelige  Museum,  hvor  den  blev  opbevaret  i 
Spiritus.     (Kjærbølling:  Skandinaviens  Fugle). 

2.  I  Juni  1858  skød  Pastor  Theobald  en  Lille  Fluesnapper  i 
Almindingen  paa  Bornholm.  (Kjærbølling:  Skandinaviens 
Fugle  S.  204,  cfr.  3.  Supplement  til  samme,  S.  46  og  Fischer: 
Nogle  Iagttagelser  over  Bornholms  Fugle  i  Naturhist.  Tids- 
skrift, 3.  R.,  2.  Bd.,  1863,  S.  67.) 

3.  14.  Juni  1879  iagttog  O.  &  H.  Winge  en  Han  i  Skoven  ved 
Liselund  paa  Møen  under  Forhold,  som  gjorde  det  sandsyn- 
ligt, at  den  havde  Rede  der.  (Fuglene  ved  de  danske  Fyr 
i  1888,  ved  H.  Winge)1. 

4.  En  Han  i  Efteraarsdragt,  uden  rød  Strube,  faldt  ved  Anholt 
Fyr  10.  Oktober  1888.     Sammesteds. 

5.  En  Lille  Fluesnapper  i  graa  Dragt,  udstoppet,  med  tilhørende 
Krop  i  Spiritus,  kom  til  Zoologisk  Museum.  Skudt  ved  Ribe 
(M.  Clausen)  den  2.  Oktober  1901.  (Winge:  Fyrberetning 
for  1901). 

6.  Lille  Fluesnapper  set  paa  dens  Gennemrejse  ved  Ribe  i  Maj 
1903.     (Winge:  Fyrberetning  for  1903). 

7.  16.  September  1903  saa  M.  Clausen  en  Lille  Fluesnapper  i 
sin  Have  ved  Ribe.     Sammesteds. 

8.  21.  Oktober  1903  blev,  ifølge  R.  Jul.  Olsen,  en  Lille  Flue- 
snapper skudt  ved  Eskildstrup  paa  Falster.     Sammesteds. 

9.  I  Oktober  1906  saa  M.  Clausen  en  Lille  Fluesnapper  ved 
Ribe.     (Dansk  ornith.  Foren.  Tidsskr.,  1.  Aarg.,  S.  113). 

10.  I  Tidsrummet  5.  Juni  til  18.  Juli  1908  observerede  A.  Christiani 
en  Han  i  Jægersborg  Dyrehave  ved  Kjøbenhavn.  Sammesteds, 
2.  Aarg.,  S.  213;  cfr.  Winge:   Fyrberetning  for  1908. 

11.  I  1909  saa  H.Winge  den  21.  Maj  og  senere  sammesteds 
en  Lille  Fluesnapper  paa  Ynglested  i  Dyrehaven  ved  Kjøben- 
havn.    (Winge:  Fyrberetning  for  1909). 

12.  Den  20.  September  1909  faldt  en  Han  ved  Østre  Flak.  (Winge: 
Fyrberetning  for  1909). 

1  I  det  følgende  kaldes  disse   Beretninger  for  Kortheds  Skyld   blot  Fyrbe- 
retninger. 

13.  Den  6.  Oktober  1915  faldt  en  Han  ved  Horns  Rev.  (Hør- 
ring: Fyrberetning  for  1915). 

14.  Den  10.,  11.  og  12.  Oktober  1918  saas  en  Han  i  Botanisk 
Have  i  Kjøbenhavn.  (Fløystrup:  Dansk  ornith.  Foren. 
Tidsskr.,  14.  Aarg.). 

15.  Den  13.  Oktober  1918  faldt  Lille  Fluesnapper  ved  Læsø 
Trindel.     (Hørring:  Fyrberetning  for  1918). 

16.  Den  13.  Oktober  1918  blev  en  Lille  Fluesnapper  skudt  paa 
Amager.  (Jørgensen:  Dansk  ornith.  Foren.  Tidsskr.,  16.  Aarg.). 

Det  ses  heraf,  at  medens  Lille  Fluesnapper,  som  nævnt,  i 
forrige  Aarhundrede,  fra  1829  at  regne,  kun  var  observeret 
4  Gange,  er  den  alene  i  de  sidste  ca.  20  Aar  iagttaget  ikke 
mindre  end  12  Gange.  Denne  hyppigere  Forekomst  i  disse  Aar 
kunde  maaske  forklares  ved ,  at  der  i  den  samme  Periode  er 
kommet  en  forøget  Interesse  herhjemme  for  Fugleiagttagelser; 
men  det  ligger  ogsaa  nær  at  formode,  at  Forøgelsen  af  obser- 
verede Individer  kunde  være  en  Følge  af,  at  Iagttagelserne  paa 
Fyrene,  der  begyndte  midt  i  Firserne  af  forrige  Aarhundrede, 
er  kommet  til.  Denne  Faktor  er  ganske  vist  ikke  helt  uden 
Betydning  i  denne  Henseende;  men  Hovedgrunden  til  Stigningen 
i  Observationernes  Antal  er  den  dog  ikke,  idet  Lille  Fluesnapper 
—  foruden  som  nævnt  i  1888  —  senere  kun  er  faldet  ved  Fyrene 
3  Gange  (Observation  12,  13,  14),  altsaa  i  alt  kun  i  en  Fjerdedel 
af  de  observerede  Tilfælde.  Ved  de  øvrige  12  Iagttagelser  har 
Observationsmaaden  været  forskellig.  I  et  enkelt  Tilfælde  (Obs.  1) 
angives  Fuglen  at  være  fanget;  4  Gange  er  den  skudt  (Obs.  2, 
5,  8,  16);  medens  den  i  de  resterende  7  Tilfælde  kun  er  bleven 
set,  men  af  saa  kyndige  Folk  og  under  saa  gunstige  Forhold, 
at  der  ikke  kan  herske  Tvivl  om  Iagttagelsens  Paalidelighed. 

Det  har  ved  hver  Observation  som  Regel  kun  drejet  sig  om 
et  enkelt  Individ,  kun  et  Par  Gange  skal  der  have  været  to. 
Der  er  ikke  i  disse  ca.  20  Aar  observeret  Lille  Fluesnapper  hvert 
Aar,  og  i  de  fleste  af  Aarene  er  der  kun  observeret  et  enkelt 
Individ.  Kun  i  1901  saas  2,  i  1903  endog  3,  i  1909  2  og  i  1918 
atter  3,  i  dette  Tilfælde  omtrent  samtidigt  (Obs.  14,  15,  16),  men 
dog  ikke  paa  samme  Sted.  En  med  Aarene  jævnt  tiltagende 
Hyppighed  kan  ikke  konstateres,  og  nogen  større  Indvandring  i 
et  enkelt  Aar  har  heller  ikke  fundet  Sted.  Betegnelsen  faatallig 
i  H.  Winges  Fortegnelse  over  Danmarks  Fugle,  1906,  passer 
saaledes  fremdeles  for  Lille  Fluesnappers  Vedkommende. 

Observationerne  er  langtfra  fordelt  jævnt  over  Landet,  de  er 
begrænset  til  visse  Regioner.  Man  faar  det  bedste  Overblik 
over  den  ejendommelige  Fordeling  ved  at  markere  Observatio- 
nerne paa  et  Danmarkskort.  Man  ser  da  straks,  at  Lille  Flue- 
snapper kun  er  truffet  i  de  alleryderste  Dele  mod  Øst  og  i  de 
alleryderste  mod  Vest  eller  rettere  Sydvest,  medens  den  ikke  er 
observeret  i  hele  den  øvrige  Del  af  Landet.  Af  disse  2  Grupper, 
en  østlig  og  en  vestlig,  omfatter  den  førstnævnte,  den  østlige, 
det  største  Antal  Observationer,  nemlig  11  af  de  16,  altsaa  næsten 
de  tre  Fjerdedele,  medens  den  vestlige  kun  har  5.  Den  østlige, 
der  har  en  stor  Udstrækning,  nemlig  fra  Læsø  til  Bornholm, 
falder  atter  naturligt  i  2  Afdelinger,  en  mere  nordlig,  som  kun 
omfatter  Observationerne  fra  de  3  Kattegatfyr,  Læsø  Trindel, 
Østre  Flak  og  Anholt  (Obs.  15,  12  og  4),  ved  hvilke  det  ude- 
lukkende drejer  sig  om  Fald  af  Lille  Fluesnapper  paa  Efteraars- 
vandringen  (fra  det  nordlige  Jylland?  fra  Sverige?),  og  en  mere 
sydlig  Afdeling,  omfattende  de  8  Iagttagelser  fra  Sjælland  (Obs.  1, 
10,  11,  14,  16),  Møen  (Obs.  3),  Falster  (Obs.  8)  og  Bornholm 
(Obs.  2).  Denne  Gruppe  indbefatter  Individer,  der  baade  er 
truffet  paa  Foraars-  og  Efteraarsvandringen,  samt  Individer,  som 
maa  antages  at  have  ynglet  her.  Af  de  8  Observationer,  som 
denne  Gruppe  omfatter,  skyldes  de  5  alene  Kjøbenhavn  og  Om- 
egn (Obs.  1,  10,  11,  14,  16).  At  der  er  saa  mange  Observationer 
paa  dette  lille  Omraade,  kan  vel  nok  være  en  Følge  af,  at  der 
har  været  flere  opmærksomme  og  kyndige  Iagttagere  end  paa 
andre  Omraader  af  tilsvarende  Udstrækning.  Derimod  skyldes 
de  forholdsvis  talrige  Observationer  —  4  —  fra  Ribeegnen  (Obs.  5, 
6,  7,  9)  alle  en  enkelt  interesseret  Iagttager  (M.  Clausen,  Lu- 
strupdal  ved  Ribe),  og  de  udgør  i  Forbindelse  med  det  Individ, 
som   faldt  ved  Horns  Rev  (Obs.  13),  den  vestlige  Gruppe. 

Alle  de  i  Danmark  observerede  Individer  af  Lille  Fluesnapper 
er  saaledes  truffet  dels  i  Landets  østlige,  dels  i  dets  sydvestlige 
Del,  omtrent  som  i  Sverige,  hvor  den  ogsaa  kun  er  iagttaget 
i  dette  Lands  sydlige  og  østlige  Provinser. 

De  4  Fyriagttagelser  (Obs.  4,  12,  13,  15)  har  alle  fundet  Sted 
under  Efteraarsvandringen,  i  Overensstemmelse  med  den  for- 
længst gjorte  Erfaring,  som  ogsaa  er  let  forstaaelig,  at  de  om 
Foraaret  senest  ankommende  Smaafugle,  de,  der  kommer  efter 
de  lyse  Nætters  Indtræden,  ikke  eller  kun  sjældent  falder  ved 
Fyrene.     I  det  Hele  taget  er  Flertallet  af  de  her  meddelte  lagt- 

tageiser  —  ikke  alene  Fyriagttagelserne  —  gjort  om  Efteraaret. 
Af  de  16  Observationer  falder  saaledes  alene  de  11  paa  denne 
Aarstid,  de  færreste  i  September  (Obs.  1,  7,  12),  tidligst  16.  Septbr., 
de  fleste  —  ialt  8  —  i  Oktober  (Obs.  4,  5,  8,  9,  13,  14,  15,  16), 
senest  den  21.  Oktbr.  (Obs.  8),  saaledes  at  Lille  Fluesnappers  Af- 
rejse her  fra  Landet  foregaar  temmelig  sent,  hvilket  stemmer 
med  Erfaringerne  fra  England,  Helgoland  og  til  Dels  Sverige. 

Skønt  dens  Rede  ikke  vides  at  være  fundet  her  til  Lands, 
maa  Lille  Fluesnapper  antages  at  have  ynglet  her  flere  Gange. 
Det  er  saaledes  sandsynligt,  at  den  ynglede  i  Jylland  (ved  Ribe?) 
i  1903  (Obs.  6),  hvor  den  var  iagttaget  baade  paa  Foraars-  og 
paa  Efteraarsvandringen,  ligesom  at  den  havde  Rede  paa  Møen 
i  1879  (Obs.  3);  men  det  kan  betragtes  som  saa  godt  som  sikkert, 
at  den  ynglede  i  Jægersborg  Dyrehave,  baade  i  1908,  hvor  en 
syngende  Han  blev  iagttaget  i  6  Uger  paa  et  begrænset  Omraade 
(Obs.  10),  og  i  1909,  hvor  den  saas  paa  samme  Sted  den  21.  Maj 
og  senere  (Obs.  11). 

De  her  meddelte  Tilfælde  er  jo  ikke  særdeles  mange,  kun  16 
i  henved  hundrede  Aar;  men  naar  man  betænker,  at  75  °/o  af 
Iagttagelserne  falder  inden  for  de  sidste  20  Aar,  er  der  forment- 
lig Grund  til  at  antage,  at  Lille  Fluesnapper  heller  ikke  her  til 
Lands  er  saa  sjælden,  som  man  efter  de  tidligere  Erfaringer 
skulde  tro. 


136 


ANMELDELSER. 

A.BERTELSEN:  FUGLENE  I  UMÅNAQ  DISTRIKT. 

(Særtryk  af  Meddelelser  om  Grønland  LXII.,   København  1921.) 

Saa  længe  Grønland  har  været  koloniseret,  har  Studiet  af  Fugle- 
livet haft  ivrige  Dyrkere  blandt  de  Danske,  som  har  boet  eller  rejst 
der  oppe,  og  der  er  vel  næppe  nogen  anden  Dyreklasse,  om  hvis 
Udbredelse  og  Forekomst  i  Grønland  man  ved  saa  god  Besked.  Nu 
er  det  jo  slet  ikke  saaledes,  at  Grønlands  Fugleverden  i  og  for  sig 
er  meget  righoldig;  Arterne  er  faa,  selv  om  nogle  af  dem  findes  i 
stort  Tal,  og  ligefrem  fristende  for  en  Ornitholog  synes  Nordgrøn- 
land ikke  at  være  om  Vinteren,  naar  Havet  er  tillagt,  og  de  eneste 
Fugle,  der  træfTes  paa  Landjorden,  er  Ravne  og  Ryper. 

Bertelsens  Afhandling  beskriver  Fuglelivet  i  Umånaq  Distrikt,  der 
ligger  mellem  70  og  72°  n.  Br.,  et  Bjergland,  indskaaret  af  Fjorde, 
med  et  Klima,  der  egentlig  ikke  minder  om  Rivieraens,  idet  Aarets 
Middeltemperatur  er  -5-  6°  og  Antallet  af  Frostdage  ca.  275.  Om  Vin- 
teren ses  Solen  ikke  i  65  Døgn;  til  Gengæld  lyser  Midnatssolen  i 
73  Døgn.  I  denne  ugæstfri  Landsstrækning  er  truffet  57  Fuglearter, 
hvoraf  21  er  almindelig  ynglende,  medens  23  mest  er  tilfældige  Gæster. 

Ved  Omtalen  af  de  enkelte  Arter  anføres,  foruden  det  danske  og 
det  systematiske,  tillige  det  grønlandske  Navn  med  en  velkommen  Over- 
sættelse. For  Ynglefuglenes  Vedkommende  er  der  afsat  nøje  An- 
givelser af  Ynglepladserne  paa  et  Bogen  ledsagende,  større  Kort;  des- 
uden viser  talrige,  mindre  Kort  Ynglepladserne  for  den  enkelte  Art; 
fremdeles  er  i  en  Liste  angivet  Navnet  paa  Ynglepladserne  og  Tallet 
af  de  paa  hvert  Sted  jmglende  Arter,  noget  som  næppe  nogensinde 
før  er  sket  i  en  saadan  Udstrækning  hverken  i  Grønland  eller  andet 
Steds;  dette  bet\der  en  overordentlig  Lettelse  for  alle  kommende 
Ornithologer,  som  vil  studere  Fuglelivet  i   det  samme   Distrikt. 

Der  er  altsaa  herigennem  givet  en  fuldstændig  oraend  selvfølgelig 
skønsmæssig  Optælling  af,  hvor  mange  Ynglefugle  der  i  det  hele  findes 
i  Distriktet;  man  faar  at  vide,  at  der  3mgler  ca.  50,000  Par  Stormfugle 
og  150,000  Par  Rider  (Tretaaet  Maage),  hvoraf  de  100,000  paa  et 
enkelt  Fjeld,  medens  Lomviens  Tal  gaar  op  over  500,000  Par,  hvoraf 
den  halve  Million  yngler  paa  et  Sted.  Sagdleqøen,  en  Yngleplads  om- 
talt for  over  hundrede  Aar  siden;  Beskrivelsen  af  dette  Fuglefjeld 
er  højst  fornøjelig. 

Der  er  mange  interessante  Enkeltheder  at  læse  om  i  Bertelsens 
Afhandling;  han  behandler  Spørgsmaalet  om,  hvorvidt  Graamaage 
og  Hvid  vinget  Maage  er  den  samme  eller  to  forskellige  Arter,  og 
kommer,  omend  med  forsigtig  Udtryksmaade,  til  det  Resultat,  at  de 
er  artsforskellige  ,  men  ikke  har  noget  konstant  Skelnemærke  ud 
over  Størrelsen,  særlig  Næblængden.  Maalene,  der  viser,  at  den 
mindste  Graamaagehun  har  større  —  ganske  vist  kun  lidt  større  — 
Næb  end  den  største  Han  af  Hvidvinget  Maage,  ser  bestikkende  ud; 

man  kunde  ønske,  at  der  havde  været  flere  af  dem.  Mon  der  i  den 
ivrige  Fugleverden  findes  noget  tilsvarende,  at  to  Arter,  der  lever 
samme  Sted,  ligner  hinanden  i  alle  Henseender,  i  Ydre  og  i  alle 
Dragter,  endog  i  Levevis,  men  kun  er  adskilt  i  Størrelse? 

Bedrøveligt  er  det  at  erfare,  at  der  nu  ogsaa  kan  tales  om  en 
mulig  Forsvinden  af  ynglende  Arter  i  Grønland,  at  Skarven  skulde 
være  truet,  og  at  Lunden  maaske  kan  følge  efter;  naar  der  antydes, 
at  Ederfuglen  mulig  vil  blive  Nr.  3,  bidrager  dette  unægtelig  til  at 
forstaa,  hvorledes  Fugle,  der,  som  Vandreduen,  har  eksisteret  i  uhyre 
Masser,  har  kunnet  gaa  fuldstændig  til  Grunde;  for  30  Aar  siden 
vilde  en  saadan  Tanke,  som  at  Ederfuglen  skulde  blive  udryddet  i 
Grønland,  have  været  umulig,  selv  om  man  nok  vidste,  at  dens  Tal 
var  aftaget. 

Hvidsiskenen,  et  Navn  Forfatteren  bruger  under  Billedet  men 
ikke  i  Teksten,  regner  han  for  en  Race  af  Graasiskenen;  den  er  dog 
vist  en  rigtig  god  Art  og  skiller  sig  baade  i  Udseende  og  Levevis 
meget  stærkt  ud  fra  den  i  Sydgrønland  almindelige  Form  af  Graa- 
siskenen; man  tænke  blot  paa,  at  de  sydgrønlandske  Graasiskener 
alle  forsvinder  om  Vinteren,  medens  i  hvert  Tilfælde  et  stort  Antal 
Hvidsiskener  overvintrer  i  Nordgrønland;  nyere  systematiske  For- 
fattere som  Reichenow  og  Hartert  regner  ogsaa  Hvidsisken  og 
Graasisken  som  artsforskellige. 

Af  Forfatterens  Optegnelser  fremgaar  det,  at  Trækfuglene  besyn- 
derligt nok  ikke  kommer  saa  meget  senere  til  Nordgrønland  end  til 
Sydgrønland,  og  at  Yngletiderne  i  de  to  Landsdele  ikke  synes  at 
afvige  meget,  ja  endda  at  være  fuldt  saa  tidlige  i  Nordgrønland  som 
længere  Syd  paa.  Hvidsisken  og  Snespurv  yngler  først  i  Juni,  og 
af  Ravn  har  Forfatteren  faaet  Æg  den  8.  April,  paa  en  Dag,  hvor 
Temperaturen  var  ~  22°,  et  Standpunkt,  den  holdt  sig  paa  Maa- 
neden  ud. 

De,  der  blot  kender  noget  til  Fugle  og  særlig  lidt  til  Grønlands, 
vil  have  Glæde  af  mange  Enkeltheder  i  Afhandlingen;  de  overordentlig 
smukke  Fotografier,  der  i  saa  rigelig  Mængde  ledsager  Teksten,  vil 
gøre,  at  andre  end  Ornithologer  vil  kunne  have  Fornøjelse  af  den. 
Der  er  Billeder,  hvor  det  landskabelige  spiller  Hovedrollen,  og  andre, 
hvor  Fuglene  er  det  overvejende;  en  stor  Del  af  Billederne  er  Hel- 
sidesbilleder,  bl.  a.  visende  Fuglenes  Ynglen  paa  Fuglefjeld;  Repro- 
duktionen af  Billederne  er  fortræffelig. 

O.  Helms. 


C.A.RASMUSSEN:   DANSKE  FUGLE.    ET    HALVT   HUNDREDE  BILLEDER 

AF  DANSKE  FUGLE  FOTOGRAFERET  I  NATUREN. 

G.  B.  N.  F.,    KØBENHAVN  1923. 

Lærer  C.  A.  Rasmussen  i  Faaborg  har  udsendt  en  nydelig,  lille 
Bog  med  Fotografier  af  forskellige  Fugle.  Forbilledet  for  Bogen  har 
været  de  bekendte,  engelske  Smaabøger  »Gowans's  Nature  Books«,  og 

saavel  Format  som  Udstyr  er  meget  tilsvarende.  Der  er  Billeder  af 
følgende  Arter:  Vibe,  Rødben,  Ryle,  Dobbelt  Bekkasin,  Præstekrave, 
Engpiber,  Bynkefugl,  Lærke,  Spætmejse,  Svane,  Tornirisk,  Gærde- 
sanger og  Stær.  Fotografierne  er  udmærkede  og  Reproduktionen  er, 
særlig  naar  Hensyn  tages  til  Bogens  billige  Pris,  gennemgaaende 
upaaklagelig.  Billederne  vidner  om,  at  Forfatteren  er  i  Besiddelse 
af  stor  teknisk  Færdighed  og  af  den  Taalmodighed,  der  er  nødven- 
dig for  at  fremskaffe  saadanne  Fuglefotografier.  Den  foreliggende 
Række  Billeder  af  Vibe  afgiver  saaledes  et  smukt  Bevis  i  saa  Hen- 
seende. Bag  i  Bogen  findes  en  kortfattet  Tekst,  der  paa  en  for- 
nøjelig Maade  beretter  lidt  om   de  forskellige  Arters  Levevis. 

Den  tiltalende,  lille  Bog  kan  varmt  anbefales  enhver  Naturven, 
og  man  maa  ønske  den  størst  mulig  Udbredelse,  saaledes  at  den 
snart  kan  blive  efterfulgt  af  andre  Bøger  af  lignende  Art.  Forfatte- 
rens Dygtighed  som  Fotograf  og  Erfarenhed  som  Ornitholog  bevirker, 
at  en  Fortsættelse  maa  imødeses  med  Interesse. 

P.  Jespersen. 

A.  KLØCKER:  DANSK  ORNITHOLOGISK  EXKURSIONSFAUNA. 
KBHVN.  1923,  G.  E.  C.  GADS  FORLAG. 

Det  foreliggende,  lille  Hæfte,  der  ikke  er  noget  originalt  Arbejde, 
indeholder  i  Nøgleform  en  Bestemmelsesliste  over  de  danske  Fugle, 
med  Undtagelse  af  enkelte  meget  sjældent  optrædende  Arter;  des- 
uden giver  det  ved  de  enkelte  Arter  korte  Beskrivelser  af  de  karak- 
teristiske Dragter,  men  samtidig  desværre  ingensomhelst  Oplysning 
om  vedkommende  Fugls  Forekomst  og  Hyppighed.  Det  synes  nær- 
mest beregnet  som  Vejledning  for  de  første  Begyndere  og  kan,  som 
Følge  af  vor  hjemlige  Litteraturs  Mangelfuldhed  paa  dette  Punkt, 
sikkert  ogsaa  i  saa  Henseende  være  til  adskillig  Nytte.  For  videre- 
komne, der  navnlig  ønsker  nærmere  Oplysning  om  de  forskellige 
Dragter  og  Racer,  frembyder  det  derimod  næppe  synderligt  af  In- 
teresse. 

R.  H.  Stamm. 


FORENINGSMEDDELELSER. 

MØDER. 

I  Tidsrummet  Januar— April  1923  samledes  Foreningens  Med- 
lemmer 5  Gange;  de  egentlige  Møder  afholdtes  i  Universitetets  zoo- 
logiske Studiesamling,  Nørregade  10,  der,  ligesom  tidligere  Aar,  ved 
Professor,  Dr.  Ad.  S.  Jensens  Velvilje,  var  stillet  til  Foreningens 
Raadighed. 

Søndag  den  7.  Januar  fremviste  Museumsamanuensis,  Magister 
R.  Hørring  i  Zoologisk  Museum  den  nyordnede  danske  Fuglesamling. 

Med  stor  Interesse  besaa  Foreningens  Medlemmer  Zoologisk  Mu- 
seums Udstillingssamling  af  danske  Fugle  efter  den  nylig  fuldendte 
Revision  og  Omordning,  og  der  var  sikkert  almindelig  Enighed  om, 
at  det  meget  betydelige  Arbejde,  der  af  Foreviseren  var  nedlgat  i 
denne  Sag,  havde  bragt  et  lige  saa  smukt  som  i  videnskabelig  Hen- 
seende tilfredsstillende  Resultat.  Forholdene  var  jo  unægtelig  ogsaa 
tidligere  langtfra  tilfredsstillende;  ofte  og  med  Rette  havde  der,  bl.  a. 
ogsaa  her  i  Foreningen,  været  klaget  over,  at  denne  Samling  stod 
paa  et  særdeles  uheldigt  og  mørkt  Sted,  hvor  den  kun  var  til  ringe 
Glæde  og  Nytte  for  de  Besøgende;  lige  siden  Museets  Indflytning  i 
Bygningen  i  Krystalgade  havde  nemlig  den  danske  Fuglesamling  haft 
sin  Plads  paa  første  Sal  i  Galleriet  ind  mod  Hallen,  og  navnlig  paa 
mørke  Dage  kunde  her  være  saa  skummelt,  at  de  Studerende  kun 
ved  Hjælp  af  Lommelamper  kunde  benytte  Samlingen.  Den  syste- 
matiske Fuglesamling  havde  derimod  Plads  i  6  store,  lyse  Værelser 
ud  mod  Gaden,  og  skønt  det  ikke  kunde  nægtes,  at  ogsaa  denne 
Samling  med  sine  mange  exotiske  og  smukke  Former  kunde  gøre 
Fordring  paa  gode  Lokaler,  blev  det  dog  efterhaanden  Museets  Be- 
styrelse klart,  at  vore  egne  Fugle  burde  have  Fortrinsretten,  og  at 
en  Omordning  burde  finde  Sted,  selv  om  denne  maatte  blive  baade 
langvarig  og  bekostelig. 

Til  Brug  for  den  danske  Samling  blev  da  udvalgt  2  store,  lyse 
Lokaler  ud  mod  Gaden;  disses  Skabsplads,  maalt  i  løbende  Meter, 
var  op  mod  en  Femtedel  større  end  Galleriets.  Man  gik  da  igang 
med  de  vidtløftige  Omflytninger,  der  paa  Grund  af  den  herskende 
Pladsmangel  blev  et  sandt  Puslespil,  særlig  da  man  for  Publikums 
Skyld  søgte  at  afspærre  saa  faa  Lokaler  ad  Gangen  som  muligt; 
trods  forceret  Arbejde  kunde  det  hele  Foretagende  ikke  gennemføres 
paa  mindre  end  et  Aar. 

Selve  Samlingen  maatte  reduceres  meget,  idet  altfor  mange  Indi- 
vider af  samme  Art  gennem  Tiderne  var  opstillede,  hvorved  Fuglene 
var  kommet  til  at  staa  meget  sammenpakket  i  Skabene;  navnlig  var 
altfor  mange  »sjeldne«  Fugle  opstillede,  hvorved  Publikum  let  kunde 
faa  et  forkert  Indtryk  af  den  danske  Fuglefauna;  naar  der  saaledes 
stod  24  Steppehøns  opstillet,  blev  dette  Tal  reduceret  til  5  o.  s.  v. 
Tillige  fjernedes  alle  Monstrositeter,  saaledes  de  mange  mere  eller 
mindre  hvidfødte  Fugle  (Albinoer).  Man  tilstræbte,  saa  vidt  Pladsen 
kunde  række,  at  opstille  Eksemplarer  af  Fugle  i  alle  de  vigtigste 
Dragter,  bl.  a.  Hanner  og  Hunner,  Sommer-  og  Vinterdragter  samt 
Ungfugle  og  Dununger.  Hvert  enkelt  Stykke  blev  grundigt  efterset 
og  vasket  i  Benzin,  hvorved  bl.  a.  de  hvide  Fugle,  Maager  o.  1.,  atter 
helt  genvandt  deres  oprindelige  Skønhed;  mange  friske  Fugle  blev 
endvidere  udstoppede  til  Udfyldning  af  Lakuner  i  Samlingen.  Endelig 
blev  alle  Præparaterne  ometiketteret  og  forsynet  med  danske  Navne 
og  ensartede  systematiske  Benævnelser,  alle  i  Overensstemmelse  med 
Winges    Fugleliste  i  dette   Tidsskrifts   1ste  Bind;    for    Begyndere    var 

det  nemlig  ofte  forvirrende,  at  Individer  af  samme  Art  i  de  skif- 
tende Tider  i  Samlingens  hundredaarige  Tilværelse  var  mærkede 
med  mange  forskellige  Navne. 

Som  Samlingen  nu  fremtræder,  let  overskuelig  i  sine  hvidlake- 
rede  Skabe,  vil  den  formentlig  i  en  Række  Aar  kunne  gøre  god 
Fyldest  som  en  smuk  og  righoldig  Oversigts-  og  Studiesamling  for 
danske  Ornithologer,  og  man  maa  inderlig  ønske,  at  den  maa  blive 
brugt  i  saa  stort  Omfang  som  muligt  og  derved  hjælpe  til  Udbre- 
delsen af  Kundskaben  om  de  danske  Fugle. 

Lørdag  den  2  0.  Januar  gav  Overlæge  O.  Helm  s  sin  i  dette 
Bind  trykte  Meddelelse  »Nogle  ornithologiske  Oplevelser  fra  de  se- 
nere Aar«. 

Lørdag  den  17.  Februar  holdt  Stationsforstander  R.  Jul. 
Olsen  et  Foredrag  om  Gøgen. 

Lørdag  den  17.  Marts  holdt  Stationsforstander  R.  Jul.  Olsen 
et  Foredrag  om  de  danske  Spætter. 

Lørdag  den  21.  April  holdt  Læge  Th.  N.  Krabbe  et  Fore- 
drag om  nogle  udvalgte  grønlandske  Fuglearter  (Tretaaet  Maage, 
Almindelig  Kjove,  Havørn,  Ravn  og  Snespurv),  idet  han  særligt  skil- 
drede deres  biologiske  Forhold. 


GENERALFORSAMLING  1923. 

Lørdag  den  2  0.  Oktober  afholdtes  Foreningens  Generalfor- 
samling i  Zoologisk  Studiesamling,  hvor  godt  en  Snes  Medlemmer 
var  mødt. 

Til  Dirigent  valgtes  Fuldmægtig  J.  Spåth.  Formanden,  Veksel- 
lerer  E.  Lehn  Schiøler  aflagde  Beretning  om  Foreningens  Virk- 
somhed i  det  forløbne  Aar.  Som  særlig  interessant  bør  fremhæves,  at 
Foreningen  har  faaet  dannet  sit  eget  Bibliotek.  Dette  bestaar  for 
det  første  af  forskellige,  store  og  kostbare  Værker,  som  Foreningen 
har  modtaget  fra  sine  Bytteforbindelser  eller  som  Gave  fra  Forfat- 
teren eller  Forlæggeren ;  dernæst  har  de  forbedrede  økonomiske 
Forhold  muliggjort  Anskaffelsen  af  en  Række  værdifulde  Bøger,  der 
tilfældigt  kunde  købes  til  meget  billig  Pris;  endelig  har  Foreningen 
haft  den  Glæde  at  faa  overdraget,  som  et  varigt  Minde  om  den  nys 
afdøde,  lovende  unge  Ornitholog,  Forstkandidat  H.  Weis,  dennes 
ornithologiske  Bogsamling.  Der  vil  senere  i  Tidsskriftet  komme  en 
Katalog  over  Bøgerne  samt  en  Meddelelse  om  de  nærmere  Betingel- 
ser for  Udlaan. 

Formanden  fremlagde  derefter  det  nedenfor  gengivne  reviderede 
Regnskab,  for  hvilket  der  gaves  Decharge.  Endvidere  oplæstes  Regn- 
skabet   for    Foreningens    Rejse-  og    Studiefond,    der  udviste   en  Sum 

paa  944  Kr.  Der  var  ikke  i  Løbet  af  det  sidste  Aar  indsendt  An- 
modninger om  Understøttelse.  Formanden  fremlagde  derefter  det 
ligeledes  nedenfor  gengivne  Regnskab  for  Fredningen  af  Øen  Jord- 
sand og  konstaterede  med  Tilfredshed,  at  Foreningens  Medlemmer 
betaler  over  en  Tredjedel  af  de  Udgifter,  der  er  forbundet  hermed. 
Stationsforstander  R.  Jul.  Olsen  gav  i  Anledning  af  Regnskabet 
nogle  Oplysninger  om  en  Udbedring  af  Opsynsmandens  Hus,  der 
var  foretaget  i  det  forløbne  Aar. 

De  tre  Bestyrelsesmedlemmer  Læge  Th.  N.  Krabbe,  Stations- 
forstander R.  Jul.  Olsen  og  Docent  R.  H.  Stamm,  der  efter  Tur 
skulde  afgaa,  blev  alle  genvalgt.1 

Under  det  sidste  Punkt  paa  Dagsordenen  »Eventuelt«  gav  Stations- 
forstander R.  Jul.  Olsen,  der  sidst  i  Maj  Maaned  havde  besøgt 
Jordsand,  en  Række  Meddelelser  om  Fredningen.  Det  foreløbige 
Resultat  var  meget  glædeligt,  idet  Fuglebestanden  var  blevet  stærkt 
forøget.  Der  var  blandt  andet  nu  en  anselig  Koloni  af  Splitterne, 
og  Strandskaden  optraadte  i  meget  stor  Mængde  i  Forhold  til  Øens 
ringe  Areal.  Hættemaagen  havde  i  mindre  Antal  slaaet  sig  ned  paa 
Øen,  hvad  der  dog  maaske  burde  betragtes  som  et  mindre  glædeligt 
Resultat,  da  det  jo  er  velkendt,  at  denne  Fugl  ofte  fordriver  andre 
Fuglearter  fra  Ynglepladserne.  Direktør  A.  L.  Manniche  fremhævede 
Nødvendigheden  af  at  indsamle  Æg  af  Hættemaagen,  for  at  denne 
ikke  skulde  brede  sig  paa  de  andre  Fugles  Bekostning.  Læge  Th.  N. 
Krabbe  gjorde  i  den  Anledning  opmærksom  paa,  at  man  ved  en 
eventuel  Ægindsamling  fraveg  Princippet  i  Naturfredning.  Der  ud- 
spandt sig  om  dette  Punkt  en  længere  Diskussion,  der  resulterede  i, 
at  man  foreløbig  vilde  afvente  Begivenhedernes  Gang  for  at  se,  hvor- 
ledes Forholdene  vilde  udvikle  sig.  I  Diskussionen  deltog  Læge 
Krabbe,  Direktør  Manniche,  Stationsforstander  Olsen,  Veksel- 
lerer  Schiøler  og  Docent  Stamm. 

Generalforsamlingen  sluttet. 


FUGLEFRISTEDET  »JORDSAND«.     2.  BERETNING,  SOMMEREN  1923. 

I  det  forløbne  Aar  er  Jordsand  kommet  i  dansk  Eje,  idet  Øen  af 
Købmand  Wasmuth  i  Hamborg  er  solgt  til  en  i  Brodsbøl  bosid- 
dende, dansk  Undersaat  Jens  Winther  Jensen.  Forinden  dette 
Salg  kom  istand,  havde  Hr.  Wasmuth  atter  tilbudt  Øen  for  3000  Kr. 
til  Dansk  ornithologisk  Forening;  da  denne  savnede  de  fornødne 
Midler  og  en  Forespørgsel  i  Justitsministeriet  om,  hvorvidt  der  kunde 
være  Mulighed  for,  at  Staten  vilde  ofre  det  omhandlede  Beløb,  blev 
besvaret  med,  at  der  under  den  foreliggende  finansielle  Situation 
ingen  som  helst  Udsigt  var  til,  at  Staten  vilde  købe  Øen,  og  der  til- 
føjedes, at  Fredningen  ved  eventuelt  Ejerskifte  jo  alligevel  blev  staaende 


1  Ifølge  den  paa  forrige  Generalforsamling  givne  Bemyndigelse  havde  Be- 
styrelsen i  det  forløbne  Aar  suppleret  sig  med  Magister  P.  Jespersen  som 
Sekretær. 

ved  Magt,  takkede  man  Hr.  Wasmuth,  men  beklagede  ikke  at  kunne 
modtage  hans  Tilbud. 

I  Brev  af  19.  April  underrettede  ovennævnte  J.  W.  Jensen  her- 
efter Foreningen  om,  at  han  havde  købt  Øen,  og  at  han  kun  mod 
et  passende  Vederlag  kunde  tillade,  at  Fredningen  fortsattes;  herom 
sattes  Justitsministeriet  i  Kundskab  med  det  Resultat,  at  Hr.  Jensen 
gennem  den  stedlige  Øvrighed  blev  underrettet  om,  »at  de  skiftende 
Ejere  af  Øen  er  pligtige  til  at  respektere  den  iværksatte  Fredning, 
og  at  enhver  Overtrædelse,  i  Henhold  til  §  26  i  Lov  om  Naturfred- 
ning, straffes  med   Bøder  fra   10  til   10,000   Kr.« 

Da  der  som  sidste  Aar  atter  var  bevilliget  600  Kr.  af  Stat  og  Amt 
til  Øens  Bevogtning,  tog  denne  sin  Begyndelse  allerede  den  9.  Maj 
ved   samme  Opsynsmand  som  ifjor. 

Da  Hytten  efter  Opsynsmandens  Indberetning  trængte  til  en  snar- 
lig og  grundig  Istandsættelse,  idet  Pælene,  hvorpaa  den  stod,  var 
stærkt  frønnede,  rejste  jeg  den  11.  Maj  til  Hjerpsted  for  derfra  at 
tage  over  til  Jordsand  og  se  paa  Forholdene.  Ved  min  Ankomst  til 
Hjerpsted  om  Morgenen  den  12.  var  Vejret  imidlertid  blevet  saa 
stormende,  at  Overfarten  til  Jordsand  blev  erklæret  utilraadelig,  og 
da  Vejret  den  13.  ikke  væsentligt  havde  bedret  sig,  og  min  Tid  ikke 
tillod  mig  at  blive  længere  og  vente  paa  roligere  Vejr,  maatte  jeg 
opsætte  Besigtigelsen  til  senere. 

Den  22.  Maj  meddelte  Ops\msmanden  i  Brev,  at  han  ved  sin 
Ankomst  til  Øen  den  9.  Maj  havde  forefundet  9  Æg  af  Strandskade 
(Hæmatopus  ostreologus),  og  at  Ternerne  nu  begyndte  at  indfinde  sig. 
Den  20.  havde  han  talt  35  Strandskadeæg,  11  Æg  af  »de  store 
Terner«  og  160  Æg  af  »Havterner«,  hvormed  er  betegnet  baade 
Sterna  macrnra  og  Sterna  hirundo ;  desuden  4  Præstekravereder  med 
10  Æg  og  2  Rødbenreder  med  6  Æg.  Af  »de  store  Terner«,  som 
under  mit  Besøg  viste  sig  at  være  Hættemaager  (Lams  ridibnndus), 
skrev  han,  »var  der  ifjor  2  Reder,  men  iaar  er  der  5;  de  er  alle 
lige  ved  hverandre«. 

Den  5.  Juni  besøgte  jeg  Jordsand  pr.  Baad  fra  Munkmarsk  paa 
Sylt.  Vejret  var  ikke  det  bedste;  en  kraftig  Vestenvind  med  Byger 
satte  Havet  i  stærk  Bevægelse  ind  gennem  Listerdybet,  men  gav  ogsaa 
Sejlbaaden  god  Fart,  saa  at  vi  efter  IV2  Times  Sejlads  naaede  Sand- 
flakket ved  Jordsand  Kl.  9  Fm.  En  vældig  Flok  Ederfugle  (Soma- 
teria  mollissima),  der  talte  mange  Hundrede  Individer  samt  nogle 
» Ruiter«,  Knortegæs  (Anser  lorquatus)  laa  ved  Øens  Nordostside  og 
lettede,  da  Baaden  lagde  sig  for  Anker  ved  Flakket.  Jeg  begyndte 
den  lange  Vadetur  ind  til  Øen,  og  kort  efter,  at  jeg  havde  forladt 
Baaden,  bemærkede  jeg,  at  Opsynsmanden  kom  mig  imøde.  Omtrent 
halvvejs  mellem  Baaden  og  Strandbredden  mødtes  vi,  og  Opsyns- 
manden, der  ikke  kendte  mig,  gjorde  mig  bekendt  med,  at  Landgang 
var  forbudt.  Efter  at  have  legitimeret  mig  fulgtes  vi  ad  ind  til 
Strandbredden,  men  forinden  vi  naaede  den,  forlod  Fuglene  deres 
Reder    og    hvirvlede  i   tæt    Sværm    over    Holmen    og    vore    Hoveder. 

Antallet  var  overvældende  stort,  og  navnlig  fangede  en  stor  Flok  af 
Splitterner  (Sterna  cantiaca)  Opmærksomheden. 

Holmen  var  fyldt  med  Reder;  overalt  havde  Kyst-  og  Søternerne 
(Sterna  macrura  og  Sterna  hirundo)  deres  Bo;  begge  Arter  saas  men 
det  er  ganske  umuligt  blot  løseligt  at  anslaa  deres  Antal  eller  afgøre 
hvilken  Art  der  er  talrigst.  En  ret  betydelig  Splitternekoloni  havde 
slaaet  sig  ned  midt  inde  paa  Øen;  paa  et  forholdsvis  lille  Omraade 
laa  Æggene  som  sædvanligt  ganske  tæt  samlet.  Tid  til  at  tælle  dem 
havde  jeg  ikke,  da  Afrejsen  skulde  finde  Sted  samtidig  med  at  Van- 
det begyndte  at  falde;  efter  mit  Skøn  over  Æg  og  Fugle  maatte  der 
dog  være  op  mod  1000  Fugle.  Forskellige  Steder  paa  Sandstranden 
havde  Dværgternerne  (Sterna  minuta)  Redekolonier;  Strandskadere- 
derne, ofte  flere  ganske  nær  ved  hverandre,  fandtes  navnlig  i  Kanten 
af  Græsset  langs  Kysten.  Over  Øens  Nordostende  svævede  enkelte 
Par  Sølvmaager  (Lams  argentatus),  og  her  fandt  jeg  nogle  tomme 
Maagereder  og  en  med  3  Æg.  Endelig  saa  jeg  nogle  Rødben  (Totanus 
cahdris),  nogle  Hvidbrystede  Præstekraver  (Ægialitis  cantiana),  mange 
Lærker  (Alauda  arvensis)  og  nogle  faa  Hættemaager  (Larns  ridibundus) 
Sidstnævnte  Art  er  temmelig  sjælden  i  disse  Egne,  og  den  er  ikke 
tidligere  anført  som  truffet  paa  Jordsand.  Der  var  iaar  5  Reder,  og 
efter  Opsynsmandens  Udsagn  havde  han  allerede  ifjor  bemærket 
Fuglen  og  fundet  2  Reder  af  den;  den  var  dog  dengang  opført  under 
den  misvisende  Betegnelse   »Stor  Terne«. 

Det  er  med  nogen  Betænkelighed,  at  man  ser  denne  Art  bosætte 
sig  paa  Jordsand.  Efter  de  Erfaringer,  der  er  indhøstet  mange 
andre  Steder,  f.  Eks.  Klægbanken  i  Ringkøbing  Fjord,  Søborg  Mose 
ved  Kjøbenhavn,  Sundet  ved  Faaborg  o.  s.  v.,  har  dens  raske  Til- 
tagen i  Antal  haft  til  Følge  en  stærk  Formindskelse  i  Antallet  saavel 
af  Individer  som  af  Arter  af  andre  derboende  Fugle.  Skulde  dens 
Optræden  paa  Jordsand  ogsaa  vise  sig  at  have  farlige  Følger  for  de 
øvrige  Fuglearters  Trivsel,  kan  det  blive  nødvendigt  at  overveje,  hvor- 
vidt en  regulerende  Indgriben  ikke  bør  finde  Sted  for  at  forhindre, 
at  Jordsand  forvandles  til  Bosted  for  en  mægtig  Hættemaagekoloni' 
selv  om  Hensigten  med  Øens  Fredning,  —  at  skabe  for  Fuglene  uden 
Hensyn  til  Arterne  et  fredlyst  Yngleomraade,  hvor  Menneskets  Ind- 
flydelse er  Indskrænket  til  kun  at  vaage  over  Freden  —  derved  i 
nogen   Maade  maatte  fraviges. 

I  denne  Forbindelse  bemærkes,  at  Opsynsmanden  er  instrueret 
om  ikke  paa  nogen  Vis  unødvendigt  at  forstyrre  Fuglene  og  paase, 
at  saadant  ikke  sker  fra  de  besøgendes  Side.  Det  vakte  derfor  ikke 
ringe  Forbavselse,  da  Opsynsmanden  meddelte,  at  en  besøgende  i  den 
forløbne  Sommer  havde  opholdt  sig  en  hel  Dag  paa  Øen  og  ring- 
mærket Fuglene  og  yderligere  havde  forsynet  Opsynsmanden  med 
fornødent  Materiale  til  fortsat  Mærkning  uden  i  Forvejen  til  rette 
vedkommende  at  have  rettet  nogen  Forespørgsel  om,  hvorvidt  man 
billigede  dette   Foretagende. 

Den  15.  Juni  havde  Opsynsmanden  tilendebragt  en  Optælling  af 
Æg  og  Unger,  et  Arbejde  der  er  saare  vanskeligt  og  naturligvis  kun 

kan  give  et  tilnærmelsesvis  rigtigt  Tal.  Til  Resultatet,  der  findes  i 
den  nedenstaaende  Oversigt,  knytter  han  følgende  Bemærkninger: 
»De  store  Splitterner  bliver  ved  med  at  lægge  Æg;  de  har  nu  be- 
gyndt et  andet  Sted  tæt  derved;  disse  kan  jeg  tælle  en  anden  Gang, 
da  der  hver  Dag  kommer  flere.  De  smaa  Dværgterneæg  forsvinder 
Dag  for  Dag;  jeg  tror,  at  Maagerne  tager  Æggene«. 

Den  8.  Juli  meddeler  han  endvidere:  »Jeg  har  nu  talt  1100  Æg 
af  de  store  Splitterner,  og  der  kan  godt  komme  flere.  De  har  nu 
lagt  Æg  et  Stykke  fra  det  første  Sted,  som  De  saa,  og  der  er  snart 
flere  end  paa  denne  Plet.  Her  er  snart  alle  Ungerne  komne  frem 
og  nogle  begynder  allerede  at  flyve,  men  der  kommer  dog  endnu 
hver  Dag  flere  Æg.  —  Af  de  smaa  Dværgterner  er  der  nu  atter  45  Æg, 
men  det  er  helt  andre  Reder,  for  Fuglene  har  een  Gang  alle  været 
borte  fra  Holmen.  Jeg  tror,  at  Maagerne  tager  Æggene,  for  jeg  har 
slet  ingen  Unger  set  af  denne  Art.  —  Af  de  smaa  Præstekraver 
(Ægialitis  cantiana)  har  jeg  talt  12  Unger  og  en  Rede  med  3  Æg; 
det  er  ikke  længe  siden,  de  er  kommet,  men  der  kan  jo  gerne  være 
flere  endnu,  for  det  er  ikke  let  at  finde  dem.  Jeg  tror  ikke,  der  er 
saa  mange  som  ifjor.  De  store  Præstekraver  (Ægialitis  hiaticula) 
tror  jeg,  der  ingen  er  af.  —  Hættemaagerne  har  alle  Unger  nu;  jeg 
har  set,  at  de  har  taget  af  de  smaa  Præstekraveunger.  —  Ellers  er 
der  mange  Unger  iaar;  der  er  ikke  mange  døde. 

Sidste  Beretning  sendte  Opsynsmanden  den  25.  August  og  med- 
delte heri:  »at  der  den  1.  August  endnu  var  en  hel  Del  Unger  snart 
af  alle  Slags,  men  det  varede  ikke  mange  Dage,  saa  var  de  væk. 
Det  stormede  i  nogle  Dage,  da  tog  Maagerne  alle  dem,  der  var  til 
Rest;  de  tog  ogsaa  mange,  der  kunde  flyve.  Jeg  tænker,  der  var 
omtrent  50  Maager,  der  jagede  hele  Tiden  i  to  Dage;  saa  var  der 
slet  ingen  Unger  mere  at  finde.  —  Men  ellers  har  der  været  en  for- 
færdelig Masse  Unger  iaar,  men  det  er  jo  Skade,  at  Maagerne  tager 
dem.  Jeg  tror  nok,  at  de  har  taget  de  fleste  af  Præstekraverne,  og 
saa  var  det  mest  Kystterner,  de  tog;  Dværgternerne  havde  en  hel 
Masse  Unger,  men  jeg  saa  dem  kun  i  et  Par  Dage,  saa  har  jeg  ikke 
set  mere  til  dem.  Den  15.  August  var  der  ingen  Unger  mere  paa 
Øen,  og  Fuglene  var  snart  alle  væk«. 

Som  det  fremgaar  af  foranstaaende,  har  Fredningen  ogsaa  iaar 
givet  et  udmærket  Resultat,  og  det  i  Aarsberetningen  for  1922  ud- 
talte Haab  om,  at  Bestanden  ved  fortsat  Fredning  vilde  naa  sin  tid- 
ligere Størrelse,  er  mere  end  opfyldt.  Af  særlig  Interesse  er  det,  at 
Splitternerne  har  indfundet  sig  i  saa  mægtigt  et  Antal,  idet  denne 
vor  skønneste  Terneart  vist  ikke,  saa  længe  Fuglene  har  været  fredet 
paa  Jordsand  (siden  1907),  har  ynglet  der  i  mere  end  ganske  enkelte 
Par.  Paa  de  øvrige  nordfrisiske  Øer  kendes  i  de  senere  Aartier  kun 
en  enkelt  større  Koloni,  og  i  Danmark  findes  ikke  ret  mange  Split- 
ternekolonier. 

Forøgelsen  skyldes  vel  for  en  stor  Del,  at  der  paa  alle  de  tyske 
Vesterhavsøer  søges  efter  Fugleæg  saa  vedholdende  og  omhyggeligt 
som    ingensinde    før,    en    Følge    af  den    der  herskende  Knaphed  paa 

Levnedsmidler;  men  Jordsands  gunstige  Beliggenhed  inden  for  Lister- 
dybet med  let  Adgang  til  rigelig  Føde  for  saavel  de  gamle  Fugle 
som  Ungerne  er  naturligvis  Grundbetingelsen  for,  at  en  saa  talrig 
Fuglebestand  kan  trives  der. 

Det  er  glædeligt,  at  Interessen  for  Fristedet  »Jordsand«  efter  Bi- 
dragydernes voksende  Antal  at  dømme  ogsaa  er  i  Vækst,  saaledes  at 
det  har  været  muligt  uden  at  stifte  Gæld  i  Sommer  at  bekoste  den 
højst  nødvendige  Istandsættelse  af  Vogterhytten.  Det  viste  sig  nemlig 
ved  Istandsættelsen,  at  den  Del  af  Pælene,  der  stod  i  Jorden,  var 
ganske  raadden,  og  det  hele  var  utvivlsomt  faldet  sammen  og  skyllet 
væk  under  de  stærke  Storme,  der  fra  August  gentagende  Gange  har 
hjemsøgt  Vestkysten.  Ved  den  stærke  Storm  sidst  i  August  Maaned 
var  hele  Jordsand  oversvømmet,  og  Vandet  stod  helt  op  til  Hyttens 
Gulv,  der  er  ca.  2  m  over  Jorden.  Da  Istandsættelsen  var  fuldført, 
skete  der  intet  ud    over,   at  Trappen   blev  slaaet  løs  og  skyllet  bort. 

Som  ovenfor  nævnt  er  Bidragydernes  Antal  vokset,  men  er  dog 
endnu  ret  lille;  det  maa  derfor  formodes,  at  adskillige  flere  har  In- 
teresse for  Opgaven  at  oprette  Fuglefristeder.  Som  det  tydeligt  kan 
ses  af  »Jordsand«,  er  saadanne  Fristeder  af  største  Betydning  for 
Bevarelse  af  vor  Fuglefauna,  og  »Jordsand«  skulde  jo  nødigt  forblive 
det  første  og  sidste  Fristed  i  Danmark,  hvor  Fuglene  i  Yngletiden 
virkeligt  er  beskyttede  mod  Ægindsamling  og  anden  Forstyrrelse  fra 
Menneskehaand. 

Vis  derfor  Interesse  for  Fugleverdenen  ved  at  være  med  til  at 
opretholde    Fuglefristedet   »Jordsand«    og    om    muligt  at  tilvejebringe 

andre-  R.  Jul.  Olsen. 

EKSKURSIONER. 
UDFLUGT  TIL  SKOVENE  VED  FURESØEN  OG  FARUM  4.  MARTS  1923. 

Om  Morgenen  Kl.  73/*  afgik  man  fra  Hovedbanegaarden  med  Tog 
til  Lyngby.  Deltagernes  Antal  var  18.  Turen  gik  som  sædvanlig  fra 
Lyngby  ad  Prinsessestien  og  langs  Aaen  i  Frederiksdal  Skov  til 
Frederiksdal  Kro,  hvor  man  holdt  Frokosthvil.  Man  begav  sig  der- 
efter til  den  tæt  ved  Kroen  liggende  Hjortholm  Ruin,  hvor  man  nød 
Synet  af  en  Flok  Svaner  paa  14  Stk.,  som  trak  over  højt  til  Vejrs. 
De  gav  ingen  Lyd,  og  Afstanden  tillod  ikke  at  bestemme  Arten. 
Derfra  gik  Turen  videre  gennem  Aasevang,  Nørreskov  og  Fiskebæk 
for  at  ende  ved  Farum  Station,  hvorfra  de  fleste  med  Tog  tog  til 
København.  —  Vejret  havde  været  fint  med  stille,  noget  tyk  Luft  og 
Temperatur  lidt  over  Nul,  men  desværre  var  Furesøen  isdækket 
uden  en  eneste  Vaage  og  ganske  blottet  for  Søfugle;  ikke  engang 
siddende  paa  Isen  saas  nogen  Fugl.    Fuglelisten  blev  derfor  lidt  mager. 

Med  Sikkerhed  iagttoges  følgende  24  Arter  samt  2  kun  slægts- 
bestemte  Former:  Stokand  (A nas  boscas)  1,  Svane  (Cygnus  sp.,  musicus 
eller  olor)  Flok  paa  1 4,  Vibe  (Vanellus  cristatus)  Flok  paa  c.  15  samt  nogle, 
Hættemaage  (Lams  ridibundus)  nogle,  Spætte  (Dendrocopus  sp.,  major 
eller  medius)  l,  Skade  (Pica  caudata)  4  Gange  enkeltvis,  Allike  (Corvus 

monedula)  mange,  Krage  (Corvus  cornix)  en  Del,  Spætmejse  (Sitta 
enropæa)  nogle,  Lærke  (Alauda  arvensis)  nogle,  hvoriblandt  flere 
syngende,  Stær  (Sturmis  vulgaris)  1,  Træpikker  (Certhia  familiaris)  en 
lille  Flok,  Musvit  (Pams  major)  Mængde,  Blaamejse  (Pams  coemleus) 
nogle,  Graamejse  (Pams  palustris)  nogle,  Fuglekonge  (Regulus  cristatus) 
nogle,  Sjagger  (Turdus  pilaris)  en  Flok  paa  ca.  10,  Solsort  (Turdus 
merula)  nogle,  Rødkælk  (Erithacus  rubecula)  Par  Stk.,  Husspurv  (Passer 
domesticus)  faa,  Bogfinke  (Fringilla  coelebs)  en  Del,  hvoriblandt  flere 
syngende,  Grønsisken  (Chrysomitris  spinus)  en  Flok  paa  ca.  10,  Svenske 
(Ligurinus  chloris)  nogle,  Irisk  (Cannabina  linota)  Par  Stk.,  Dompap 
(Pyrrhula  vulgaris)  1,  Gulspurv  (Emberiza  citrinella)  en  Del,  hvor- 
iblandt flere  syngende. 

Om   Eftermiddagen  ved   4V4-Tiden  var  Størsteparten  af  Deltagerne 

atter  i   København.  „,,    XT    ..     ,, 

Ih.  N.  Krabbe. 

UDFLUGT  TIL  SØBORG  (UTTERSLEV)  MOSE  27.  APRIL  1923. 

Om  Morgenen  ved  9-Tiden  mødtes  Deltagerne,  hvis  Antal  var  24, 
ved  Apoteket  i  Utterslev.  Under  Direktør  A.  L.  V.  Man  niche' s  Le- 
delse begav  man  sig  ned  til  Mosen,  langs  hvis  sydlige  Bred  man  gik 
omtrent  hen  til  Søborghus  Kro,  derpaa  tilbage  til  Utterslev,  hvor 
man  spiste  Frokost  i  Kroen.  Derefter  gik  man  atter  ned  til  Mosen, 
passerede  den  nye  Bro  over  Aaen  i  Mosens  midterste  Del  og  gen- 
nemgik nu  den  vestlige  Del  af  Mosens  nordre  Bred,  idet  man  endte 
ved  Brønshøj.  Paa  Grund  af  det  stormende  Vejr  var  der  kun  nogle 
faa  af  Deltagerne,  der  af  Mosens  Opsynsmand  lod  sig  stage  en  Tur 
gennem  Rørene  især  for  at  iagttage  Lappedykkerreder.  Ved  ^/2-Tiden 
opløstes  Selskabet  i  Utterslev,  hvorfra  man  tog  tilbage  til  København 
fraregnet  nogle  faa  Deltagere,  som  forlængede  Turen  til  Damhus- 
søen. —  Vejret  var  ikke  det  bedste;  det  var  uroligt  med  skiftende 
Solskin  og  Graavejr  og  med  stormende  Blæst,  som  i  høj  Grad  gene- 
rede Brugen  af  Kikkert.  Det  ornithologiske  Udbytte  blev  ikke  desto 
mindre  meget  tilfredsstillende.  Løvsanger,  Stork,  Stor  og  Sorthalset 
Lappedykker  var  vel  det  mest  bemærkelsesværdige. 

Følgende  31  Arter  iagttoges  med  Sikkerhed:  Krikand  (Anas  crecca) 
2  sammen,  Atling  (Anas  qverqvedula)  nogle,  Stokand  (Anas  boscas) 
mange,  Skeand  (Anas  clypeata)  en  Del,  Troldand  (Fuligula  cristata) 
mange,  Taffeland  (Fuligula  ferina)  en  Del,  Sorthalset  Lappedykker 
(Podicipes  nigricollis)  2  sammen,  Stor  Lappedykker  (Podicipes  cristatus) 
nogle,  Rørhøne  (Gallinula  chloropus)  1,  Blishøne  (Fulica  atra)  mange, 
Vibe  (Vanellus  cristatus)  en  Del,  Rødben  (Totanus  calidris)  Par  Stk., 
Horsegøg  (Gallinago  scolopacina)  Par  Stk.,  Hættemaage  (Lams  ridi- 
bundus)  mange,  Stormmaage  (Lams  canus)  en  Del,  Stork  (Ciconia 
alba)  1-hl,  Skade  (Pica  caudata)  1,  Krage  (Corvus  cornix)  2  sam- 
men, Digesvale  (Hirundo  riparia)  nogle,  Forstuesvale  (Hirundo  rustica) 
en  Del,  Lærke  (Alauda  arvensis)  nogle,  Stær  (Sturnus  vulgaris)  en 
Del,  Løvsanger  (Phyllopseustes  trochilus)  1,  Engpiber  (Anthus  pratensis) 
Par   Stk.,    Solsort    (Turdus    merula)    1,    Husspurv    (Passer  domesticus) 

mange,  Skovspurv  (Passer  montanus)  nogle,  Svenske  (Ligurinns  chloris) 
nogle,  Irisk  (Cannabina  linota)  nogle,  Rør  spurv  (Emberiza  schoeniclus) 
nogle,  Gulspurv  (Emberiza  citrinelia)  2  sammen. 

Om  Eftermiddagen  ved  2-Tiden  var  Størsteparten  af  Deltagerne 
atter  i  København.  m  K  Kmbbe 

UDFLUGT  TIL  HARESKOV  OG  SØNDERSØ  27.  MAJ  1923. 

Deltagerne,  hvis  Antal  var  19,  mødtes  om  Morgenen  paa  Slangerup- 
banens Station  paa  Nørrebro  og  afgik  herfra  med  Tog  920  til  Hare- 
skov Station.  Efter  en  større  og  udb}7tterig  Ronde  i  Hareskov  spiste 
man  Frokost  i  Skovløberhuset  nær  ved  Vandværket  ved  Søndersø 
og  gennemgik  derefter  Terrainet  syd  for  Søen  og  tilsidst  Terrainet 
langs  dennes  østlige  Bred.  Terrainet  syd  for  Søen  gav  især  et  for- 
nøjeligt Udb3'tte.  Fra  Søens  østlige  Bred  begav  man  sig  omsider  til 
Værløse  Slation,  hvorfra  man  med  et  Tog  ca.  53/i  vendte  tilbage  til 
København.  —  Vejret  var  fint  med  stille,  mild  Luft,  dog  uden  Sol- 
skin; det  ornithologiske  Udbytte  særdeles  tilfredsstillende. 

Med  Sikkerhed  iagttoges  følgende  52  Arter:  Agerhøne  (Perdix 
cinerea)  2  sammen,  Stor  Lappedykker  (Podicipes  cristatus)  nogle, 
Vibe  (Vanellus  cristatus)  nogle,  Hættemaage  (Larus  ridibundus)  Par 
Stk. ,  Terne  (Sterna  hirundo)  1  +  1,  Stork  (Ciconia  alba)  1  samt  2 
sammen  paa  Rede,  Musevaage  (Buteo  vulgaris)  1  +  1,  Ringdue  (Co- 
lumba  palumbus)  nogle,  Mursvale  (Cypselus  apus)  mange,  Gøg  (Cu- 
culus  canorus)  en  Del,  idet  dens  Kukken  hørtes  særdeles  ofte,  ligesom 
Fuglen  gentagne  Gange  saas,  Flagspætte  (Dendrocopus  major)  1  +  1, 
Skovskade  (Garrulus  glandarius)  1  +  1,  Skade  (Pica  caudata)  Par  Stk., 
Krage  (Corvus  cornix)  en  Del,  Tornskade  (Lanius  eollyrio)  nogle, 
Digesvale  (Hirundo  riparia)  mange,  Forstuesvale  (Hirundo  rustica) 
mange,  Spætmejse  (Sitta  europæa)  nogle,  Lærke  (Alauda  arvensis) 
nogle,  Stær  (Sturnus  vulgaris)  mange,  Gærdesmutte  (Troglodytes  par- 
vulus)  nogle,  Sang  hørt  flere  Gange,  Jernspurv  (Accentor  modularis) 
nogle,  Musvit  (Parus  major)  en  Del,  Blaamejse  (Parus  coeruleus) 
nogle,  Graamejse  (Parus  palustris)  Par  Stk.,  Halemejse  (Acredula  cau- 
data) 3  sammen,  Tornsanger  (Sylvia  cinerea)  nogle,  Sang  hørt  enkelte 
Gange,  Gærdesanger  (Sylvia  curruca)  1,  Munk  (Sylvia  atricapilla)  nogle, 
Sang  hørt  Par  Gange,  Havesanger  (Sylvia  hortensis)  en  Del,  Sang 
hørt  flere  Gange,  Rørsanger  (Acrocephalus  arundinaceus)  en  Del,  Sang 
hørt  flere  Gange,  Sivsanger  (Acrocephalus  phragmitis)  nogle,  Sang  hørt 
flere  Gange,  Løvsanger  (Phyllopseustes  trochilus)  en  Del,  Sang  hørt 
mange  Gange,  Grøn  Løvsanger  (Phyllopseustes  sibilatrix)  nogle,  Sang 
hørt  flere  Gange,  Fuglekonge  (Regulus  cristatus)  nogle,  Skovpiber 
(Anthus  arboreus)  Par  Stk.,  af  hvilke  én  syngende,  Gul  Vipstjert 
(Motacilla  flava)  Par  Stk.,  Hvid  Vipstjert  (Motacilla  alba)  1,  Sangdrossel 
(Turdus  musicus)  en  Del,  Sang  hørt  flere  Gange,  Solsort  (Turdus 
merula)  en  Del,  Sang  hørt  flere  Gange,  Bynkefugl  (Praticola  rubetra)  1, 
Rødkælk  (Erithacus  rubecula)  en  Del,  Sang  hørt  flere  Gange,  Natter- 
gal (Luscinia  philomela)  mange.  Sang  hørt  mange  Gange,   Broget  Flue- 

snapper  (Muscicapa  atricapilla)  1,  Graa  Fluesnapper  (Muscicapa  grisola) 
Par  Stk. ,  Husspurv  (Passer  domesticus)  en  Del,  Skovspurv  (Passer 
montanus)  en  Del,  Bogfinke  (Fringilla  coelebs)  mange,  Sang  hørt 
mange  Gange,  Svenske  (Ligurimis  chloris)  nogle,  Irisk  (Cannabina 
linota)  nogle,  Rørspurv  (Emberiza  schoeniclus)  Par  Stk.,  Gulspurv 
(Emberiza  citrinella)  mange,  Sang  hørt  mange  Gange. 

Om   Eftermiddagen  ved  61/2-Tiden  var  man  atter  i  København. 

Th.  N.  Krabbe. 


UDFLUGT  TIL  SALTHOLM  26.  AUGUST  1923. 

Deltagerne  mødtes  om  Morgenen  paa  Amagerbro  Station  og  tog 
derfra  med  Tog  840  til  Kastrup,  hvorfra  man  med  lejet  Motorbaad 
satte  over  Drogden  og  ankom  til  Saltholm  ved  1  O-Tiden.  Delta- 
gernes Antal  var  22.  Som  sædvanligt  indtog  man  først  Frokost  i 
»Holmegaards«  Have  og  begav  sig  derefter  først  ud  til  Øens  Nord- 
ende, hvor  man  bl.  a.  iagttog  en  Svartbagflok  paa  ca.  120  Stk.  — 
hovedsagelig  gamle  udfarvede  Fugle  — ,  som  laa  paa  Søen  ret  nær 
ved  Land.  Turen  gik  derefter  langs  Øens  Østkyst  sydpaa  til  »Jægerly«, 
derpaa  tværs  over  Øen  lidt  nord  for  Plantagen  og  derpaa  langs  Vest- 
kysten tilbage  til  »Holmegaard«.  Saavel  i  »Skoven«  som  i  Træerne 
i  den  lille  Have  ved  »Jægerly«  syd  for  »Skoven«  saas  nogle  Sang- 
fugle (Rødkælk  og  Broget  Fluesnapper  samt  nogle  Løvsangere)  paa 
Træk  og  ganske  utilbøjelige  til  at  lade  sig  fordrive  fra  de  smaa  Be- 
plantninger. Efter  et  Hvil  med  Maaltid  i  »Holmegaards«  Have  gik 
man  til  Baaden  og  forlod  Øen  omtrent  Kl.  61/*  og  vendte  over  Ka- 
strup og  derfra  med  Tog  tilbage  til  København.  —  Vejret  havde  været 
mildt,  men  stærkt  blæsende  og  med  tyk  Luft,  saa  at  Brugen  af  Kik- 
kert hæmmedes  en  Del.  Dertil  kom,  at  man  ikke  var  saa  heldig  at 
staa  over  for  noget  Træk  af  Vadefugle;  især  vakte  det  Forundring, 
at  der  af  en  saadan  Art  som  Almindelig  Ryle  kun  saas  nogle  faa 
Stykker,  af  Vibe  kun  én  og  af  Brokfugl  ikke  en  eneste.  Det  ornitho- 
logiske  Udbytte  blev  derfor  ikke  særlig  glimrende,  men  dog  nogen- 
lunde tilfredsstillende. 

Følgende  31  Arter  iagttoges  med  Sikkerhed:  Spidsand  (Anas  acuta) 
Par  Stk.,  Skeand  (Anas  clypeata)  1,  Ederfugl  (Somateria  mollissima) 
nogle,  Toppet  Skallesluger  (Mergus  serrator)  en  Hun  svømmende  med 
ca.  10  Unger,  Vibe  (Vanellus  cristatus)  1,  Præstekrave  (Ægialitis  hia- 
ticula)  nogle,  Strandskade  (Hæmatopus  ostreologus)  nogle,  Storspove 
(Nnmenius  arqvatus)  1,  Svaleklire  (Totanus  ochropus)  1,  Rødben  (To- 
tanus calidris)  nogle,  Ryle  (Tringa  alpina)  nogle,  Hættemaage  (Lams 
ridibundus)  Par  Stk.,  Stormmaage  (Lams  canus)  nogle,  Svartbag 
(Lams  marinus)  en  stor  Flok  (se  ovenfor),  Mursvale  (Cypselus  apus) 
nogle,  Tornskade  (Lanius  collyrio)  1 ,  Digesvale  (Hirundo  riparia) 
Mængde,  Bysvale  (Hirundo  urbica)  2  sammen  ved  Rede  med  Unger, 
iøvrigt  ingen,  Forstuesvale  (Hirundo  rustica)  en  Del,  Lærke  (Alauda 
arvensis)  nogle,  Stær  (Sturnus  vulgaris)  en   Del,   Løvsanger    (Phyllo- 

pseustes  trochilus)  nogle,  Engpiber  (Anthus  pratensis)  nogle,  Hvid  Vip- 
stjert (Motaeilla  alba)  3  sammen,  Stenpikker  (Saxicola  oenanthe)  nogle, 
Bynkefugl  (Praticola  rubetra)  2  sammen,  Rødstjert  (Ruticilla  phoeni- 
cura)  1,  Rødkælk  (Erithacus  rubecula),  1,  Broget  Fluesnapper  (Musci- 
capa  atricapilla)  1,  Husspurv  (Passer  domesticus)  Par  Stk.,  Irisk 
(Cannabina  linota)  mange. 

Om  Aftenen  Kl.  ca.  8V2  var  man  atter  i  København. 

Th.  N.  Krabbe. 


NYE  MEDLEMMER. 

Aarhus' naturhistoriske  Museum,  ved  Lektor  V.  R.  Møller,  Ny- 
borggade 6,  Aarhus. 

Barfod,   Knud,  stud.  art.,  Jensløvs  Tværvej  11,  Charlottenlund. 

Christensen,  Olav,  Seminarieelev,  Jonstrup  Seminarium,  Ballerup. 

Hansen,  C.  G.,  Lærer,  Middelfart. 

Hartmann,  F.  J.   C,  Sekretær,  Kastelsvej  11,  0. 

Madsen,  Harry.  Præparator,  Zoologisk  Museum,  Krystalgade  23,  K. 

Olufsen,  P.,  Godsejer,  Quistrup,  Struer. 

Pedersen,  Julius  M.,  Arrestforvarer,   Raadhuset,  Skanderborg. 

Rannje,  F. ,  Bogtrykker,  Falkoneralle   15,  F. 

Rasmussen,  Caius,  Tømrermester,  Langgade  81,  Valby. 

Salomonsen,  Finn,  Skolediscipel,  Uraniavej   18,  V. 

Tranekjær,  F.,  Kasserer,  cand.  phil.,   Reassuranceforeningen,  Vester 
Boulevard  40  St.,  B. 

Windeballe,   A.   R.,    Conservator,    Zoologisk    Museum,    Krystal- 
gade 23,  K. 


DANSK  ORNITHOLOG1SK  FORENINGS  BYTTEFORBINDELSER. 

Danma  rk: 

Universitetets  zoologiske  Museum,  Krystalgade  23,  K. 

Det  kgl.  danske  geografiske  Selskab,  Østergade   1,  K. 

»Den  internationale  Katalog«,  Polytechnisk  Læreanstalt,  Sølvgade,  K. 

»Flora  og  Fauna«,  Silkeborg. 

»Naturens  Verden«,  Botanisk  Museum,  Gothergade  130,  K. 

Dansk  Jagtforening,  Mynstersvej    12,  V. 

Dansk  Skovforening,   Brogade  3,  C. 

Norge: 

»Naturen«,   Bergens  Museum,  Bergen. 
Stavanger  Museum,  Stavanger. 
Tromsø  Museum,  Tromsø. 

Sverige: 

»Fauna  och  Flora«,  Vetenskapsakademien,  Stockholm. 

Svenska  Jågareforbundets  Tidsskrift,  Rittmestare  O.  v.  Mentzer,  Uppsala. 

Svenska  Naturskyddsfdreningen,  Stockholm   14. 

»Från  Jaktmarker  och  Fiskevatten«,   Hornsberg. 

Tyskland: 

»Ornithologische  Monatschrift  zum  Schutz  der  Vogehvelt«,  Johannis- 

platz   7,  Gera,   Reuss. 
Vogelwarte   Rossitten,  Rossitten,   Kurische  Nehrung. 
Biologische  Anstalt,   Helgoland. 

Ornithologische  Gesellschaft  in  Bayern,  Neuhauserstrasse  51,  Munchen. 
Dr.  Erwin  Stresemann,  Zoologisches  Museum  der  Universitåt,    Inva- 

lidenstrasse  43,  Berlin. 
»Zeitschrift  fur  Oologie  und  Ornithologie«,  Forsthaus    Råumde,    Post 

Crampe,  Kreis  Arnswalde,  N.-M. 

0  s  t  e  r  r  i  g : 

Naturhistorisches  Museum,   Burgring  7,  Wien,  I. 
»Ornithologisches  Jahrbuch«,  Villa  Tånnenhof,   Hallein. 

Ungarn: 

Det  kongelige  ungarske  ornithologiske  Institut,  Budapest  2,  Debroi-ut 
15  Szam,  Ungarn. 

Holland  og   Belgien: 

Club  van  Nederlandsche  Vogelkundigen.  Adr. .  Baron  Snauckaert 
van   Schauburg,  65   Rue  du  Prince  Royal,   Bruxelles,   Belgien. 

»Le  Gerfaut«  Revue  Beige  d'Ornithologie,  Square  Prince  Charles  21, 
Laeken,  Bruxelles,   Belgien. 

England: 

British  Museum  of  Natural   History,  South  Kensington,  London. 

»The  Ibis«,   10   Sloane  Court,  Chelsea,   London   S.  W.  3. 

»British  Birds«,  Messrs.  H.F.&G.Witherby,  326  High  Holborn,  London. 

Frankrig. 
Museum  d'Histoire  Naturelle,   Rue  de  Buffon,  No.  55,  Paris. 

Schweiz: 

Schweizerische  Gesellschaft  fur  Vogelkunde  und  Vogelschutz,  Alb. 
Hess,  Spitalgasse  28,  Bern. 

U.   S.  A. 

Smithsonian   Institution,  U.  S.  National  Museum,  Washington,  D.  C. 

University  of  California,  The  exchange  departraent,  University  Li- 
brary, Berkeley,  California. 

American  Museum  of  Natural  Histop,  77  The  street  and  Central 
Park  West,  New  York  City. 

United  States  Department   of  Agriculture,  Library,  Washington,  D.  C. 


HENVENDELSER  TIL  MEDLEMMERNE. 

Da  det  er  meget  vanskeligt  for  mig  at  faa  Materiale  til  fortsatte 
Undersøgelser  over  Dagrovfuglenes  Næring,  anmodes  Medlemmerne 
om  Bidrag  i  Form  af  Optegnelser,  friske  Fugle,  flaaede  Kroppe  eller 
Gylp.  Ethvert  Bidrag  modtages  med  Tak  og  uden  Udgift  for  Bi- 
dragyderen. 

Johs.  Ferdinand, 

Lektor,  Herlufsholm. 


Det  franske  Landbrugsministerium  har  gennem  »Institut  des  re- 
cherches  agronomiques«  udsendt  et  detaljeret  Spørgeskema  angaaende 
de  franske  Krage-  og  Ravnefugles  Forekomst,  Biologi  og  Føde.  For 
at  faa  Besvarelsen  saa  fyldig  som  mulig  ønskes  samtidig  gerne  Be- 
svarelser fra  andre  Lande.  Medlemmer,  der  maatte  have  Lyst  til 
at  yde  deres  Hjælp  til  dette  Foretagende,  vil,  ved  Henvendelse  til 
Mr.  A.  Chappellier,  42  bis,  Rue  de  Bourgogne,  Paris  7e,  kunne 
faa  det  omtalte  Skema  tilsendt. 


»SYDSJÆLLANDS  FUGLEVENNER«. 

Under  dette  Navn  stiftedes  den  4.  Febuar  1923  en  Forening  i 
Næstved.  Formaalet  er  »at  udbrede  Kendskab  til  Fuglene  samt  at 
virke  for  Bevaring  og  Fredning  af  disse«.  Dette  Formaal  søges 
naaet  ved  Afholdelse  af  Udflugter  og  ved  Møder  med  Foredrag  eller 
Fremvisninger. 

Der  er  i  Aar  afholdt  2  Møder  og  2  Udflugter.  Medlemstallet  er 
c.  75;  Kontingentet  3  Kr.  Bestyrelsen  bestaar  af  Læge  Chr.  Chri- 
stiansen, Skelskør,  Redaktør  Thureholm,  Næstved,  samt  Lektor 
Johs.  Ferdinand,  Herlufsholm;  sidstnævnte  er  Foreningens  For- 
mand. 


INDEX  TIL  17.  AARGANG 


I.    SYSTEMATISKE  NAVNE 


Accentor  modularis  20,  59,  61. 
Accipiter  nisus  11,  50,  68,  72. 
Acredula  caudata  22,  59. 
Acrocephalus  arundinaceus  23,  60. 

—  palustris  23,  60. 

—  phragmitis  23,  60. 
Actitis  hypoleuca  7.  45,  77. 
Alauda  arborea  57. 

—  arvensis  19,  57.  72,  145. 

—  cristata  19.  57. 
Alca  impennis  85. 

—  torda  9,  47,  114. 
Alcedo  ispida  13.  52. 
Ampelis  garrula  18,  56,  69. 
Anas  acuta  3,  77,  90,  113. 

—  boscas  3,   43,  78,  89. 

—  clypeata  3,  89. 

—  crecca  3,  77,  90. 

—  penelops  3,  77. 

—  qverqvedula  3. 

—  strepera  113. 
Anser  albifrons  5. 

—  cinereus  5,  44,  88,  114. 

—  leucopsis  92. 

—  segetum  5. 

—  torqvatus  5,  78,  92,  144. 
Anthus  aqvaticus  24. 

—  arboreus  24,  61. 

—  pratensis  24,  61,  77. 
Aqvila  fulva  67,  115. 
Ardea  bubulcus  78. 

—  cinerea  9.  47,  74,  92. 
Ardetta  minuta  78,  84. 

Astur  palumbarius  12,  50,  68,  116. 
Athene  noctua  12. 

Bartramia  longicauda  118. 
Botaurus  stellaris  115. 
Buteo  lagopus  10,  104. 

—  vulgaris  10,  48,  67,  98. 

Calidris  arenaria  92. 
Cannabina  flavirostris  27. 

—  linaria  27,  64. 
Cannabina  linota  27,  64,  77. 
Caprimulgus  evropæus  13,  52,  68. 
Garduelis  elegans  27,  64. 
Cepphus  grylle  9. 

Certhia  familiaris  19.  58. 
Charadrius  pluvialis  6.  92. 

—  sqvatarola  6,  75. 
Chrysomitris  spinus  27,  64. 

Ciconia  alba  9,  47,  67,  74,  92,  115,  149. 

—  nigra  9.  67,  92,  115. 
Cinclus  aqvaticus  19,  58. 
Cireus  cyaneus  11.  50,  68. 


Circus  æruginosus  49,  68. 
Clangula  glaucion  4,  44,  92,   113. 
Goccothraustes  vulgaris  26,  64. 
Columba  oenas  51,  68,  74,  116. 

—  palumbus  13,  51,  72. 
Colymbus  arcticus  5. 

—  glacialis  5. 

—  septentrionalis  6. 
Coracias  garrulus  52,  69,  81. 
Corvus  corax  69,   117. 

—  cornix  17,  56,  72. 

—  corone  73. 

—  frugilegus  17,  55,  69,  117. 

—  monedula  16,  55,  72. 
Coturnix  communis  6. 
Crex  pratensis  45,  90. 
Cuculus  canorus  14,  52. 
Cygnus  minor  4. 

—  musicus  4,  92. 

—  olor  43,  113. 

Cypselus  apus  13,  52,  68,  117. 

Dendrocopus  major  15,  54. 

—  medius  54,  69,  117. 

—  minor  54,  117. 

Ectopistes  migratorius  81. 
Emberiza  citrinella  28,  65,  72. 

—  miliaria  28,  65. 

—  nivalis  28,  88. 

—  schoeniclus  28,  64. 
Erithacus  rubecula  25,  34,  62. 

Falco  peregrinus  10,  48,  67,  76,  112. 

—  subbuteo  10,  48,  67,  115. 

—  tinnunculus  10,  48,  67,  76,  107. 

—  æsalon  10,  48. 

Fringilla  coelebs  26,  63,  72,  93. 

—  montifringilla  26,  64,  94. 
Fulica  atra  6,  45,  67,  78,  88. 
Fuligula  cristata  4.  43. 

—  ferina  4,  43. 

-  marila  4,  43,  78,  91. 

Gallinago  scolopacina  7,  46,  77,  89. 
Gallinula  chloropus  6,  45,  67,  89. 
Garrulus  glandarius  15,  54. 
Gecinus  viridis  15.  69. 
Grus  cinerea   114. 
Gypaétus  barbatus  81. 

Haliaétus  albicilla  10,  49,  84,  116,  130. 
Hirundo  riparia  18,  57,  117. 

—  rustica  18,  57,  79. 

—  urbica  18,  57,  74. 
Hypolais  icterina  23,  60,  69. 
Hæmatopus  ostreologus  6,  90,  144. 

Iynx  torqvilla  15,  29,  54,  85. 

Lanius  collyrio  17,  56,  77. 

—  excubitor  18,  56. 

Larus  argentatus  8.  47,  74.  145. 

—  canus  8,  47,  91. 

—  fuscus  8. 

—  marinus  8,  47,  74. 

—  minutus  74. 

—  ridibundus  8,  46,  74,  88,  145. 
Lestris  parasitica  8. 

Ligurinus  chloris  27,  64,  74. 
Limnocryptes  gallinula  7,  46. 
Limosa  lapponica  7,  77,  92. 
Loxia  curvirostra  28.  64. 

—  leucoptera  70. 

—  pit3ropsittacus  70,  117. 
Luscinia  philomela  63. 

Machetes  pugnax  7,  118. 
Mergulus  alle  8,  78,  92. 
Mergus  albellus  4,  44,  92. 

—  merganser  4,  44,  92. 
serrator  5,  44,  77,  91. 

Milvus  ictinus  11,  68,  116. 

—  migrans  116. 
Motacilla  alba  24,  62,  77. 

—  flava  24,  62 

Muscicapa  atricapilla  25,  63.  77. 

—  grisola  25,  63,  77. 

—  parva  131. 

Nucifraga  caryocatactes  16,  54,  69. 
Numenius  arqvatus  7,  45,  75,  92. 

—  phæopus  45. 
Nyctale  funera  68,  116. 
Nyctea  nivea  12. 
Nycticorax  griseus  84. 

Oedemia  fusca  4. 

—  nigra  4,  78,  92. 
Oriolus  galbula  56. 

Otus  brachyotus  12,  51,  75. 

—  vulgaris  12,  51,  68. 

Pagonetta  glacialis  4,  92. 
Pandion  haliaétus  12,  50,  84,  116. 
Pams  ater  21,  59. 

—  coeruleus  21,  59. 

—  cristatus  21. 

—  major  20,  59. 

—  palustris  21,  59. 

Passer  domesticus  26,  63,  76. 

—  montanus  26,  63. 
Perdix  cinerea  5,  44. 

Pernis  apivorus  11,  49,  68,  105,  119. 
Phalacrocorax  carbo  9,  78.  79,  92,   115. 
Phasianus  colchicus  44,  67. 
Phyllopseustes  rufus  61,  69,  117. 

—  sibilatrix  24,  61. 


Phyllopseustes  trochilus  23,  61,  76. 
Pica  caudata  16,  55,  76. 
Podicipes  cristatus  5,  44,  78,  149. 

—  griseigena  5,  78,  88. 

—  nigricollis  149. 
Porzana  maruetta  6. 
Praticola  rubetra  25,  62. 
Pyrrhula  vulgaris  27,  64. 

Rallus  aqvaticus  6,  45.  89. 
Recurvirostra  avocetta  75,  92. 
Regulus  cristatus  24,  61. 
Rissa  tridactyla  78. 
Ruticilla  phoenicura  25,  ti2,  77 

—  titys  25. 

Saxicola  oenanthe  25,  62,  77. 

Scolopax  rusticula  8,  46. 

Sitta  evropæa  19,  57. 

Somateria  mollissima  4,  76,  92,  113,  144. 

Sterna  cantiaca  145. 

—  hirundo  47,  145. 

—  macrura  8,  91,  145. 

—  minuta  8,  90,  145. 

—  nigra  8.  74,  89. 
Strix  flammea  13. 

Sturnus  vulgaris  19,  57,  76,  147. 

Sula  bassana  10. 

Sylvia  atricapilla  22,  60. 

—  cinerea  22,  60. 

—  curruca  22,  60,  77. 

—  hortensis  22.  60. 

—  nisoria  23,  60. 
Syrnium  aluco  12,  51,  68. 

Tachybaptes  minor  5,  44,  89. 
Tadorna  cornuta  3,  77,  90. 
Tetrao  tetrix  5. 

—  urogallus  66. 

Totanus  calidris  7,  74,  90,  114.   145. 

—  glareola  74. 

—  glottis  7,  46,  77. 

—  ochropus  7,  45. 
Tringa  alpina  7,  76. 

—  canutus  7,  78. 
Troglodytes  parvulus  19,  58. 
Turdus  iliacus  24,  62. 

—  merula  25.  62,  76. 

—  musicus  24,  62.  73. 

—  pilaris  24,  62,  72. 

—  torqvatus  25. 

—  viscivorus  69. 
Turtur  auritus  78. 

Upupa  epops  81. 
Uria  troile  8. 

Vanellus  cristatus  6,  45,  74. 

Ægialitis  cantiana  90,  145. 

—  hiaticula  6.  77,  90,  147. 

II.    DANSKE  NAVNE 


Agerhøne  5,  44. 
Alk  9,  47,  114. 
Allike  16,  55,  72. 
Atling  3. 

Bekkasin,  Enkelt  7,  46. 
Bjergand  4,  43,  78,  91. 
Bjergirisk  27. 
Blaamejse  21,  59. 
Blisgaas  5. 

Blishøne  6,  45,  67,  78,  88. 
Bogfinke  26,  63,  72,  93. 
Bomlærke  28,  65. 
Bramgaas  92. 
Brushane  7.  118. 
Bynkefugl  25,  62. 
Bysvale  18,  57,  74. 

Digesvale  18,  57,  117. 
Dompap  27,  64. 
Duehøg  12,  50,  68,  116. 
Dværgfalk  10,  48. 
Dværghejre  78,  84. 
Dværgmaage  74. 
Dværgterne  8,  90,  145. 

Ederfugl  4,  76,  92,  113,  144. 
Ellekrage  52,  69,  81. 
Engpiber  24,  61,  77. 
Engsnarre  45,  90. 

Fiskeørn  12,  50,  84,  116. 
Flagspætte,  Lille  54,  117. 

—  Mellem-  54,  69,  117. 

—  Stor  15,  54. 
Flodørn,  se  Fiskeørn. 
Fluesnapper,  Broget  25,  63,  77. 

—  Graa  25,  63,  77. 

—  Lille  131. 
Fløjlsand  4. 

Forstuesvale  18,  57,  79. 
Fuglekonge  24,  61. 

Gejrfugl  85. 
Glente  11,  68,  116. 

—  Sort  116. 
Graaand.  se  Stokand. 
Graagaas  5,  44,  88,  114. 
Graamejse  21,  59. 
Graasisken  27,  64. 
Gransanger  61,  69,  117. 
Gravand  3,  77,  90. 
Grønirisk,  se  Svenske. 
Grønspætte  15,  69. 
Gulbug  23.  60,  69. 
Gulspurv  28,  65,  72. 
•Gærdesanger  22.  60,  77. 


Gærdesmutte  19,  58. 
Gøg  14,  52. 

Halemejse  22,  59. 

Havesanger  22,  60. 

Havlit  4,  92. 

Havmaage  (Sølvmaage)  8,  47,  74. 

Havterne  (Kystterne)  8,  91,  145. 

Havørn  10,  49,  84,  116,  130. 

Hedelærke  57. 

Hejre  9,  47,  74,  92. 

Hjejle  6,  92. 

Hornugle,  Mose-  12,  51,  75. 

—  Skov-  12,  51,  68. 
Horsegøg  7,  46,  77,  89. 
Huldue  51,  68,  74,  116. 
Husspurv  26.  63,  76. 
Hvepsevaage  11,  49,  68,  105,  119. 
Hvidklire  7,  46,  77. 

Hvinand  4,  44,  92,  113. 
Hærfugl  81. 

Hættemaage  8,  46,  74,  88,  145. 
Høgesanger  23,  60. 

Irisk  27,  64,  77. 
Isfugl  13,  52. 

Jernspurv  20,  59,  61. 

Kernebider  26,  64. 
Kirkeugle  12. 
Kjove  8. 

Klire,   Bartrams  118. 
Klyde  75,  92. 
Knarand  113. 
Knopsvane  43,  113. 
Knortegaas  5,  78,  92,  144. 
Kobbersneppe  7,  77,  92. 
Kohejre  78. 
Kongeørn  67,  115. 
Korsnæb  28,  64.  70,  117. 

—  Hvidvinget  70. 
Krage  17,  56,  72. 
Krikand  3,  77,  90. 
Kvæker  26,  64,  94. 
Kærhøg,  Blaa  11,  50,  68. 
Kærsanger  23,  60. 

Lammegrib  81. 

Lappedykker,  Graastrubet  5,  78,  88. 

—  Lille  5,  44,  89. 
-  Sorthalset  149. 

—  Stor  (Toppet)  5.  44,  78,  149. 
Lom,  Is-  5. 

—  Bødstrubet  6. 

—  Sortstrubet  5. 
Lomvie  8. 

Lærke  19,  57,  72,  145. 

Lærkefalk  10,  48,  67,  115. 

Løvsanger  23,  61,  76. 

—  Grøn  24,  61. 

Maage.  Tretaaet  78. 
Misteldrossel  69. 
Moseterne  8,  74.  89. 
Mudderklire  7,  45.  77. 
Munk  22.  60. 
Mursvale  13,  52,  68,  117. 
Musevaage  10,  48,  67,  98. 

—  Laaddenbenet  10,  104. 
Musvit  20,  59. 

Nathejre  84. 
Natravn  13,  52,  68. 
Nattergal   63. 
Natugle  12,  51,  68. 
Nøddekrige  16,  54,  69. 

Perleugle  68,  116. 

Pibeand  3,  77. 

Pibesvane  4. 

Pirol  56. 

Præstekrave  6.  77,  90,  147. 

—  Hvidbrystet  90,  145. 

Raage  17,  55,  69,  117. 
Ravn  69,  117. 
Regnspove,  Lille  45. 
Ringdrossel  25. 
Ringdue  13,  51,    72. 
Ryle  7,  76. 

—  Islandsk,  7,  78. 
Rødben  7.  74,  90,  114,  145. 
Rødkælk  25,  34,  62. 
Rødstjert  25,  62,   77. 

—  Sort  25. 
Rørdrum  115. 
Rørhøg  49,  68. 
Rørhøne  6,  45,  67,  89. 
Rørsanger  23,  60 
Rørspurv  28,  64. 
Rørvagtel  6. 

Sangdrossel  24,  62,  73. 
Sangsvane  4,  92. 
Selning  92. 
Sildemaage  8. 
Silkehale  18,  56,  69. 
Sisken  27.  64. 
.  Sivsanger  23,  60. 
Sjagger  24,  62,  72. 
Skade  16,  55,   76. 
Skallesluger,  Lille  (Hvid)  4,  44.  92. 

—  Stor  4,  44,  92. 

—  Toppet  5,  44,  77,  91. 
Skarv  9,  78,  79,  92,  115 
Skeand  3.  89. 
Skovpiber  24,  61. 
Skovskade  15,  54. 


Skovsneppe  8.  46. 

Skovspurv  26,  63. 

Skærpiber  24. 

Slørugle  13. 

Snespurv  28,  88. 

Sneugle   12 

Solsort  25,  62,  76. 

Sortand  4.  78,  92. 

Sortkrage  73. 

Sortmejse  21,  59. 

Spidsand  3,  77,  90,  113. 

Splitterne  145. 

Spurvehøg  11,  50,  68,  72. 

Spætmejse  19,  57. 

Stenpikker  25,  62,  77. 

Stillits  27,  64. 

Stokand  3,  43,  78,  89. 

Stork  9,  47,  67,  74,  92.  115,  149 

—  Sort  9.  67,  92,  115. 
Stormmaage  8,  47,  91. 
Storspove  7,  45,  75,  92. 
Strandhjejle  6,  75. 
Strandskade  6,  90.  144. 
Stær  19,  57,  76,  147. 
Sule  10. 

Svaleklire  7,  45. 

Svartbag  8,  47,  74. 

Svenske  27,  64,  74. 

Sædgaas  5. 

Søkonge  8.  78,  92. 

Sølvmaage  (Havmaage)  8,  47,  74,  145. 

Taarnfalk  10,  48,  67,  76,  107. 

Taffeland  4.  43. 

Tejst  9. 

Terne  (Soterne)  47.  145. 

Tinksmed  74. 

Tjur  66. 

Toplærke  19,  57. 

Topmejse  21. 

Tornsanger  22,  60. 

Tornskade  17,  56,  77. 

—  Stor  18,  56. 
Trane  114. 
Troldand  4,  43. 
Træpikker  19,  58. 
Turteldue  78. 

Urfugl  5. 

Vagtel  5. 
Vandredue  81. 

Vandrefalk  10,  48,  67,  76,  112. 
Vandrikse  6,  45.  89. 
Vandstær  19,  58. 
Vendehals  15,  29,  54,  85. 
Vibe  6,  45,  74. 
Vin  drossel  24,  62. 
Vipstjert,  Gul  24,  62. 

—  Hvid  24,  62,  77. 

Ædelfasan  44,  67. 

17.  AARGANG  HÆFTE  , 

DANSK  ORNITHOLOGISK 


An  die  Tauschverbindungen. 

Alle  4  Hefte  jedes  Jahrganges  dieser  Zeitschrift  werden 
kunftig  auf  einmal  am  Ende  des  Jahres  den  Tauschverbindungen 
zugehen. 

Man  wird  gebeten,  die  Zusendungen  fur  den  Verein  kunftig 
an  DOCENT  R.  H.  STAMM,  Stormgade  5,  Kopenhagen  B,  adres- 
sieren  zu  wollen. 


Aux  relations  d'échange. 

Les  4  livraisons,  formant  un  volume  de  notre  journal,  seront 
distribuées   dans  la  suite  simultan ément  vers  la  fin  de  l'année. 

On  est  prié  d'adresser  å  Mr.  R.  H.  STAMM,  Stormgade  5, 
Copenhague  B,  les  livres  destinés  pour  notre  société. 

In  future  the  4  parts  of  each  volume  of  this  journal  will  be 
sent  together  at  the  end  of  the  year. 

Papers,  sent  in  exchange  to  the  society,  are  to  be  adressed 
to  R.  H.  STAMM,  LECTURER,  Stormgade  5,  Copenhagen,  B. 

